
PROLOGAS 


Ji nugręžė galvą į šalį, kad nematytų Dievo Motinos. 

Pro kaukės plyšį nesunkiai atpažino aplinką. Mažos koplyčios 
sienos buvo nusagstytos juodomis skaromis. Mėnulio šviesa krito 
pro atvirą portalą ir susiliejo su aplink altorių išrikiuotų žvakių 
šviesa. Priešais klūpėjo šeši novicijai. Viduryje tarp jų klūpojo senas 
storas vyras, apsisiautęs raudona sutana. Ant galvos turėjo keistą 
kepuraitę, papuoštą dviem ragais. Vyrai tyliai, monotoniškai kalbėjo 
maldas, linguodami pirmyn ir atgal. 

Ji klausėsi atidžiai, norėdama suprasti vyrus. 

— Sanguis eius super nos et filios nostros, - skambėjo tie patys 
žodžiai. 

— Sanguis eius super nos et filios nostros. — Jo kraujas ateina per 
mus ir mūsų vaikus. 

Jos žvilgsnis klaidžiojo po grupę. Novicijai turėjo būti dar visai 
jauni. Nuogą kūną dengiantys jų abitai buvo atraitoti iki šlaunų. 
Ji matė vyrų genitalijas. Iš lėto pasuko galvą kairėn. Už altoriaus 
kabojo juoda užuolaida su atvirkščiai įsegtu kryžiumi. Baltu kaip ir 
jos kūnas. Žvakių šviesoje jos oda švytėjo lyg dramblio kaulas. 

Ji gulėjo ant altoriaus, sukryžiuotomis rankomis virš galvos. Po 
savimi juto šaltą akmeninį aukojimo stalą. Storas senis atsiskyrė 
nuo būrio ir priėjo prie jos. Jis taip pat dėvėjo kaukę. Ji aiškiai jautė 
jo susijaudinimą, kai žvilgsnis klajojo jos kūnu. Jis švelniai padėjo 
ranką ant jos pilvo, tiesiai virš bambos. Ji drebėjo. Smiliumi ėmė 
jis piesti. Ji kilstelėjo galvą, norėdama pamaryti. Ji nesunkiai galėjo 
atpažinti piešinį. Penkiakampė žvaigždė apskritime. Senis palinko 

prie jos. Šnabždant jo lūpos švelniai lietė jos ausis: „Paklusk savo 
šeimininkui ir pasiduok, nes jis tave stebi.“ 

Savo nuostabai ji pastebėjo, kad jis skaniai kvepėjo. Jis iš naujo 
nupiešė pirštu nematomus ženklus ant jos pilvo. Kartodamas burta- 
žodį, tik šįkart šiek tiek aiškiau. Jų balsai skambėjo vis garsiau ir vis 
įsakmiau, kol užpildė visą koplyčią. Tada užuolaida buvo patraukta 
į šalį. Iš už jos išniro moteris. Staiga balsai nutilo. 

La Vuazen buvo apsigaubusi paprastu vienuolės ordino dra- 
bužiu. Ji rengėsi tikriausiai paskubomis, nes keletas raudonų plaukų 
sruogų kyšojo iš po gaubtuvo. Rankose ji laikė mažą blizgantį juodos 
spalvos ryšulį. Ryšulys spurdėjo. Senis pakėlė akis. 

— Jau seniai laikas, — suurzgė jis piktai. 

— Negalėjau greičiau, — sušnypštė La Vuazen. — Negaliu gi viskuo 
rūpintis. 

Senis davė ženklą jai nutilti. La Vuazen pakluso, perdavė jam 
ryšulį ir grįžo prie novicijų. Tyliai atsiklaupė prie jų. 

Ji jautė ryšulį, padėtą jai ant kūno, tiesiai po krūtimis. Tada 
nutraukė juodą audinį. Kūdikio kojos sujudėjo. Ji atpažino mažus 
pirštelius. 

Buvo malonu justi šią mažą būtybę ant savo kūno. Ji norėjo jį 
paliesti, tačiau kažkas tvirtai sugriebė už riešų ir trūktelėjo atgal. 
Išsigandusi ji pažvelgė į senį. Staiga kažkas blykstelėjo. Ją apėmė 
panika. Durklas lėkė tiesiai į ją. Tada pasigirdo tylus čiurlenimas, ir 
ji pajuto, kaip šiltas skystis ėmė varvėti nuo jos pilvo. 

Senis paėmė negyvą kūdikį. Kaip per rūką ji matė vaiko kraują 
tekant į sidabrinę taurę. Lavoną padavė La Vuazen, pabučiavo indą 
su krauju ir apšlakstė atvirkščiai aplink kryžių. Jo balsas skambėjo 
garsiai: „Ašarotai, Asmodėjau, meilės valdovai, maldauju jus priimti 
šį vaiką kaip auką, kurią jums aukoju, kad išsipildytų mano norai. 
Būkite mano mylimojo draugai. Leiskit būti man pirmąja ponia jo 
namuose, vertinama ir gerbiama visų, kurie ten gyvena. Joks prašymas 
neturi būti man uždraustas, nesvarbu, ar tai būtų susiję su mano gi- 
minaičiais, ar mano palyda.“ 


10 


Jis vėl pasilenkė prie jos. Švelniai kilstelėjo jos galvą ir pridėjo 
taurę su vaiko krauju prie jos lūpų. Ją apėmė šleikštulys. 

— Jūs turite atsigerti, — tarė jis įsakmiai. 

Ji pažvelgė į jį, paskui tarsi paskendo jo vyzdžių juodume ir 
atsigėrė. Kraujas burnoje buvo šiltas, šiltas ir saldus, toks saldus. 

Ji užsimerkė. 


I SKYRIUS 


Daugiškai apsuptas seklaus vandens, drybsojo Antuanas de Mon- 
tanjakas nedidelio ežero pakrašty ir nepatenkintas spoksojo į di- 
džiulį, į visas puses besidriekiantį apelsinų geltonumo žiedų kilimą. 
Pasaulis atrodė tik iš to ir tesusidedąs. Šie augalai sulig žmogumi jam 
atrodė tarsi plūstantys priešai, kurie nukarusiomis galvomis apspito 
ji per popietinį maudymąsi. Antuanas nekentė gyvenimo provinci- 
joje. Niekur kitur nebuvo taip nutolęs nuo malonumų kaip šiame 
kaimo užkampyje. Dūsaudamas jis atsiyrė nuo kranto ir kurį laiką 
plūduriavo gulėdamas ant nugaros. Čia ežeras nebuvo toks gilus, 
kad jame būtų galima plaukioti. Tačiau buvo galima stebėti, kaip 
ramybę skleidžiantis vanduo pamažu garavo. Net jei ir visi būtų jį 
įspėję dėl mirtinų ligų, kurios tykojo vandenyje, kasdienės mau- 
dynės šiame natūraliame tvenkinyje buvo vienintelis jo džiaugsmas. 
Jam vis vien, ar jis miręs, ar gyvas. Iš gyvenimo jis daugiau nieko 
nebesitikėjo. 

Antuanas žiūrėjo į dangų. Žėrinti saulės šviesa krito į jį kaip 
kandeliabras karaliaus pobūvių salėse, grąžindama jį mintimis į tas 
laimingas dienas, kai ir jis dar buvo dvaro gyvenimo dalis. 

Kai Antuanas pirmąkart pasirodė Fontenblo, jo puiki išvaizda 
sukėlė ne tik damų, bet ir kai kurių vyrų susidomėjimą. Žydros, 
skaidrios markizo de Montanjako akys puikiai pabrėžtinai derėjo su 
išsišokusiu smakru, išryškinančiu jo vyriškumą ir kartu suteikiančiu 
jam šiek tiek šiurkštumo. 

Tačiau Prancūzijos dvare gražūs žmonės anaiptol buvo ne re- 
tenybė ir kartais debiutas prilygdavo tik trumpalaikiam susižavė- 
jimui. Tuo tarpu Antuanas būsiantis sėkmingesnis. Bent jau taip 
jam prisiekinėjo jo senelė, prieš aprūpindama jį reikalingais pinigais, 
leidžiančiais pasiekti karaliaus aplinką. 

Antuanas be vargo perėmė dvariškių nušlifuotą elgesį, tačiau 
išlaikė savo charakterio savitumą, o tai savo spontaniškumu, išmone 
ir narsumu teikė peno naujoms kalboms. 

Begalinį palankumą jis pelnė medžioklėje, kai plikomis ran- 
komis nusukęs elniui sprandą, išgelbėjo į sunkią padėtį patekusią 
kunigaikštienę de Bujo. Šis žygdarbis jam užtikrino ne tik kuni- 
gaikštienės padėką, bet ir aukščiausią pripažinimą už narsų poelgį. 
Mesjė, Orleano kunigaikščiui ir vieninteliam karaliaus broliui, pa- 
tiko markizas ir jis jį rėmė. 

Nepraėjus nė metams nuo jo pirmojo pasirodymo dvare, jo 
didenybė paskelbė Antuaną hercogo namų ūkio vyresniuoju me- 
džioklės magistru. Buvo šnabždamasi, jog paskyrimas sukėlė karštus 
karališkųjų brolių ginčus. 

Kalbama, kad Liudvikas XIV, norėdamas įsiteikti savo naujai 
favoritei markizei de Monstespan, šioms pareigoms buvo numatęs 
jos brolį kunigaikštį de Vivoną. Įprastai Mesjė neprieštaraudavo 
karaliaus norams, kai buvo kalbama apie karališkąjį namų ūkį. Bet 
šįkart buvo kitaip. Jis garsiai paskelbė norįs į pagalbininkus paimti 
markizą de Montanjaką, net jei ir pats karalius prieštarautų. Aki- 
vaizdu, jog Mesjė buvo pasirengęs pasinaudoti savo užimama vieta 
dvare, kad tik gautų šį postą savo numylėtiniui. 

Kiekvienas žinojo, kad Mesjė labai rizikavo. Jei karalius nepa- 
tenkintų jo noro, visam pasauliui būtų įrodyta, jog Orleano kuni- 
gaikštis neturi įtakos net svarstant savo biudžetą. 

Dvaras laukė sulaikęs kvėpavimą. Ir kaipgi karalius nuspręs? 
Visi žinojo, kad Liudvikui XIV nepatinka, kai žlunga jo planai 
nesvarbu, dėl kieno kaltės. Tačiau jam buvo nenaudinga demons- 
truoti tikrąjį nereikšmingumą, kuriam jis buvo pasmerkęs savo 
brolį. 

Krizė pasiekė kulminaciją, kai kunigaikštis de Vivonas mela- 
gingai apsiskelbė, kad karalius pasirinko jį. Kai tik tas gandas pa- 
siekė Mesjė, šis pareiškė grįžtantis į pilį Viljė Koterė ir nieku gyvu 
nedalyvausiantis taikos proga rengiamame Acheno šventime. Nors 
jo didenybė per tą laikotarpį persigalvojo ir ketino patenkinti brolio 
norą, tačiau tokio įžeidimo jis negalėjo pakelti. Jis uždraudė Mesjė 
palikti dvarą. Kilo skandalas, kokio nebuvo nuo Nikola Fukė suė- 
mimo 1662 metais. 

Žanas Batistas Kolberas, pirmasis karaliaus ministras, tarpinin- 
kavo brolių ginče ir įkalbėjo Mesjė atsisakyti savo ketinimų. Paskui 
išskubėjo į Sen Žermeną ir išsamiai papasakojo jo didenybei, kaip 
Mesjė labai kentėjo dėl ginčo. Nuoširdžiai savo brolį mylintis ka- 
ralius galiausiai nusprendė oficialiai paskelbti markizą de Montan- 
jaką vyresniuoju medžioklės magistru. Tačiau turėjo būti išlaikyta 
regimybė. Jokiu būdu negalėjo atrodyti, kad jo didenybė nusileido. 
Taigi Versalio parke buvo surengtas brolių susitikimas. Madam de 
Sevinjė, kuri buvo viena labiausiai išprususių dvaro damų ir dėl savo 
objektyvaus pastabumo mėgavosi ypatingu karaliaus palankumu, 
tą dieną dalyvavo jo svitoje ir šiek tiek vėliau parašė išsamų laišką 
savo dukteriai poniai de Grinjan apie šį susitikimą. 


Po to, kai Mesjė išreiškė jam savo pagarbą, jo didenybė paėmė jį 
už parankės ir jiedu vaikščiojo aplink dar nebaigtą statyti Latonos 
šulinį. 

— Mums džiugu, mano broli, — tarė karalius taikiu tonu, - jog jūs 
vertinate parko grožį kaip ir aš. 

— Iš tikrųjų taip ir yra, pone. Tačiau tai neturėtų jūsų stebinti. Mes 
esame broliai ir panašiai jaučiame. Tai, kas džiugina jus, džiugina ir 
mane. Jausmai, kuriuos aš jums puoselėju, neleidžia kita?p. 

— Jei taip yra, mano broli, norime pradžiuginti savąsias širdis, 
nudžiugindami jūsų. Sakykite, ar jums vis dar rūpi markizo de Mon- 
tanjako ateitis? 

— Iš tikrųjų, - virpančiu balsu tarė Mesjė, - tai mano didžiausias 
rūpestis. 

Susimąstęs jo didenybė tarė: 

— Šitaip mes norime išlaisvinti jus nuo šios naštos. Kadangi jūsų 
noras aiškus, markizas turi tapti vyresniuoju medžioklės magistru jūsų 
ūkyje. 

Išgirdęs karaliaus sprendimą, Mesjė puolė jam po kojų ir ėmė bu- 
Čiuoti rankas. Džiaugsmo ašaros riedėjo skruostais. Karalius pakėlė jį 
ir švelniai tarė: 

— Broli mano, broliai turėtų apsikabinti. 


"Taika buvo atkurta. Sumą už dokumentą dėl paskyrimo į darbą, 
savaime aišku, Mesjė turėjo sumokėti iš savo asmeninio iždo. Tačiau 
nuo tada markizas buvo tarsi krislas karaliaus akyje. 

Šiaip ar taip, tai nebuvo jokia paslaptis, kad jo didenybė jautė 
didelį pasišlykštėjimą Mesjė numylėtiniu. Nuolatos triukšmaujanti, 
ydinga italų klika nesulaukė jo simpatijų. Nes ar Sen Klode, ar ka- 
rališkuosiuose rūmuose, visur, kur tik apsistodavo Mesjė su svita, 
atrodydavo kaip klaikiausiame viešnamyje. Nebuvo tokių baisybių, 
kurių ši ištvirkusi išsikvėpinusių apkiautėlių gauja nebūtų pasiren- 
gusi imtis, kad tik patenkintų savo geidulius. O markizas de Mon- 
tanjakas buvo blogiausias iš visų. 

Antuanui tai mažiausiai rūpėjo. Jis naudojosi šlovės valanda 
ir mėgavosi visomis dvaro pramogomis. Nepraleisdavo nė vieno 
pokylio, spektaklio, negalėdavo ramiai praeiti pro lošėjų stalą, ne- 
pralošęs bent mažytės sumelės. Kartu stengėsi iš draugystės su Mesjė 
išplėšti kiek įmanoma daugiau. O kodėl gi ne? Nors Montanjakai 
priklausė ir riterių luomui, tačiau buvo gerokai nusigyvenę. Jis turėjo 
žiūrėti, iš kur gauti pinigų, leidžiančių gyventi bajoriškai. Ir būtent 
tam pasitarnavo jo draugystė su Orleano kunigaikščiu. Kartą užsi- 
degęs dosnumu Mesjė apipylė Antuaną dovanomis. Lengvatos ir 
pinigai jam byrėte byrėjo. Šis apsvaigęs nėrė iš vienos pramogos į 
kitą ir visai pamiršo, kad viskas turi savo kainą. 

Iš pradžių švelniai, vėliau vis aiškiau Mesjė leido savo numylėti- 
niui suprasti, jog jis turįs parodyti dėkingumą - hercogo miegama- 
jame. Žinoma, Antuaras nė neketino tarnauti šiam mažam bran- 

genybėmis apsikarsčiusiam nutukėliui juodų garbanų peruku. Jis 
mieliau rinkosi sugulovą tarp arklininkų. Kaskart vis sugalvodavo, 
kaip išsisukti ir išvengti Mesjė lovos. Kartą tam pasitarnavo nega- 
lavimas persivalgius pašteto, vėliau — skaistybės įžadas kaip bausmė 
jam, galiausiai atsiprašymas dėl iškilusios skausmingos voties ant 
pasturgalio. 

Visa tai nepadėjo. Mesjė patarė atlikti mažą operaciją ir jos metu 
pasisiūlė būti šalia. Tik vargais negalais Antuanui pavyko atkalbėti 
jį nuo šio sumanymo. Tuo tarpu jis suprato, jog negalės versti Mesjė 
amžinai laukti. Tačiau tą akimirką, kai jo globėjas supras, jog jis net 
neketina dalytis su juo savo lova, siekė atitolinti. Taigi jis perėjo prie 
nekaltų glamonių. Slaptas oro bučinys, švelnus pliaukštelėjimas per 
brangiausią kūno vietą, pašnabždėta nešvankybė, ir karaliaus brolis 
būdavo patenkintas. 

Bent jau kurį laiką. Per vėlai Antuanas suprato, kad to neuž- 
tenka, norint vedžioti Mesjė už nosies. Aplink jį jau buvo susispietęs 
pavyduolių, kurie godžiai tik ir laukė jo žlugimo, būrys. 

Jis buvo nutvertas, kai prakaituotam, arkliais ir šienu trenkian- 
čiam tarnui padėjo nusilengvinti. 

Mesjė, netrukus apie šį nusižengimą gavęs žinią, neslėpė savo 
pasipiktinimo. Kaip markizas drįso neduoti jam to, ką mielai suteikė 
arklininkui? 

Antuanas dar tikėjo galėsiantis išsaugoti savo vietą, kaltindamas 
save prieš Mesjė, kuris mielai taikstydavosi su aplinkos ponų žemi- 
nimais, taip pat mėgavosi, kai jam žemindavosi. 

Kai susiklostė tokia padėtis, Antuanui atrodė protinga apsimesti 
pasirengus atgailauti. Jis puolė Mesjė po kojomis, sakydamas, kad 
nevertas savo pono draugystės, ir patikino neištversiantis, jei Mesjė 
nuo jo nusigręš. Gražios žydros akys prisipildė ašarų, o tai jo žo- 
džiams turėjo suteikti daugiau ekspresijos. Jis ilgai ugdė gebėjimą 
pravirkti pasitaikius tinkamai progai. Po tokio vaidinimo jį net pats 
karalius būtų priėmęs. 

Tačiau fortūna nuo jo nusigręžė. Antuano spektaklis nė tru- 
pučio nesujaudino Mesjė. Net nemirktelėjęs jis apsisuko ant kulno 

ir savo numylėtinį paliko klūpoti. Galiausiai Antuanas suprato, 
kad per savo lengvabūdiškumą tikrai sukėlė grėsmę paties šiltai 
vietai. Jau neužteko prasimanytų kaltės prisipažinimų ir lengvai 
išspaustų ašarų, kad susigrąžintų Mesjė palankumą. Jis tikrai turės 
pasiaukoti. 


Vos tik praėjus savaitei po įvykio su arklininku, Antuanas te- 
kant saulei perdavė Mesjė slaptą laiškelį, kuriame prašė priimti jį 
kviestinių pietų. Mesjė paėmė mažą sulankstytą raštelį ir žvilgtelėjo 
į akis. 

Antuanas atsiduso su palengvėjimu. Laimėjau, pamanė. 

Bet netikėtai Mesjė veide šmėkšrtelėjo piktavališka šypsena. Jis 
lėtai braukė smiliumi per popierių, o tada garsiai perskaitė laiškelio 
turinį. 

Dirbtinai nusijuokęs, atsisuko į kunigaikštį de Kreki ir piktai 
paklausė, kaip markizui de Montanjakui šovė į galvą, jog jis, Pran- 
cūzijos karaliaus brolis, priims arklininko kekšę vidury nakties. Visi 
puolė juoktis iš jo. Kunigaikštis, ponas de Varangevilis, markizas de 
la Valjevis — visi juokėsi kaip kvailos marionetės. 

Po kelių dienų Antuanas sulaukė asmeninio karaliaus raginimo 
atsisakyti savo tarnybos ir sugrįžti į savo dvarą. Jo paslaugų daugiau 
nebereikėjo. Viskas. 


Medžių šnarėjimas sugrąžino Antuaną į karščiu alsuojančią 
aplinką, į priverstinį buvimą kaime. Jis dar kartą paniro į saulės 
sušildytą vandenį, tada mirksėdamas apsižvalgė ir lėtai apsisuko. Jau 
ketino vėl panirti, kai lauko pakrašty, ten, kur gulėjo jo drabužiai, 
pastebėjo keletą nulaužtų gėlių stiebų. Keista, pagalvojo jis. Prieš 
tai jam neužkliuvo nulaužtos gėlės. 

Vėl sušlamėjo lauke ir keletas augalų dideliais žiedais ėmė lėtai 
siūbuoti pirmyn ir atgal tarsi indų šokėjų grupė, kurią jis buvo kartą 
matęs Sen Klode. Antuanas apsimetė nieko nematąs. Siūbavimas 
ir lingavimas vis stiprėjo. Jis nusigręžė ir atsigulė vandens pavir- 
šiuje. Tada irdamasis po truputį kojomis ir rankomis artinosi prie 

kranto. Atsisėdo ant dumbluotos paežerės, skiriančios vandenį nuo 
saulėgrąžų lauko, ir nejudėjo. Vėl ramu. Antuanas luktelėjo keletą 
akimirkų, o tada netikėtai pašoko ir metėsi į tankias saulėgrąžų eiles. 
Jis kažką pagavo, tai suprato bemat, kai pajuto aštrų dilbio skausmą, 
tarsi būtų kažkas įkandėęs. Jis staigiai atitraukė ranką. Menkas kūnelis 
pradūmė pro jį ir dingo augalų tankmėje. Antuanas iškart puolė ieš- 
koti, jo rankos tarsi dalgiai švytravo ore ir laužė vieną po kito žiedus. 
Netrukus jis pavijo bėglį ir nutvėrė už pečių. Šis garsiai keikdamasis 
krito ant žemės, nuo jo galvos nusmuko apdangalas ir atidengė ilgas 
riešutų rudumo garbanas. Pasirodo, kad tai buvo kokių dešimties 
metų mergaitė, paslaptingoji jo maudynių stebėtoja. Purvinas veidas 
neleido nuspėti tikslaus jos amžiaus. Antuanas sugriebė mergaitę už 
riešo, pastatė ją ant kojų ir tvirtai nutvėręs tempėsi su savimi. 

— Ei, atsargiau. Jūs man dar ranką nutrauksit! 

Ištempęs mergaitę iš lauko prieblandos, Antuanas kreipėsi į ją 
grėsmingu balsu: 

— Kuo tu vardu ir ko čia ieškai? 

Mergaitė nutaisė užsispyrusią veido išraišką. Tačiau Antuanas su- 
prato, kad taip ji tik bandė nuslėpti savo baimę. Ją išdavė mergaitės 
padažnėjęs kvėpavimas ir baikščiai išsiplėtusios akys. Jis pamažu 
pasilenkė prie jos veido: 

— Na, pirmyn, atsakyk! Ar liežuvį prarijai? 

— Marija, pone. 

— Aha, Marija. Ir kodėl, Marija, tu mane stebi? 

Mergaitė sučiaupė tvirtai lūpas ir tylėjo. 

— Klausyk, tu, maža purvina padauža. Jei nekalbėsi, aš žinau, kaip 
tave priversti. Supratai mane? Ko tu čia paslapčia slankioji aplinkui 
ir tykai manęs? Tave kas nors siuntė? Ketinai mane nudurti? 

Susierzinęs jis papurtė mergaitę. 

— Ar tu bent iš viso žinai, prieš ką stovi? 

— Jūs esat ponas, gyvenantis su senąja markize tenai pilyje, - ga- 
liausiai ištarė Marija. 

Antuanas paleido sulysusią būtybę ir įrėmė savo kairiąją ranką 
į šoną. | 

— Taigi aš esu ponas, — tarė jis piktai, klampindamas savo kojos 
pirštus į purvą. — Vadinasi, tavo tėvai priklauso mano žmonėms. 
Gaila, nes tu jiems ką tik padarei meškos paslaugą. Sakyk, kas jie! 

— Mano tėvai mirę. Esu sodininko dukterėčia ir gyvenu kartu 
su juo kaime. 

„— Vadinasi, sodininko dukterėčia. Kaip manai, ar tavo dėdei 
patiktų, jei aš tave pas jį nuvesčiau ir pasakyčiau, ką tu padarei? 
Galbūt man vertėtų uždaryti jį troboje ir sudeginti, nes jis tave 
blogai prižiūrėjo! Kaip manai, mažoji Marija, ar tai būtų pakankama 
bausmė? 

Dar kurį laiką Marijai pavyko išsaugoti užsispyrusią veido iš- 
raišką. Baimė atsispindėjo jos veide. Tačiau ši akimirka taip pat 
greitai dingo, kaip ir prasidėjo. 

— Pone markize, jūs galite padegti mano dėdės trobą ir uždaryti 
ten, ką tik norite, — tarė ji ramiu balsu, — bet kas tada rūpinsis jūsų 
daržovėmis? 

Nenoromis Antuanas buvo priverstas nusišypsoti. 

— Tu labai drąsi, mano mažyle. Bet tai tavęs neišgelbės. 

Marija nebyliai nuleido akis. 

Antuanas nužvelgė ją vogčiomis. Kartu neišvengiamai pastebėjo, 
kad mergaitė šnairavo jam tarp šlaunų. Jam vėl užvirė kraujas. Negi 
jis privalo čia stoviniuoti ir leistis apžiūrimas šitos purvinos mažo- 
sios liurbės? Staiga jis patraukė jos dešinę ranką ir užlaužė. Marija 
suriko, tačiau Antuanas buvo negailestingas. Jis prispaudė jos riešą 
prie stuburo ir pasilenkė prie jos. 

— Jei tu dabar neprabilsi, prisiekiu, sudeginsiu tavo dėdės namą 
su viskuo, kas yra viduje. Supratai? — sušnypštė piktai. 

Dabar pasipriešinimas dingo. 

— Kaime žmonės kalba, jog jūs esate asilas. Aš norėjau sužinoti, 
ar tai tiesa. Todėl nusprendžiau pažiūrėti. 

Antuanas paleido mergaitę ir spoksojo į ją suglumęs. Tada neti- 
kėtai prapliupo juoktis,stovėdamas priešais Mariją, o ši trynė riešą 
skausmo persmelktu veidu. | 

— Manai jie teisūs? 

Marija atsitraukė per keletą žingsnių nuo jo, priekaištingai pur- 
tydama galvą. 

— Į asilą nelabai panašu. 

Antuanas nusigręžė, paėmė iš po drabužių krūvos odinį vynmaišį 
ir gurkštelėjo. Marija stebėjo jį, nepatikliai laikydamasi saugaus 
atstumo. 

— Grįžk į savo kaimą ir papasakok saviškiams, ką matei. 

Mergaitė spruko vikriai lyg žebenkštis. Likęs vienas Antuanas 
įbrido į vandenį, šiek tiek pasipliuškeno, bet noras maudytis jau 
buvo dingęs. Jis grįžo į krantą, kūną nusišluostė marškiniais. Ne- 
seniai visas dvaro dėmesys buvo skirtas jam. Šiandien juo domisi 
tik saujelė valstiečių. Jis vėl pasilenkė prie savo vynmaišio ir nurijo 
didelį gurkšnį. Apimtas nevilties, jis svarstė, nejau likusias dienas 
teks tūnoti šiame kaime. 

Antuanas net nenujautė, jog šią valandą kitoje karalystės dalyje 
įvyko didelė nelaimė, kuriai buvo lemta atsakyti į šį klausimą. 

Buvo tvanki 1670 metų birželio 29-osios popietė. 


II SKYRIUS 


Jau iš tolo garbės sargybos vyrai, tarnaujantys Sen Klode, išgirdo be- 
siartinančių arklių kanopų bildesį. Pralėkė kelios akimirkos, kai jie iš- 
vydo horizonte mažą juodą tašką, žaibiškai artėjantį jų link ir virstantį 
karieta su aštuoniais įkinkytais arkliais. Kareiviai sulaikė kvėpavimą. 
Artėjančią karietą portalo link ant kalvos sumėtė ir atrodė, kad ji jau 
apvirs. Vežikas stipriai timptelėjo vadeles. Aštuoni brangūs juodbėriai 
stojo piestu ir tik dėl didelių pastangų apsiramino. Skubėdami bėgo 
tarnai, bet dar nespėjo jie pasiekti karietos, kai jos durelės atsilapojo 
ir iššoko tvirtas, jaunas vyras su skaisčiai raudonu peruku. Visi iškart 
pagarbiai nulenkė galvas ir taip nepastebėjo siaubingos veido išraiškos, 
iškreipusios malonius karaliaus veido bruožus. 

Kai Liudvikas XIV apsilankydavo brolio namuose, jo veide švies- 
davo šypsena, jis laidydavo juokus ar barstydavo malonius žodžius 
aplink stovintiems žmonėms. Visi, nepaisant rango, sulaukdavo 
karaliaus pagiriamųjų žodžių. Bet ši naktis buvo kitokia. Liudvikas 
skubiai perėjo garbės kiemą ir greitai nusileido laiptais prie pilies 
vartų. Jis paliko liokajus padėti išlipti jo karalienei ir Didžiajai Ma- 
dmuazelei. Nepaisydamos titulo, kurio reikalavo jų padėtis, kilmin- 
gosios damos pasikaišė sijonus ir nulėkė monarchui įkandin. Tačiau 
jos negalėjo neatsilikti nuo karaliaus. 

Prie vartų Liudvikas stabtelėjo, kad sulauktų savo svitos. Kai ši 
priartėjo, karalius ištiesė ranką karalienei. Atsivėrė ornamentuotas 
portalas, ir jie drauge žengė juo. Vos tik grupelė buvo pastebėta, kai 
per dvariškių minią nuaidėjo pagarbus šnabždesys. 


— Karalius. 

— Arjūs matėte? Karalius atvyko į Sen Klodą. 

— Arjis pranešė? Ar Mesjė žino? 

— Karalius atvyko į Sen Klodą atsisveikinti su Madam. 

Žodžiai tartum bičių spiečiaus dūzgimas sklido po rūmus. Jie 
aplenkė atvykėlius, persikėlė iš priesalio į pokylių salę ir aukštes- 
nius aukštus. Netrukus visas dvaras prisipildė susijaudinimo pilnų 
šnabždesių ir nuostabos kupinų kuždesių. Ši nuostaba suprantama. 
Niekada taip nebuvo, kad karalius pasirodytų nepranešęs. Dvariškiai 
visuomet pasirengdavo prieš jam atvykstant. Jie kaip įmanydami 
stengdavosi kuo geriau pasirodyti, kai jų kunigaikštis būdavo ne- 
toliese. Jei Liudvikas būtų pažvelgęs į susirinkusiuosius, tikriausiai 
būtų pastebėjęs, kad ponia de Gransi atrodė nevalyvai ir bergždžiai 
bandė nuslėpti tai, apie ką visi kalbėjo. Ji laukėsi vaiko nuo ševaljė de 
Loreno. Angeliškasis lotaringas, iki Madam jį ištrėmė, buvo Mesjė 
favoritas ir sėkmingiausias intrigantas hercogo namų ūkyje. 

Galbūt jis ir pastebėjo, kad grafas de Bulė nenusilenkė taip žemai 
kaip visada. Kankinantys hemorojaus skausmai vis labiau sunkino 
jo pamėgį nusilenkinėti. 

Tačiau Liudvikas nematė nei Gransi išsikišusio pilvo, nei grafo 
de Bulė nusilenkimo. Jis žvelgė tiesiai sustingusiu žvilgsniu, ei- 
damas ryškiai apšviestomis salėmis ir galerijomis į savo brolienės 
ir ištikimos patikėtinės Henrietos Onos, Orleano kunigaikštienės, 
kambarius. 

Kai karalius su karaliene, lydimi Didžiosios Madmuazelės, 
įžengė į kunigaikštienės kambarius, juos pasitiko dvokiantis tvaikas. 
Nebuvo kuo kvėpuoti. Pagal gydytojo nurodymą visi langai buvo 
sandariai uždaryti, siekiant neišleisti nesveiko užkrato. Sunkus bičių 
vaško kvapas, sumišęs su brangiais kvepalais ir prakaitu, kai ku- 
rias damas, bijančias nualpti, privertė uostyti savo buteliukus su 
aromatiniu actu. Princesės kambariuose bruzdėjo nesuskaičiuo- 
jama gausybė dvariškių, pasipuošusių pokyliui. Puošnumo teikė 
ir spindintis apšvietimas. Šimtai žvakių degė kandeliabruose, tarsi 
būtų švenčiami Naujieji metai. Nuo šių žvakių sklido nepakeliamas 

karštis. Mesjė nurodė atnešti kiekvieną turimą žvakidę, kad tik būtų 
apšviestas atokiausias kambario kampelis. 

Pasirodžius karaliui kilo tylus šnabždesys ir kuždesys, toks pats 
kaip ir jam atvykus. Jis ir jo žmona, Ispanijos princesė Marija Teresė, 
sparčiai žingsniavo pro besilenkiančių žmonių virtinę. Eidamas Liu- 
dvikas pastebėjo, kad buvo susirinkę visi, išskyrus brolio favoritus, 
jie būriavosi vestibiulyje. Jis matė grafą de Bevroną, hercogo raito- 
sios gvardijos kapitoną, ponią de Gordon Handli, kunigaikštienės 
kambarinę ir jos draugę, abejotiną kunigaikštienę de Breži. Staiga 
Liudvikas sustojo. Tarp nusilenkinėjančių dvariškių jo akys užkliuvo 
už vieno asmens. Kaip ir visi kiti, žavingasis markizas d Efija nulenkė 
galvą. Į Liudviką mestelėtas primerktų akių žvilgsnis išdavė pašaipą. 
Visas pasaulis žinojo, jog markizas atvirai demonstravo savo antipa- 
tiją Madam. Šis vakaras turėjo būti jam tarsi šventė. Tada Liudvikas 
pastebėjo kunigaikštienę de Lafajet. Ji kukliai laikėsi nuošalyje ir slėpė 
savo sielvartą dėl mirštančios draugės. Liudvikas priėjo prie jos. 

— Mane guodžia, ponia, jog jūs taip pat mirties valandą palaikote 
kunigaikštienę. 

— Jūsų didenybe, - panarino ji išblyškusį veidą, — tai mano pa- 
skutinė paslauga, kurią galiu jai padaryti. Niekas manęs nesulaikytų 
nuo to. 

Liudviko dėmesį patraukė kunigaikštienei iš kairės stovinčio 
žmogaus skausmo kupinas kūkčiojimas. Tai buvo ponas de Piur- 
nonas, Madam rūmų valdytojas. Priešingai nei poniai de Lafajet, 
jam nepavyko nuslėpti sielvarto dėl savo šeimininkės. Liudviką tai 
sujaudino, šiam tvirtam vyrui ašaros skruostais riedėjo kaip vaikui. 
Kupinas palankumo tarė žodelį ir jam. 

— Stiprybės, pone de Piurnonai. Jūs visada buvote ištikimas 
Madam tarnas. Neliksite užmirštas. 

— Didenybe, - sumikčiojo nelaimingasis ir žemai nusilenkė. 

Liudvikas atsigręžė į Mariją Teresę, nekantriai laukiančią jo tarp 
dvariškių. | 

Paskutinės durys buvo atidarytos ir karališkoji pora įžengė į 
Madam miegamąjį. Čia taip pat tvyrojo nepakeliamas karštis, tačiau 

bent jau nebuvo tiek daug smalsuolių. Liudvikas nuskubėjo prie 
didžiulės lovos, kurioje gulėjo gležnas princesės kūnas. Ji atrodė 
tokia maža ir vieniša didžiulėje lovoje, kaip rąstas vandenyne. Jis 
atsargiai prisėdo prie jos, nužvelgdamas rimtu žvilgsniu palinkusį 
brolio kūną. Kaip ir kiti, taip ir Mesjė pasirodžius karaliui ir kara- 
lienei pagarbiai nulenkė galvą, nuo jos ant gležnų pečių krito juodos 
peruko garbanos tarsi juodos kaskados. O atsitiesęs ir atsistojęs prie- 
šais savo brolį atrodė labiau suglumęs nei susijaudinęs. 

Tik vieno asmens, esančio kambaryje, nejaudino jo atvykimas. 
Madam ištiko smarkūs traukuliai. Jos gražios akys buvo plačiai at- 
merktos, tačiau atrodė, jog ji nieko nematė. Jos blyškius skruostus 
išmušė raudonis, šilkiniai naktiniai marškiniai lipo prie išvargusio 
prakaituoto kūno. Tarp šlaunų plytėjo tamsi dėmė. Klausiamai 
žvelgdamas Liudvikas atsisuko į poną Espri, kunigaikštienės asme- 
ninį gydytoją. Šis priėjo ir pašnibždėjo į ausį: „Didenybe, Madam 
patyrė persileidimą. Ji buvo nėščia.“ Liudvikas nepastebimai link- 
telėjo ir vėl atsigręžė į lovą. Ką tai turėtų reikšti? Pastaraisiais metais 
jam dažnai teko matyti Henrietą, kenčiančią gimdyvės skausmus. 
Tačiau šįkart viskas buvo kitaip. Trūko išgaubto pilvo, o ir Mesjė 
buvo įtartinai tylus. Gimdant jo žmonai, jis puikuodavosi ir linksmai 
plepėdavo kambaryje, norėdamas pats susirinkusiems paduoti sal- 
dumynų, uogienės ar taurę vyno. Šiam išsipusčiusiam hermafro- 
ditui buvo galima daug ką prikišti, tačiau Mesjė buvo tobulas namų 
šeimininkas. 

Atrodo, traukuliai susilpnėjo. Madam degančios, blizgančios 
akys klaidžiojo po kambarį, negalėdamos ilgiau stabtelėti vienoje 
vietoje. Ji pradėjo kalbėti. Liudvikas pasilenkė, norėdamas suprasti, 
ką moteris šnabždėjo: „I'm not peasant's son... not peasant's son, — 
jos suskeldėjusios lūpos nepaliaujamai kartojo angliškus žodžius. 
Not peasant s son. 

Panašu, kad karščiavimas pažadino jai ankstyvos vaikystės pri- 
siminimus. Dienas, kai jai buvo dveji ir pabėgo iš tėvynės, kad 
išvengtų budelio Oliverio Kromvelio. Liudvikas atsitiesė ir ėmė 
akims klaidžioti. Aplink lovą sustoję kilmingieji abejingai žvelgė į 

kenčiančią princesę. Staiga jis suprato — jie nuobodžiauja. Madam 
miršta, o jie nuobodžiauja. Apimtas nenumaldomo jautrumo, jis ap- 
glėbė pasmerktos moters, kurios meilės kadaise neįvertino, ranką. 

Pirmą kartą ją sutiko per pokylį Luvre. Tai buvo vienas tų šokių 
vakarų, kuriuos rengdavo jo motina Ona Austrijietė, norėdama 
priversti jį surimtėti. 

Ji stovėjo viena šventiškai apšviestos salės kampe. Jis pažino ją 
tuomet iš skurdžios suknelės. Tai turėjo būti jo pusseserė iš Anglijos, 
nes nė viena kilmingų damų nebūtų išdrįsusi pasirodyti dvare taip 
apsirengusi. Jis dažnai girdėdavo apie skurdą, kuriame gyveno An- 
glijos karaliaus našlė su savo dukra pabėgus iš Anglijos. Bet kas jam 
darbo. Jis irgi žinojo, ką reiškia skurdas ir pabėgimas. Tačiau tą 
akimirką šalyje buvo ramu. Jo motinai galiausiai pavyko palenkti 
priešiškas puses ir jas kontroliuoti. Jam buvo šešiolika ir jis norėjo 
šokti. Taigi jis apsimetė nematąs savo vienuolikmetės pusseserės ir 
pasirinko šokių partnerę iš būrio žavių kardinolo dukterėčių. Pasitai- 
kius pirmai progai, motina nusivedė nuošaliau ir jam papriekaištavo. 
Ji aiškiai leido jam suprasti, kad pagal pusseserės Henrietos padėtį 
jai priklauso garbė būti pakviestai šokti. Jo motina viešai niekad jo 
nepeikė, tačiau kai likdavo dviese, viską atvirai išklodavo. Priekaištai 
erzino jį, pagaliau tai jis buvo karalius. Tuomet nepagalvojęs karš- 
tligiškai pareiškė neturintis laiko mažoms mergaitėms. Galbūt jis ir 
būtų sutikęs išvesti pašokti savo nuskurdusią giminaitę, jei nebūtų 
buvęs toks įtūžęs. Jis nenorėjo, kad su juo būtų elgiamasi kaip su 
mažu vaiku. Tačiau, užuot ginčijęsis su motina, jis privertė Henrietą 
atsiimti už sugadintą nuotaiką. Taip ir prabėgo visas pokylis, per 
kurį jis net nepažvelgė į ją. 

Kai jį vėliau apvesdino su neišvaizdžia Ispanijos princese, į savo 
giminaitę iš Anglijos pažiūrėjo visai kitomis akimis. 

Tuo tarpu Henrieta, raginama jo motinos ir kardinolo, buvo 
ištekinta už jo valdingo brolio ir nuolatos lankydavosi dvare. 

Kaip ši jauna, gyvenimu trykštanti moteris skyrėsi nuo jo 
žmonos. Žinoma, Marija Teresė mylėjo jį nuoširdžiai ir atsidavu- 
siai. Tačiau šią meilę užgesino kitas pomėgis. Prancūzijos princesei 

rūpėjo tik jos nykštukai ir progai pasitaikius galimybė prisikimšti 
saldumynų. O Henrieta? Ją buvo nesunku suvilioti. 

Per tą laiką skurdžiai dėvinti mergaitė jo suklestėjusiame dvare 
išaugo į patrauklią būtybę. Dauguma ją paslapčia užjautė dėl ne- 
laimingos santuokos. Jis labiau domėjosi papuošalais, puošniais 
drabužiais, o labiausiai - raumeningais vyrais. Tik savo gražiosios 
žmonos žavesiui liko abejingas. 

Nors Liudvikas ir labai stengėsi nuslėpti jų ryšį, tačiau skan- 
dalas kilo. Ner jei Pilypas ir nekreipė dėmesio į savo žmoną, ją 
sekė kaip Menelajus Heleną. Galiausiai išsiaiškino, kad Henrieta 
paslapčia susitikinėjo su kitu vyru. O išsiaiškinęs, kas tas vyras, 
pasistengė, kad šis karališkosios poros meilės romanas iškiltų į 
viešumą. 

Norėdama apraminti kylančią audrą, Henrieta griebėsi gu- 
drybės. Iš savo kambarinių būrio ji išsirinko nieko neišsiskiriančią 
Luizą de la Valjev ir įkalbėjo Liudviką, kad šis apsimestų merginąs 
ją. Henrieta turėjo numanyti tai. Jis beprotiškai įsimylėjo smulkutę 
Luizą ir, neleisdamas dvare sklisti apkalboms apie ją, paliko Hen- 
rietą vaidinti vaidmenį, kurį ji buvo sugalvojusi savo kambarinei. 
Tokio pažeminimo Henrieta negalėjo atleisti. Liudvikui ji tebuvo 
nuotykis, nuklydimas, o ji iš tikrųjų mylėjo jį. 

Jo prisilietimas veikė Madam raminamai, ji atgręžė nugarą vai- 
kystės prisiminimų pasauliui. Liūdna šypsena šmėkštelėjo jos lūpose 
prieš prabylant. 

— Matote, drauge mano, - sušnabždėjo ji, — aš mirštu. 

Liudviko akyse sužibo ašaros. Jis švelniai pridėjo ranką prie jos 
kaktos. 

— Mano mylimiausioji drauge, būkite rami. Aš būsiu šalia ir 
sapnuosiu jus. | 

Madam pravirko. Jai buvo sunku kalbėti. 

— Didenybe, - pradėjo ji iš naujo, — šiąnakt jūs prarasite savo 
ištikimiausią tarnaitę. 

Karalius negalėjo sutramdyti skruostais riedančių ašarų. Jam 
nerūpėjo, kad taip jis skaudino karalienę, kuri negalėjo atleisti savo 

brolienei, jog kadaise jis troško jos. Jis parklupo prie lovos ir švelniai 
pabučiavo mirštančiosios ranką. 

— Madam, nepalikite manęs. Kas man patars, kai jūsų nebebus? 
Kas mane paguos ir padrąsins? Kas bus mano draugė? 

Madam sunkiai atsiduso. 

"- Atleiskite, jūsų didenybe. Man gyvenime nebuvo nieko svar- 
biau už jūsų draugystę! 

Ji sunkiai pasuko galvą į šalį ir pažvelgė į savo vyrą, kurio veidas 
buvo sustingęs it kaukė, išgirdus nelaimingo brolio žodžius. 

— Mesjė, - jos balse skambėjo neviltis. 

Mesjė į ją žvelgė šaltai. Tada pasilenkė, norėdamas geriau išgirsti 
šnabždamus žodžius. 

— Jūs jau seniai manęs nebemylite, nors tai neteisinga, nes aš 
niekada nesu jūsų įskaudinus. 

Mesjė nereikėjo atsakyti į mirštančios žmonos priekaištus. 
Madam nusisuko nuo jo, nukreipdama ašarų aptemdytą žvilgsnį į 
puošnias viršum jos lovos žėrinčias lubas. Galbūt aksominis tvanas 
panėšėjo jai į pranašaujamus amžinojo gyvenimo džiaugsmus. 
Džiaugsmus, kurių šiame gyvenime jai neteko patirti. 

Po paskutinio apgailestaujamo atodūsio Henrieta Ona, Čarlzo I 
duktė, Pilypo Orleaniečio žmona ir šviesiausia Liudviko XIV dvaro 
žvaigždė, ankstyvą birželio 30-osios rytą, eidama 26 metus, iškeliavo 
į kitą pasaulį. 

Tačiau anapilin ji buvo kažkieno išsiųsta - jos kambaryje nebuvo 


nė vieno, kuris to nežinotų. 


III SKYRIUS 


Marija žiūrėjo į dangų ir mėgavosi braukiamų nagų per odą 
jausmu. Tada vėl atsisuko į mažą padarėlį, kuris pagautas tūnojo 
jos rankoje. Pro plyšį tarp nykščio ir smiliaus piktą snukutį kišo 
pelė. Graužiko ūsai drebėjo, tarsi jis siaubingai piktintųsi patekęs 
į spąstus. 

— Ar ne tiesa, mano mažyle, kad tu pyksti, nes aš tave pergu- 
dravau? 

Marija slėpėsi vidiniame pilies kieme nuo nepakeliamo liepos 
karščio ir pusę priešpiečio praleido bandydama išvilioti mažą gyvū- 
nėlį iš savo urvelio šulinio aptvare. Galiausiai jai pavyko tai padaryti 
su gabaliuku sužiedėjusios duonos. Tada atsisėdo ant šulinio sienelės 
ir leido laiką su pele. Nors dabar ji turėjo ravėti piktžolės, bet tam 
buvo pernelyg karšta. 

Staiga ji kažką išgirdo. Žirgas artinosi garsiai bildėdamas kano- 
pomis pilies link. Marija nustebusi pažvelgė pro vartų arką. Kas tai 
galėtų būti? Markizas sėdėjo riterių salėje su niurzga močiute, o be 
jo, čia — daugiau nė gyvos dvasios, turinčios žirgą. Iš džiaugsmo ji 
rankoje papurtė mažąją pelytę. 

— Pagaliau kas nors įvyks! 

Nuo jos susidūrimo su markizu daugiau nieko įdomaus nenu- 
tiko ir jau keletą dienų Marija mirtinai nuobodžiavo. 

Netrukus į vidinį kiemą ant galingo žirgo įjojo tamsiai vilkintis 
vyras. Raitelio kūnas akivaizdžiai nederėjo prie arklio. Tuo metu, ko! 
žirgas, nuleidęs galvą sunkiai dėjo vieną kanopą priešais kitą, raitelis 

sėdėjo išsitiesęs balne, išdidžiai į priekį atkišęs smakrą. Akivaizdu, 
kad keliavo ilgai, nes jo tamsūs drabužiai buvo tiek pat dulkėti, 
kaip ir jo nusiplūkęs žirgas. Marija smalsiai nužiūrinėjo atvykėlį. 
Šis mikliai nušoko ant žemės ir apsižvalgė. 

— Ei, tu, ar čia yra kas nors, kas galėtų pasirūpinti mano žirgu? 

Vyro balsas skambėjo šiurkščiai, bet Marija nesileido įbaugi- 
nama. Neatitraukdama akių jam ramiai atsakė: 

— Ten būtų galima rasti ką nors, kas galėtų. 

— Tai nespoksok, mergaite, o atvesk jį. Aš skubu! 

Vyras nekantriai žengė jos link. Marija nušoko nuo atramos 
ir paleido savo mažąją kalinę į jos urvelį sienoje. Tada atsisuko į 
atvykėlį ir išdidžiai ranka įsirėmė į klubus. 

— Kiek man sumokėsite, jei aš jums patarnausiu? 

Akimirką atrodė, kad vyras ims ir užsipuls ją. Bet galop sukandęs 
dantis sukrapštė monetą ir sviedė Marijai. Tik gerai paslėpusi mo- 
netą, Marija teikėsi iš nepažįstamojo rankų paimti vadeles. 

— Jūsų žirgu bus labai gerai pasirūpinta, mano pone. Užtikrinu 
jus. 

— Geriau, kad taip ir būtų, nes kitaip tau liūdnai baigsis. O dabar 
sakyk, kur man rasti tavo šeimininką? 

Marija daugiau nebegalėjo tramdyti savo smalsumo: 

— Ko jums iš jo reikia? 

Prieš jai suvokiant, kas atsitiko, vyras sugnybo žandą ir laikė 
suspaudęs. Labiau iš nuostabos nei iš skausmo Marija suklykė: 

— Paleiskit mane, man skauda. 

Bet jos kankintojui tai nerūpėjo. 

— Aš tau duosiu patarimą, vaike mano, - kalbėjo jis visiškai 
šaltai, — kai mergaitė per daug žino, jai tai gerai nesibaigia. O dabar 
sakyk, kur man rasti tavo šeimininką. 

Jis pasilenkė prie jos ir pažvelgė į Mariją savo mažomis rudomis 
akimis, kuriose ji įžvelgė nerimastingą ugnelę. 

— Ber juk nebūtina taip šiurkščiai su manimi elgris. 

Atrodo, kad nepažįstamasis jautė jos baimę. Jis patenkintas pa- 
žvelgė į ją ir pakartojo klausimą, o tik tada paleido. Marija sugriebė 

už savo skruosto, ant jo jau plėtėsi šlykšti raudona dėmė. Mergaitė 
parodė tiesiai į laiptus, vedančius į pagrindinį pastatą. 

— Eikite į didžiąją salę. Ten jį tikrai rasite. 

Vyras nusibraukė nuo drabužių dulkes ir nuėjo, nekreipdamas 
dėmesio į ją. Marija pasivaipė ir atsigręžė į žirgą. Atsistojusi ant 
pirštų galiukų, ji tyliai pakuždėjo į švelnią gyvulio ausį: 

— Tavo šeimininkas — dvokiantis paleistuvis. 

Tuo metu iš ūkinio pastato vilkdamas kojas pasirodė arklininkas. 
Marija pašaukė jį. 

— Ei, Gastonai, — žvilgtelėjo sau per petį, norėdama įsitikinti, 
kad tas vyras jau pilyje, ir tęsė toliau. 

— Pas markizą atvyko svečias ir tau reikia pasirūpinti jo žirgu. 

— Gerai, Marija. O kas toks? 

Ji abejingai gūžtelėjo pečiais: 

— Nežinau. 

Ir paduodama Gastonui vadeles mintyse pridūrė: „Dar ne.“ 


Karštus vasaros priešpiečius Antuanas mieliausiai leisdavo senoje 
riterių salėje, kur tarp protėvių medžioklės trofėjų su senele žaisdavo 
„Trik trak“. Pro mažas angas išilgai mūro sienos į salę sklido blausi 
šviesa, leisdama blyksėti dulkelėm. Nors pastatas buvo senas, nu- 
šiuręs ir visai netiko jaunam bajorui, pažįstančiam dvaro spindesį, 
tačiau čia buvo maloniai vėsu, ir iki vakaro, kai Antuanas eidavo 
jodinėti ar plaukioti, buvo galima iškęsti laiką leidžiant tarp šerno 
galvų iškamšų ir kandžių sukapotų kiliminių sienos apmušalų: Be 
to, šitaip stumdamas laiką, jis šykščios markizės piniginę palen- 
gvindavo keliomis sidabrinėmis monetomis. Tačiau šiandieną jam 
nesisekė. Jis sėdėjo prie staliuko priešais didžiulį židinį ir nepatikliai 
žiūrėjo į kauliukus, kuriuos jo močiutė, nors ir sugrubusiomis ran- 
komis ant daug kainuojančios žaidimų lentos mesdavo energingai. 
Ir vėl. Antuanas susierzinęs pažvelgė į markizę. Užsispyrėlė norėjo 
ji apgauti. 

— Deja, aš nesinešioju piniginės, mano miela senele, — aiškino 
jis apgailestaudamas. — Grąžinsiu jums rytoj. 

Pasipiktinusi markizė lazdos galu ėmė baksnoti į akmenines 
grindis. Tada pasilenkė į priekį, lėtai ištiesė gyslotą ranką ir skvarbiai 
žvelgdama į jį nebyliai reikalavo. Antuanas atsakė į jos žvilgsnį. Jos 
blyškių veido bruožų negyvumas jam priminė senuose šventųjų 
paveiksluose vaizduojamą pakantų abejingumą. Jis svarstė, kaip 
ilgai ji tvers šią nepatogią pozą. 

Senelė niekada jo nemėgo. Nuo jo grįžimo iš dvaro jos prie- 
šiškumas virto pasibjaurėjimu. Ir vis dėlto ji nepraleisdavo progos 
palošti su Antuanu. Ji nusprendė atsilošti bent dalį pinigų, kuriuos 
buvo sukišusi į gėdingą savo anūko karjerą dvare. 

Antuanui buvo gaila žiūrėti, kaip ji sėdėjo. Iš tiesų per savo 
gyvenimą senelei neteko patirti daug džiaugsmo. Būdama jauna 
mergina, ji vylėsi savo grožiu laimėti turtingo vyro širdį, kuris būtų 
galėjęs suteikti jai luominę padėtį atitinkantį gyvenimą. Tačiau 
žiaurus likimas jos girtuoklio tėvo pavidalu, kuris ne tik paskuti- 
nius marškinius, bet ir dukters nekaltybę pralošė prie kortų stalo, 
padarė galą visoms jos viltims. Nes jos nekaltybės laimėtojas buvo ne 
tik tokio paties amžiaus kaip ir jos tėvas, bet ir toks pats nuskurdęs 
kaip ir jis. Antuano senelis turėjo nedidelius rūmus Paryžiuje, tačiau 
pasibaigus jo nutrūktgalvio draugo Henriko IV dienoms, nebe- 
liko pinigų tokiam namui išlaikyti. Taip jau atsitiko, kad besisklei- 
džiantis jaunos moters grožis, užuot apšviestas auksinių karaliaus 
rūmų šviestuvų, neatpažįstamai išblėso tarp sudūlėjusių apgriuvu- 
sios pilies akmenų. 

Antuanui gana anksti teko pajusti senelės kartėlį. Po to, kai 
jo tėvų riedančią karietą nusinešė Gardono potvynis ir jie abudu 
žuvo, ji kaip artimiausia giminaitė jautėsi priversta perimti savo 
trejų metų anūko globą. Ji mielai būtų perleidus našlaitį vienuolio 
globon. Bet vien mintis, jog teks atiduoti dalį savo mažų pajamų, 
kad priimtų jį į vienuolyną, buvo labiau nepakenčiama nei auginti 
berniūkštį. Todėl viskas, ką Antuanas matė, buvo jos seno skylėto 
viešumai skirto drabužio šleifas, kuris bėgo priešais jį šluodamas 
apdulkėjusias grindis, kai jis tuo metu savo mažomis, putliomis 
kojytėmis užkliūdavo už jo. 

"Tačiau kai Antuanas išaugo ir tapo išvaizdžiu jaunuoliu, markizė, 
kurios dvasią palaikė liūdnos mintys ir kelių nuomininkų priežiūra, 
suprato, kokios galimybės atsivėrė. Ko negalėjo suteikti jai tėvas ir 
vyras, turėjo pasiekti jos anūkas. Energingai, ko Antuanas iš jos nesi- 
tikėjo, apsiėmė senelė gauti reikiamų lėšų, kad apmokėtų jo kelionę 
į dvarą. Iš savo nuomininkų ji išspaudė, ką galėjo, o tada pasipylė 
srautas laiškų su prašymais visiems asmenims, kuriems nepasisekė, 
jog ją pažinojo. Praėjo dveji treji metai, tada ji turėjo užtektinai 
pinigų, kad nupirktų Antuanui šventadienius drabužius ir išleistų 
jį kelionėn su šiek tiek pinigų. Už tai, jog jos nusivylimų kupiną 
gyvenimą Antuanas praturtino dar vienu, markizė nubaudė jį savo 
tylėjimu. Nuo tada, kai jis grįžo iš dvaro, ji nepratarė nė žodžio. 

Po to, kai jis leido senei pakankamai ilgai nerimauti, gūžtelėjo 
Antuanas pečiais ir numetė monetą ant žaidimų lentos. Jo senelė 
greitai pačiupo monetą ir užsikišo ją už savo suknelės rankovės. Prieš 
jai pradedant naują partiją, garsus kulnų kaukšėjimas į akmenines 
grindis privertė abu iš nuostabos sužiurti. 

Tamsiai apsirengęs, su ilgais jojiko batais, vyras ėjo jų link. An- 
tuanas pakilo iš savo krėslo ir pažvelgė nustebusiu žvilgsniu. 

— Kuo galiu pasitarnauti jums, pone? 

Peržingsniavęs didelę riterių salę ir pasiekęs Antuaną, nepažįs- 
tamasis nusilenkė ir mestelėjęs žvilgsnį į markizę tarė: 

— Pone, jei jums nesukeltų rūpesčių, norėčiau pasikalbėti su 
jumis akis į akį. 

Už nepagarbą namų damai Antuanas norėjo pamokyti atvykėlį. 
Jau seniai jo senelė nustojo elgtis pagal savo padėtį. Kurių galų? Be 
kelių valstiečių ir apdriskusių tarnų, čia daugiau nieko nepamatysi. 

Antuanas įsibrovėliui maloniai nusišypsojo. 

— Man visai nesunku. Žinote, dvarininko gyvenimas kartais 
būna toks nuobodus. Visada džiugu, kai yra bent mažyčių pokyčių. 
Bet užtikrinu, jūs galite ramiai kalbėti prie mano senelės, markizės, 
kurios didžiausia dorybė — neplepumas. 

Nepažįstamasis sutrikęs pažvelgė į senąją ponią ir vėl nusi- 
lenkė. 

— Atleiskite už nepastabumą, ponia, aš esu išvargęs po ilgos ke- 
lionės. Tačiau vis tiek norėčiau pasikalbėti prie keturių akių. 

Antuanas jau norėjo griežtai paprieštarauti, tačiau senelė parodė 
jam tylėti. Ji sunkiai pakilo iš savo vietos ir vilkdama kojas išėjo iš 
salės pro mažas šonines duris. Antuanas buvo įsitikinęs, jog ji imsis 
bet kokių priemonių, kad kuo daugiau sužinotų apie šį pokalbį. 

— Taigi, pone... Kuo vardu jūs sakėte? Po to, kai mano senelė 
patenkino jūsų prašymą, gal malonėtumėte man paaiškinti, kas 
atvedė jus čia. - Kupinas vilčių Antuanas pažvelgė į nepažįstamąjį 
ir parodė ranka į atsilaisvinusį krėslą. — Jūs minėjote, kad ilgai ke- 
liavote. Kas būsite toks ir kas atvedė jus pas mane? 

Atvykėlis nekreipė dėmesio į namų šeimininko kvietimą ir at- 
sistojo prie židinio. 

— Pone markize, aš nenoriu pernelyg bandyti jūsų kantrybės, 
todėl iškart kalbėsiu apie reikalą. Mano vardas — Desgrė. Esu Par- 
yžiaus policijos leitenantas ir karaliaus prašymu atvykau pas jus su 
pasiūlymu. 

— Jus siunčia karalius? —- Antuanas negalėjo patikėti. 

— Taip. Atrodo, jus tai nustebino, pone markize. Manęs nestebina. 
Pastaruosius dvylika mėnesių karalius jums nebuvo labai palankus. 

Antuanas turėjo susitvardyti, kad neparodytų savo didelio su- 
trikimo. Vadinasi, dvare jo dar nepamiršo. Jis nutaisė draugišką 
išraišką ir atsistojo šalia svečio prie kamino. 

— Gražiai pasakėte, pone Desgrė. Žinoma, tai ne visai atitinka ti- 
krovę. Mano buvimas buvo tiek nepakenčiamas karaliui, visų pirma 
jo broliui, tad jie nusprendė, kad geriausia būtų išsiųsti mane kuo 
toliau nuo dvaro. O dabar štai — jo didenybė siunčia jus pas mane 
su pasiūlymu? — paklausė, o paskui ironiškai pridūrė: — Ką tai galėtų 
reikšti? 

Antuanui šis dulkinas Liudviko XIV pasiuntinys kėlė nepasi- 
tikėjimą. Jis jautė, kad karaliaus tarnautojas nuo jo kažką slepia. 
Desgrė žvelgė į jį šaltai. Galiausiai prakalbo: 

— Kaip jūs jau tikriausiai girdėjote, pone markize, neseniai ne- 
tikėtai mirė Orleano kunigaikštienė. 

Antuanas linktelėjo galva: 

— Nors mes čia ir labai atsiskyrę gyvenam, tačiau ši žinia mus 
pasiekė. 

— Ponas d Akenas, jo didenybės gydytojas, — tęsė Desgrė, - atliko 
Madam lavono skrodimą man dalyvaujant ir mirties priežastimi 
nurodė ūmų apendicitą. 

— Pone, - Antuanas stengėsi neparodyti susidomėjimo, - ap- 
gailestauju dėl jūsų karališkosios didenybės mirties, bet kuo aš čia 
dėtas! 

Desgrė veido išraiškos nebuvo įmanoma perprasti. Jis nejudė- 
damas atlaikė nepatiklų Antuano žvilgsnį. Galiausiai lėtai tarė: 

— Tai, kad Orleano kunigaikštienė mirė nuo apendicito, tėra 
oficiali versija. 

Staiga jo bruožai įgavo paslaptingumo. 

— Tiek to, tai gal, pone Desgrė, atskleisite man, ką iš tikrųjų 
slepia Madam mirtis. Nes tai, man atrodo, yra susiję su jūsų apsi- 
lankymu mano namuose. 

Antuanas vangiai pasirėmė alkūne į židinį ir timptelėjo nema- 
tomą siūlą nuo savo rankovės. Šitas pasipūtęs išpuikėlis ėmė jį er- 
zinti. Negi jis negalėjo paprasčiausiai pasakyti, ko nori? 

— Tiek jos karališkosios didenybės mirties aplinkybės, tiek 
vidinių organų padėtis po lavono skrodimo leidžia manyti, jog 
Madam mirtis neapsiėjo be išorinio įsikišimo. 

Antuanas tylėjo. Ši naujiena buvo tokia įdomi, kad šiek tiek 
nustebino jį. Lankydamasis dvare jis niekada nepraleisdavo progos 
išreikšti savo didžiausios pagarbos Madam. Jis intuityviai jautė, kad 
šios valdingos princesės geriau neturėti tarp priešų. Bet to jis garsiai 
neišsakė. 

— Pone Desgrė, turiu pakartoti savo klausimą. Kaip tai susiję 
su manimi? Negi karalius įtaria, kad aš žudikas? Aš žinau, kad jo 
didenybė ne per geriausios nuomonės apie mane, tačiau atsižvel- 
giant į aplinkybes, - Antuanas savo linksma šypsena parodė į kam- 
barį, — teks atsisakyti minties, jog aš kaltas. Manęs tuo metu, deja, 
nebuvo. 

Pirmą kartą siauros policininko lūpos šyptelėjo. 

— Jūs klystate, pone markize. Karalius nelaiko jūsų kaltininku. 
Priešingai, karalius nori, kad jūs surastumėte kaltininką. 

Kol Desgrė gaudė sutrikusį Antuano žvilgsnį, šypsena jo veide 
vis platėjo. 

„— Kaipgi, pone? 

Antuanui jau nebepavyko nuslėpti savo nuostabos. Desgrė su- 
rėmė pirštų galiukus ir kritiškai apžiūrinėjo pusmėnulius savo nagų 
apačioje. 

— Būsiu atviras, pone markize. Būtent nepasitenkinimas, kurį 
sukėlėte kadaise, rodo, jog jūs ypač tinkate šiai užduočiai. 

— Man malonu, jei jo didenybė mano, kad aš galiu būti jam 
naudingas. Tačiau vis tiek nesuprantu, kaip jam kilo tokia mintis. 

— Karalius, pone markize, — pašaipiai tarė Desgrė, - įtarinėja 
žmones, kurie... dalijasi jūsų palankumu. Visų pirma kalbama apie 
markizą d Efiją ir jo artimą draugą ševaljė de Loreną. Kaip jūs jau 
galbūt žinote, Mesjė labai mėgo ševaljė, po to, kai jūs, na, palikote 
dvarą. 

— Bet... - Antuanas pradėjo. 

Tačiau Desgrė susierzinęs pakėlė ranką: 

— Prašau leisti man pasakyti. 

Antuanas klausėsi atidžiai, kol policininkas pasakojo apie nau- 
jausius įvykius ir intrigas Orleano kunigaikščio ir kunigaikštienės 
namų ūkyje. 

Panašu, jog ševaljė de Lorenui, kitaip nei Antuanui, neužteko 
būti vien tik pagrindiniu hercogo iždo pasipelnytoju, jis norėjo 
neribojamas naudotis iždu. Ir kad priverstų hercogą nusileisti, Lota- 
ringijos bajoras buvo pasirengęs ne tik dalytis su juo lova, bet pildyti 
keistus princo pomėgius. 

Čia pasakojimas nutrūko, ir Desgrė išraudo. Kiek pralinksmėjęs 
Antuanas pastebėjo, kaip sunku buvo nuoširdžiam valstybės tar- 
nautojui išreikšti žodžiais, kad Prancūzijos sūnus taikstėsi su savo 
favoritų elgesiu, kurio nebūtų pakentus net apmokama kekšė. Po 
to, kai ši subtili tema buvo aptarta, policininkas toliau abejingai tęsė 


35 


savo pasakojimą. Ševaljė, išsiaiškinęs, kaip stipriai Mesjė šlykštėjosi 
savo žmona, ėmė persekioti kunigaikštienę, neslėpdamas savo ne- 
apykantos. Jis pašnibždėjo Mesjė, kad ji apgaudinėjanti savo vyrą. 
Be to, jis viešai įžeidinėjo ją savo įžūliu elgesiu. Aktyvaus palaikymo 
sulaukė jis iš markizo d Efijo, kuris atitinkamai pasipelnė iš šios 
draugystės. 

Tačiau ševaljė neįvertino Henrietos Stiuart. Ji, daugumos užjau- 
čiama kaip apgailėtina auka, leido jam laisvai veikti ir kantriai laukė 
palankios progos jam atkeršyti. Ši pasitaikė, kai karaliui prireikė jos 
pagalbos, kad galėtų sudaryti slaptą sąjungą su jos broliu Čarlzu, 
Anglijos karaliumi. Henrieta suteikė savo palaikymą, tačiau paprašė 
karaliaus atlygio — išvyti iš dvaro jos vyro numylėtinį. Kaip priežastį 
ji nurodė Loreno bandymą išprievartauti vieną jos freilinų. Tai buvo 
visiškai įmanoma. Ševaljė viešai puikuodavosi sugebantis persekioti 
ne tik gaidį, bet ir vištą. 

“ Kadir kaip Mesjė siuto, Liudvikas XIV buvo linkęs įtikti An- 
elijos karaliaus seseriai nei palikti jam jo meilužį. Madam nugalėjo. 
Tačiau nepraėjus šešiems mėnesiams mirė. 

Baigęs pasakoti Desgrė pažvelgė į Antuaną ir paragino: 

— Na, ką manote? 

Antuanas neskubėjo atsakyti. Galiausiai ramiai tarė: 

— Galbūt būtų buvę geriau man, jei protarpiais būčiau iškaršęs 
Mesjė kailį. 

— Markize, - Desgrė akys susiaurėjo, — jūsų juokeliai ne vietoj. 
Mes kalbame ne apie kažkokią turgaus bobšę, kuri negyva plū- 
duriuoja Senos upėje. Mes šnekame apie Orleano kunigaikštienės 
nužudymą. 

Antuanas nusigręžė ir atsidrėbė į krėslą. 

— Man rodos, karalius jau rado kaltininką. Kodėl jis nesugrą- 
žina ševaljė iš egzilio, nesurengia jam proceso ir nenubaudžia už jo 
poelgį? 

Desgrė liko stovėti prie židinio ir žiūrėjo į Antuaną, nors matė 
tik sienų apmušalus. 

— Karalius įtaria ne tik ševaljė... Suprantate. 

Antuanas linktelėjo. Jo žmona buvo kerštinga, tačiau Mesjė — ne 
mažiau. Kas galėtų geriau įvertinti, jei ne jis, buvęs jo favoritas. Todėl 
negalėjo būti jokio oficialaus tyrimo. 

— Reikalas, — vėl prabilo Desgrė, — gali turėti nevisiškai malonių 
pasekmių. Jei jo didenybės įtarimai pasitvirtintų ir paaiškėtų, kad 
Mesjė žinojo apie savo žmonos nužudymą, Anglijos karalius nebesi- 
laikytų Doverio sutarties. Žinoma, Čarlzas II yra priklausomas nuo 
finansinės Prancūzijos paramos, o jo didenybei Anglijos karalius 
reikalingas kaip sąjungininkas jo ekspansinei politikai. 

Antuanas ištiesė kojas ir nuodugniai ant žaidimų lentos apžiū- 
rinėjo kauliukus. 

— Ber kodėl karalius pageidauja, kad būtent aš tirčiau šį atvejį? 
Ar galite man pasakyti, pone Desgrė? 

— Na, karalius mano, jog su jūs... su savo pomėgiais nesunkiai 
įsiskverbsite į Mesjė pažįstamų ratą kaip siųstas šnipas. Jus pažįsta 
Sen Klode. 

Antuanas pašaipiai nužvelgė policininką. 

— Nemanau, kad Mesjė patikės smukusiu favoritu, nuslėpdamas 
nuo savo draugų. Būtent dėl to aš patekau į nemalonę. O ši pašli- 
jusi reputacija prilipo kaip nemalonus kvapas. Tai dvare taip greitai 
neužmirštama. Taigi kaip aš galėčiau pasitarnauti karaliui ir visų 
pirma, kodėl tai turėčiau daryti? 

Desgrė žengė iš lėto stalo link ir atsisėdo į krėslą, kuriame prieš 
tai sėdėjo markizė. Policininkas vis dar vengė žiūrėti tiesiai į jį. Todėl 
nukreipė žvilgsnį į žiojėjančią židinio angą. 

— Tikriausiai liūdna leisti ilgus žiemos vakarus prie šio didelio židinio 
ir bendraujant tik su sena tylia senele. Ar aš neteisus, pone markize? 

Antuanas įsitempęs tylėjo. 

— Matote, - toliau ramiai tęsė Desgrė, — karalius svarsto, ar jo 
brolis tapo žudiku. Jam reikia gabaus vyro, kuris atsakytų į šį klau- 
simą. Jūs, pone markize, puikiausiai tinkate. Kunigaikštis jums 
greitai atleis, jei parodysite daugiau palankumo. Be to, jūs esate 
gana protingas, kad sugebėtumėt tai slapta atlikti ir... —- Desgrė reikš- 


Mingai nutilo žiūrėdamas Antuanui į veidą. 


— Ir kas, pone? — Antuanas nepaleido svečio iš akių. 

— Ir visų pirma, tai jūs sukėlėte karaliaus nepasitenkinimą. 
Niekas nesusies jūsų su juo, nes tai, ką sužinosite, perduosite man. 
Jo didenybė nepalaikys jokio tiesioginio ryšio su jumis. Jei padary- 
site klaidą, atsakysite pats ir nesitikėkite pagalbos iš karaliaus. 

Antuanas palinko į priekį. 

— Tai atsakymai į mano klausimus. O kaip dėl kitko? Ką karalius 
pasiūlys už mano paslaugas? 

Tyli pašaipa šmėkštelėjo tarnautojo akyse. 

— Jūs, pone markize, turite didžiuotis galėdami pasitarnauti savo 
suverenui. Tai pakankamas atlygis. Tačiau jo didenybė yra dosnus 
ir parūpins savo didžiuliame dvare jums pelningas pareigas, jei jūs 
įduosite jam Orleano kunigaikštienės žudiką. 

— Ojei ne? Jei man nepavyks, kas tada? 
 - Jei jums nepavyks, pone markize, grįšite atgal į provinciją. 
Jei... 

— Jei būsiu gyvas, — pabaigė sakinį Antuanas. - Dėkoju jums už 
jautrumą, pone Desgrė. 

— Tai ką pasakysite apie pasiūlymą? 

Antuanas atsilošė ir sukryžiavo rankas už galvos. Galop šypso- 
damasis tarė: 

— Kaip jūs taikliai pastebėjote, pone Desgrė, žiemą čia liūdna, 
kai reikia laiką leisti su sena tylia senele prie šito didelio židinio. 


IV SKYRIUS 


Veidrodžiai, visur veidrodžiai. Kur jis tik pasisukdavo, visur jo 
nepakenčiamas veidas atsispindėjo veidrodžiuose. Šiame kambaryje 
nebuvo jokio išsigelbėjimo. Kaip ilgai jis laukė ponios de Monte- 
span, nė pats nebežinojo. Ji buvo su karaliumi. Tikriausiai dabar 
miegojo kartu. Dabar, šią akimirką, vienu aukštu žemiau. Kambario 
kampe, šilkinių pagalvių guolyje gulėjo luošys. Piurnonas stebėjo 
kreivą miegančio neūžaugos kūną. Jis bijojo beformės būtybės. Pri- 
ėjęs prie lango, pažvelgė žemyn į naktinį Sen Žermeno parką. Jis 
žinojo, kad atėjo netinkamu metu, tačiau kur dar jis galėjo kreiptis? 
Jis nebūtų iškentęs Sen Klode vienas su savo kaltės jausmu. Markizė 
norėjo, kad jis tylėtų, ir jis pakluso. Kaip ir visada nuo tų dienų, kai 
pradėjo eiti savo tėvo, senojo Mortemaro kunigaikščio, pareigas. 
Jam nebuvo sunku tylėti. Ledinis sąstingis apėmė jį po tos siau- 
bingos nakties. Ir tai buvo gerai. Dabar jis galėjo bent jau vykdyti 
užduotis, kurias atnešė Madam mirtis. Jis turėjo pasirūpinti, kad jos 
ūkio neliktų. Tai turėjo įvykti kaip įmanoma be didesnių trikdžių. 
Žemesnio rango samdinius išsiuntė su keletu monetų rankose. Jis 
buvo kurčias dėl tokio nusikaltimo praradusių pragyvenimo šaltinį 
vyrų ir moterų dejonėms. Jam tai nieko nereiškė. Be to, reikėjo sura- 
šyti visą Madam palikimą ir stebėti, kad niekas nedingtų. Su ponia 
de Gordon peržiūrėjo didelę drabužinę ir buvo įpareigotas nusegti 
nuo drabužių brangakmenius. Gordon vos galėjo nuslėpti, kaip ji 
troško kelių puošnių apdarų. Tačiau jam nerūpėjo ir tai. Ten, kur 


jis nusiuntė Madam, šiai nebeprireiks drabužių. O jo bausmė buvo 

stebėti, kaip godžiai šunų gauja niekino jo mylimos šeimininkės 
atminimą. 

Grindyse atsivėrė liukas. Dar prieš jai pasirodant, apelsinų kvapas 
pranešė apie šį apsilankymą. Apkūnus ponios de Montespan kūnas 
buvo įsuptas tik į šilkinę negližė. Jos palaidos šviesios garbanos krito 
ant apvalių pečių. Ji pasilenkė ir tyliai uždarė liuką. 

— Ponia. 

Išsigandusi ji apsisuko. Jis išlindo iš lango nišos šešėlio, keleto 
žvakių apšviestame kambaryje. Ji nesistengė nuslėpti, jog nepatiko 
jo apsilankymas. 

— Ko norite? — pasiteiravo ji atžariai. — Ar jums Luiza leido manęs 
čia laukti? — Ponios de Montespan tonas tapo šiek tiek šaižesnis, kai 
pridūrė: — Aš sakiau jai nenorinti, kad mane šiąnakt kas nors truk- 
dytų. Ji niekada neklauso, kas jai liepiama. 

„— Aš maldauju jūsų, nevarykite manęs. Man reikia su kuo nors 
pasikalbėti. 

Pasipiktinimo išraiška dingo iš ponios de Montespan veido taip 
greitai, kaip ir atsirado. 

— Kabinkitės. — Ji priėjo prie jo ištiesus ranką ir apglėbė. - Tai 
buvo mano neapsižiūrėjimas, baisus neapsižiūrėjimas. Jūs neturite 
nusiminti. 

Palengvėjimo jausmas apėmė jo kūną. Dėl to jis čia atėjo. Ponia 
de Montespan žinojo apie jo kaltę. Tik ji galėjo jį paguosti. Jis padėjo 


galvą ant karaliaus favoritės peties ir verkė kaip mažas vaikas. 


V SKYRIUS 


Baesibaigiančios dienos prieblandoje šliaužė laidotuvių procesija, 
skirta Henrietai Onai iš Orleano atminti, kaip ilga juoda pabaisa 
pro sostinės vartus Šiaurės link. Skambant dusliems trimitų ir li- 
taurų garsams, procesija skynėsi kelią pro kviečių laukus Šv. Dionizo 
bazilikos link, jau šimtmečius priglaudžiančios Prancūzijos karalių 
kapus. Procesijai vadovaujantys kareiviai sekė paskui kiekvieną su 
juoda žvake rankose einančią benediktinę iš Malonės Slėnio vienuo- 
lyno, kurio sienose prieš keletą dienų buvo palaidota balzamuota 
Madam širdis. Seserų lūpose kalbėjo tyli malda. Už savo mirusios 
žmonos sielos išganymą Mesjė vienuolynui paaukojo 25 000 svarų 
ir nurodė už mirusiąją perskaityti 1000 mišių. Didelė susirinkusių 
žmonių minia sulaikius kvapą stebėjo procesijoje einančius miesto, 
universiteto atstovus, taip pat dvariškius. Jie visi buvo apsigobę 
juodomis skaromis — pagal rangą arba šiurkščios drobės, arba bran- 
giausio šilko. Palikę sostinę po iškilmingų palydėtuvių, tūkstan- 
čiai žmonių sugužėjo, ketindami tapti didžiulio įvykio dalyviais. 
Kad smalsuoliai ištrypė laukus ir sunaikino didelę dalį derliaus, šią 
šventinę akimirką niekam nerūpėjo. Petys į petį supo jie laidotuvių 
procesijos kelią ir stengėsi kiek įmanoma daugiau pamatyti dvaro 
skleidžiamo puošnumo ir grožio, palydint į paskutinę kelionę antrą 
pagal rangą Prancūzijos moterį. Jie nenusivylė. Pagarbus šnabždesys 
vilnijo per minią, kai juodai dengtas karafalkas su Madam palaikais 
riedėjo pro šalį. Vežimą tempė sidabriniais kryžiais padabintomis 
juodomis gūniomis aptemptų aštuonių grynaveislių iš Andalūzijos 

žirgų kinkinys. Duslios muzikos taktu žingsniavo žirgai, tarsi kie- 
kvieno judesio juos būtų išmokęs pats šokių mokytojas. Karstas 
gulėjo ant didelio aksominio baldakimo, uždengtas šermuonėlių 
kailiais, kuriuos neseniai persų pasiuntinys nuo savo šeimininko 
atgabeno Madam. Pagarbioje kalboje jis šlovino jos grožį ir lygino 
jį su Isfahano rožės žiedais. Niekas tuomet neįtarė, kad šis grožis 
toks pat laikinas, kaip ir tie žiedai. 

Paskui karstą ėjo vienas greta kito Mesjė ir karalius su svita. 
Kad atiduotų Madam paskutinę pagarbą, Liudvikas nurodė kelio 
dalį nuo karališkųjų rūmų iki Šv. Dionizo bazilikos eiti pėsčiomis. 
Žinoma, Mesjė kulnai, kaip ir purpurinės spalvos gedulo drabužis, 
nusėtas brangakmeniais, nebuvo tinkami šiame nelengvame žygyje, 
mat, nors buvo vakaras, dienos karštis dar nespėjo atslūgti. Tačiau 
Mesjė oriai žingsniavo paskui savo žmonos karstą, nukreipęs su- 
stingusį žvilgsnį į priekį. Tik prakaitas, nepaliaujamai srūvantis nuo 
kaktos, liudijo, koks varginantis buvo šis pasirodymas viešumoje. 
Procesiją užbaigė atviroje aukštuomenės karietoje sėdinčios kara- 
lienė Marija Teresė ir Didžioji Madmuazelė. Priešais damas sėdėjo 
maža mergaitė. Aštuonmetė Marija Luiza ir jos vienų metukų sesuo 
Marija Ona buvo vieninteliai išgyvenę Mesjė ir Madam vaikai. 

Mažajai Marijai Onai buvo leista dalyvauti iškilmėse. Buvo bai- 
minamasi, kad vaikas gali sugadinti ceremoniją garsiu čiauškėjimu 
ar verkimu. Iš Marijos Luizos buvo tikimasi, kad ji yra pakankamai 
didelė ir žinos, kaip turėtų elgtis Liudviko XIV dukterėčia. Ne- 
svarbu, ar tai buvo pokylis dvare, ar jos motinos laidotuvės. 

Šimtąjį kartą Antuanas šį vakarą prakeikė karalių. Nė nemirk- 
telėjęs jojo jis pro minią smalsuolių ir stengėsi nekreipti dėmesio į 
dešinio peties skausmą. Kartu su hercogo leibgvardijos vyriausiuoju 
kariuomenės vadovu grafu de Bevronu vadovavo kareiviams pro- 
cesijos priekyje. Rankoje jis nešė vėliavą su Madam herbu, o šis 
kiekvieną akimirką atrodė vis sunkesnis ir sunkesnis. Vakar per jo 
didenybės pirmąjį kamerdinerį poną Bontanpą jis netikėtai sulaukė 
reikalavimo pasirodyti karališkuosiuose rūmuose, kuriuose turėjo 


būti surengtos iškilmingos palydėtuvės. Antuanas mąstė, kodėl ka- 

raliui taip buvo svarbu, kad jis dalyvautų Madam laidotuvėse. Kitaip 
nei pakviesti dvaro atstovai, jis nepažinojo jos ir nebuvo persimetęs 
bent keliais žodeliais. 

Nurodytą valandą pasirodęs karališkuosiuose rūmuose, ceremo- 
nimeistro jis buvo nuvestas pas grafą de Bevroną. Grafas pasisvei- 
kino, tarsi jį būtų matęs dar vakar. Jei jį ir stebino Antuano sugrį- 
žimas dvaran, jis to neparodė. Bevrono abejingumas nesuglumino 
Antuano. Šis buvo idealus dvaro vyras ir žinojo, kad savo mintis ir 
jausmus verčiau pasilikti sau. 

— Pone markize, suteikite man garbę ir palaikykite man draugiją 
šioje sunkioje eisenoje į Šv. Dionizo baziliką. Karalius pageidauja, 
kad jūs vietoj manęs neštumėte brangiosios velionės vėliavą. 

— Žinoma, — atsakė Antuanas, abejingai šypsodamasis. — Tik 
pasakykite man, mano mielas grafe, kuo aš nusipelniau? 

Grafas nusisuko ir paglostė savo žirgui šnerves. 

— Neseniai fechtuodamasis susižeidžiau petį. Jo didenybė su- 
žinojo apie tai ir buvo toks geras, kad atleido mane nuo šios par- 
eigos. Aš nemaniau, kad tai būtina. Tačiau, kaip sakiau - karalius 
to nori. 

Šitaip jis atsisveikinęs nuėjo savo vyrams duoti paskutinių nu- 
rodymų. 

Antuanas jau savaitę buvo Paryžiuje, tačiau tai buvo pirmas 
kartas, kai jis pasirodė viešumoje. Atvykęs į Montanjakų viešbutį, 
rado pono Desgrė laišką, kuriame šis nurodė jam pasirodyti tik tada, 
kai bus liepta. Antuano pyktį dėl šiurkštaus trumpo laiškelio tono 
sušvelnino šalia pridėta didelė krūva pinigų. Pinigai buvo skirti 
padengti Antuano išlaidoms. Finansinė parama iš karališkojo iždo 
atėjo laiku. Iš Desgrė gautą avansą, kurio pusė sumos nutekėjo į 
senelės piniginę, teko išleisti savo kelionei į Paryžių. Be to, jam 
reikėjo grynųjų savo garderobui atnaujinti ir susirasti personalą 
apleistai rezidencijai. Karalius tikrai turėjo nemažai pakloti, kad 
išplėstų karališkąsias arklides. Taip skambėjo oficiali Antuano su- 
grįžimo į dvarą priežastis. Liudvikas XIV pats tai sugalvojo, nes iš 
tikrųjų planavo nusipirkti keletą reikalingų arklių, be to, jis gerai 

atsiminė, kaip markizas de Montanjakas anuomet prasisuko su 
Orleano kunigaikščio žirgais. Užėmęs savo vietą laidotuvių pro- 
cesijoje, Antuanas svarstė, ar to užteks suklaidinti dvarą. Karalius, 
bent jau jam taip atrodė, neturėjo jokio supratimo apie savo aplinką. 
Antuanas jautė paslapčia į jį smingančius ankstesnių pažįstamų ir 
draugų žvilgsnius. Ne kiekvienas dvaro bajoras buvo toks taktiškas 
kaip grafas Bevronas. Antuanas bandė atrodyti abejingas. Tačiau 
dėmesys, nukreiptas į jį, šiek tiek erzino. 


Šv. Dionizo bazilika buvo parengta šventinėms apeigoms. 
Navos kolonos buvo apgaubtos juodu muaro šilku su besivijan- 
čiomis auksinių lelijų girliandomis, Burbonų žiedais. Aplinkui zujo 
violetiniais apdarais vilkintys patarnautojai ir mosikavo smilkalais, 
degančiais mažuose sidabriniuose kaistuvuose. Nors katedra buvo 
didelė, smilkalų kvapas neišsisklaidė, bet plito, skleisdamas degančių 
žvakių kvapą. Prie altoriaus buvo pastatyta pakyla, ant kurios per 
gedulingas mišias turėjo gulėti Madam karstas. Priešais buvo išdė- 
liotos Prancūzijos ir Anglijos vėliavos. Tai buvo tarsi Prancūzijos 
dinastijos pagarba Madam angliškajai kilmei. Londone į tai buvo 
žiūrima kaip į kaimynės Prancūzijos geros valios ženklą. Tarp šalių 
buvo įsiplieskęs nemažas ginčas dėl laidotuvių laiko. Kai Madam 
netikėtai mirė birželį, Anglijoje buvo vis dar gedima karalienės našlės 
Henrietos Marijos, Madam ir Čarlzo II motinos. Todėl karališkieji 
Hemptono dvaro rūmai reikalavo palaukti, kol baigsis šis gedulas, 
kad vėliau būtų galima paskelbti gedulą dėl Madam. Po šiokios 
tokios trinties Liudvikas XIV galiausiai nusileido ir buvo sutarta, 
kad laidotuvių pamaldos mirusiajai atminti bus laikomos vienodu 
metu tiek Šv. Dionizo bazilikoje, tiek Vestminsterio vienuolyne. 
Atsilygindamas Čarlzas II pažadėjo ponui de Luvua geranoriškai 
pasidomėti Prancūzijos laivyno pratybomis Lamanše. 

Atidavęs savo vėliavą, kupinas palengvėjimo įžengė Antuanas į 
katedrą, čia buvo pasitiktas heroldo. Tuo metu, kai užsienyje aukštus 
postus užimantys Žmonės, kraujo princai ir princesės, taip pat ka- 


rališkoji šeima užėmė savo vietas priešais altorių, netoli karsto likęs 

navos plotas buvo skirtas paprastiems bajorams. Ši bažnyčios dalis 
buvo pilna. Antuanas giliai įkvėpė. Nors buvo tvanku, Antuanas 
jautėsi ir atsigaivinęs, ir pilnas įkvėpimo. Jo nervingumas virto susi- 
jaudinimu. Kaip labai buvo jis pasiilgęs elegantiško dvaro šurmulio. 
Pagaliau jis grįžo ir vėl sulauks visko, ko taip trūko. Skindamasis 
kelią tarp eilių, abejinga šypsena pasitiko smalsius savo aplinkos 
žmonių žvilgsnius. Staiga jis suklupo ir, jei heroldas nebūtų laiku su- 
gavęs, galėjo parkristi. Antuanas tyliai nusikeikė. Tik to jam betrūko. 
Tai būtų nedovanotina, jei per savo pirmąjį pasirodymą viešumoje 
būtų nugriuvęs. Susierzinęs pažvelgė į grindis ir pamatė, kad jo koja 
įsipainiojusi į juodą šilkinį šalį. Jį pakėlė ir apsižvalgė. Jis tyčia bandė 
nekreipti dėmesio į piktdžiugišką šaipymąsi. 

— Tai mano šalis, pone. Tikriausiai nuslydo man nuo pečių. 

Visiškai netikėtai Antuanas susidūrė su draugiškais grafienės de 
Lafajet veido bruožais. Jis bemat pajuto, kaip veidą išmušė raudonis, 
o pats tarytum tapo mažu išdykusiu berniuku, kuris baikščiai laukė 
savo neišvengiamos bausmės. 

Jis tikriausiai spoksojo į grafienę, nes ši staiga pakėlė antakius, 
tačiau žvelgė atidžiai. 

— Mano šalis, pone. 

Antuanas padavė šalį nusilenkdamas. 

— Mano kaltė, atleiskite, ponia. 

Grafienei jau seniai buvo per trisdešimt, tačiau ji vis dar švytėjo 
moterišku grožiu. Žinoma, šiandien ji mažiau skyrė dėmesio savo 
puikiai išvaizdai. Apsirengusi kuklia juodo šilko suknele ir, kaip 
numatė dvaro etiketas, atsisakiusi įprasto makiažo. Tuo ji ir skyrėsi 
„nuo dvaro damų ir ponų, kurie dažniausiai nesilaikydavo šio pa- 
pročio. Marija Madleina de Lafajet buvo viena labiausiai išsilavi- 
nusių Prancūzijos moterų ir gera literatūros žinovė. Buvo kalbama, 
kad ji pati slaptai rašydavo ir yra neseniai išleisto romano Zaydė 
autorė. Su Madam ją siejo vidinė draugystė. Kai Antuanas per vieną 
pokylį karališkuose rūmuose buvo supažindintas su grafhiene, jai 
iškart pajuto keistą trauką. Susitikimas su ja sukėlė prisiminimus 
apie savo motiną, kuri buvo seniausiai paskendusi ankstyvosios vai- 

kystės užmaršties rūke. Tačiau vėliau jis svarstė, ar šis prisiminimas 
susijęs su šešėliais, kurie atsirado tik dėl susitikimo su grafiene. Nes 
kaip atrodė jo motina, iš tikrųjų jis negalėjo žinoti. Vėliau nuolat 
sutikdavo ją per pobūvius ir aukštuomenės pietus, beje, net neprisi- 
liesdamas prie jos. Jo artimi ryšiai su Mesjė trukdė artimai aplinkai 
su patrauklia Marija Madleine de Lafajet. Nors Mesjė mielai pra- 
turtindavo savo draugų ratą estetiškos grafienės draugija, tačiau dėl 
greitai susierzinančio princo būdo ir dėl savo draugystės su Madam 
ji laikėsi atokiau nuo jo klikos. Dėl šios priežasties Antuanui buvo 
nepasiekiamas jos salonas, kuris šalia jos draugės ponios de Sevinjė 
buvo vienas žymiausių rašytojų, menininkų ir mokslininkų susi- 
tikimo vieta Paryžiuje. Vis dėlto jis žavėjosi ponios de Lafajet tvir- 
tumu. Dvare buvo tik keletas žmonių, kurie įrodė šią ištikimybę 
Madam. 

Grafienė paėmė šalį. Jos balse pasigirdo nepritarimas: 

— Pone markize, jau girdėjau apie jūsų sugrįžimą. Tačiau ste- 
biuosi matydama jus čia. 

Antuanui atrodė, kad jam reikia nedelsiant pasiaiškinti. 

— Grafas de Bevronas negalėjo per procesiją nešti kunigaikštienės 
vėliavos, ponia. Karalius pageidavo, kad aš atlikčiau šią užduotį. 

— Atrodo, jog jo didenybė pastaruoju metu tiesiog negali išsi- 
versti be jūsų. 

Antuanas nusigręžė. Šiam kandžiam grafienės de Lafajet prie- 
kaištui niekada nenusileistų. Ponia de Gransi, žinoma, kuri ieškojo 
savo vietos, atrodė neturinti grafienės jautrumo. Antuanas pažvelgė 
šaltai ir nusilenkė. 

— Ponia. 

Jis pažinojo Izabelę de Gransi nuo tų laikų, kai ji buvo Mesjė 
favoritė. Jai teko neabejotina garbė būti oficialia Mesjė meiluže. 
Bet iš tiesų, anot sklindančių gandų, pasiekusių jį, ji miegojo su 
ševaljė de Lorenu. Veltui ji dabar stengėsi po pelerina nuslėpti šių 
santykių padarinį. Antuanas negalėjo jos pakęsti. Ji buvo intrigantė 
ir pabaisa. Jis atsikeršijo, spoksodamas į jos išsikišusį pilvą. Net 
pačiai besitvardančiai grafienei de Lafajet nepavyko nuslėpti savo 

antipatijos. Vos linktelėjusi galvą į Antuano pusę ji užėmė savo 
vietą, net akies krašteliu nepažvelgusi į Izabelę de Gransi. Antuanas 
su malonumu stebėjo, kaip ponia de Gransi susinervino dėl tokio 
akivaizdžiai parodyto priešiškumo. Apgraibomis ieškodama savo 
palto šleifo, netvirtai tarė: 

„— Niekam ne paslaptis, kad karalius pats išsiuntė jus. Ir štai 
sugrąžina atgal. Įdomu kodėl? 

— Esu įsitikinęs, ponia, — išdidžiai tarė Antuanas, — kad jums 
apie mano sugrįžimo priežastį buvo kuo aiškiausiai pranešta. 

Jo žodžių poveikis buvo akivaizdus. Net kruopščiai nupudruotas 
ponios de Gransi veidas nepajėgė paslėpti išpylusio raudonio. 

— Nesuprantu apie ką jūs kalbate, pone markize. Praleiskite 
mane. 

Ji skubiai pasikaišė sijoną, netgi užmiršusi paslėpti savo išsišovusį 
pilvą, pastūmė Antuaną į šalį ir nuskubėjo. Antuanas su grafiene 
nustebę susižvalgė. 

Galiausiai kantraus heroldo padedamas surado Antuanas savo 
vietą prie vyrų. Šie sėdėjo atskirai nuo damų, dešiniajame navos 
šone. Jis svarstė, kas gi galėjo taip išmušti ponią de Gransi iš pu- 
siausvyros. Bet tikrai ne tai, kad pastebėjo jos nėštumą. Jį apėmė 
įtarimas. Gal ji žinojo tikrąją jo sugrįžimo priežastį ir dėl to kan- 
kino nešvari sąžinė? Antuano mintis netikėtai nutraukė pasirodęs 
Mesjė. Dangiškai suskambo suluošintų vaikinų balsai, šlovinantys 
Dievą, giesmės sklido iki gotikinės bažnyčios skliautų. Naujai į sostą 
išrinktas popiežius Klemensas X neseniai išsiuntė į Paryžių savo 
penkis geriausius giedotojus, kad užsitikrintų Prancūzijos karaliaus 
palankumą. Pyktį, kurį prieš kelerius metus buvo užsitraukęs popie- 
žius Aleksandras, Romoje dar nebuvo pamirštas. Choro giedojimas 
pranešė apie karališkosios šeimos pasirodymą. Mesjė žengė pirmas. 
Jį lydėjo lordas Falkonbridžas. Anglijos pasiuntinys per laidotuvių 
apeigas atstovavo mirusiosios broliui, karaliui Čarlzui II. Ši gar- 
binga užduotis leido jam per mišias būti šalia karališkosios šeimos. 
Desgrė pranešė lordui Falkonbridžui, kad supažindino Antuaną 
su Madam mirties aplinkybėmis. Kadangi Madam buvo Anglijos 


47 


princesė, pasiuntiniui iš Londono buvo suteikta privilegija dalyvauti 
jos skrodime. Lordas Falkonbridžas, žinoma, pasinaudojo išreikštu 
Liudviko XIV ir Čarlzo II noru. Abiejų monarchų taip pat buvo 
įpareigotas ir tylėti. 

Vien tai, kad karalius patikėjo Madam skrodimą atlikti savo gy- 
dytojui ponui d' Akenui, buvo laikoma ženklu, rodančiu nepaprastą 
pagarbą mirusiajai. Dėl kūno irimą pagreitinusio vasariško karščio 
ponas d' Akenas buvo raginamas kuo greičiau gauti skrodimo re- 
zultatus. Po keletą valandų trukusio pirminio lavono apžiūrėjimo 
sekė kitas, apie kurį žinojo tik jo didenybė, ponas Kolberas, Desgrė, 
taip pat kažkoks abatas Burdalas. Šis, išgarsėjęs nenuilstamu vargšų 
gydymu Paryžiuje, mėgavosi ypatingu karaliaus palankumu, nes 
buvo labai taktiškas. Jis ir atliko skrodimą. Po pakartotinio pilvo 
skrodimo abatas labai greitai nustatė, kad mirusiosios skrandis ir 
dvylikapirštė žarna jau buvo apimti nenatūraliai sparčios irimo 
stadijos. Anot Burdalo, abu organai per daug dvokė ir buvo pa- 
virtę pažliugusia mase. Tai leido daryti vienintelę išvadą: Madam 
neseniai buvo išgėrusi ėsdinančios medžiagos, nuo kurios ir mirė 
apimta kančių. Abatas mirties priežastimi nurodė negimusio vaiko, 
kurį paveikė nuodai, mirtį. Kokia tai buvo medžiaga, jis negalėjo 
pasakyti. Tyrimo duomenys buvo slepiami. Netgi Mesjė nebuvo 
pranešta. Nors gandų ir spėliojimų apie Madam mirtį vis daugėjo, 
šie keturi vyrai priklausė nedaugeliui asmenų, kurie žinojo, kad ji 
buvo nužudyta. 

Kai kastratai baigė gedulingas mišias, pakilo tėvas Bosiujė, kad 
kuo geriau paskaitytų visų nekantriai laukiamą gedulingą odę, skirtą 
Madam. Vos prieš dešimt mėnesių tėvas stovėjo šioje vietoje, apverk- 
damas mirusiosios motiną. Antuanas atidžiai klausėsi pamokslo. 
Jis ne pirmą kartą klausėsi tėvo Bosiujė. Klausytis puikios kunigo 
retorikos jam visada buvo malonu. Net ir po mirties būti palydėtam 
anapilin su šio pamaldaus žmogaus pamokslu buvo didelė garbė, 
nes tėvas Bosiujė pagerbdavo tik didingiausius šalyje. Antuanas 
žinojo, jog dvare buvo damų ir ponų, kurie tėvui siūlydavo dideles 
pinigų sumas vien už pažadą pasakyti pamokslą per jų laidotuves. 

Tėvas Bosiujė pasipiktinęs atmesdavo tokius prašymus. Galų gale 
jis buvo ne koks komedijų rašytojas kaip ponas Moljeras, o Dievo 
žmogus! Pamokslas buvo nepriekaištingas. Tėvas Bosiujė išraiškingai 
apgailestavo dėl Madam mirties, šlovindamas mirusiosios pamal- 
dumą ir ištvermę, jos šventą gimimą ir nepaprastą Dievo suteiktą 
padėtį. Ir kaip visada atkakliai, taip ir šįkart su ypatingu užsidegimu 
siekė atkreipti publikos dėmesį į žemiškojo gyvenimo laikinumą. 
Nesvarbu, kokią vietą užimi šiame pasaulyje, prieš Dievą visi tampa 
lygūs. Antuanas apsižvalgė. Jam atrodė, kad šios pamokslo dalies su- 
sirinkusieji klausėsi ypač susikaupę. Kuklumas buvo svarbi dorybė, 
kurią mielai rodė. Dvasininko baigiamasis sakinys privertė suklusti. 
Tėvas Bosiujė nusilenkė ir nužvelgė panarintas susirinkusiųjų galvas. 
Kelias akimirkas sausakimšoje Šv. Dionizo bazilikoje tvyrojo mirtina 
tyla. Antuanui atrodė, tarsi jis girdėtų žvakių virpėjimą. Tada tėvas 
Bosiujė užbaigė. 

— Paprastai žmonės keičiasi pamažu, o mirtis įspėja tik prieš su- 
duodama paskutinį smūgį, tačiau Madam kaip gėlė laukuose paliko 
mus auštant rytui. 

Antuanas pažvelgė nustebęs. Minioje nuvilnijo šnabždesys. Aiš- 
kiau pasakyti Dievo tarnas negalėjo, kad jis nelabai tiki natūralia 
kunigaikštienės mirtimi. Nustebusių laidotuvių svečių kuždėjimąsi 
užgožė prasidedantis kastratų giedojimas. 

Po mišių spraudėsi Antuanas per portalą didelėje žmonių mi- 
nioje. Kiemą apšvietė daugybė žibintų, ir nors jau naktis buvo se- 
niai atėjusi, oras nė kiek neatvėso. Iškilmės Šv. Dionizo bazilikoje 
baigėsi. Jau nebereikėjo demonstruoti gedulo. Kiekvienas skubėjo 
prie savo karietos ar stengėsi užsiimti vietą, kad kaip nors sugrįžtų į 
Paryžių. Ten karališkuosiuose rūmuose turėjo vykti gedulingi pietūs. 
Į šią iškilmių dalį Antuanas nebuvo pakviestas. Nors tai ir būtų 
buvusi puiki proga pašniukštinėti ir pasiklausyti gandų, bet Antu- 
anas nenusiminė, kad jam neteks papietauti su hienomis. Dabar jis, 
užuot ieškojęs žudiko, galėjo maloniau praleisti vakarą. Apsilankyti 
„Burgundijos“ viešbutyje būtų tikrai verta. Buvo rodoma Rasino 
tragedija „Britanikas“. Jei spektaklis nepatiks, tuomet jis nueis į 

viešnamį Lokių gatvėje. Čia savo paslaugas siūlė žaviausi Paryžiaus 
vaikinai. Galbūt jam reikėtų iš viso atsisakyti tragedijos ir tiesiai eiti į 
Lokių gatvę. Po įspūdingos tėvo Bosiujė kalbos ir įkvepiančio choro 
giedojimo Antuanui norėjosi papramogauti. Mintyse svarstydamas 
visus variantus, skverbėsi jis pro žmonių, žirgų ir karietų minią. 
Staiga beeidamas išgirdo skardų pažįstamą balsą: „Aha, markizas 
de Montanjakas sugrįžo iš provincijos.“ 

Antuanas lėtai atsisuko į tą pusę, iš kurios sklido balsas. 

Mesjė stovėjo priešais juoda užuolaida pridengtas karietos duris. 
Pažas tiesė jam dubenis su sausainiais ir cukruotais vaisiais. Antuanas 
nusilenkė kuo žemiau, tikėdamasis taip sulaukti bent šiokio tokio 
princo palankumo. Mesjė pamojo jam. 

— Prieikite arčiau, pone markize. 

Antuanas pakluso kvietimui. Jam sunku buvo nekreipti dėmesio 
į gurgiantį pilvą. 

— Jūsų šviesybe, ar galiu pareikšti jurris savo nuoširdžią užuojautą 
dėl žmonos mirties. 

Mesjė neskubėjo atsakyti. Jis apžiūrėjo siūlomus saldumynus 
ir rūpestingai išsirinko vieną. Karaliaus brolis atrodė ypač mažas ir 
storas tarp didelių, tvirtų jį supančių vyrų. Antuanas puikiai juos 
pažinojo. Tai buvo tie patys, kurie anuomet šventė jo žlugimą. 

— Jūs puikiai atrodote, Antuanai, viešnagė jūsų dvare išėjo jums 
tik į naudą. 

— Dėkoju. Laisvalaikis kaime iš tiesų atpalaiduoja. 

Antuanas šyptelėjo. Tai, kad Mesjė kreipėsi į jį vardu kaip se- 
nais laikais, teikė vilties. Galbūt jis nebuvo toks pagiežingas, kaip 
Antuanas baiminosi. 

— Na, sakykite man, Antuanai, kokie jūsų planai? Girdėjau, 
mano broliui prireikė jūsų paslaugų. 

Antuanas nekreipė dėmesio į Mesjė akyse sužibusią pagiežos 
liepsnelę. Per graži buvo iliuzija, kad jis nesukels jam jokių sunkumų. 
Galiausiai Antuanui buvo pavesta Sen Klode surengti paieškas, jis 


nenorėjo vėl būti išvytas iš dvaro. 

— Jo didenybės prašymu turiu karališkoms arklidėms įvertinti 
keletą žirgų. 

Mesjė, vėl paėmė sausainį ir toliau kramsnojo, neišleisdamas 
Antuano iš akių. 

— O taip, girdėjau. Jūs tikriausiai žinote, kad brolis turi įgimtą 
sugebėjimą atrasti talentus ir jais pasinaudoti. — Paskui piktai pri- 
dūrė: — O čia niekas nepamiršo, pone markize, kas jūs išmanote 
apie eržilus. 

Mesjė pažvelgė į Antuaną ramia veido išraiška. Ne taip, kaip jo 
aplinkos vyrai. Antuanas sunkiai susivaldė, neatšaudamas jiems į 
piktdžiugišką vaipymąsi. Vienintelis markizas d Efija apdovanojo 
jį užuojautos kupina šypsena. Jis mielai būtų pasišalinęs, tačiau, 
kol Mesjė neparodė, kad pokalbis baigtas, jis negalėjo to padaryti. 
Vis dėlto jis buvo Orleano kunigaikštis. Galiausiai Mesjė kreipėsi 
į markizą d Efją: 

— Jūs turėtumėte perleisti savo reikalus markizui de Montan- 
jakui. Palydėkite mane į Paryžių. 

Nepalankiai pažvelgęs į Antuaną, jis netrukus dingo karietoje. 

— Panašu, kad jūs labai populiarus, pone. 

Antuanas sukiojosi aplinkui. Jis nebuvo nusiteikęs toliau klau- 
sytis jam skirtų pajuokų ir pašaipų. Laiku pastebėjo, kas priešais jį 
stovėjo. Jis nulenkė galvą priešais karališkosios šeimos narį. Didžioji 
Madmuazelė žvelgė linksmai. Už jos stovėjo prisišliejęs ševaljė de Lo- 
zenas. Jis rankoje laikė deglą, kad karaliaus pusseserei apšviestų kelią. 
Solidi princesė ir mažas liepsnojančiomis akimis bajoras buvo keista 
pora. Jau seniai dvare sklido kalbos apie jų ryšį ir buvo svarstoma, 
kaip neišvaizdžiam, neturinčiam turto ševaljė pavyko užkariauti 
Liudviko Šventojo palikuonės širdį. 

— Pilypas labai kerštingas. Jūs turėtumėte tai žinoti. Kažkada 
buvote labai arti jo. 

— Ponia, aš negaliu atsukti laiko atgal, — nusivylęs tarė Antu- 
anas. 


Didžioji Madmuazelė draugiškai pliaukštelėjo jam vėduokle. 

— Ne toks velnias juodas, kaip piešiamas. Ar ne taip sakoma? 
Nesijaudinkite, pone, aš visada turėjau įtakos mūsų jausmingajam 
Pilypui. Galbūt galėsiu ką nors padaryti ir jūsų labui. 

Ji nutaisė gatvės vaikėzo miną ir paliko Antuaną stovėti, žvel- 
giantį jai įkandin. Jis abejojo, jog Didžiosios Madmuazelės įtaka 
būtų tokia didelė, kad nuramintų išsigandusį meilužį. Tačiau jis 
svarstė, kaip atskleisti žmogžudystę, jei kelias į nusikaltimo vietą 
jam užkirstas. 


VI SKYRIUS 


Marija negalėjo patikėti tuo, ką mato. Kad tiek grožybių buvo 
Marijos žemėje, ji nė nesapnavo. Stebint Paryžiaus aukštuomenę, 
vakare einančią pasivaikščioti po Karalienės Dvaro gatvę, jai net 
kvapą užgniaužė. Iš dešinės ir kairės grūdosi ir stumdėsi tūkstan- 
čiai kitų smalsuolių. Marijai, kad jos nenustumtų, teko tvirtai visu 
kūnu prisispausti prie geležinio stulpo. Tačiau aplink šurmuliuojanti 
minia jos netrikdė. Jos žvilgsnis buvo nukreiptas į žmones anapus 
vartų. Jai atrodė, tarsi matytų aukštesnes, iš dangaus nužengusias 
būtybes, kad savo grožiu apšviestų žemę. Jos įsitikinimu, taip turėjo 
atrodyti rojus. Keletas angeliškų būtybių dykinėjo grupėje. Kartais 
jos stabtelėdavo apžiūrėti gatvės pardavėjų prekių arba klausėsi or- 
kestro muzikos. Tada pasirodė užsislaptinusios poros, apsikabinusios 
jos pralėkė pro šalį ir atrodė visai netrikdomos aplink užplūdusios 
gyvos minios.. 

Abi promenados puses puošė palmės, o spalvoti žibintai skleidė 
švelnų spindesį. Tik apdriskusios figūros, kaip ir ji pati, kitoje grotų 
pusėje gadino nuostabų vaizdą. 

„Kas tie žmonės“, - suko galvą Marija. 

— Kaip tu jų neatpažįsti? 

Staiga ji pažvelgė aukštyn. Šalia jos stovėjo jauna moteris ir 
linksmai žiūrėjo į ją. Tikriausiai ji garsiai ištarė savo mintis. 

— Tu tikriausiai ne vietinė. Matyti. Tu iš pietų? | 

Marija linktelėjo. Moteris buvo graži. Ji turėjo iškilią krūtinę ir 
kitaip nei dauguma buvo tvarkingai apsirengusi. 


— Ten priekyje, tarkim, eina Boval. Ji atlieka pagrindinį vai- 
dmenį naujajame pono Moljero spektaklyje, o šalia jos - markizas 
de Kovisjo. Jis taip pat iš tavo apylinkių. Kalbama, kad jie kartu 
miega, nors jis mažiausiai trisdešimčia metų vyresnis už ją. - Akimis 
paklaidžiojusi po žymių žmonių draugiją ji apgailestaudama smakru 
parodė į puošniai apsirengusius žmones kitapus tvoros. — Šiandien 
nieko įdomaus nevyksta. Nė vienas jų nepriklauso dvarui. Jie visi čia 
atvyko į Madam laidotuves, todėl trūksta prabangių karietų, kurios 
įprastai pravažiuoja. Neseniai mačiau, kaip markizas de la Valjev 
įsėdo į savo karietą. Jis — karaliaus atstumtos meilužės brolis. Gražus 
vyras. — Ji ilgesingai atsiduso. — Bet kalbama, kad jis mieliau laiką 
leidžia su jaunuoliais. Negaliu tuo patikėti. Būtų gaila. Ir Didžioji 
Madmuazelė buvo čia. Atrodo, pernai. 

— Iš kur tu pažįsti visus šiuos žmones? — susidomėjo Marija. - Ar 
kada nors buvai dvare? 

Moteris išdidžiai linktelėjo: 

— Taip, kartą. Ten, Versalyje. Kiekvienas padoriai apsirengęs ten 
gali apsilankyti. 

— O karalius irgi kartais čia atvažiuoja? 

Jauna moteris apsižvalgė ir paslaptingai nuleido balsą. 

— Mano sesuo dirba valytoja ir girdėjo iš Monako princesės 
tarnaitės, kad jis atvyksta slapčia susitikti su ponia de Montespan. 
Bet jo neįmanoma pažinti. Jis persirenginėja. 

Marija nėt susijaudino: 

— Kada jis atvyksta? Aš jį tikrai pažinsiu. 

Tačiau jaunosios moters susidomėjimas Marija buvo dingęs. 
Vienas puošnus liokajus, kitapus dalijęs gėrimus, atitraukė jos dė- 
mesį. 

Marija toliau tyrinėjo spalvingąją minią anapus tvoros. Staiga 
ji pajuto švelnų prisilietimą ant savo klubo, ten, kur nešiojo mažą, 
odinį maišelį, kuriame buvo jos vakarienė. Marta, markizo virėja, 
davė jai šiek tiek ir patarė gerai saugoti. Niekšų, kurie tik ir laukė, 
kaip nugvelbti visą padorių piliečių turtą, šmirinėjo gausybė. Mai- 
šelis iš tikrųjų dingo. Marija apsisuko ant kulno ir dar spėjo pamatyti 

smulkutę berniuko nugarą. Jis brovėsi pro žmonių minią ir dingo 
iš akių. Na, palauk! Marija pasileido iš paskos. Jai prireikė kelių 
akimirkų, kad prasibrautų pro minią. Vagis jau buvo nutolęs. Bet 
Marija taip lengvai nepasiduos. Berniukas bėgo palei Senos upę, 
centro link. Ji lėkė iš paskos, apsisprendusi nutverti šitą mažą ne- 
naudėlį ir gerai išperti jam kailį. Prabėgus parką, jau beveik matėsi 
Luvras. Ten apsistodavo į Paryžių atvykęs karalius. 

Marija suklupo. Tie prakeikti odiniai bateliai. Ji buvo įpratusi 
vaikščioti basa. Namie ji niekada neavėjo batų, tačiau dabar buvo 
apsiavusi naujus aulinukus, o šie velniškai trynė. Ji pasitaisė batus ir 
bėgo toliau. Netikėtai berniukas užkliuvo ir griuvo. Vos keli žings- 
niai skyrė juos. Vaikėzas išsigandęs atsisuko ir bandė stotis. Tačiau 
Marija puolė ant jo ir visu savo svoriu prispaudė prie žemės. 

— Tu, niekše! - Marija spyrė jam keliu į nugarą ir daužė kumš- 
čiais. 

Vaikas suriko: 

— Prašau paleisti mane. Prašau. 

— Na, palauk, aš tau tuoj parodysiu, ką reiškia apvaginėti pado- 
rius žmones vakarais. 

Ji apsuko vaikiščią ir jau norėjo jam tvoti, bet susilaikė. Mergina 
pasibjaurėjusi žiūrėjo į savo belaisvį, kurio beveik visa dešinė veido 
pusė buvo sudarkyta pūlingų spuogų. Atrodė, kad iš baimės iššoks 
mažojo bėglio akys. Marija paleido jį nenoromis. Vargais negalais 
vaikėzas atsistojo. Tik nespėjo pasprukti, nes Marija nutvėrė jį už 
riešo ir laikė: 

— Grąžink piniginę, — pareikalavo kiek įmanoma grėsmingiau. 

Vagis ilgesingu žvilgsniu atsisveikino su laimikiu. 

— Aš alkanas, — ištarė jis maldaujamai. — Jau dvi dienas nieko 
burnoj neturėjau. Prašau neskriausti manęs, jaunasis pone. 

— Jaunasis pone? — nustebo Marija. - Kodėl tu mane taip pa- 
vadinai? 

— O kaip aš turėjau į jus kreiptis? — paklausė vaikas. | 

Staiga prisiminė: ji vilkėjo Montanjakų viešbučio pažo livrėja. 
Kaipmat čiupo sau už galvos. Iš po kepurės kyšojo tai, kas buvo 

likę iš jos rudų garbanų. Bjaurybė markizas privertė ją nusikirpti 
plaukus ir apsirengti šį per šiltą aksominį kostiumą. „Jei nori pama- 
tyti karalių, — pasakė jis jai, prieš vykstant į Paryžių, — turėsi viešai 
pasirodyti kaip mano pažas. Nejau manai, kad dvare pasirodysiu su 
netašyta kaimiete?“ Marija norėjo paprieštarauti, tačiau markizas 
neleido jai išsižioti. Ir piktdžiugiškai pridūrė: „Taip veržeisi į Paryžių, 
tai dabar ir srėbk košę, kurios prisivirei.“ Taigi ji skaudančia širdimi 
atsisveikino su savo garbanomis ir ėmėsi pažo vaidmens. 

Visą dieną vertė markizas ją sunkiai dirbti. Anksti rytą buvo 
išversta iš lovos parnešti vandens. Tada turėjo lėkti į virtuvę ir su- 
malti pupeles, kilmingųjų taip mėgstamam šlykščiam gėrimui, va- 
dinamam kava. Per pietus turėjo tyliai stovėti šalia markizo kėdės 
vien tam, jei jam ko prireiktų. O jei vakarus jis leisdavo namie, tai 
turėdavo pasirūpinti, kad nepristigtų vyno ir kitų gėrybių. Atsigulti 
ji galėjo tik tuomet, kai jis nueidavo miegoti, o tai dažniausiai įvyk- 
davo ne anksčiau kaip pirmą valandą nakties. Tikriausiai norėjo jai 
atkeršyti už tai, kad klausėsi jo pokalbio su policininku ir šantažavo 
jį. Ji norėjo būti su šituo skerdiku tol, kol jis nuves ją pas karalių. Kai 
vakar atėjo žinia, kad markizas dalyvaus mirusios kunigaikštienės 
laidotuvių ceremonijoje, Marija iš džiaugsmo negalėjo nustygti vie- 
toje. Ji nesitikėjo taip greitai pamatysianti Liudviko XIV. Karalius 
turėjo dieviškų galių. Taip pasakojo senelis. Jis išgydydavo ligonius, 
netgi ir skrofuliozę galėjo įveikti. Marija buvo tokia susijaudinusi, 
kad visą naktį negalėjo užmigti. Su švariai šepečiu nuvalyta livrėja 
ir nublizgintais aulinukais ji šiandien po pietų pasirodė pas mar- 
kizą. Šis stovėjo priešais didelį veidrodį ir kritiškai apžiūrinėjo save. 
Siuvėjas su daugybe adatėlių burnoje ėjo aplink keliais ir žymėjosi, 
ką reikėtų paskutinį kartą pataisyti. Marija slapčia pripažino, kad 
jis su juodu kostiumu ir ilgaauliais batais atrodė puikiai. Iš pradžių 
markizas nepastebėjo jos. Galiausiai jų žvilgsniai susitiko veidrodyje. 
Jis šaltai paklausė, ko ši norinti. Susijaudinusi Marija paaiškino, kad 
ji yra pasirengusi lydėti jį kelionėje į Šv. Dionizo baziliką. Vienu 
rankos mostu markizas išvarė siuvėją iš kambario ir šypsodamasis 
atsisuko į ją. 


506 


— Vadinasi, mano mažasis pažas yra pasirengęs susitikti su Liu- 
dviku Didžiuoju. - Jis nužvelgė ją nuo galvos iki kojų. — Turiu pripa- 
žinti, šiandien atrodai tvarkingai. Kaip berniukas tu man netgi labiau 
patinki. Jis priėjo kiek arčiau, o šypsena veide virto pašaipa. —- Gal man 
kada nors reikėtų pabandyti su tavim. Kadangi tu tokia smalsi, tai 
tikrai žinai, kad gražus berniukas visada laukiamas mano buduare. 

Marijos veidas apmirė. Ji išsigandusi atšlijo. 

— Jei pabandysite priversti, aš jį nukąsiu. 

Markizas garsiai nusijuokė ir priėjęs arčiau, pakėlė antakius: 

— Nors tu šiandien tokia puošni, — tarė jis piktdžiugiškai, — deja, 
teks tau likti namuose. 

— Kodėl? - pasipiktinusi paklausė. — Juk žadėjote pasiimti mane 
kartu, jei nusikirpsiu plaukus ir būsiu jūsų pažu. 

— Nejaugi? - Jis pasilenkė prie jos. - Tada nofėčiau tau kai ką 
pasakyti, madmuazele. Pažadų, kuriuos duodi šantažuotojams ir 
purviniems vaikams, nebūtina laikytis. Jie neverti jų. — Jo akys iš pa- 
sitenkinimo sublizgėjo, galop pridūrė: — Be to, nemanau, kad karaliui 
patiktų matyti tokį padykusį padarą kaip tu Orleano kunigaikštienės 
laidotuvių procesijoje. Ar supratai? O dabar eik. Aš užsiėmęs. 

Tačiau Marijos taip lengvai neatsikratysi. Ji pakėlė smakrą. 

— Jei jūs manęs nepasiimsite kartu, šeimininke, aš nueisiu į virtuvę 
pas Martą ir papasakosiu jai, ko jūs atvažiavote į Paryžių. Aš papasa- 
kosiu visiems namuose, o tada karalius išsiųs jus atgal į Montanjaką, 
kur galėsite.su savo senele visą likusį laiką žaisti ,, Irik trak“. 

— Tu grasini man? — Markizo balsas skambėjo ramiai. — Tu gali 
čia vaikščioti ir pasakoti, ką nori. Bet kas patikės tavimi. Šitaip tik 
atimsi iš savęs galimybę kada nors patekti į karaliaus aplinką. Verčiau 
gerai pagalvok, ką darai. Jei turėčiau priežastį būti tavimi paten- 
kintas, tada galbūt ir pagalvočiau. O dabar eik ir atvesk siuvėją. 

— Velnias apvaisino jūsų motiną. — Marija virė iš pykčio. 

Markizas vėl ėmė juoktis. 

— Na, turim kažką bendro. — Tada nusigręžė į veidrodį ir į ją 
nekreipė daugiau dėmesio. | 


— Leisite man dabar eiti? — Vaikiškas balsas sugrąžino ją iš rūš- 
kanų minčių. 

Čia buvo mažas vagišius, kuris palaikė ją jaunuoliu. Marija pa- 
galvojo, kad geriausia būtų leisti jam ir toliau taip galvoti. 

— Nė nemanau! Įduosiu tave pirmam sutiktam gatvės prižiū- 
rėtojui. 

Apdriskęs vaikėzas suriko: 

— Nereikia, prašau paleisti. Tada jie sužinos, kad pabėgau, ir 
išsiųs mane į galerą. 

— Ten tau ir vieta, — negailestingai atšovė Marija. — Apie ką čia 
išvis kalbi? 

— Apie Pirjė Spital prižiūrėtojus, — atsakė išsigandęs ber- 
niūkštis. - Mums negalima išeiti į lauką. Senasis Reini uždaro mus, 
kad gatvėse neelgetautume. 

„Marija nekantriai papurtė galvą: 

— Nieko nesuprantu. Kas yra Pitjė Spital ir kas tas Reini? 

Vaikėzas smalsiai pažvelgė į ją. Tai, kad Marija nenutuokė apie 
Paryžių, tirpdė jo baimę. Ir kaipmat perėjo prie „tu“. 

— Nevietinė, a? 

Marija linktelėjo: 

— Aš iš Pietų. 

Berniūkštis kvailai išsišiepė, atverdamas juodų dantų eilę. 

— Girdisi. Kalbi taip plačiai, kad taip ir norisi tau tarp lūpų 
įsprausti karietos ratą. 

— Nebūk akiplėša. 

Marija susierzinusi pakėlė ranką. Vaikėzas nejučia susigūžė, tarsi 
būtų pratęs prie smūgių. Akimirką Marija mėgavosi galėdama būti 
pranašesnė. Tačiau ji buvo ne iš tų, kuri mušdavo. Tada nuleido 
ranką. Kažkodėl jai pagailo vaikio. Ji pasirausė savo maišelyje, iš- 
traukė gabalėlį juodos duonos, šiek tiek sūrio ir padavė jam. 

— Kuo vardu? 

Berniukas pačiupo maistą ir ėmė jį ryti. 

— Mane vadina Marijum, - atsakė garsiai čepsėdamas. 


— O tų? 

Marija pagalvojo. 

— Antuanas. — Nieko kito nešovė į galvą. - Taigi apie ką ten 
kalbėjai? Kas nori tave uždaryti? 

— Ponas de la Reini. Jis - Paryžiaus policijos prefektas. Neleidžia 
elgetoms būti gatvėse. Todėl uždaro ir verčia dirbti. Vaikus išsiunčia 
į Pirjė Spital. Ten, kitoje upės pusėje. 

— O kodėl jis taip daro? 

— Nes to nori karalius. Jei tu manęs neįskųsi, parodysiu kai ką. 

— Ką? 

— Kantrybės. 

Marijus ėmė žingsniuoti. Jis vedė Mariją pro Luvrą, tiesiai palei 
Seną. Marija nežinojo, į kurią pusę iš pradžių žiūrėti, tiek įdomybių. 
Dešinėje — Sena. Krovinines baržas ir mažesnes valtis švelniai supo 
upės bangos, vandens paviršius besileidžiančios saulės šviesoje mir- 
gėjo auksu ir džiugino nuostabiais vaizdais. Už pakrantės krūmų 
plytėjo virtinė salų, kurios lyg dailus tiltas rėmėsi į miestą. Marija 
tolumoje išvydo du bokštus. Ji girdėjo Martos pasakojimą, kad tai 
Dievo Motinos katedra. Pasigrožėję pakrante, jie pasuko kairėn. 
Saulė buvo jau nusileidusi, tad vingiuotos gatvės ir gatvelės, per 
kurias vedė Marijus, skendėjo visiškoje tamsoje. Tarp arti vienas 
kito stovinčių namų tvyrojo šlykštus dvokas. Smirdintis purvas 
dengė kelius, visur knibždėjo žiurkės, prisiartinus jos tyliai cyp- 
sėdamos išsilakstydavo. Marijos veidą perkreipė pasibjaurėjimas. 
Kad nereiktų bristi per dvokiančią klampynę, ji ėjo pasieniais. Kai 
koja paliesdavo kažką minkšta, Marija virpėdama šokdavo į šalį. Ji 
net nenorėjo žinoti, ką palietė. O Marijaus tai, atrodo, negąsdino. 
Basas jis žingsniavo per purvą, tarsi eitų minkštu kilimu, linksmai 
čiauškėjo ir mielai atsakinėjo į bendrakeleivės klausimus. Marijus 
buvo našlaitis. Jis negalėjo tiksliai pasakyti, kiek jam metų, tačiau 
Marija manė, kad kokie šešeri septyneri. Pagaliau jie pasiekė aikštę, 
ji buvo šiek tiek apšviesta vienintelio aliejinio žibinto. Čia taip pat 
stovėjo bažnyčia. Marija sustojo priešais ir užvertė galvą. Tačiau 
bažnyčios bokšto viršūnės jai nepavyko įžiūrėti. | 

Netrukus jie įžengė į didelę aikštę, besidriekiančią iki pat Senos 
ir besipuikuojančią daugiaaukščiu pastatu. 


59 


— Atėjom, — patenkintas tarė Marijus. — Tai Grevos aikštė. Ien 
rotušė. 

Jis parodė į tamsų siluetą. Kitaip nei bažnyčios aikštėje, čia degė 
daugybė aliejinių žibintų, tačiau vis tiek visko neapšvietė. 

— Nair kas? Ką nori man parodyti? 

Marija jautė nusivylimą. Tačiau tada ji pamatė — aikštės Senos 
link stovėjo mediniai pastoliai. Vidury stūksojo stulpas. Kažkas 
sujudėjo. 

— Eikš arčiau, - linksmai paragino Marijus. — Čia geriau matyti. 

Jiedu priėjo prie medinių pastolių. Nustebusi Marija išvydo 
kažką prirakintą prie stulpo. Tai buvo moteris. Ji stovėjo jiems at- 
gręžusi nugarą ir atrodė leisgyvė. Kūną dengė marškinių skutai. 
Nugara buvo pilna kruvinų žaizdų. Plikai nuskusta galva — taip 
pat kruvina. 

— Matai, - pašnibždomis kreipėsi Marijus į Mariją, — ar per 
daug žadėjau? 

— Bet kodėl ji tenai kabo? — Marija tyliai paklausė. 

— Ją sugavo elgetaujant. Vakar jie atgabeno ją čionai ir nu- 
plakė. Dabar ji turi kabėti čia ir laukti iki rytojaus, nes šiandien, 
kai paskelbtas gedulas dėl mirusios kunigaikštienės, budelis ne- 
dirba. —- Marijus piktdžiugiškai sukikeno. — Pažiūrėkim, ar ji dar 
nepastipo. 

Pasilenkęs jis sviedė akmenuką moteriai į galvą. Kankinė tyliai 
sudejavo. Marijus patenkintas nusijuokė. Supykusi Marija čiupo 
jam už ausies ir papurtė. 

— Baik, tu, nedoras, mažas rupūžioke, arba aš pati tave nutempsiu 
į policiją. O tada tu ryt ten stovėsi. 

— Ei, baik, — nepatenkintas šūktelėjo Marijus. — Aš tik pajuokavau. 
Ir išvis, ko tu čia šokinėji? Pati kalta, jei leidosi apgaunama. 

Marija piktai pažvelgė, tačiau nieko nepasakė. Buvo aišku, kad 
Marijaus toks reginys visai nestebino. Ji vėl nukreipė akis į varganą 
būtybę prie gėdos stulpo. Ją apniko negera nuojauta. Pirmą kartą 
ji suabejojo, ar tikrai vertėjo keliauti į Paryžių. 


VII SKYRIUS 


Antuanas, lydimas savo mažojo pažo ir sekdamas paskui liokajų, 
žingsniavo per žmonių minią į Didžiosios Madmuazelės kamba- 
rius. 

Kaip visada, kai princesė apsilankydavo Liuksemburgo rūmuose, 
jo prieškambaryje būriavosi rašytojai, menininkai, užsienio diplo- 
matai, prašytojai ir visokio plauko šarlatanai. Nors atvykdavo vis 
naujų lankytojų ir durys tarsi peteliškės sparnai nepaliaujamai atsi- 
darinėjo ir užsidarinėjo, vos tik pasirodė markizas de Montanjakas 
ir jo tarnai sulaukė susidomėjimo. Tačiau susidomėjimas buvo ne 
buvusiu Orleano kunigaikščio meilužiu. Visų akys krypo į Mariją. 
Tiksliau — mažą padarėlį, tupintį jai ant galvos ir ciepsintį. Antu- 
anas apsidairė, ieškodamas jos, ir piktdžiugiškai pastebėjo, kad su 
maža beždžionėle sunkiai sekasi susitvarkyti. Jų žvilgsniai susitiko. 
Marija žvelgė neslėpdama neapykantos. Tačiau netrukus ji vėl buvo 
priversta savo dėmesį skirti vikriam gyvūnėliui, mat šis jau ketino 
nukniaukti jos galvos apdangalą. 

— Ei, — sušnypštė ji tyliai, — baik. 

Antuanas dar plačiau nusišypsojo. Abu atrodė labai juokingai. 

Antuanas jau nesitikėjo, kad Didžioji Madmuazelė ištesės duotą 
žodį ir užtars jį prieš Mesjė. Tačiau panašu, jog apsiriko. Nepraėjo 
nė keturių dienų nuo jų susitikimo Šv. Dionizo bazilikoje, kai jis 
gavo nurodymą aplankyti princesę Liuksemburgo rūmuose. No- 
rėdamas parodyti dėkingumą, Antuanas princesei nupirko vienoje 
Rytų Indijos kompanijos kontoroje aptiktą mažą markatą. Jis buvo 

įsitikinęs, kad Didžioji Madmuazelė turi humoro jausmą ir jo do- 
vana pralinksmins ją. Tos minties pakerėtas, jis nusprendė savo do- 
vana prisistatyti neįprastai. Tam kuo puikiausiai pasitarnavo naujasis 
pažas. Nors Marija priešinosi, apvilko ją keistu kostiumu, pasiūtu iš 
ryškiai raudono šilko, plačiomis kelnėmis, papuošė smailianosiais 
batais ir turbanu. Beždžionėlei pasiūdino tokį patį kostiumą, ir štai 
jis žingsniavo lydimas Marijos su beždžionėle per Gastono Orlea- 
niečio dukters rezidenciją. 

Antuanas pasižvalgė po minią ir su pasitenkinimu stebėjo 
linksmus aplink stovinčiųjų žvilgsnius. Savo pasirodymu buvo pa- 
tenkintas. Staiga liokajus atidarė nedideles duris ir nusivedė palydą 
siauru koridoriumi. Iš pradžių Antuanas buvo nustebęs. Panašu, kad 
Didžioji Madmuazelė priims jį savo asmeniniuose apartamentuose, 
o ne kaip kitus svečius iškilmių kambariuose. Atrodo, karaliaus 
pusseserė jautė jam simpatiją. Kitaip Antuanas negalėjo paaiškinti 
tokio rodomo palankumo. Tuo geriau. Stiprių sąjungininkų dvare, 
Dievas mato, jam kaip tik dabar ir reikėjo. Jie perėjo kitą kambarį, 
atrodo, ponios drabužinę. Tada buvo atidarytos paskutinės durys 
ir jie susidūrė akis į akį su atšiauriu Marijos Mediči žvilgsniu. Hen- 
riko IV sutuoktinė iš auksinių rėmų atšiauriai žvelgė į ateinančiuo- 
sius. Portretas priklausė garsiam alegorinių paveikslų ciklui apie 
barningos karalienės gyvenimą. Dailininkas Rubensas nutapė šį 
paveikslą Liuksemburgo rūmams jos įkūrėjos Marijos Mediči pra- 
šymu. Kiti paveikslai puošė didžiąją galeriją. Didžioji Madmuazelė 
pažvelgė nuo pulto, ant kurio rašė. 

— Prieikite arčiau. 

Antuanas pagarbiai nulenkė galvą ir akies krašteliu stebėjo 
Marijos graudų bandymą pakartoti tą patį. Su markata rankoje ir 
didžiuliu turbanu ant galvos tobulas nusilenkimas, kaip numatyta 
rūmų ceremoniale, atrodė visiškai neįmanomas. Žiūrėdama į nu- 
kankintą Mariją ir jos beždžionėlę, princesė ėmė oriai juoktis. 

— Pone markize, ar tai dar viena jūsų išdaiga? 

— Karališkoji didenybe, — linksmai gynėsi Antuanas, — prašau 
leisti man padovanoti jums šį padarėlį. 

— Matau, - tarė princesė, — kad jūs irgi negalite atsispirti naujajai 
madai. 

Antuanas paslaptingai nusišypsojo ir tylėjo. Jis ne visai suprato 
Didžiosios Madmuazelės užuominą, tačiau paaiškinimo ilgai laukti 
neteko. 

„— Man rodos, jūs nenusileidžiate gražiajai Antenaisai. Ji kaip tik 
puikuojasi savo mažuoju invalidu, lydinčiu kiekviename žingsnyje. 
Net pas karalienę ji pasiima jį kartu. Bet būkite tikras, kad jūsų 
serafinas niekuo neprilygs Antenaisos apsigimėliui. 

Didžioji Madmuazelė pakilo nuo pulto ir priėjo arčiau. Kaip tik 
šią akimirką beždžionėlė stipriai timptelėjo Marijai už ausies. 

— Ai! — Marija stvėrė gyvūną. - Jei tu... 

— Antuano įspėjamas žvilgsnis privertė ją nutilti. Jis pademons- 
travo visas gresiančias bausmes, jei ši prie Didžiosios Madmuazelės 
išleis bent kokį garselį. 

— Man atrodo, kad jie nemėgsta vienas kito. — Princesė parodė į 
Mariją, visą išraudusią, tyliai besigrumiančią su beždžione. — Tikė- 
kimės, pone markize, kad jūsų beždžionėlė atskirs pažą nuo Pran- 
cūzijos dukters. 

Lengvu rankos mostu Didžioji Madmuazelė paliepė Mariją su 
beždžionėle išvesti. Tada ji grįžo atgal į savo vietą ir nurodė Antuanui 
sekti iš paskos. Ji parodė jam į kėdę kitoje pulto pusėje ir vėl įsigi- 
lino į savo laišką. Antuanas nepraleido progos ją įdėmiau apžiūrėti. 
Jaunystėje Didžioji Madmuazelė buvo laikoma jei ir negražia, tai 
tikrai patrauklia. Tačiau dabar, keturiasdešimt trejų, niekas negalėjo 
apsirikti, kad karaliaus pusseserė buvo senstanti dama. Ilga nosis, 
Burbonų palikimas, liūdnai kabėjo virš jos viršutinės lūpos, o gilios 
raukšlės, liudijančios apie daugybę vilčių, kurias princesei teko pa- 
laidoti per savo gyvenimą, negailestingai vingiavo jos veidu. Kadaise 
numatyta kaizeriui, tada paniekinta savo pusbrolio Liudviko, šian- 
dien darė viską, kad taptų nežymaus bajoro iš provincijos žmona. 

Antuanas nusuko žvilgsnį ir ėmė atidžiau apžiūrinėti Didžio- 
sios Madmuazelės kabinetą. Šalia didžiulio jos senelės paveikslo, 
kabančio priešais rašymo pultą, sienas puošė kitų šeimos narių pa- 

veikslai. Antuanas atkreipė dėmesį į paveikslą, vaizduojantį Liudviką 
kaip šokantį Apoloną. Jį nuodugniai apžiūrėjo. Karalius iš tikrųjų 
buvo gražus vyras. Antuanas taip pat pastebėjo princesės tėvą Gas- 
toną Orleanietį, Mesjė, jos įseserę, Toskanos didžiąją kunigaikštienę, 
Henriką IV, be to, keletą protėvių iš Lotaringijos ir Italijos. 

Tiesiai po Marijos Mediči paveikslu žėrėjo puošni stiklinė vi- 
trina. Joje buvo išdėliota brangi Didžiosios Madmuazelės monetų 
kolekcija. Ant viena virš kitos sudėtų aksominių lentelių gulėjo 
monetos iš įvairių epochų. Princesė buvo aistringa numizmatė ir 
savo kolekcijai įpareigodavo savo agentus visoje Europoje parūpinti 
vis naujų monetų. Šalia esančioje kitoje stiklinėje vitrinoje buvo 
laikomi seni antspaudai ir žiedai. Galiniame kambario kampe jis 
pastebėjo mikroskopą, padėtą ant specialaus pjedestalo. Be to, visas 
kambarys buvo prikimštas knygų, toliantų ir raštų ritinių. 

Niekas net neabejoja, kad Didžioji Madmuazelė buvo nepa- 
prastai išsilavinusi moteris. 

Atrodo, amžiai praėjo, kol princesė baigė rašyti laišką. Galiausiai 
virš laiškinio popieriaus lapo pabėrė šiek tiek smėlio ir pakėlė akis. 

— Na, mano mielas markize, - pradėjo ji mirktelėjusi, - kaip matote, 
aš nepamiršau savo pažado. Mesjė prašė perduoti jums žinutę. - Ji kiek 
luktelėjo, tada linksmai nusiteikusi tęsė: — Jis laukia jūsų kitą trečiadienį 
Sen Klode. Vadinasi, poryt. Jis pageidauja, kad pasirodytumėte prieš 
patekant saulei. Tikiuosi, jūs patenkintas manimi. 

Antuanui tarsi akmuo nuo širdies nusirito. Pagaliau jis galėjo 
pradėti savo tyrinėjimus. Desgrė darėsi vis nepakantesnis. Jau daug 
kartų jis teiravosi jo, kaip sekasi tirti. Nors Antuanas mielai būtų 
norėjęs sužinoti, kaip Didžiajai Madmuazelei pavyko išgauti savo 
pusbrolio kvietimą, tačiau jis nenorėjo įžeisti damos. 

— Ponia, jūs labai maloni. Aš laukiu nesulaukiu, kada galėsiu 
atsilyginti. 

— Būkite tikras, tokia proga pasitaikys. - Didžioji Madmuazelė 
dviprasmiškai šyptelėjo, visą dėmesį nukreipdama į prabangų safyrą, 
kuris puošė jos kairės rankos smilių. — Žinote, pone markize, kaip 
pas mane atsidūrė šis žiedas? — tarė ji lyg tarp kitko. 

— Ne, karališkoji didenybe. Iš kur aš galėčiau žinoti? 

Didžioji Madmuazelė pažvelgė. 

— Madam paliko jį man. Ji pageidavo, kad jį turėčiau. 

Ji atidžiai pažvelgė į Antuaną. „Kaip katė, pasirengusi šokti“, — 
pagalvojo jis. 

— Girdėjau, Orleano kunigaikštienės testamentas dar nebuvo 
perskaitytas, — tarė jis susidomėjęs. 

— Tiesa. Bet tai buvo Mesjė poreikis man tiesiogiai perduoti 
papuošalą. Nelaukiant, kad bus atskleistas testamentas. 

— Kaip taktiška iš Mesjė pusės iškart išpildyti mirusios sutuok- 
tinės valią. 

Ciniška šypsena šmėkštelėjo storose karaliaus pusseserės lūpose: 

— Patikėkite manimi, nebuvo jokio takto. Mesjė mieliau žiedą 
būtų pasilikęs sau. 

Antuanas buvo įsitikinęs, kad princesė yra teisi. Tačiau jis ne- 
privėjo ką nors atsakyti, todėl nieko nepridėjo ir laukė. 

— Karalius neleis Mesjė likusias dienas našlauti, - tęsė Didžioji 
Madmuazelė. - Jis turi kitokių planų, susijusių su savo brolio atei- 
timi. 

Nors ir nenustebino Antuano, kad karališkojoje šeimoje jau 
buvo galvojama apie naujas Mesjė vedybas, tačiau jis spėliojo, kodėl 
Didžiajai Madmuazelei reikėjo apie tai pasikalbėti būtent su juo. 

— Jei Dievas pritartų duoti Mesjė antrą žmoną, tikiuosi, kad ji 
savo dorybe ir grožiu prilygs Madam. 

— Patikėkite manimi, dorybė ir grožis per vestuves mano luomo 
žmonėms tėra antraeiliai dalykai. — Ji vėl apžiūrėjo žiedą. — Ar ži- 
note, pone markize, kas turtingiausia Europos moteris? 

Pavojaus varpai vis garsiau skambėjo Antuano galvoje. 

— Neturiu jokio supratimo. 

— Tada aš jums paskysiu — aš. Galbūt dabar jūs suprantate, kodėl 
Mesjė taip troško man perduoti žiedą? 

Ji pakilo ir nuėjo prie našliu likusio brolio paveikslo. Susimąsčiusi 
apžiūrinėjo vyrą tamsiomis garbanomis, kurio putlias lūpas daili- 
ninkas ypač išryškino. Kai vėl prabilo, jos balsas buvo pavargęs: 


— Man keturiasdešimt treji. Nėra ko tikėtis, kad pagimdysiu 
vaiką. - Liūdna šypsena pasirodė jos veide. 

— Dievas jau kartą padėjo mano namų moteriai vėlai susilaukti. 
Mažai tikėtina, kad jis šį stebuklą padarys antrą kartą. Taigi Mesjė 
nesusigundys pratęsti savo dinastijos pareigas su manimi, — atsigręžė 
į Antuaną ir pažvelgė atvirai. - Kaip manote, ką Mesjė pasirinktų, 
jei reikėtų rinktis tarp karalystės princesių ir manęs? 

Atsakymas buvo aiškus. Antuanas jautė, kad norėdamas api- 
plaukti šią povandeninę kliūtį, turės pasitelkti visus savo sugebė- 
jimus. 

— Jūsų ir Mesjė sąjunga, net jei ir nesusilauktumėt vaikų, tikrai 
būtų naudinga Prancūzijos ir visos Europos gerovei. 

— Mesjė ir mano sąjunga tikrai būtų naudinga Mesjė pini- 
ginei. 

Didžioji Madmuazelė artėjo prie Antuano, koketiškai sukdama 
dirbtines šukuosenos garbanas, kurios jos amžiaus moteriai atrodė 
pernelyg jaunatviškos. Ji vėl užėmė vietą prie rašamojo pulto. 

Antuanas žingsniuodamas kalbėjo: 

— Gal galėčiau paklausti, ar jo didenybė ketina pasiūlyti Mesjė 
santuoką su jumis? 

Didžioji Madmuazelė gūžtelėjo pečiais. 

— Per dešimt valdymo metų, praleistų be savo motinos ir kar- 
dinolo, karaliui pavyko prieš save nuteikti visą Europą. Jam turėtų 
būti sunku rasti princesę, kuri pasitarnautų jo užsienio politikai. Jam 
daugiau nieko nelieka, kaip tik ieškoti pasiturinčios nuotakos. . 

— Ojūs, karališkoji didenybe, —- Antuanas aiškinosi toliau, — ar 
norite tekėti už Mesjė? 

Akimirką Didžiosios Madmuazelės akyse pasirodė baimė: 

— Negi jūs manote, kad noriu eiti tuo pačiu keliu, kuriuo ėjo 
vargšelė Henrieta? 

Antuanas stengėsi nuslėpti savo nervingumą. Tai negalėjo būti 
sutapimas, kad Didžioji Madmuazelė pasikvietė būtent jį pasikalbėti 
apie Madam mirtį. 

— Manote, Orleano kunigaikštienė mirė nenatūralia mirtimi? 

— Ji buvo nužudyta, - tvirtai atsakė princesė. — Jokių abejonių! 
Man Madam pati pasakė. 

— Kaip sakote? — Antuanas nebegalėjo nuslėpti nuostabos. 

— Ji man daug kartų prasitarė, kad nesijaučia saugi Sen Klode, — 
tęsė Didžioji Madmuazelė. - Ji bijojo Mesjė favoritų. Baiminosi dėl 
savo ir net vaikų gyvybės. 

Antuanas ryžosi atakuoti. Geresnės galimybės ir negalėjo būti. 

— Taigi jūs manote, kad už netikėtos žmonos mirties stovi Mesjė? 

— Pilypas? Jokiu būdu! Didžioji Madmuazelė garsiai nusijuokė. — 
Jūs turėtumėte geriau jį pažinoti, pone markize. Nors jis ir paveldėjo 
motinos kerštingumą, tačiau nėra linkęs smurtauti. Be to, Pilypas 
nesugebėtų išlaikyti paslapties. Net jei jam ir buvo kilusi mintis 
pašalinti Madam iš kelio, esu įsitikinusi — taip buvo ne kartą — nė 
vienas jo bičiulių neprisiimtų kaltės už žmogžudystę. Nes per Mesjė 
plepumą anksčiau ar vėliau būtų išduoti. 

— Bet jei tai ne Mesjė, tai, kaip manote, kas tada? 

Didžioji Madmuazelė pažvelgė į jį didelėmis nekaltomis 
akimis: 

— Manęs neklauskite, pone markize. Pasiklausinėkite vaikėzų 


Sen Klode. 


Taigi tai buvo viskas, ko Didžiajai Madmuazelei reikėjo iš jo. 

Antuanas pastūmė lėkštę į šalį ir ištiesė kojas. Jis su didžiausiu 
malonumu sukirto savo vakarienę — du įdarytus upėtakius, didelį 
dubenį salotų, skrudintos duonos, taip pat purų šviežia grietinėle 
perteptą citrinų pyragą. Marta buvo aukso luitas, nors ir nelabai 
graži. Rankos grublėtos, o klubų platumas — sulig karietos ratu. 
Tačiau Antuanui mažai rūpėjo virėjos išvaizda. Po tokio gardaus 
valgio ji jam atrodė trokštamiausia moteris. 

Patenkintas jis žiūrėjo į savo svečią. Desgrė palaikė jam draugiją, 
nors prie maisto net neprisilietė. Policininkas stebėjo jį atidžiai. 

— Girdėjau, šiandien jus priėmė Didžioji Madmuazelė. Mano 
komplimentai, pone markize. Jums vis pavyksta atkreipti karalystės 
didžiųjų dėmesį. 


67 


Antuanas vos linktelėjo ir padovanojo stalo kaimynui nekaltą 
šypseną. Jis nematė reikalo Desgrė pasakoti visų aplinkybių, kurios 
lydėjo jo kvietimą į Liuksemburgo rūmus. 

— Tačiau mes abu žinome, kad didžiųjų susidomėjimas — kaip 
dviašmenis kardas: greitai galima susižeisti. 

Desgrė mėtė žvilgsnį į Mariją, kuri stovėjo ketindama patiekti 
ponams gėrimų. Ji atrėmė ranką su vyno ąsočiu į židinį ir atrodė 
tuoj užmigsianti. 

— Liepkite savo pažui išeiti. 

— Girdėjai, ką ponas Desgrė pasakė. Dink! 

Marija atsimerkė ir piktai pažvelgė į policininką. Tada įsižeidusi 
nusliūkino durų link. Jai pradingus, Desgrė palinko priekin ir tyliai 
tarė: 

— Ko reikėjo karališkajai didenybei iš jūsų? 

— To paties kaip ir karaliui, pone Desgrė. Ji norėjo sužinoti, kas 
nužudė Madam. Ji mano taip pat kaip ir jūsų karaliaus pusbrolis, 
kad aš tinkamiausias rasti atsakymą į šį klausimą. 

— Ji pavedė jums atlikti tyrimą? 

„Tu, klastingas lapine“, - pagalvojo Antuanas. Desgrė šis pra- 
nešimas nesukėlė nuostabos. 

— Ne žodžiais, pone. 

— Kaip tai suprasti? 

— Jos karališkoji didenybė gavo man kvietimą į Sen Klodą. 

Desgrė pažvelgė į jį nustebęs. 

— Tada ji teigė, jog Mesjė prisidėjo prie sutuoktinės nužudymo. 
Tai mane stebina. Abu visada buvo sąjungininkai. 

Antuanas paaiškino Desgrė, kad jis klysta, ir tyliai svarstė, ar 
Mesjė iš tikrųjų manąs gerai įvertinęs Didžiąją Madmuazelę. Kara- 
liaus brolis taip dažnai rodė drąsą ir neskrupulingumą, visų pirma 
mūšio lauke, taip stebindamas aplinkinius. Ne veltui ant jo hėrbo 
buvo užrašyta: „post fulmina terror“. Prireikus Mesjė galėjo imtis 
griežtų priemonių. Niekas geriau nežinojo to kaip jis pats. Taigi kas 
vertė princesę būti tokią užtikrintą, kad Mesjė nėra prisidėjęs prie 


savo Žmonos mirties. 

— Akivaizdu, — tęsė Antuanas, — jog Didžioji Madmuazelė 
mano artimiausiu metu perimsianti Orleano kunigaikštienės ti- 
tulą. 

— Jei aš tikėčiau gandais, kurie pasieka mano kanceliariją tvirto- 
vėje, tai jos lūkesčiai iš tiesų visai pagrįsti tapti Madam įpėdine. 

— Atrodo, jos ši mintis nežavi. 

— Kodėl taip manote? 

Antuanas vaisių dubenyje ieškojo vyšnios. 

— Ji baiminasi, kad pačią ištiks toks pars likimas kaip ir pirm- 
takę. 

— Mažai tikėtina, — sausai tarė Desgrė. — Po to, kas įvyko, ji bus 
pernelyg protinga, kad priekaištautų Mesjė dėl jo gyvenimo būdo. 
Be to, Mesjė jaučia nuoširdžią simpatiją Didžiajai Madmuazelei. 
Nereikia nerimauti, kad jai teks susiremti su juo ar jo favoritais, jei 
persikeltų į Sen Klodą. 

— Pinigai užkimš jų gerkles, pone Desgrė, nesirūpinkite. Negi 
jūs iš tikrųjų manote, kad karaliaus pusseserė, išdidi burbonė, pa- 
sirengusi? Kurių galų jai švaistyti savo turtą? 

— Didžioji Madmuazelė gyveno rūmų gyvenimo šešėlyje, pone 
markize. Karalius nepamiršo, kad tai ji nutaikė į jį Bastilijos pa- 
trankas per Frondą. Sąjunga su Mesjė jo akyse ją išaukštintų. 

Desgrė buvo teisus. Didžioji Madmuazelė buvo pakenčiama, 
bet ne gerbiama. Ir štai netikėtai jai pasitaikė proga iš senstančios, 
pašiepiamos senmergės tapti antrąja šalies dama. Viliojanti sąjunga 
princesei, kurios didžiausias troškimas buvo atsisėsti į sostą. Su- 
darydama sąjungą su Mesjė, ji gerokai priartėtų prie žvilgančios 
karūnos. 

— O kaip Lozenas? — Desgrė abejingai gūžtelėjo pečiais. 

— Prancūzijos dvaras siūlo pakankamai galimybių dėl to pa- 
siekti susitarimų. Puikiausias pavyzdys — karalius su trimis kara- 
lienėmis. 

— Jūs turite daug žinių, pone Desgrė. Jei nežinočiau, jog esate 
padorus žmogus, pagalvočiau, kad jūsų informatorius stovi priešais 


sosto laiptus. 

Desgrė tvirtai sučiaupė lūpas ir nieko neatsakė. Tai buvo vieša 
paslaptis, jog karalius mokėjo savo šeimos nariams, kad tie jam 
šnipinėtų. 

— Vyksite į Sen Klodą, pone markize? 

— Žinoma. 

Staiga Desgrė pašoko nuo kėdės. Keliais šuoliais jis pasiekė duris 
ir atplėšė jas. Tuoj pat pasigirdo spiegiantis riksmas. Antuanas labai 
gerai pažinojo balsą. Desgrė už ausies į kambarį atitempė Mariją ir 
uždarė duris. 

— Mano ausis, — dejavo Marija. — Jis man ausį nuplėš. 

— Aš tuoj tau dar kai ką nuplėšiu, — negailestingai tarė Desgrė 
ir skėlė jai antausį. 

— Ai, — suklykė Marija labiau iš pykčio nei iš skausmo, taip 
bent pasirodė Antuanui, kuris viską stebėjo apstulbęs, tačiau su vis 
: didesniu susidomėjimu. 

Ir iš tikrųjų jis nenusivylė. Kai policininkas paleido Marijos ausį, 
kad jai vėl trenktų, ši vikriai šoktelėjo į šalį, parkrito ant grindų ir 
įsiutusi įkando savo kankintojui į blauzdą. Dabar Desgrė iš skausmo 
sustaugė. Marija atlėkė prie Antuano, o šis vos tramdė juoką. Desgrė 
puolė prie židinio ir stvėrė žarsteklį. 

— Iš kelio, Montanjakai! Aš sutraiškysiu šį mažą vabalą, kaip jis 
to nusipelnė. 

— Pone, prašau, - šnabždėjo Marija jam, — padėkite. Pasigailėkite 
vargšo našlaičio. 

Antuaną labai sujaudino jos žodžiai. Jos mažas, drebantis kū- 
nelis, kuris glaudėsi prie jo, ieškojo apsaugos. Jis ryžtingai pasiprie- 
šino Desgrė. 

— Aš nemaniau, kad tokie mažmožiai jus taip išveda iš kantrybės, 
pone. | 

— Mažmožis! - suriko prakaito išpiltas policininkas. - Ši velnio 
išpera man įkando. Už tai turi būti nubaustas. 

— Leiskite man jį nubausti, — ramiai tarė Antuanas. — Ar jūs 
mieliau norėtumėte karaliui aiškintis, kodėl užmušėte užsislapti- 


nusio tyrėjo pažą: 


Desgrė lėtai nuleido žarsteklį, tylėdamas pažvelgė į Antuaną, ta- 
čiau jo akyse degė pyktis. Galiausiai sviedė savo ginklą ant grindų. 

— Ir kaip jūs ketinate pasiekti, kad ši maža pabaisa nelakstytų 
aplink ir nepasakotų kiekvienam, ką neseniai išgirdo? 

Antuanas pažvelgė į Mariją, kuri vis dar drebėdama stovėjo įsi- 
kibusi į jo skvernus. 

— Aš niekam nesakysiu nė žodžio, pone markize. Pažadu. Nė 
gyvai dvasiai. 

Antuanas linksmas žiūrėjo į ją. 

— Tiesą pasakius, aš nelabai tikiu neišauklėtos kaimietės pažadais, 
mažoji Marija. 

Desgrė suprato tai kaip raginimą. Jis grėsmingai žengė žingsnį 
į priekį. 

— Traukitės iš kelio. 

— Ne! Ramiai. Marija tylės. Užtikrinu. 

Desgrė Antuano žodžiai įspūdžio nedarė. 

— Ir kodėl, leiskite paklausti, esate toks tikras? 

Romi šypsena švystelėjo jo veide. 

— Ši maža mergaitė, pone, yra ištikima pavaldinė. Ji rimtai priima 
karaliaus reikalus. Patikėkite manimi. Marija tylės. 


VIII SKYRIUS 


Nekanrriai Liudvikas skubėjo tamsiais Sen Žermeno pilies kori- 
doriais priešais savo abiejų meilužių kambarius. Bontanas, nešinas 
žvake, žengė priešakyje. 

Visą vakarą Liudvikas kentė blogą Marijos Teresės nuotaiką. 
Nuo Madam mirties jis nesilankė pas ją, ir ji apie tai kuo aiškiausiai 
priminė. Jis būtų ją aplankęs. Jei ne šią, tai kitą savaitę. Nereikėjo 
skatinimų, kad primintų jam savo pareigą. 

— Bontanai. 

Jie buvo pasiekę apartamentus, kuriais mielai dalijosi Luiza ir 
Antenaisa. 

— Jūsų didenybe? 

— Gali dabar eiti. Paruošk man taurę vyno ir šiek tiek avienos, 
kai grįšiu. 

Bontanas nusilenkė ir pradingo. 

Liudvikas perėjo prieangį ir įžengė į ryškiai apšviestą oficialios 
savo meilužės, Luizos de la Valjev, de Vožur kunigaikštienės poilsio 
kambarį. Jo žvilgsnis nukrypo į Luizos paveikslą, šį ponas Minjar 
neseniai nutapė jo užsakymu prieš jų santykių pabaigą. Tyliai, pa- 
skendusi savo mintyse ji sėdėjo puošniame krėsle, įsisupusi į didelį 
mėlyną apsiaustą su pelerina. Brangūs drabužiai nederėjo kukliai 
būtybei, kurios nelaimė buvo tokia didelė, kad, atrodė, liejosi net 
iš dailininko teptuko. Kažkas krustelėjo. Liudvikas apsižvalgė. Nišą 
dengianti užuolaida buvo patraukta į šoną ir išniro išblyškęs Luizos 
veidas. Ji pakilo iš savo lovos ir padarė reveransą. Liudvikas suraukė 

kaktą. Jis pasijuto nesmagiai kaip visad, kai jie susitikdavo vieni. 
Gležna būtybė atsitiesė ir pažvelgė į jį savo didelėmis, liūdnomis 
akimis. 

— Jūsų didenybe, ar galima jus minutėlę sutrukdyti. Prašau su- 
teikti man garbę. 

„Liudvikas giliai įkvėpė. Jis tikrai nebuvo nusiteikęs toliau klau- 
sytis priekaištų. Jam pakako vakaro karalienės draugijoje. Tačiau 
mandagumas neleido atmesti šio kuklaus jo vaikų motinos prašymo. 
Jis linktelėjo galva. 

— Man tai suteiks džiaugsmo. 

Luiza žengė prie jo. Nors jam pagimdė keturis vaikus, vis dar 
buvo liekna kaip penkiolikmetė. Ji visiškai nepanėšėjo į apkūnią 
Antenaisą, kurios putlus grožis vedė jį iš proto ir paversdavo gyvuliu, 
kai ji tik apkabindavo jį. Ir kaip jis galėjo pamilti tokias dvi skirtingas 
moteris? Jam pačiam tai buvo mįslė. 

— Turiu gerą žinią nuo ponios Kolber. Panelei de Blua ir jos 
broliui, grafui de Vermandua gerai sekasi, rašo ji... 

Luiza pažvelgė į jį. Jos rudos akys buvo kupinos sielvarto. 

— Žinoma, jie pasiilgsta tėvo, jūsų didenybe. Aš taip pat. 

Jis bijojo. Karalystėje nebuvo nė vieno žmogaus, kuris galėtų 
jam priminti nešvarią sąžinę. Netgi pačiai karalienei su jos nuo- 
latiniais priekaištais nepavyko šis triukas. Tačiau Luiza kas kartą 
bandydavo iš naujo. — Aš skirsiu šiek tiek laiko ir aplankysiu abu, 
kai tik galėsiu. 

— Jūs suteiktumėte vaikams labai daug džiaugsmo, jūsų dide- 
nybe. 

Liudvikas nekreipė dėmesio į maldaujamą Luizos žvilgsnį. Jis vos 
ne vos nusilenkė ir patraukė toliau į Antenaisos apartamentus. 

— Jūsų didenybe, prašau. — Luizos balsas nutrūko. 

Susierzinęs Liudvikas atsisuko. Jis žinojo, kaip toliau viskas bus. 

— Leiskite man eiti. - Jos kūnas virpėjo, akyse tvenkėsi ašaros. 

— Ponia, - jis tyčia suteikė savo balsui šaižų skambesį. — Jūs esate 
Prancūzijos kunigaikštienė. Į jūsų pareigas įeina gyventi dvare. Mes 


šia tema jau užtektinai diskutavome. 


— Maldauju, jūsų didenybe. — Luiza priėjo. — Jei aš jums kažkada 
ką nors reiškiau, leisite man eiti. 

— Ir kurjūs ketinate eiti, ponia? Vėl į Šajo? Kiek laiko šįkart truks 
jūsų atgaila? — Kol jis toliau kalbėjo, jo balso šaltumas pervėrė jo 
paties širdį. — Jūs jau baigiate išūžti Dievui ausis su savo prisipaži- 
nimais apie nuodėmingus ryšius su Prancūzijos karaliumi. Ar taip 
nemanote, ponia? 

Jis ištiesė smakrą ir pažvelgė žemyn į Luizą. 

— Mes negalime leisti jums pasitraukti. Jūsų vieta čia. Mūsų 
vaikai greitai bus pakankamai dideli, kad gyventų dvare. Vien dėl 
jų turėtumėte pasilikti. — Jis jautė, kaip banaliai skambėjo šis išsi- 
sukinėjimas. 

— Kaip tik dėl vaikų, Liudvikai. Pasigailėkite manęs. Kokia nauda 
jiems, kad motina baigia išprotėti iš skausmo? Kiekvieną naktį jūs 
pereinate mano kambarį, kai traukiate pas Antenaisą. Vaikai čia 
nieko dėti. Jūs aukojate mane dėl farso, kuris nevertas jūsų. 

Ji buvo teisi. Vaikai čia niekuo dėti. 

Jis sunkiai įveikė kunkuliuojantį kaltės jausmą. Luiza mylėjo jį, 
ir ši meilė virto jai kančia. Ji buvo vienintelis žmogus, kuris nerei- 
kalavo simpatijos nei sau, nei šeimai. Dievas mato, ji per penkerius 
metus, kiek trūko jų ryšys, galėjo susikrauti turtus. To ji nepadarė ir 
savo padėties teikiamus privalumus paleido vėjais. Liudvikas puikiai 
žinojo, jog jo aplinkoje nebuvo nė vieno, kuris būtų labiau pasiau- 
kojantis ir nuoširdesnis nei šita smulki, švelni moteris, dabar priešais 
jį drebanti. Luiza visada paklusdavo. Visada laikydavosi nuošaliau, 
atsiskyrusi nuo dvaro visuomenės, be draugų. Tuomet jis norėjo tik 
jos vienos ir nepakentė nieko, kas ją supo. Penkerius ilgus metus 
laukė vienarvėje, kad jis ateitų pas ją, kad praleistų keletą laisvų va- 
landėlių su ja nuo saulėlydžio iki saulėtekio. Ji niekada neprieštaravo 
ir nesiskundė dėl jo įgeidžių. Net tada, kai mirdavo karaliaus vaikai, 
ir nebūdavo šalia nieko, kas padėtų įveikti skausmą. Kiek jėgų jai 
kainavo būti šalia, jis nė pats pasakyti negalėjo. Tačiau dabar, kai ji 
sulaukė dvidešimt šešerių, grožis buvo nuvytęs, o drąsa palaužta. 
O kokia ji drąsi buvo kadaise. Jokia kita dvaro dama neįrodė šios 

dorybės taip įspūdingai kaip ji. Kad susigrąžintų jo meilę, Luiza 
ryžosi kvailystei. Buvo 1667-ųjų pavasaris. Būtent jo įsakymu ji 
buvo paaukštinta iš parlamento į de Vožur kunigaikštienę. Visi Ži- 
nojo, kad tai buvo ne apdovanojimas, o mandagus atleidimas. Šiek 
tiek vėliau pasirodžius damų, siunčiamų į Flandrijos kovos lauką, 
sąrašui, Luiza jau nebegalėjo pasikliauti savo iliuzijoms. Jį domino 
Antenaisa, bet ne ji. Jis asmeniškai nurodė jai padėti, kai Madam 
buvo nėščia. Tačiau Luiza pabėgo iš Versalio, kad prisijungtų prie 
jo palydos. Dar šiandien dvare buvo kalbama apie skandalą, kurį ji 
sukėlė, kai netikėtai prisistatė jo didenybei Avene susivėlusi ir pusiau 
leisgyvė nuo išsekimo. Darydama šią kvailystę, ji rizikavo viskuo. 
Ir tik iš meilės jam. O kuo jis atsidėkojo? Jis parodė jai šaltą man- 
dagumą, kokį skyrė įkyriems svetimšaliams. Jokia moteris nebuvo 
taip niekingai jo pažeminta. 

Tačiau Luiza turėjo likti ir toliau vaidinti oficialią karaliaus mei- 
lužę. Antenaisa buvo ištekėjusi moteris, o jis vedęs vyras. Viešo skan- 
dalo dėl dvigubos neištikimybės jis negalėjo sau leisti. Įkyrus markizas 
de Montespan, kuris lakstė aplink kiekvieną, kuris norėjo išgirsti, 
pasakojo savo puolusios žmonos Liudviko Didžiojo kekšės istoriją, 
šitaip sukeldamas nemalonumų. Oficialios skyrybos su Luiza būtų 
tolygu kaltės pripažinimui. Patiko ar ne, bet Luiza turėjo būti prie- 
danga jo santykiams su markize de Montespan. Liudvikas tulžingai 
traukė orą. Jis norėjo būti geras ir tuo pačiu didis. Tačiau jį siutino, 
kad ši moteris jam vis primindavo, kokie žemi instinktai valdė jį. 

— Liudvikai, padarykite galą mano kančioms. 

— Ponia, - jo šnabždantis balsas tapo grasinantis. — Jūs mėgau- 
jatės palankumu. Tačiau kalbate ne taip, kaip jums pridera. Jūs 
kalbatės su karaliumi. Jūs liksite ir toliau vykdysite savo pareigas. 
Tai mūsų aiškus noras. 

— Jūsų didenybe. - Ji vėl susmuko ant kelių prieš jį. - Kol Dievas 
man teiks jėgų, būsiu jūsų. 

Nė nedirstelėjęs į ją, žengė Liudvikas pro sukniubusią žmoną ir 
nuėjo į savo tikros mylimosios kambarius. Buvo tik viena, kas galėjo 

Švelni šviesa sklido priešais. Ten ji gulėjo ant pakloto brokato 
ir šilko. Jos nuostabus grožis žvakių šviesoje atrodė beveik antgam- 
tiškas. Pašaipiai šyptelėjusi ji ištiesė jam nuogas rankas. 

— Vėluojate, jūsų didenybe. Aš jau baiminausi, kad mane pa- 
miršote. 

Jis atsiklaupė prieš ją, prispaudė savo degantį veidą prie jos 
švelnių krūtų. Jos pirštai švelniai slydo jo kaklu. Kaip jis ilgėjosi 
šios akimirkos. 

Apie nelaimingą moterį kitame kambaryje jis net nepagal- 


vojo. 


IX SKYRIUS 


— Kaip apdairu dėl šito reikalo pirmiausia kalbėtis su manimi, 
Klodai. Jūs esate ištikimas draugas. 

Jau seniai į jį niekas nebesikreipė vardu. Jis taip keistai skambėjo 
jo ausims. Keistai ir netikroviškai. Net šis familiarumas ponios de 
Montespan balse negalėjo apgauti jo. 

Piurnonas pažvelgė į ją. Jis ieškojo nerimo ženklo, jausmo, lei- 
džiančio pamatyti, kad ji norėtų būti drauge nelaimėje, kuri buvo 
jį užgriuvusi. Veltui. Daili veido išraiška neišdavė slaptų favoritės 
minčių. Ji atvyko į Sen Klodą iš Sen Žermeno, kad su karaliene ir 
keletu kitų damų aplankytų gedintį Orleano kunigaikštį. Dabar 
jos vaikštinėjo po parką kaip dvi senos geros draugės, turinčios apie 
ką pasikalbėti. Kaip toli buvo nutolusi tikrovė nuo to, kas ji atrodė 
esanti. Norėdama apsaugoti savo baltą odą, karaliaus meilužė slėpė 
veidą po didžiuliu skėčiu, kurį luošys nešė kaip skeptrą prieš save. 
Jis turėjo aukštai iškelti rankas, kad apsaugotų savo šeimininkę nuo 
saulės. Piurnonui beveik pagailo jo. Akimirką užsimerkė. Liepsno- 
janti saulės šviesa skverbėsi pro jo vokus ir juos užliejo raudoniu 
lyg krauju. Išsigandęs atsimerkė. Daugybė mėlynų, geltonų ir žalių 
taškų sproginėjo, kol jo akys ėmė vėl aiškiai žvelgti. Jie artinosi prie 
krioklio. Šis vandens kūrinys žavėjo ypatingu reginiu ir išprusu- 
sioje Prancūzijoje buvo laikomas neužmirštamu stebuklu. Kaska- 
domis vanduo sruvo žemyn, o stebint jį susidarydavo įspūdis, tarsi 
stovėtum prieš didelius, blizgančius laiptus. Piurnonas čia mėgo 
apsilankyti. Ypač vasaros vakarais, kai paskutiniai saulės spinduliai 

apšviesdavo parką įspūdinga šviesa. Tačiau dabar jam atrodė, kad 
šis grožis tarnavo tik vienam tikslui: turėjo paslėpti, jog tai buvo 
mirties vieta. 

"Tuo tarpu jie pasiekė krioklį. Trykštantys lašai tiško į milijonus 
purslų ir gaubė fontanus kaip vėsi skraistė. Šalia driekėsi garsiosios 
terasos, iš kurių matėsi Sena. 

Šypsodamasi ponia de Montespan kreipėsi į savo susikūprinusį 
pažą: 

— Ipolitai, eik ir pasižvalgyk aplink. Ber būk netoliese, kad ga- 
lėčiau prisišaukti. 

Švelniai paglostė jam žandą. Piurnoną apėmė šleikštulys. Kaip 
ji galėjo paliesti bjaurų šio luošio veidą. Jis buvo panašesnis į dram- 
blio nei žmogaus. Atsikišusi kakta, giliose įdubose slypėjo juodos 
akys, o iš nukarusios burnos nuolat tekėjo seilės. Vilkdamas kojas 
mažylis pasišalino. Skėtį išsinešė tarsi ietį priešais savo krūtinę. Ponia 
de Montespan ieškojo prieglobsčio nuo karščio Bakcho statulos 
šešėlyje. Jos žvilgsnis sustojo ties kresnu Piurnono kūnu. 

— Taigi jūs teigiate, jog kamerdineris matė markizą d Efiją 
Madam prieškambaryje? 

— Taip. 

Piurnonas padarė neaiškų gestą. 

— To pasakyti Gasparas negalėjo. Mesjė ir Madam buvo paro- 
doje. 

— Ojūs, mano drauge, kada įpylėte į gėrimą miltelių? 

— Vėliau. - Jis susigėdo ir nuleido akis. - Madam buvo grįžusi 
iš parodos ir vaikštinėjo su damomis po terasą. 

— Bet pažas jūsų nepamatė? 

— Ne. Apie mane jis nieko nesakė. 

— Tada turėtume būti dėkingi, kad viskas vyksta pagal mūsų 
planą. 

— Nesuprantu, ponia. Kaip galite sakyti, jog viskas vyksta pagal 
mūsų planą? Jei neperduosiu šitos žinios, tai bus tik laiko klausimas, 
kol Gasparas suras kitą būdą būti išklausytam. 

Pašaipi šypsena pasirodė ponios de Montespan veide. 

— Tebūnie. Žinoma, kad turės išsiaiškinti, ko jis lindo prie 
Madam gėrimo atsargų. 

Piurnonas nepatikliai ją nužvelgė. 

— Bet jūs gi žinote, ką tai reiškia. 

— Galite pasitikėti, pone de Piurnonai. 

„Markizės balsas staiga tapo neįprastai šiurkštus. 

— Aš išgelbėsiu jus nuo budelio. 

Arjis to norėjo? Po tos nelemtos nakties, kai Madam mirė kan- 
kindamasi, ši mintis vis sugrįždavo. Mirtis Piurnonui atrodė itin 
lengva, palyginti su kančiomis, kurios jam grėsė ateityje. Tačiau 
pats to sau padaryti nedrįso. Nors jis labai troško atrasti ramybę, 
bet negalėjo prieš save pakelti rankos ir dar labiau padidinti kaltę. 
"Tačiau jei žmonės jį nusiųstų anapilin, nubausdami už jo nusikal- 
timą, kodėl jis turėtų atsisakyt tokios dovanos? Kodėl? 

Ponia de Montespan, atrodo, skaitė jo mintis. Ji priėjo labai arti 
prie jo. Jis beveik jautė jos lūpas prie savo ausies kaušelio. 

— Dar ne viskas baigta, Klodai. Dievas įdavė jums įrankius į 
rankas, kad sunaikintumėte Madam priešus vienu kartu. 

Piurnonas pažvelgė nustebęs. 

— Kaip manote, kiek užtruks, kol ševaljė de Lorenas bus sugrą- 
žintas iš tremties? Kadangi Madam mirusi, tai nėra daugiau nieko, 
kas kliudytų jam sugrįžti. Jis užims savo vietą šalia Mesjė ir kartu su 
d Efija pasiglemš viską, ką tik galės. Jūs pažįstate Loreną. O d Efija 
pakurstys jį dar didesnėms niekšybėms. Madam buvo vienintelė, 
kuri galėjo sutramdyti šį gobšų velnią. Pasileidę Mesjė draugai trium- 
fuodami sutryps Madam atminimą. Ir viskas, už ką kovojo jūsų 
šeimininkė, neteks prasmės. Ar ko norite, Klodai? 

Piurnonas nusisuko virpėdamas. 

— Ar jūs ko norite? 

Pyktis virė jo viduje. Pirmą kartą atslūgus nebyliai dvejonei, 
jis kažką pajuto. Ji buvo teisi. Dabar, kai Madam gulėjo po velėna, 
Mesjė gauja tik ir tykojo tarpusavyje pasidalyti grobį. Jis stebėjo 
d Efiją. Markizas per daug gerai žinojo, kad buvo siejamas su nusi- 
kaltimu. Tačiau slaptus žvilgsnius, kurie jį visur lydėjo, pasitikdavo 

išdidžia šypsena. Atrodė, tarsi jis maudytųsi savo gėdingos šlovės 
spinduliuose. O kodėl gi ne? Jis turėjo jaustis užtikrintas. Orleano 
kunigaikštis saugojo jį. Labiau nei anksčiau pastarąsias savaites 
Mesjė ieškojo markizo draugijos, nors visas pasaulis žinojo, kad 
d Efija buvo viešas Madam priešas. Mesjė net nesistengė apsimesti 
gedintis. Priešingai, jis jau planavo surengti vidurnakčio šventę ir 
palydėti vasarą didžiuliais tejerverkais. Piurnonui buvo vis vien, 
ar Mesjė iššvaistys savo paskutinius pinigus šiems paleistuviams. 
Karaliaus brolis gali sau nors ir nušiurusiame viešnamyje pastipti. 
Tačiau prieš tai jis norėjo nubausti jį už neištikimybę ir žiaurumus, 
kuriais kankino angelišką Madam. Tai kodėl gi nesunaikinus jo 
meilužių? 

— Ką sumanėte? 

— Pamatysime, mano drauge. Pamatysime. — Pasitenkinimo 
šypsena sužibo ponios de Montespan veide. 


X SKYRIUS 


Lškšioinis rankomis kaip karo didvyris, kuris ką tik gavęs mirtiną 
smūgį paskutinį kartą priešinasi prieš susmukdamas ant žemės, stovėjo 
Mesjė viduryje kambario užsimerkęs. Apsirengęs buvo tik lengvo šilko 
marškiniais, kurie vos siekė užpakalį ir nelabai tiko, norint paslėpti 
didelį pilvą. Antuanas stebėjo princą. Kai tik šis įkvėpdavo, iš po dra- 
bužio išlįsdavo jo rausva penio galvutė. Tarnaitė ką tik labai atsargiai 
patepė princui veidą baltu balzamu. Kitas tarnas balino rankas, o 
trečiasis jo apvalias šlaunis trynė kvapniu aliejumi. Antuanas vangiai 
prisišliejo kampe ir dėkojo gailestingam likimui, saugojusiam jį nuo 
Orleano kunigaikščio nagų. Pasaulyje tikrai buvo daug malonesnių 
pramogų, nei stebėti neapsirengusį Mesjė. Jis gurkštelėjo savo šoko- 
lado, sunkiai besutramdydamas žiovulį. Daug kainuojanti procedūra, 
kuri būtina aprengiant karalių, atrodė trunkanti amžinybę. 

Kai tik buvo užteptas baltas makiažas, priėjo ševaljė de Šarilo, 
nešdamas apatines kelnes, ir jas padavė pirmam tarnui. Šis padėjo 
Mesjė nusilenkti. Paskui priėjo markizas de la Valjev, kad nuimtų 
Mesjė naktinę kepuraitę nuo galvos. 

— Girdėjau, mano mielasis, - pastebėjo Mesjė, markizui vykdant 
užduotį, — kad jus labai domina vienas leibgvardijos kaderas. 

Markizas dirbtinai drovėdamasis nuleido galvą. 

— Čia tik paskalos, jūsų didenybe, — tarė krizendamas, — netu- 
rėtumėte kreipti dėmesio į tai. 

— Prašau, pone markize, - paragino jį kunigaikštis de Kreki. — Aš 


dar vakar jus mačiau su Monro terasoje. 

— Na, jūs nuginklavote mane, — nusijuokė markizas. — Prisi- 
pažinsiu — kaltas. Monro iš tiesų yra dieviško grožio. Kaip galima 
būtų tokiam atsispirti? 

Mesjė atrodė labai patenkintas tokiu atsakymu. 

— Pažiūrėsiu, ką galiu padaryti jūsų labui, brangus drauge. — 
Su pašaipia šypsena kreipėsi į Antuaną: - Monro yra jaunas nor- 
manas. Panašus į jus, Antuanai. Nes jis žino, kaip pavergti nekaltųjų 
širdis. 

Antuanas, elegantiškai pildamasis šiek tiek šokolado iš puikaus 
dubens į savo lėkštę, nužvelgė princą ramiai šypsodamasis. Jis atsi- 
kėlė auštant, kad spėtų atvykti į Sen Klodą prieš patekant saulei, ir 
tikrai nebuvo nusiteikęs spoksoti į Mesjė smaigalį. Markizas de la 
Valjev atleido jį nuo šio įsipareigojimo, nes jis jautėsi privaląs savo 
numylėtinį apginti. 

— Aš nemanau, Mesjė, kad markizas de Montanjakas ir Monro 
panašūs. Monro dar jaunas ir vis dar yra vaikiškai nekaltas. Tauri 
siela atsispindi jo nuostabiame veide. Tai daro jį tik žavesnį mano 
akyse. 

Nedraugiški jo ir Antuano žvilgsniai susikirto. 

— Aš nenoriu jūsų jokiu būdu įžeisti, pone markize. Tačiau jūs — 
vyras su patirtimi, kurį jau seniai apleido vaikiškas nekaltumas. 

Visų akys sužiuro į Antuaną. Šis, išgirdęs pastabą, linktelėjo. 

— Gražiai kalbate, pone markize. 

Įžeidimas sužadino jo gyvulišką prigimtį labiau nei šokoladas. 

— Tačiau baiminuosi, kad jūsų simpatijai tas pats nutiks, jei juo 
pasirūpinsite. Nemanote? 

Mesjė juokdamasis suplojo rankomis. 

— Susitaikykite, mano draugai. Niekas neabejoja jūsų jaunuolio 
unikalumu, mano gerasis Valjer. Tačiau neširskite, jei keletą pagyrų 
pasakau mūsų Antuanui. Galų gale aš pasiilgau jo. 

Markizas de la Valjev kiek linktelėjo galvą ir rūškanas pasišalino, 
nešdamas priešais save kaip relikviją naktinę kepuraitę. 

Antras tarnas, lydimas perukų meistro, atnešė ilgą, didelį juodą 
peruką. Ši paskutinė mados naujiena paplito, kai peruku ėmė puoštis 

karalius ir tai tapo būtinybe dvaro kavalieriui. Valdant Liudvikui 
XIII, į madą atėję ilgi plaukai nelabai tiko didžiojo karaliaus laikais. 
Paslapčia buvo kalbama, kad jo didenybės garbanotų plaukų ku- 
petos įvedimas buvo labiau susijęs su bandymu nuslėpti vis retėjan- 
čius plaukus nei imtis naujovių. Antuanas, vos tik atvykęs į sostinę, 
taip pat įsigijo du šviesius perukus. Jie kainavo visą turtą, tačiau tai 
pasiteisino kaskart vis pažvelgus į veidrodį. Mesjė patiko tamsios 
garbanos, pabrėžiančios jo nugrimuoto veido baltumą. Kai jam ant 
galvos buvo užmauta ta juodų plaukų kupeta, jis pasidomėjo au- 
dinių pavyzdžių katalogu, kurį jam padavė kunigaikštis ir markizas 
d Efija. Jis labai rūpestingai apžiūrinėjo medžiagas, kišdamas prie 
akių, čiupinėdamas pirštais jų kokybę. Lėtai apžiūrėjo kiekvieną 
pavyzdį. Kol Mesjė rinkosi tai, ką norėtų dėvėti, tvyrojo pagarbi 
tyla. Antuanas, mėgaudamasis savo mintimis, pasinaudojo šia reta 
valandėle, nes nuo pat aušros Mesjė lydėjo nesibaigiantis tarškė- 
jimas. Šis mažas Mesjė manevras atrodė iš tiesų įdomus. Antuanas 
žinojo, jog princui patinka sėti nesutarimus tarp savo favoritų, kad 
paskui galėtų įsikišti kaip taikintojas. Tačiau jis negalėjo atsispirti 
įtarimui, jog Mesjė sukėlė ginčą tarp jo ir markizo tik tam, kad 
jam pataikauja. Kitokio paaiškinimo jis nesugalvojo, kodėl Mesjė 
savo ištikimųjų draugijoje prakalbo apie jausmus, kuriuos Antuanas 
buvo jam kadaise sužadinęs. Tai atrodė tarsi siūlymas susitaikyti. 
Arjis klydo? 

Antuanas ėmė žvalgytis po kambarį. Mesjė savo persirenginė- 
jimo kambarį buvo išpuošęs brangiais Aamandų sienų gobelenais, 
kuriuose buvo pavaizduotas Scipijaus gyvenimas. Jis įdėmiai ap- 
žiūrinėjo kiekvieną sceną. Gobelenai buvo tikriausiai pakabinti tik 
pernai. Šiaip ar taip, jis nebuvo jų matęs, tačiau jie buvo jam pažįs- 
tami. Antuanas gurkštelėjo šokolado. Tada jo žvilgsnis atsitiktinai 
užkliuvo už ševaljė de Šarilo, kuris prieš paduodamas hercogui apati- 
nius laikėsi nuošaliau. Ne vyresnis nei aštuoniolikos ar devyniolikos 
jis buvo naujokas Mesjė draugijoje. Antuanas susidomėjęs stebėjo 
iš pažiūros drovų, jauną vyrą. Taip, ševaljė būtų jam patikęs. Nors 
jo apvalus veidas atrodė šiek tiek kvailokai, tačiau platūs pečiai ir 

raumeninga viršutinė kūno dalis, pereinanti į liauną liemenį, buvo 
atsvara tam. Staiga Antuanas sukluso. Jis vėl nukreipė žvilgsnį į 
puošmenas ant sienų. Viena scena vaizdavo Scipijų, kuris šventė 
savo pergalę prieš Hanibalą priešais savo karius. Dabar Antuanas 
pastebėjo tai, kas jam prieš tai nekrito į akis. Mesjė pasinaudojo 
Šarilo kaip modeliu, kad savo siuvinėjamuose gobelenuose įamžintų 
Romos vadus. Įdomu. Akivaizdu, tylusis jaunuolis turėjo tvirtą vietą 
Orleano kunigaikščio draugijoje. Mesjė falcetas išplėšė jį iš savo 
minčių. 

— Ar nemanote, - kreipėsi šis į kunigaikštį de Kreki, - kad mūsų 
mielas markizas d'Efija šiandien prastai atrodo? Kas jums, mano 
drauge? Blogai jaučiatės? 

— Dėkoju už jūsų rūpestingumą, Mesjė, - paskubom atsakė 
markizas. — Tiesą pasakius, šiandien aš tikrai nesijaučiu gerai. Ti- 
kriausiai vakar vakare per daug suvalgiau austrių. 

Mesjė atlaidžiai nusijuokė. 

— Atsigerkite iš mano šafhauzeno vandens ir pailsėkite. Šį vakarą 
vėl būsite kupinas jėgų. 

Antuanas galėjo tik pritarti Mesjė. Žavusis markizas atrodė tarsi 
visą naktį nebūtų sudėjęs bluosto. Įprastai tvarkingas vyras dabar 
atrodė nevalyvai apsirengęs. Tarytum d Efija naktį būtų miegojęs 
su švarku. 

Galiausiai apžiūrėjęs visus pavyzdžius, Mesjė nusprendė rinktis 
juodą atlasą su violetiniu apvadu. Pasirinktos medžiagos drabužiai 
buvo jam pateikti ir sulaukė gero įvertinimo. 

Jis pasikeitė trumpą šilkinę liemenę į juostuotus marškinius, 
leido užrišti Briuselio nėrinių žabo, paskui šmurkštelėjo į švarką 
ir kelnes. Derindamas prie kelnių išsirinko brangias juodo atlaso 
kojines. Vėliau leidosi apaunamas juodais aukštakulniais batais su 
nublizgintomis sidabrinėmis sagtimis. Galop pasipuošė apdairiai 
išsirinktais brangakmeniais, ir štai Mesjė jau buvo pasiruošęs. 

Šypsodamasis jis kreipėsi į savo favoritų būrį: 

— O dabar, draugai mano, palikite mane vieną. Prieš mišias noriu 
šiek tiek pamąstyti. 

Kaip ir visi, Antuanas nulenkė galvą ir pasuko durų link. 

— Antuanai! - Mesjė šūksnis sulaikė jį. - Pasilikite. Palydėkite 
mane į kabinetą. 

Kviečiamai mostelėjo Mesjė į gretimą kambarį. Antuanui sun- 
kiai sekėsi nuslėpti savo sumišimą. Jį jau pakankamai nustebino tai, 
kad Didžiajai Madmuazelei pavyko gauti jam kvietimą į Sen Klodą. 
Atleisti jokiu būdu nebuvo būdinga Mesjė. Antuanas suprato, kad 
Mesjė norėjo padaryti savo pusseserei paslaugą. Ši akivaizdi pirme- 
nybė trikdė jį ir kėlė nerimą. Suglumimas favoritų veiduose susti- 
prino įtarimą. 

— Antuanai! 

Mesjė balsas skambėjo nekantriai. Jis skubiai nusekė paskui ka- 
raliaus brolį. Princo potraukio siuvinėtiems gobelenams nebuvo 
įmanoma nepastebėti jo kabinete. Išskyrus langą, visos sienos buvo 
nukabintos brangiais kilimais. Jie pasakojo istoriją nuo Tankredo 
iki Klorindo. Mesjė užėmė savo vietą prie rašomojo stalo ir ėmė 
kramsnoti dubenyje esančius cukruotus riešutus. Čepsėdamas jis 
kreipėsi į Antuaną: 

— Pastebėjau, kad jus nustebino mano elgesys. 

— Nemeluosiu, pone. Po mūsų paskutinio susitikimo baimi- 
nausi, kad jūs man vis dar neatleidote. 

— Iš tikrųjų, Antuanai, - giliai atsiduso Mesjė, — aš turėjau gerą 
priežastį būti nepatenkintas jūsų elgesiu. Ar nemanote taip? 

— Labai apgailestauju, — atsakė Antuanas, stengdamasis kalbėti 
kuo nuoširdžiau, - kad sukėliau jūsų nepasitenkinimą. Viliuosi 
ateityje nesuteikti jums dingsties skųstis manimi. 

— Na, pamatysime. Nelaimė, kuri nutiko dėl kunigaikštienės 
mirties, privertė mane pažvelgti į įvykius kiromis akimis. Praeitis 
nebe tokia jau svarbi. 

Mesjė dirbtinai nutilo, o tuo metu Antuanas svarstė, ar jis iš tiesų 
mano galėsiantis suklaidinti savo gedulu. Jei Mesjė būtų paprastas 
bajoras, jis garantuotai šoktų ant savo Madam karsto. Tačiau jis 
buvo karaliaus brolis, ir ši padėtis reikalavo, kad jis apverktų savo 
sutuoktinės mirtį. Ką Mesjė veikė už uždarų durų, buvo jo reikalas. 

Tačiau viešumoje jis žinojo kiekvieną akimirksnį, ko iš jo tikimasi. 
Jo kilmingos prigimties pareigos galėjo būti tokios neparankios. 
Mesjė vykdė jas nedvejodamas. Iš tiesų vaidinti gedintį sutuoktinį 
jam sekėsi neblogai. Antuanas nutarė pabandyti. O ko gi jis čia dar 
atėjo? Madam mirtis iš tikrųjų buvo didelė tragedija. Ypač turint 
galvoje aplinkybes, kurios lydėjo karališkosios didenybės mirtį. Išo- 
riškai Antuanas liko visai ramus. Niekas neišdavė jo susijaudinimo, 
siautėjusio viduje. Tuo tarpu Mesjė dėl tokios pastabos atrodė labai 
nustebęs. Riešutas, kuris turėjo būti suvalgytas, nuriedėjo atgal į 
dubenį. Mesje žvilgsnis apniuko. 

— Jūs labai drąsus, pone markize. Bet panašu, pamiršote, kad 
būtent drąsa paskutinį kartą padarė jums meškos paslaugą. 

Mesjė pakilo. Antuanas išsigando, kad jau bus tarnų išlydėtas iš 
pilies. Galų gale jis ramiai gūžtelėjo pečiais. 

— Manote, - tęsė jis toliau susimąstęs, — aš nežinau, ką kalba Sen 
Žermene, Luvro koridoriuose, Versalyje. 

Jis priartėjo prie Antuano. Net su dideliu peruku Mesjė siekė 
jam vos iki smakro. 

— Jie šnabždasi prisidengę ranka, kai einu pro šalį ir nusilenkia. 
Tačiau aš turiu gerą klausą ir viską girdžiu. Jie mano, kad leidau 
nužudyti Madam. Jie įsitikinę, jog aš norėjau atkeršyti už tai, kad 
ji atėmė iš manęs ševaljė. Taigi, Antuanai, jie teisūs. 

Mesjė vėl nutilo, ir pikta šypsenėlė sušmėžavo jo lūpose. 

— Aš norėjau atkeršyti. Norėjau paversti jos gyvenimą pragaru. 
Tačiau, sakyk, kaip galima numirėliui paversti gyvenimą pragaru? 


Pono de Piurnono pašonėje skubėjo Antuanas parku, kai jo 
žvilgsnis užkliuvo už mirusios Orleano kunigaikštienės freilinų, at- 
vykusių pažaisti su kamuoliu. Antuano pažintis su trapia grafiene de 
Grinjan, Provanso generolo leitenanto sutuoktine, ir ponios Sevinjė 
gerokai žavingesne dukra, suteikė dingstį susitikti su jaunom damom. 
Tarp jų buvo tolima grafienės pusseserė Maribelė de Nuarmurjė. Tikė- 
damasis ką nors sužinoti iš jos, kas padėtų jam ieškant žudiko, Antu- 
anas paprašė po savo pokalbio su Mesjė asmeniškai perduoti panelei 

Nuarmurjė linkėjimus nuo jos pusseserės. Vis dėlto ji praleisdavo 
dieną ir naktį su Madam kaip freilina, ir buvo tikėtina, kad jos ausis 
šiuo metu pasiekė tai, ko svarbos ji negalėjo tinkamai įvertinti, tad 
Antuanas nenorėjo praleisti tokios progos. Mesjė neįtardamas paten- 
kino Antuano prašymą ir perdavė jį po privataus priėmimo pono de 
Piurnono globai. Antuanas mielai pamažu žingsniavo dairydamasis 
damų, nes mėgo Sen Klodo sodus, o tai buvo pirmas kartas sugrįžus 
iš tremties, kai galėjo mėgautis jų grožiu. Labiausiai jam patiko ilgos 
alėjos, kurių gale atsivėręs vaizdas žadino nesibaigiamumo regimybe. 
Tačiau, atrodo, ponas de Piurnonas skubėjo atsikratyti Antuano. Už- 
daras, neišvaizdus Madam rūmų valdytojas niekada nebuvo iš tų, 
kurie keltų jam siaubą. Jie retai susitikdavo ir nėra tarę vienas kitam 
nė žodžio. Retomis progomis Sen Klode ar karališkuosiuose rūmuose, 
kai jie turėdavo abu dalyvauti, sučiauptos, išbalusios Piurnono lūpos 
buvo vienintelis atsakas į Antuano bandymus maloniai pabendrauti. 
Taip buvo ir šįkart — ponas de Piurnonas net nesistengė slėpti savo 
antipatijos. Jis plumpsėjo šalia tylėdamas. Antuanas turėjo arba kęsti 
nemalonią tylą, arba priversti tylintį vyrą prabilti. 

— Kokia nuostabi diena, pone de Piurnonai. 

— Karšta, - sumurmėjo Piurnonas, - kaip ir kiekvieną dieną 
šią vasarą. 

Antuanas nutarė nesileisiąs įbauginamas šiurkštaus šio storo 
stuobrio būdo. 

— Tiesa. Tikiuosi, jaunosios damos pasirinko ūksmingą vietelę. 
Jei taip, tai man žaidimas su kamuoliu tokiu oru — prabangus ma- 
lonumas. Ar sutinkate? 

— Ne. 

Na, tik pamanykite. Antuanas nepastebimai nužvelgė atstu- 
„miančius pono de Piurnono bruožus. 

— O kodėl gi ne, mano geriausiasai? Jaunų merginų sveikatai 
labai naudinga laisvalaikį praleisti bent šiek tiek judant. Tai mano 
asmeninė nuomonė. 

Ponas de Piurnonas spoksojo priešais save. Kraujas užliejo jo 
išblyškusius skruostus, kai pagreitino žingsnį. 

— Galbūt šios jaunos damos turėtų klūpoti prie mirusios ponios, 
užuot žaidusios parke su kamuoliu. Tai mano asmeninė nuomonė, 
pone markize.. 

Akivaizdu, kad senas ožys nepavydėjo merginoms. Blogam vei- 
dmainiui tikriausiai buvo tas pats, ką panelės prisimena klūpodamos 
prieš jo atsegtą kilpinę. Antuanas nusprendė paslapčia padaryti pa- 
nelės de Nuarmutjė paiešką malonesnę, erzinant niurzgantį niekšą. 

— O jūs, mano drauge? Ar minite savo mirusią šeimininkę klū- 
podamas? 

Staiga ponas de Piurnonas sustojo ir atsigręžė į jį. 

— Kiekvieną minutę, kurią turiu, pone markize. Kiekvieną mi- 
nutę. 

Antuanui bet koks prieštaravimas strigo gerklėje. Nustebęs jis 
pažvelgė į priešais stovintį vyrą. Nebuvo jokių abejonių, kad ponas 
de Piurnonas sakė tiesą. Išvydęs nelaimės ir bejėgiškumo kupinas 
žydras rūmų valdytojo akis, Antuanas iš tikrųjų nežinojo, ką pasa- 
kyti. Draugą jis tikriausiai būtų apkabinęs. 

— Atleiskite, pone de Piurnonai, jei įžeidžiau jūsų jausmus savo 
geraširdiškais plepalais. Aš to tikrai nenorėjau. 

Atrodo, jo balso nuoširdumas suglumino rūmų valdytoją. Jis 
pažvelgė žemėn. 

— Madam buvo geras žmogus. 

Antuaną sujaudino kuklus pastebėjimas, tačiau jis turėjo pri- 
pažinti, jog būti šių jausmų liudytoju jam buvo nelabai malonu. 
Netikėtas pono de Piurnono pažeidžiamumas slėpė kažką tokio, 
apie ką Antuanas nenorėjo žinoti. Suglumęs Antuanas įbedė savo 
bato kulną į smėlį ir įremptai mąstė, ar jam nešautų į galvą koks 
paguodos žodis. 

— Aš būsiu laimingas, galėdamas jums pasitarnauti, ir man labai 
skaudu matyti, kaip greitai ji pamirštama. 

Ponas de Piurnonas pajudėjo taip pat greitai, kaip ir buvo su- 
stojęs. Antuanui pasirodė, tarsi šis didelis vyras būtų pasijutęs ne- 
saugus, todėl pagalvojo apsaugosiąs jį nuo kitų nemalonumų. Likusį 
kelią jie žingsniavo tylėdami. 

Galiausiai jiedu priėjo beržyną, kurio pavėsyje klegėjo jaunos 
moterys. Matydamas jas linksmai besijuokiančias, Antuanas turėjo 
pritarti pono de Piurnono pastebėjimui. Atrodo, Madam čia buvo 
jau užmiršta. 


Panelė de Nuarmutjė pasirodė kaip visiškai netinkama eiti kara- 
liškosios freilinos pareigas. Ji juokėsi pernelyg garsiai, nuolat plepėjo 
ir vis kimšosi ką nors į burną. Ji net nebandė slėpti, kad mėgaujasi 
atgauta laisve, kurią suteikė jos šeimininkės mirtis. 

Jauno elegantiško vyro pasirodymas sukėlė panelių bruzdesį. 
Vos tik ponas de Piurnonas pasišalino, jaunos moterys su lengvo 
šilko plazdenančiais kaspinais apspito Antuaną, mat jos nekan- 
travo sužinoti Paryžiaus naujienas. Daugybė klausimų pasipylė 
jam: kokie spektakliai buvo vaidinami teatruose, kur galima šiais 
laikais įsigyti geriausių kojinių, ar jis lankėsi Karalienės Dvaro 
gatvėje ir ką ten susitiko. Jis mandagiai atsakinėjo į visus klau- 
simus, tada išreiškė savo norą. Pasirodo, panelė de Nuarmutjė 
neketino dalytis Antuano dėmesiu su kitomis jaunomis damomis. 
Ji pasičiupo jį ir pareiškė savo draugėms turinti perduoti markizui 
žinutę savo pusseserei. Nusivylusios draugės pėdino paskui ją su 
Antuanu. 

Kol jie vaikštinėjo po beržyną, Antuanas turėjo linksmai pripa- 
žinti: būti dailios penkiolikmetės susižavėjimo objektu —- malonu. 
O tai, kad panelė de Nuarmutrjė žavėjosi, buvo neįmanoma nepa- 
stebėti. 

— Taigi, pone markize, - pradėjo panelė koketuodama, kai jie 
tik vos atitolo nuo kitų damų, - jūs sukorėte tokį ilgą kelią, nuo 
Paryžiaus iki Sen Klodo, kad perduotumėte man Frasuazos linkė- 
jimus? — Paskui mirktelėdama pridūrė: — Aš netgi stebiuosi, kad 
Frasuaza nori man kažką pasakyti. Juk ji manęs nekenčia. 

Pašnekovės atvirumas Antuanui patiko. 

— Panele, man irgi susidarė įspūdis, kai aš paskutinį kartą kal- 
bėjausi su grafiene apie jus. Ji laiko jus nerangiu Dievo padaru že- 
mėje. 


— Be to, jos nuomone, mano krūtinė per maža, - pridūrė panelė 
de Nuarmutjė ir, iš sijono klosčių išsitraukusi obuolį, atsikando 
jo. 

— Jei jau taip, norėčiau mielai sužinoti, kokią žinią jūs ketinate 
perduoti savo pusseserei? 

— Ak, pasakykit jai, tegu pabučiuoja ji man į pasturgalį. Arba 
geriau — į dvokiančio ožio. 

Kandžią pašaipą palydėjo kikenimas. Ne, panelė de Nuarmurjė 
tikrai nebuvo tai, ką įsivaizduojame kaip.Anglijos piss freiliną. 
Antuanas linktelėjo galva. 

— Su malonumu. 

Nors labai linksmino ponių de Grinjan ir Nuarmutjė ginčai, 
tačiau jis nepamiršo savo tikslo. Kiek įmanoma švelniau jis bandė 
nukreipti pokalbį jį dominančių temų link. 

— Esu įsitikinęs, jog nekantraujate sužinoti, kas bus jūsų mirusios 
ponios įpėdinė, - pastebėjo jis lengva maniera. 

Panelė gūžtelėjo pečiais ir abejingai tarė: 

— Nebūtinai. Dėl manęs galėtų likti taip, kaip yra. 

— Panašu, kad pareigos jums teikia mažai džiaugsmo. Daugybė 
jaunų moterų duotų nukirsti dešinę ranką, kad tik galėtų pasikeisti 
su tavimi vietomis. 

— Verčiau jos tą dešinę pasiliktų, pone markize. Patikėkit, ne- 
užtenka net dviejų rankų, kad padarytum, ko reikliai poniai reikia 
ilgomis dienomis. 

Antuanas įtempė ausis. Ar tik jis neišgirdo įžūlios panelės žo- 
džiuose nepasitenkinimo? 

— Aha. Tai ne taip jau lengva buvo patarnauti kunigaikštienei? 

— Ji mirusi. Todėl nenoriu nieko blogo sakyti. Bet jei jūs manęs 
klausiate, pone, galiu pripažinti, jog tai tiesa. 

— Jos mirtis jums nelabai rūpi. 

— Nelabai. 

Jis nužvelgė merginą, kurios linksma nuotaika netikėtai dingo. 
Nors pažintis buvo trumpa, Antuanas jautė guviai panelei de Nuar- 
mutjė simpatiją. Netgi jautė beveik pareigą įspėti ją dėl per didelio 


90) 


atviravimo. Tačiau to nepadarė, nes baiminosi, jog jos kalbėjimas 
išseks. 

— Aš neturėjau daug priežasčių mylėti Madam, - pareiškė pa- 
nelė, kai Antuanas užkliudė ją klausiamu žvilgsniu. - Ji norėjo, 
kad ištekėčiau už atgrasaus senio. Be to, nuolatos mane vaikė ir 
aprėkdavo, jei kažkas būdavo ne taip. 

— Su kitomis bendražygėmis elgėsi taip pat? 

Panelė de Nuarmutjė pasilenkė nusiskinti žiedelio. Susimąsčiusi 
timptelėjo už švelnių, baltų lapelių ir papurtė galvą. 

— Ji manęs ypač nekentė. Žinote, — tęsė po akimirkos, - mano 
pusseserė neklysta. Aš iš tiesų nerangi. 

— Mes visi turim savo silpną vietą, panele. Dievas suteikia tai 
mums, nes savaip myli. 

Paguodos žodžius Antuanas palydėjo žavinga šypsena. Nu- 
džiugęs, jog nereikės šluostyti ašarų, klausinėjo toliau: 

— Bet tikriausiai buvo kokia jauna dama, kuria Madam ypač 
pasitikėjo? | 

Tai buvo patvirtinta stipriu galvos linksėjimu. 

— Adelė, Adelė de Eleri. Man ji nelabai patiko. 

— Kodėl kalbate būtuoju laiku? Ar panelės de Eleri čia nebėra? 

— Ji mirė vos prieš keturias savaitės iki Madam mirties. Madam 
labai įsiuto dėl Adelės mirties. 

— Norite pasakyti, jog jos freilinos mirtis palietė Madam. 

— Ne, - paprieštaravo panelė de Nuarmurjė ir stabtelėjo. — Aš 
nenorėjau to pasakyti. Ji buvo įsiutusi. 

— Kaipgi? 

— Nežinau. Ji man to nepaaiškino. Bet žinau, kad Madam virė 
iš pykčio, kai paliko mirštančiosios kambarį. Be to, — pridūrė pa- 
sipiktinusi, - Madam mušė mane Adelės mirties naktį. Tik už tai, 
kad šiek tiek išpyliau rašalo paduodama buteliuką. 

— Atleiskite už mano smalsumą, panele. O nuo ko mirė jaunoji 
dama? | 

— To aš taip pat nežinau. Panelė de Nuarmutjė nusigręžė. Šiek 
tiek per greitai, kaip pasirodė Antuanui. 

— Eime, pone markize. Palydėkite mane pas drauges. Ponas de 
Piurnonas tikrai supyks, jei mes per ilgai užsibūsime parke. 

Antuanas galantiškai padavė jai savo ranką. 

— Su malonumu. Nors man gaila, kad mūsų mielas bendravimas 
baigėsi. 

- Jei jums pariko, tai aplankykite mane vėl. Šiokios tokios per- 
mainos visada laukiamos. | 

— Leiskite man dar kartą paklausti prieš paliekant jus draugių 
draugijoje. 

Jie jau buvo netoli merginų, susėdusių ant iškylos pietų patie- 
salo. 

— Jūs toks pat smalsus kaip ir aš, pone. Man tai patinka. Galite 
klausinėti, kiek tik norite. 

— Kaip sutarė Madam ir ponas de Piurnonas? 

Klausimas netikėtai privertė damą linksmai nusijuokti. 

— Ponas de Piurnonas buvo įsimylėjęs Madam. Aš pati girdėjau, 
kai ponia de Montespan jai apie tai pasakojo. Mes visos puikiai 
pasilinksminome. 

Juokėsi ir Antuanas. Tuo metu jam prieš akis iškilo rūmų val- 


dytojo veidas. 


XI SKYRIUS 


Tyliai šiugždėdamos prasiskleidė sunkios užuolaidos su aksominėmis 
juostomis ir atvėrė vaizdą į muzikinio spektaklio veiksmo vietą. Ją susi- 
rinkusieji stebėjo įdėmiai. Orkestras scenos apačioje tylia muzika trum- 
pino dvaro damoms ir ponams laukimo minutes. Karalius su žmona 
keliavo į Versalį, ketindami dalyvauti mirusios Madam atminimui 
skirtoje oratorijoje senajame Liudviko III medžioklės dvaro Marmuro 
kieme, tarp medinių pastolių, likusių laužo krūvų, akmenų ir purvo. 

Specialiai šia proga buvo pastatyta scena, kuri užėmė beveik 
visą Marmuro kiemo plotą ir suteikė daug erdvės kulisams. Po di- 
delių pastangų, nutolusi per kelis šimtus mylių nuo savo itališkojo 
pavyzdžio, vėl iškilo ankstyvoji krikščioniškoji Roma, kaip fonas 
šventosios Cecilijos gyvenimo ir kančių istorija. Nors spektaklis 
turėjo būti muzikinė komedija su dvasiniu turiniu, šlovinant sielos 
tvirtybę kaip dorybę ir kankinio gyvenimo vertę, Liudvikas XIV 
žinojo, ką buvo skolingas savo publikai. 

Po Madam mirties Prancūzijos dvaras gyveno be jokių pramogų. 
Liūdni vakarai, kuriais karalienė teikdavosi palikti savo kambarius, kad 
palaikytų savo vyrui draugiją, visai neatstodavo pokylių, spektaklių, 
pietų ir koncertų, kuriais karalius įprastai linksmindavo bajorus ir kurie 
darė Prancūzijos dvarą puikiausiu visoje Europoje. Beveik nepaken- 
čiamas nuobodulys apėmė karališkąsias pilis, kad net ant Liudviko XIV 
rašomojo stalo kaupėsi krūva prašymų leisti palikti dvarą keletui sa- 
vaičių. Todėl jo didenybė įsakė pagal itališką pavyzdį surengti muzikinį 
Madam minėjimą, labiau primenantį spektaklio premjerą. Karalius 

asmeniškai norėjo įsitikinti, kad jo naujo projekto darbai vyksta sklan- 
džiai. Nes jo noru Versalyje, šioje nuošalioje uodų, akmenų ir smėlio 
nestokojančioje vietoje, kilo didžiausias pasaulio rūmų centras. 


Markizas de Montanjakas taip pat buvo paragintas dalyvauti didžiu- 
liame visuotiniame renginyje, todėl primygtinai reikalavo surasti Mariją 
šalia virtuvės esančiame mažame Aygelyje ir jai apie tai pranešti. 

Su visa savo išmone Antuanas papasakojo apie tokiomis pro- 
gomis būdingą dvaro puošnumą, pabrėždamas, kad šiame nepri- 
lygstamame renginyje dalyvaus visi princai, karališkųjų rūmų na- 
riai, taip pat ir pats karalius. „Nelaimingas šunsnukis nori mane 
paerzinti“, — toptelėjo Marijai, kuri piktai klausėsi jo pasakojimų. 
Nedideles pertraukėles, kurias protarpiais padarydavo, kad labiau 
pabrėžtų savo žodžius, užpildė Martos, stovinčios prie viryklės ir 
maišančios didelį garuojantį puodą, murmesys: 

— Jei šeimininkas taip sako, vadinasi, taip ir yra. 

Mieliausiai Marija būtų pašokusi ir prigėrusi jos daržovių sulti- 
nyje. Užuot tai padariusi, ji pyktį liejo rankoje laikomam šaukšteliui. 
Ji nesileis erzinama. Šio malonumo ji jam nesuteiks. 

Nuodugniai papasakojęs apie visas grožybes, kurias būtų galima 
pamatyti Versalyje, Antuanas patenkintas vaisių dubenyje susižve- 
jojo obuolį ir pasisuko išeiti. Tačiau stabtelėjo prie durų, vedančių 
į vidinį kiemą, ir lyg tarp kitko tarė Martai: 

— Panašu, jog dvaro puošnumas atėmė žadą mūsų mažajam 
pažui. Kaip manai, Marta? 

Marta toliau maišė puodą ir atsakė linksėdama galvą: 

— Taip ir bus, jei šeimininkas sako. 

— Galbūt mums pavyks, — vaipydamasis pridūrė markizas, — 
dvarą praturtinti dar viena pramoga. Pasirengk, vaiki, ir nusivalyk 
turbaną. Tu mane lydėsi. 

Marijai iš išgąsčio iškrito šaukštas. To markizas nespėjo pamatyti, 
nes jau buvo dingęs. Tik Marta linksėjo ir murmėjo: 

— Jei šeimininkas sako, taip ir bus. 

Besileidžianti saulė kabojo virš Versalio parko ir jos raudoni 
spinduliai po truputį traukė prieblandos šešėlį. Gėlių kontūrai iš lėto 
susiliejo mėlynoje nakties ūkanoje. Akmenyse iškalti dievai, satyrai 
ir bachantės gęstant šviesai ir skverbiantis tamsai atrodė bundantys 
iš sąstingio paslaptingam gyvenimui. To Marija visai nepastebėjo. 

„Nerūpestingai vilkdama už savęs markizo rapyrą, žingsniavo 
Marija per sodus, apnikta rūškanų minčių. Tik pamanykit. Visas 
dvaro puošnumas... Valandų valandas brovėsi per žmonių minią, 
kad pamatytų karalių. Tačiau kai jis atėjo, ji išvydo tik jo nugarą. 
Veltui ji ragino markizą paieškoti vietos priekyje, netoli scenos. 
Netgi ketino brautis per juodų drabužių ir sijonų sieną, kai jo ranka 
sugriebė jai už peties. Pašaipiai šypsodamasis jis panarino galvą. 

— Čia, Marija, — tarė jis nedraugiškai, - mūsų vieta. Turėtum 
džiaugtis galėdama dalyvauti šiame nuostabiame renginyje su šalies 
kilmingaisiais. 

— Bet šeimininke, - tyliai papriekaištavo, — aš nieko nematau. 

— Gaila. Tačiau žinok, kad nelabai kas suprastų, jei kaimietė, ir 
dar apsirengusi kaip Nubijos vergas, maišytųsi tarp princų. 

— Aš tikrai nesimaišysiu princams, - drįso dar kartą pabandyti. 

— Paklausyk, vaike, ir įsidėmėk, — staiga markizo balsas pasidarė 
piktas, — tavo karalius nemėgsta, kai užmirštama savo vieta pasau- 
lyje. Aš tai patyriau savo kailiu. 

Likęs laukimo laikas prabėgo tyloje. 

Pagaliau pasirodė karalius, apie kurio pasirodymą pranešė per 
publiką nuvilnijęs šnabždesys ir šlamesys. Marija sulaikius kvėpa- 
vimą spoksojo į gatvelę, kuri susidarė, kad atvykusiems praskintų 
kelią. Ne per toliausiai lėtu žingsniu scenos link judėjo dvi vio- 
letinės figūros, apsuptos juodai apsirengusių palydovų. Susirinkę 
dvariškiai pagarbiai lenkėsi, norėdami pasveikinti valdovų porą. 
Nestiprus smūgis į šoną paragino Mariją taip pat nulenkti galvą. 
Paskutinę akimirką ji prisiminė savo turbaną ir prilaikė pabodusį 
galvos apdangalą. Kai ji vėl atsilenkė, karalius jau buvo praėjęs, ir 
kiekvienas bandymas ištiesti kaklą ar atsistoti ant pirštų galiukų 
buvo beprasmis. 

— Pasisodinkite mane sau ant pečių, - paprašė ji tyliai. 

Markizas griežtai atsakė: 

— Ar turi proto, vaike! Ką tu sau manai, kaip atrodys, jei markizas 
de Montanjakas leis pažui užsiropšti ant pečių, kad jam parodytų 
Prancūzijos karalių, tarsi šis būtų pajuokos objektas. 

— Bet aš nematau. 

— Mariją apėmė neviltis. Tačiau ji tik susilaukė aplinkinių dė- 
mesio. Smerkiantys žvilgsniai smigo į ją ir į markizą. 

— Prašau tvardytis, - sušnypštė jis jai į ausį. - Jei tu nori būtinai 
pamatyti karalių, tada įsitaisyk sau veide mėlynę ir prisijunk prie 
ligonių, kuriuos jis susitinka prieš Sen Žermeno vartus. Galbūt jo 
didenybė netgi uždės ranką ant tavo tuščios makaulės. O dabar 
tylėk. 

Taip lėtai iš jos akiračio ir dingo violetinis taškas, kuris turėjo 
būti karalius. Ji jautė perštėjimą akyse. Jos gerklė buvo kaip užrišta. 
Marija netrukus nuleido akis. Velniai rautų. Jai to tik ir tetrūko. 
Niekas neturėjo pamatyti jos verkiančios lyg mažo vaiko. Marija 
nutarė, kad nėra jokio tikslo čia ilgiau stovinėti. Vis tiek juk nebe- 
pamatys karaliaus. 

Tai buvo tai, dėl ko ji paliko savo kaimą ir atvyko į Paryžių. 
Kraštelis spalvoto švarko, kuriuo, Dievas žino, kas buvo apsirengęs. 
Slegiantis dienos karštis jau buvo nuslūgęs ir pūtė šiltas vasaros 
vėjelis. Tolumoje girdėjosi dainininkų balsai. Panašu, kad spekta- 
klis prasidėjo. Tačiau sklido dar vienas garsas, vis arčiau ir gražiau. 
Tylus gitaros skambesys artėjo jos link. Marija sustojo ir apsižvalgė. 
Žvyruotas kelias, kuriuo ji bėgo, iš kairės ir iš dešinės buvo ap- 
suptas gyvatvorės. Už jos į abi puses driekėsi žalia pieva. Kairėje, 
apie šimtą žingsnių nuo jos, ant kalvos stūksojo maža, popieriniais 
žibintais apšviesta marmurinė šventykla. Iš ten ir plūdo muzika. 
Liūdna daina. Marijai per kūną nubėgo šiurpuliukai. Žodžiai nega- 
lėtų geriau apibūdinti jos kartaus nusivylimo kaip šita tyli melodija. 
Marijai dingtelėjo, kad šiame pasaulyje yra dar bent vienas žmogus, 
kuris toks pats nelaimingas kaip ir ji. Akimirksnį užsimerkė, ir jai 
atrodė, tarsi matytų gitara grojantį vargšą velnią. Marijos smalsumas 

stiprėjo. Jai, matyt, vertėtų apsigręžti. Markizas tikrai pasius, kad 
ji paspruko be jo leidimo. Tačiau noras sužinoti, kas tas nelaimės 
draugas, buvo galingesnis. Marija neryžtingai pasitraukė nuo kelio 
ir nuėjo mažos marmurinės šventyklos link. Ji apsidžiaugė, kad 
švelni žolė sugėrė jos šlepečių skleidžiamą garsą. Pagaliau ji nenorėjo 
trukdyti nepažįstamajam. Vis dėlto jos žingsniai lėtėjo, ji sėlino, 
artėdama prie šventyklos. Laimė, ji gebėjo paslapčia stebėti kitus. 
Nors Marija turėjo pripažinti, kad kaip tik šis gebėjimas pastūmėjo 
jąį apgailėtiną būklę. 

Staiga ji užkliuvo. Vos neužgriuvo ant markizo špagos. Pra- 
keiktas daiktas! Marija nesuprato, kokia nauda iš jo. Niekas šia 
špaga negalėjo būti nudurtas, o pjaustyti ji buvo per buka. Ponai 
naudodavo ją vietoj lazdelės arba kaip puošmeną, tabaluojančią 
prie diržo. Jos dėdė turėtų tai pamatyti. Tas tokią špagą įsmeigtų 
kaip atramą vijoklinėms pupelėms. Pasvarsčiusi Marija žengė toliau. 
Priėjusi kalvos papėdę, sustojo ir pažvelgė aukštyn. Keletas laiptų, 
taip pat iš marmuro, vedė aukštyn. Grakščios kolonos, kurias puošė 
augančios vijoklinės rožės, laikė išgaubtus mažojo paviljono stogus 
ir suteikė jam kartu su popieriniais žibintais keistą, beveik pasakišką 
žavesį. Marija nuo galvos nusiėmė turbaną, padėjo jį kartu su špaga 
ant žolės ir tyliai nutipeno laiptais aukštyn. 

Gitaristas sėdėjo atgręžęs nugarą; maža, kresna figūra, galbūt 
vaikas, o gal neūžauga, nebuvo galima suprasti. Marija lyg įbesta iš 
nuostabos stovėjo išsižiojusi. Tiesą sakant, ji tikėjosi išvysti aukštą, 
stuomeningą bajorą, tokį kaip markizas. Tik po kelių akimirkų 
suvokė, kad šis kuprotas vyrukas taip nuostabiai skambino ins- 
trumentu. Bet keisčiausia Marijai pasirodė, kad šis liguistas kūnas 
vilkėjo puošniais baltais drabužiais, nusagstytais auksinėmis juos- 
tomis ir blizgančiais akmenimis. Dirbtinių garbanų beveik baltas 
perukas, kokius nešioja kilmingi vyrai, bolavo virš kreivos nugaros 
ir pabrėžė nedarnų kūną. Juokingą išvaizdą papildė plačios skrybėlės 
atbrailos su išsirietusia plunksna, o ši siūbavo ant keisto padaro 
galvos. Juokinga šio nuostabaus muzikanto išvaizda privertė Mariją 
pamiršti saugų atstumą. 

— Ei, kas toks būsi? Tavo galva didesnė už arbūzą mūsų na- 
muose. 

Luošas gitaristas lėtai atsisuko. 

Riksmas Marijai užstrigo gerklėje. Ji nieko panašaus dar nebuvo 
mačiusi. Šlykščios sąaugos mažojo veide nepaliko vietos žmogiškie- 
siems bruožams. Buvo neįmanoma nusakyti ir jo amžiaus. Aišku 
viena, kad tikrai ne berniukas. Jaunuolis buvo visiškai ramus ir at- 
rodė tarsi šypsena žaistų jo atgrasiame snukyje. Jis iš lėto pakilo nuo 
grindų, nuo galvos nusiėmė skrybėlę ir nusilenkė dvariška maniera. 
Marija virpėdama atsitraukė. Jis žengė keletą žingsnių jos link ir savo 
didelės rankos mostu pakvietė atsistoti šalia. 

— Nesiartink, — Marija atkišo rankas tarsi gindamasi. 

Neūžauga iškart sustojo ir pažvelgė į ją vilčių kupinomis akimis, 
jos žvilgėjo tarsi nupoliruotos sagos. Marija susirūpinusi apsižvalgė. 
Tačiau čia nebuvo nieko, išskyrus ją ir kraupią žmogystą. Siaubingos 
mintys siautė jos galvoje. Kas bus, jei šitas nykštukas išsitrauks peilį, 
ketindamas ją užpulti? Gal jis koks beprotis? Galbūt jo siela tokia pati 
kaip ir jo bjaurus kūnas? Marija mažais žingsneliais traukėsi atbula, iš 
akių nepaleisdama siaubingo muzikanto ir nedarydama jokių staigių 
judesių. Kas žino, kas jam toptelėtų, jeigu jį išgąsdintų. Kad nereikėtų 
apsisukti, ji kojomis apčiuopė laiptus. Tada leidosi atbula žemyn. 

Tik kai neūžauga jai dingo iš akių, ji apsisuko. Skubiai kiek kojos 
nešė peršoko per likusius laiptus ir neatsigręždama nuskuodė. 

Markizas jau laukė jos prie karietos durelių. Rankoje laikė mažą 
žibintą, nes jau buvo visiškai sutemę. 

— Kur tu buvai? 

„Velnias“, - pagalvojo Marija. Ji tikėjosi sugrįžti į savo vietą iki 
spektaklio pabaigos, kad išvengtų galimos bausmės. Bet sprukdama 
nubėgo į priešingą pusę ir tik sustojusi atsikvėpti skvero viduryje, 
suprato, kad pasiklydo. 

— Kodėl tu neturi mano špagos? 

„Na, dabar prasidės, po velnių. Juk nesunku pasiimti špagą ir 
turbaną.“ Marija buvo tikra, kad abu dar gulėjo kalvos papėdėje. 
Tačiau niekas nepriverstų jos sugrįžti ten dar kartą. 

— Aš ją pamečiau, pone. Atleiskite. 

— Tai buvo labai neatsakinga iš tavo pusės. Bet jau nėra laiko jų 
ieškoti. Lipk. Aš skubu. 

Antrą kartą šį vakarą Marija buvo nustebinta. Ji tikėjosi, kad bus 
iškarštas kailis, netgi baisiau — mirties bausmės Grevos aikštėje. 

Norint palinksminti miestiečius, taip bent jau tvirtindavo Marta, 
prieš pakariant vagį, jo ranka būdavo prikalama prie rato. Virėja ži- 
nojo apie visas bausmes, kurios buvo atliekamos. Laisvadieniais su 
maišeliu migdolų ji mielai nueidavo į bausmių vykdymo vietą, kad 
pasigėrėtų kraupiomis visuotinėmis egzekucijomis. 

Tačiau dabar atrodė, kad nė viena Marijos niūrių nuojautų ne- 
pasitvirtino. Atrodo, markizui mažiausiai rūpėjo jo pamesta špaga. 
Ji buvo iš gryno sidabro. Tik dabar Marija pastebėjo, kad jos šeimi- 
ninkas keistai išsiblaškęs. Jis kramtė savo apatinę lūpą, apžiūrinė- 
damas didelį ant dešinės rankos žėrintį turkį. Įtūžio pilnas šūksnis 
atitraukė Marijos dėmesį nuo markizo. 

— Tu, vargingas netikėli. Ar nesakiau tau būti vietoje, kai karalius 
išvyks. 

Netoli jų, priešais vieną prašmatnią puskarietę su šešiais žirgais, 
buvo susispietusi žmonių grupelė. Tarp deglų nešėjų stovėjo dvi 
moterys. Viena degė iš pykčio. 

Genai įsižiūrėk, Marija, — parodė jai šiek tiek pralinksmėjęs 
markizas, — gausi tai, ką pelnei už savo neatsakingumą. Jos net pats 
karalius bijo.. 

Marija smalsiai sužiuro. Apkūnią, šviesią gražuolę buvo nesunku 
atpažinti. Ponia de Montespan atrodė puikiai su sidabro spalvos 
suknele, kuri buvo nusagstyta perlais, ir ilgu šydu ant galvos, iš po 
kurio kyšojo jos sunkios garbanos. Tačiau keiksmai, kurie nepa- 
liaujamai sprūdo damai iš lūpų, visai nederėjo prie jos puošnios 
išvaizdos. Jie pavertė kilmingą ponią de Montespan spiegiančia 
furija. Tai buvo karaliaus mylimoji. 

— Tau reikėtų leisti nustipti nuotekose, vargeta! Tu nevertas nė 
sudilusio varinio skatiko, kurį aš už tave sumokėjau! Tfui! - Kupina 
paniekos išspjovė aukštu lanku. 

„Ner aš nesugebėčiau geriau“, - pagalvojo Marija. Įsikišo kita 
jauna dama, iki šiol tyliai stebėjusi pykčio proveržį. Priešingai nei 
karaliaus favoritės, jos balsas buvo švelnus ir kupinas gerumo. 

— Gerai, Antenaisa. Ipolitas užmiršo laiką. Man kartais irgi taip 
nutinka. Daugiau tai nepasikartos. 

Geranoriškas bandymas nuraminti tik dar labiau pakurstė kitų 
pyktį. | 

— Taip ir maniau, — sušnypštė ponia de Montespan. — Aišku, 
kad jūs ginsite šį išgamą! Tai dabar jis užima karaliaus vietą pas jus? 
Ar gerai aptarnauja? 

Priblokšta ji atsitraukė. Jos veide atsispindėjo pasibjaurėjimas: 

— Valdykitės, Antenaisa. 

— Mano būdas, Luiza, toks pats karštas kaip ir mano širdis. Todėl 
karalius naktis leidžia dabar su manimi, o ne su jumis. 

Taip koneveikiama moteris nusigręžė. Tik akimirką Marija 
pamatė kančios kupiną išraišką, žibintų šviesoje iškreipiančią jos 
švelnius veido bruožus. Netikėtai ponios de Montespan rankoje 
kažkas susvyravo. Marija negalėjo patikėti savo akimis. Tai buvo to 
mažojo pabaisos, kurį buvo sutikusi prieš tai parke, gitara. Niekieno 
nesulaikoma, įtūžusi moteris sviedė instrumentą į savo nelaimingą 
auką. Skausmo kupinas klyksmas, toks baisus ir veriantis širdį, kokio 
Marija nėra girdėjusi, perskrodė nakties tylą. 

— Štai tau, šlykštus pabaisa. 

Ponia de Montespan žengė į šalį, atskleisdama nusidėjėlį. Priešais 
ją ant žemės iš skausmo raitėsi neūžauga, kurį Marija buvo neseniai 
susitikus. Jo skrybėlė buvo nukritus nuo galvos, o veidas kruvinas. 
"Tačiau ponios de Montespan įtūžis nebuvo atslūgęs. Ji kreipėsi į deglų 
nešėjus. 

— Imkitės darbo. Jis turi išmokti, kad negalima versti laukti 
galingiausios Prancūzijos moters. 

Net nedelsdami vyrai šoko vykdyti šeimininkės įsakymą. 

— Sustokite. — Markizo balsas nuskambėjo draugiškai, bet tvirtai. 

Jis vangiai žengė prie ponios de Montespan, žvelgiančios į jį su 
nuostaba. 

— Akivaizdu, jog jūsų pažas buvo neatidus, ponia. Tačiau pasigai- 
lėkite vargšo, nedailaus berniuko. Dievas jį jau užtektinai nubaudė, 
suteikdamas tokią išvaizdą. 

Paskui markizą sekančiai Marijai akimirką atrodė, tarsi ponia 
de Montespan tuoj užsipuls jos šeimininką. Ji pažvelgė įrūžusi. Ta- 
čiau netikėtai audra nurimo. Žavinga šypsena šmėstelėjo raudonai 
nudažytose karaliaus meilužės lūpose. 

— A, ponas markizas. Girdėjau, kad grįžote. Deja, ligi šiol dar 
neišreiškėte man savo pagarbos. O pirmiausia, ką išgirstu iš jūsų, 
yra priekaištai. Turiu papeikti jus už nevalyvumą. 

Grėsmingas pustonis nepraslydo net Marijai pro ausis. Tačiau tai 
markizui nepadarė nė menkiausio įspūdžio. Jis galantiškai nusilenkė 
poniai de Montespan. 

— Jūs klystate. Kaip aš galėčiau drįsti tikėtis, kad jums mano 
apsilankymas ką reikštų? Savaime suprantama, nerasiu ramybės, 
kol neatsigriebsiu už prarastą laiką. 

— Pone markize, - ponios de Montespan juokas skambėjo nuo- 
širdžiai ir linksmai, - jūs Airtuojate su manimi? Gaila, kad su tokia 
išvaizda jūs esate neprieinamas moterims. Tačiau jūsų apsilankymas 
mane pamalonintų. 

Tada ji kreipėsi į savo palydovę, kuri, rodos, stovėjo abejingai 
nuošalyje: 

— Kaip manote, Luiza, gal galėtume pasiūlyti jūsų broliui prisi- 
jungti prie mūsų mažos grupelės. —- Galop pašaipiai pridūrė: —- Apie 
mane galima daug ką kalbėti, tačiau mano svečiais visada būna 
puikiai pasirūpinta. 

Kol markizas toliau bendravo su damomis, Marija liūdnai žiū- 
rėjo į lilipurą. Tas vis dar klūpojo ant žemės ir šilkine skarele nuo 
skruosto šluostėsi kraują. Dabar ji suprato, kad ši keista būtybė, 
kuri atsiliepdavo šaukiama Ipolito vardu, nekėlė jokios grėsmės. 
Tačiau Marija ir toliau jautė baimę ir pasišlykštėjimą, kai tik šis 
pažvelgdavo. Nors pastebėjusi, kad neūžaugai sunkiai sekėsi pačiam 
atsistoti ir nė vienas iš deglų nešėjų neketino jam padėti, jai suspaudė 
širdį. Ji nedrąsiai žengė jo link ir ištiesė ranką. Nelaimingas pažas 

pakėlė akis ir žvelgė tylėdamas. Marija negalėjo pasakyti, ar jis buvo 
nusiminęs, įtūžęs, o gal net linksmas, sulaukęs pagalbos. Baisūs jo 
veido randai slėpė bet kokį jausmą. Jis sugriebė ją savo gerai sudėta 
ranka, bet per didele mažam kūnui, ir atsistojo. Atsismaukusi švarko 
rankovė leido pamatyti jo tatuiruotą dilbį. Tatuiruotė vaizdavo tris 
rutulius ir apverstą raktą. Dar prieš Marijai paklausiant, kas tai per 
daiktas, Ipolitas vėl stovėjo ant kojų ir rūpestingai šluostėsi dulkes, 
braukė purvą nuo suglamžytų drabužių. „Tarsi švarus švarkas galėtų 
pakeisti jo bjaurią išvaizdą“, - pagalvojo Marija kupina užuojautos. 
Ji pasirausė savo plačių kelnių kišenėse ir ištraukė gabaliuką cu- 
kruoto imbiero. 

— Imk. Skanu. 

Ipolitas paėmė saldainį ir vėl kaip įprasta dvare nusilenkė. At- 
sitiesęs jis staigiu judesiu nuo savo kairiosios rankovės rankogalio 
nuplėšė spindinčią sagą ir padavė Marijai. 

— Ipolitai. — Jiems nematant, ponios de Montespan palydovė 
stovėjo prie jų. — Gali dabar ateiti. Nebijok. Audra baigėsi. 

Švelni šypsena nušvietė išblyškusius damos veido bruožus. Ji 
linktelėjo Marijai galva ir nuėjo atgal prie puskarietės, į kurią ponia 
de Montespan lipo padedama markizo. Ipolitas jau ketino sekti iš 
paskos, kai Marija jį sulaikė. 

— Palauk dar. — Marija priėjo arčiau prie jo ir pasilenkė. - Mano 
vardas Marija, - pašnabždėjo jam į ausį. - Jei ji tave vėl muš, ateik 
pas mane. Aš gyvenu Montanjakų viešbutyje, Virdulio gatvėje, tai 
yra visai netoli Šv. Eustachijaus. 

Nė nežvilgtelėjęs žmogutis apsisuko ir nušlubavo. Marija paly- 
dėjo jį akimis. Tik dabar ji suprato, kad Ipolitas nepratarė nė žodžio. 
Susirūpinus ji mąstė, ar jis iš viso ją suprato. 

Nors Marija visai buvo pamiršus apie karalių, tačiau vis tiek 
liūdėjo. 


XII SKYRIUS 


Liejantis smuiko melodijai pusnuogė auka priešinosi botago smū- 
giams. Jos kankintoja, taip pat moteris, buvo tokia pat nuoga ir 
apkūni kaip ir ji. Po kojomis įvairiomis susiliejimo pozomis rangėsi 
daugybė vyrų ir moterų kūnų. | 

Antuanas primerkė akis, siurbčiodamas vyną. Tik kad ir kaip 
stengėsi atskirti piešinius, jam vis atrodė, tarsi už šilkinės sienos 
pagautas ekstazės judėjo vienas kūnas su daug galūnių. Pasirodė 
grupelė jaunų merginų, vedančių prakaito išpiltą būtybę. Greta atsi- 
stojo raumeningas vyras, su kuriuo buvo elgiamasi taip pat. Žvakių 
žybsėjimas, atspindintis aktorių šešėlius ant audinio, suteikė reginiui 
jaudinančio karštligiško sapno įspūdį. Išskyrus Mariją, kuri uždususi 
stebėjo visus įvykius už šilkinės sienos, spektaklis, atrodo, žiūrovams 
nepadarė įspūdžio. Antuanui iš kairės fotelyje sėdėjo sudžiūvęs senis 
su įšoną nukrypusiu peruku ir knarkė. Seilės tekėjo jam iš burnos. 
Kiti svečiai tą rangymąsi stebėjo abejingai. 

— Ar matėte, pone? Dabar ji pačiupo jam už pasturgalio. Ai, tai 
turėjo skaudėti. — Marija susijaudinusi suposi ant šilkinės sėdimo- 
sios pagalvės. — Kodėl jis taikstosi su tuo? 

Antuanas pažvelgė žemyn į ją. 

— Eik ir paklausk, jei taip jau nori sužinoti. 

Marija pažvelgė į jį purtydama galvą ir nuolaidžiai atsiduso. 
Tada nukreipė savo dėmesį toliau į meniškus aktorių išsirangymus. 
Antuanas linksmai svarstė, ką pasakytų aktoriai, jei žinotų, jog tik 
paprastas našlaitis iš Langedoko vertino jų meną. Jis čiupo savo lai- 

krodį. Jie jau daugiau nei valandą buvo grafienės de Šalmar rūmuose, 
tačiau iki šiol čia nieko įdomaus nevyko. Biliete, kurį jam įteikė ve- 
žikas po atminimo pagerbimo, buvo rašoma, jog jis turėtų atvykti 
čia nedelsiant, nes ten pamatysiantis tai, kas jam būtų įdomu. Kas 
perdavė šią žinią, Antuanas negalėjo prisiminti. Tikriausiai kažkoks 
vaikėzas, kuriam buvo sumokėta keletas sū, kad perduotų. Bet buvo 
aišku, jog bent vienas žmogus žinojo, kad jis sugrįžo į dvarą ne tam, 
kad karališkosioms arklidėms parūpintų naujų žirgų. 

— Vaisių, pone? 

— Liokajus ryškiai nugrimuotu veidu prie jo priėjo tyliai. 

Antuanas iš karto atpažino, kad jis nebuvo paprastas tarnas. Su- 
sidomėjęs jis nužvelgė jauno vyro figūrą nuo galvos iki kojų. Marijos 
buvimas šalia jo visai netrikdė. Skaistalai ant jaunuolio skruostų ne- 
labai derėjo su tvirtomis rankomis, laikančiomis dubenį su vaisiais. 
Nepaleisdamas iš akių, Antuanas gurkšrtelėjo iš savo taurės. 

— Kam priklausai? 

Nuobodžiaudamas jaunas vyras pažvelgė Antuanui pro petį. 

— Atsižvelgiau į padėtį, pone. 

Regis, apsimestinis abejingumas buvo sandėrio dalis ir turėjo 
pasitarnauti kliento smalsumui sužadinti. Antuanas buvo linkęs 
sutikti. Tačiau paskutinę akimirką susigriebė. Jis ne to buvo čia 
atėjęs. 

— Susirink ir bandyk savo laimę pas kitus. 

Gūžčiodamas pečiais liokajus apsisuko ir nuėjo. 

— Ką? — Marijos žvali šypsena jį erzino. 

Kad jos nebematytų, Antuanas žiūrėjo į priekį, į šešėlių spek- 
taklį. Moteris vis dar mušė Heraklį, o šiam tai mažai terūpėjo. Ne- 
apdovanotam savo pirmtakės sugebėjimais jam nepavyko sukti savo 
klubus botago smūgių ritmu. Antuanas nusižiovavo. 

— Eime, noriu šiek tiek pasižvalgyti. 

Marija pakilo nuo pagalvės tyliai niurzgėdama ir sekė paskui 
ji 

Santūriai apšviestas salonas, į kurį jie įžengė, buvo auksinės ir 


violetinės spalvų. Lengvai apsirengusios Heitininkės grojo paprastas 

melodijas, kurios sumišusios su svečių šnekučiavimusi buvo vos 
girdimos kambaryje. Livrėja apsirengę liokajai judėjo tyliai nuo stalo 
prie stalo ir padavinėjo atvėsintą vyną, vaisius ir šokoladinius sal- 
dainius. Šio vakaro draugija niekuo nesiskyrė nuo tos, kuri būdavo 
garsių šeimų namuose, atsisakius šiek tiek neįprasto orkestro. Jau 
daug kartų Antuanas yra dalyvavęs tokiuose susitikimuose. Buvo 
grojama, plepama ir muzikuojama. Tačiau išorė buvo apgaulinga. 

Grafienės de Šalmar rūmuose buvo vienas iš daugumos vieš- 
namių šv. Liudviko saloje. Nors šitas namas buvo nenuginčijamai 
vienas geriausių savo srityje, tačiau liko sąvadautojų vieta, kurioje 
moteriškos ir vyriškos lyties paleistuviai siūlė savo paslaugas. Kas 
buvo grafienė, niekas negalėjo pasakyti. Niekam nepavyko jos iš- 
vysti, todėl sklido abejonės, ar ji iš tikrųjų yra. Nors rūmai nebuvo 
priskiriami prie mėgstamiausių Paryžiaus vietų, kuriose dvariškiai 
pramogaudavo, vis dėlto pasižymėjo šiokia tokia trauka. 

Antuanas ištuštino savo taurę ir atidavė pro šalį skubančiam 
tarnui. Jis įdėmiai nužiūrinėjo svečius. Kai kurie buvo jam pažįs- 
tami. Galbūt jis buvo sutikęs juos Karalienės Dvaro gatvėje, operoje 
ar kokiame kitame viešnamyje. Tačiau nė vieno veido negalėjo su- 
sieti su Mesjė ar Madam. Staiga Antuanas krūptelėjo. Vienoje lango 
nišoje, pridengtoje užuolaida, pastebėjo seną pažįstamą. Markizas 
d Efija buvo įsitraukęs į pokalbį ir visai jo nepastebėjo. Antuanas 
sučiupo Marijai už peties. 

— Eime.. 

Jie greitai pasislėpė už plačios gipsinės kolonos. Antuanui buvo 
nemalonu sutikti Mesjė favoritą būtent čia. Pirma mintis, šovusi į 
galvą — kuo greičiau dingti iš čia. Bet tada jis prisiminė bilietą. 

„Na, tik pažiūrėk į tą, - pagalvojo jis. - Galbūt jį pakvietė, kad 
susitiktų su markizu d Efija.“ 

— Gal pasakysite man, ko mes čia ieškome? — Marija susigraudi- 
nusi tyliai sušnabždėjo. Atrodo, slapstymasis teikė jai malonumo. 

— Aš ir pats norėčiau žinoti. - Antuanas atsargiai išlindo iš už 
kolonos. — Ar matai ten stovinčius du vyrus? — Jis parodė į markizą 
ir jo palydovą. — Kaip manai, ką jie daro? 

— Tai ir aklam aišku, pone. Pykstasi. Bent jau dičkis yra tikrai 
gana įsiutęs. 

Marija buvo teisi. Nors Antuanas tik galėjo spėlioti apie pokalbio 
turinį, tačiau net per atstumą aišku, jog markizui sunkiai sekėsi 
tvardytis. Priešingai jam, nepažįstamasis šioje draugijoje atrodė visai 
abejingas. Jis, kaip pastebėjo Antuanas, iš pirmo žvilgsnio nebuvo 
nei dvaro kavalierius, nei priklausė paleistuviams, čia pardavinėjan- 
tiems savo kūnus. Apsitrynęs mėlynas švarkas pabrėžė viena, veido 
bjaurumas - kita. Antuanas svarstė, kas galėjo priversti markizą 
ieškoti prasto vyro draugijos ir dar tokioje vietoje kaip ši? Staiga 
d Efija sugriebė keistą nepažįstamąjį už apykaklės. Tačiau pakako 
kelių žodžių, sklindančių iš užpultojo lūpų, ir šis paleido jį. D'Efija 
nužvelgė salę dar kartą. Atrodė susierzinęs, beveik išsigandęs. An- 
tuanas pasislėpė. Kaip toks paprastas bernas sugebėjo išvesti iš kan- 
trybės markizą, kuris buvo Mesjė malonėje, ir kuriuo net karalius 
rūpinosi? 

Kietai prikimšta odinė piniginė pakeitė savininką. Tada markizas 
nusisuko ir nužingsniavo durų link. Velniai rautų! Antuanui neliko 
laiko pamąstyti. 

— Klausyk, - pasilenkė jis prie Marijos, — tu liksi čia ir stebėsi, 
ką tas juokingas papūga su mėlynu švarku darys. Ar gali padaryti 
tai dėl manęs? 

Marija linktelėjo. Tačiau ar jis pastebėjo, kad jai nepatiko mintis 
likti vienai. 

— Aš netrukus grįšiu, - pridūrė Antuanas ramiu balsu, paskui 
paliko ją už kolonos ir nusekė paslapčiomis d Efiją iki vestibiulio. 

Čia buvo didelė spūstis. Įvairaus amžiaus vyrai ir moterys rodė 
savo klientūrai, ką turėjo pasiūlyti, ir derėjosi dėl kainos. Buvo pa- 
našiai kaip gyvulių turguje Vandomo aikštėje. Galų gale pirkėjai 
juk norėjo tiksliai žinoti, už ką jie moka. 

Iš vestibiulio platūs laiptai vedė į aukštesnius aukštus. Šiais nu- 
skubėjo markizas aukštyn. Antuanas lipo jam ant kulnų, tačiau 
stengėsi nekristi d Efijai į akis. Tiršta spūstis ant laiptų palengvino 
jam šią užduotį. Ne kartą Antuanui teko pasitraukti į šalį ir praleisti 

kitus. Sekamajam sunkiai sekėsi rodyti kantrybę. Jis energingai sky- 
nėsi kelią per minią, negailėdamas keiksmų ir kumščių. Antuanui, 
nenorinčiam paleisti jo iš akių, neliko nieko kito, kaip sekti jo pa- 
vyzdžiu. Nuo galerijos pirmame aukšte vedė du koridoriai į privačius 
kambarius, kuriuose buvo sudarinėjami sandoriai. Tie, kurie galėjo 
sau tai leisti, atsiimdavo nusipirktas prekes. Kiti mylėjosi kampuose 
ir nišose. D 'Efija pasuko kairiuoju koridoriumi ir susikaupęs nusku- 
bėjo menkai apšviesta patalpa žemyn. Žmonių spūstis įėjimo salėje 
liko už jo. Be kelių įsimylėjėlių, besitrinančių palei sienas, daugiau 
nieko nebuvo matyti. Antuanas pajuto dilgčiojimą skrandyje. Jei 
d Efija dabar apsisuktų, jis neišvengiamai turėtų pažvelgti jam į 
akis. Kaip elgtųsi markizas, susitikęs su juo? Tai buvo savotiškai 
žavinga. Be to, Antuanas būtų nieko prieš sužinoti, kas jį sieja su 
paslaptinguoju markizo palydovu. Ar jis šantažavo d Efiją? O jei 
taip, tai kodėl? Bet labiausiai jį domino, kas jį čia pakvietė. Ar jo 
paslaptingasis užsakovas įtarė, kad markizas yra susijęs su Madam 
mirtimi? Tai kodėl tada jis, žinodamas tai, nesikreipė į policiją? 
Galbūt to buvo per maža, kad jį apklaustų? Ar jis buvo per įtakingas, 
kad būtų įpainiotas į šį skandalą? 

Antuanas nusprendė atsisakyti priedangos. Tai buvo vienintelis 
būdas šioje painiavoje ką nors išsiaiškinti. O ką jis praras? Vieš- 
namis buvo geriausias jo apsilankymo čia pateisinimas. Tuo tarpu 
markizas jau buvo dingęs už užuolaidos, iš tolo atrodančios kaip 
koridoriaus pabaiga, bet pasirodžiusios esant sunkios medžiagos 
gabalu. Antuanas atsargiai praskleidė užuolaidas ir taip pat įlindo. 
Kaip tik jau ketino atkreipti į save dėmesį, kai markizas netikėtai 
sustojo. Antuanas sustingo nustebęs. D Efija priėjo prie durų. Ta- 
čiau prieš jam pabeldžiant, šios atsidarė. Žieduota ranka pačiupo 
iškeltą markizo ranką ir įtraukė į kambarį. Visiškai sutrikęs Antuanas 
priėjo arčiau. Atsargiai prisėlinęs klausėsi. Deja, nieko nesigirdėjo. 
Jis liko neryžtingai stovėti. Akimirką ketino pasibelsti ir apsimesti 
suklydęs. Tačiau šią mintį atmetė iš karto. Susitikimą viešnamio 
koridoriuje markizui dar galbūt būtų paaiškinęs kaip atsitiktinumą, 
tačiau visa kita būtų mažai tikėtina. Antuanas nusprendė grįžti pas 

Mariją į saloną, tik netikėtai jam iš užnugario kažkas patapšnojo 


per petį. Jis atsigręžė. 


Marija niekada nebūtų to pripažinus, tačiau ji bijojo. Čia viskas 
buvo nepažįstama ir nesuprantama. Ji atsargiai tūnojo už savo ko- 
lonos. Vaikinas, kurį turėjo stebėti, vis dar stovėjo ten. Godžiai 
įkišęs į burną keletą vynuogių, nurijo jas užsigerdamas vynu. Marija 
ilgesingai žiūrėjo į sultingas, apvalias uogas jo rankoje. Jos skrandis 
gurgė. Ji jau nebežinojo, kada paskutinį kartą buvo gavusi pavalgyti. 
Visa amžinybė bus praėjusi. Dabar ji gailėjosi, kad liliputui atidavė 
paskutinį savo saldainį. Galiausiai keistasis vaikinas pajudėjo ir ėmė 
slampinėti po salę. Palikusi savo slėptuvę, Marija sekė iš paskos, ban- 
dydama kuo mažiau kristi į akis. Iš tiesų nė vienas iš susirinkusiųjų 
jos nepastebėjo. Ji tikrai nebuvo vienintelė mergaitė šitame salone. 
Kai kurios iš jų lyg tikros damos vilkėjo blizgias sukneles, kitos, kaip 
ir ji, dėvėjo spalvingus kostiumus. Visos, išskyrus ją pačią, buvo 
lydimos vyresnio palydovo. Deja, to dabar nebuvo galima pakeisti. 
Ji turėjo bandyti kaip nors viena išsiversti. Kaip tik saloną paliko jos 
neįtarianti auka ir įžengė į kambarį, kuriame buvo rodomas šešėlių 
spektaklis. Jis stabtelėjo žvelgdamas į keistą stumdymąsi už šilkinės 
užuolaidos. Keletą minučių jis stovėjo, tada netikėtai apsisuko ir 
susikaupęs pasuko durų link. Marija jį nusekė iki prieangio. Du 
tarnai atvėrė sunkius paradinius vartus, ir tamsi naktis jį prarijo. 
Marija pasijuto bejėgė. Ar markizas būtų norėjęs, kad jį sektų? Ar tai 
buvo jos užduotis? To ji nežinojo. Mielai būtų sekusi vyrui iš paskos. 
Tačiau ji nusprendė palaukti savo šeimininko. Ji negalėjo rizikuoti, 
antrą kartą pradingti. Stebuklas, kad ji taip lengvai išsisuko nuo 
pirmos bausmės. Marija nusigręžė nuo vartų ir įdėmiai apsižvalgė. 
Palyginus su salėje vyraujančia malonia ramybe, čia žmonių minia 
kėlė triukšmingą bruzdesį. Dauguma stovėjo grupelėmis ir karštai 
ginčijosi. Kelios merginos spietėsi apie pagyvenusią moteriškę, ši 
kalbėjo įnirtingai gestikuliuodama, smailiu smakru rodė į jauną 
vyrą, liokajų nešamą neštuvais. Jis šaltai ir abejingai nužvelgė susi- 
būrusius žmones. Tik antrą kartą metusi žvilgsnį, Marija pastebėjo, 

kad jo kūnas baigėsi žemiau liemens. Jai knietėjo sužinoti, apie ką 
ten buvo kalbamasi. Nors markizas nesakė, tačiau Marija žinojo, 
kur esanti. Viešnamyje. Senė, matyt, merginoms dabar aiškino, 
kaip jos galėtų pasitarnauti vyrui, neturinčiam kojų. Netikėtai ji 
pastebėjo savo amžiaus berniuką. Šis sėdėjo vidury minios didelių 
marmurinių laiptų papėdėje ir skubančiųjų buvo nuolat apstum- 
domas ar keiksnojamas, nors tai jam nerūpėjo. Palyginti su visais, 
jis buvo gana varganai apsirengęs. Vis dėlto rankoje jis laikė gabalą 
obuolių pyrago ir godžiai valgė. Marija priėjo arčiau ir kankinama 
alkio įbedė žvilgsnį į berniuką. 

— Ko spoksai? 

— Ar duosi man pyrago? 

Berniukas vėl atsikando didelį kąsnį. Įnirtingai kramtydamas 
jis mąsliai žvelgė į Mariją. Mažas pyrago gabaliukas nukrito ant 
grindų. Marija būtų mielai jį pakėlusi, tačiau nespėjo, nes šis dingo 
po juodų aulinukų padu. 

— Ne. Ber žinau, kur galėtum gauti. Eime. 

Berniukas atsistojo ir nuskubėjo laiptais aukštyn, net nepažvelgęs 
į ją. Jis vinguriavo tarp priešais einančiuosius. Marija akimirką delsė 
ir svarstė, ar verta sekti paskui jį. Tačiau nugalėjo tuščias skrandis. 
Ji jau bus vietoje, kai markizas sugrįš. Tai tikrai neužtruks. Pasiekęs 
viršutinę galeriją, berniukas pasuko kairėn ir nuskubėjo tamsiu ko- 
ridoriumi žemyn. Marija neišleido jo iš akių. Netikėtai jai iš dešinės 
atsivėrė durys. Storas vyras ir dar storesnė moteris išlindo garsiai 
rėkaudami. Marija užuodė alkoholio kvapą. 

— Beje, kuo tu vardu ir ką čia veiki? 

— Neklausinėk. Eik kartu, ir tiek, - berniuko balsas skambėjo 
mieguistai. 

Marija nekreipė dėmesio į besileidžiant koridoriumi apėmusią 
negerą nuojautą, ši kamavo kartu su nuolat stiprėjančiu alkiu skran- 
dyje. 

— Kur tu vedi mane? - Ji stengėsi neparodyti savo nervin- 
gumo. | 

— Palauk. Mes jau beveik atėjome. 

Jis atitraukė sunkią užuolaidą ir leido Marijai įeiti pirmai. Jie 
žengė kelis žingsnius, o tada sustojo. Nepasibeldęs atidarė duris ir 
įėjo. Juos užliejo ryški šviesa. 

— Sveikas, mažasis Pjerai. Ir ką šįkart mums atvedei? 

Pjeras šiurkštokai čiupo Marijai už rankos ir stumtelėjo į 
priekį: 

— Pasakyk savo vardą. 

Marija buvo per daug išsigandusi, kad pajėgtų atsakyti. Trys 
akių poros ją įdėmiai apžiūrinėjo. Vyrai sėdėjo patogiuose krėsluose 
aplink gausiai maistu ir gėrimais nukrautą stalą. Čia puikavosi pa- 
dėklas su įvairiais pyragais. Staiga Marija pamiršo esanti alkana. 
Seniausias vyras, plikagalvis milžinas, prabilo pirmas: 

— Man atrodo kad mūsų mažasis turkas yra nebylys. Iš kur gavai 
turbaną? 

Jis pasirausė kišenėje ir sviedė berniukui, kuris atsiliepė šau- 
kiamas Pjero vardu, monetą. Šis vikriai pagavo pinigą. 

— Dabar eik. 

— Ne! - Išsigandusi atsisuko į jį Marija. — Aš einu kartu. 

Pjeras abejingai pažvelgė į ją. Tada netaręs nė žodžio, paliko 
kambarį. Marija norėjo sekti iš paskos, tačiau vienas iš jaunesnių 
vyrų pastojo jai kelią: 

— Ne taip greitai, ir kurgi nori mūsų mažasis paukštelis skristi? 

Jis nusišypsojo, švelniai braukdamas Marijai per skruostą. Vyro 
rudos akys žvelgė draugiškai. 

— Atvesk jį pas mus, Judžinai, — tarė senis. - Galbūt jis irgi norės 
pyrago. 

„Viskas aišku, - pagalvojo Marija. - Trumpi plaukai. Jie mano, 
kad aš berniukas.“ 

— Pone, — Marija stengėsi balsui suteikti tvirtumo, — norėčiau eiti. 

— Kodėl gi? Juk tik ką atėjai. | 

Vyras, kurį plikas senis pavadino Judžinu, švelniai sugriebė jai 
už pečių ir nuvedė prie stalo. Plikis pasilenkęs žvelgė į ją. Jis taip 
stipriai sugnybė Marijai skruostus, jog jos apatinis žandikaulis net 
atvėpo. 

— Turi gražius dantis, mažiau. Man patinka. Jis stengėsi pasiekti 
dubenį, kuriame buvo maži pyragaičiai ir šokoladu aptepti vai- 
siai. 

— Na, imk! 

Marijos žvilgsnis slydo gardžiais skanėstais. Nors vidinis balsas 
bandė įspėti, kad neimtų, tačiau pagunda buvo didesnė. Ji susižve- 
jojo šokoladu apteptą obuolinį riestainį ir skubiai čiupo pyragaitį, 
primenantį rožės žiedą. 

— Kiek tau metų, drauguži? — Pirmą kartą prašneko jauniausias 
iš trijų, lig šiol sėdėjęs tyliai ir žiūrėjęs į Mariją savo paslaptingomis 
juodomis akimis. Jo balsas išdavė, jog jis užsienietis. 

— Dešimt, pone. 

Šokoladas ėmė tirpti Marijos rankose. Ji neryžtingai atsikando 
riestainį. Saldus skonis burnoje ramino ją. 

— Ateik, Mateo, - paragino senis, - parodyk mažajam savo 
žiedus. 

Mateo vikriai šmurkštelėjo iš savo liemenės ir atsisagstė marš- 
kinius. Marija sukluso. Tada išgąstingai žengė atgal ir atsitrenkė 
į Judžiną, vis dar stovintį jai už nugaros. Pro atsegtus marškinius 
matėsi gležnos Mateo krūtinės speneliai. Kabojo du auksiniai žiedai, 
papuošti lašelio formos perlais. 

— Nori paliesti? 

Mateo norėjo sučiupti jai už rankų, bet Marija bemat pasislėpė 
už nugaros. Vikriai šoktelėjusi į šoną, ji nuskubėjo durų link. Deja, 
nespėjo, nes ją aplenkė Judžinas ir užstojo kelią. 

— Tu gavai šokolado ir pamatei gražius mūsų draugo Mateo 
žiedus. Ar nemanai, kad ir tu turėtum atsidėkoti? 

Rudos akys jau atrodė ne tokios draugiškos. Vyrai klastingai 
žvelgė žemyn į Mariją. Tačiau vyro žvilgsnyje buvo dar kažkas, ko 
Marija negalėjo paaiškinti. Ji jautė nepakeliamą karštį, tekantį jos 
kūnu. Jos akys prisipildė ašarų. 

— Prašau paleisti mane, ponai. Prašau. 

Tuo tarpu kiti du jau buvo priėję. Jie apsupo Mariją, kad ši 
nepaspruktų. 

— Jis bijo, — pašiepė Mateo, - mūsų mažas paukštukas išsi- 
gando. 

Jos kūną lietė rankos. Marija muistėsi bandydama jų nusikratyti, 
bet veltui. 

— Pirmyn, nurenkit jį, — plikio balsas skambėjo šaltai ir atšiau- 
riai. 

Kaip seną katę, kurią Marija vis erzindavo, stumdė vyrai ją į 
visas puses, plėšė šilkinį švarką nuo pečių ir stvarstė ją už plačiųjų 
kelnių. 

— Ne, prašau, ne. — Ji vis maldavo. 

Deja, vyrams mažai tai terūpėjo. Jie juokėsi, juokas darėsi vis 
garsesnis su kiekvienu jos maldavimu. Pagaliau pavyko vienam nu- 
plėšti jai kelnes. Jis šiurkščiai stvėrė jai tarp šlaunų. 

— Taip, bet!.. — išgirdo ji kupiną nuostabos šūksnį, — tai mergaitė. 
Pjeras, šitas kvailys, atvedė mums mergaitę. — Kaltinamai rodė jis 
pirštu į Mariją. — Tai mergaitė. 

— Ką? Ko iškart nesakei, tu, maža ištvirkėle? 

Senis priėjo arčiau sugniaužęs kumštį. Marija vos pajuto smūgį. 
Šiltas skystis tekėjo vidine šlaunies puse. 

— Ji myža ant grindų kaip valkataujantis šuo. 

Marija susmuko ir gindamasi laikė arkišusi rankas. Lyg per rūką 
skambėjo balsai. Ką jai sakė, ji jau nebesugebėjo suprasti. Tik girdėjo 
garsų ir aiškų juoką. Vis tą siaubingą juoką. 

— Paleiskite mane, prašau paleisti. 

Artai buvo jos balsas, kuris taip drebėjo? Staiga ją pakėlė. Kažkas 
praskyrė jai šlaunis. Ne senis. Jis priėjo arčiau draugiškai šypsoda- 
masis. Jo rankose kažkas sublizgėjo — smailas ir blizgantis. Marija 
ėmė šaukti. Taip garsiai, kaip tik mokėjo šaukėsi pagalbos. Nuo 
lubų tįso sunkus sidabrinis šviestuvas, spinduliuojančios šviesos 
šaltinis. 

Antuanas visai nenustebo, kai atsigręžęs išvydo neseniai savo 
paslaugas siūliusio liokajaus prastai nugrimuotą veidą. Kodėl gi ne, 


pagalvojo jis. Šiek tiek malonumo dar niekam nepakenkė. Be to, 

vis tiek šiandien nepavyks pasikalbėti su d'Efija. O kadangi jis jau 
vidury nakties šlaistėsi tamsiais viešnamio koridoriais, bandydamas 
sužinoti kuo daugiau apie Orleano kunigaikštienės nužudymą, ga- 
lėjo pasinaudoti šių namų teikiamais malonumais. Sandėris buvo 
kaipmat sudarytas. Tad štai jo rankose gulėjo vaikinas apnuoginta 
krūtine ir stengėsi meniškai atlikti savo sandėrio dalį. 

Staiga Antuanas sukluso ir pasuko galvą durų link. 

- Šš... 

— Kas atsitiko, mano pone? 

— Nieko negirdi, kažkas šaukiasi pagalbos. 

Žaidimų partneris abejingai žvilgtelėjo. 

— Tai kas? Čia jie nuolatos prašo pasigailėti ir inkščia. Tai tik 
žaidimų dalis. - Raudonai nudažytos lūpos artinosi Antuano link 
ir šnabždėjo saldžiu balseliu: — Nesukite galvos dėl kitų. Atsiloškite 
ir užsimerkite. Jums tikrai patiks. 

Antuanas jau ketino pasinaudoti patarimu, kai vėl išgirdo pa- 
galbos šauksmą. Jis stryktelėjo iš lovos. 

— Tai joks prostitutės klientas. Ten vaikas šaukiasi pagalbos! 

Nepaisydamas sugulovo prieštaravimų, jis puolė laukan. Girdėjo 
ir garsų juoką. Balsai sklido iš kambario, esančio netoli sunkiųjų 
užuolaidų. Kol jis skubėjo koridoriumi, spiegiantis riksmas per- 
skrodė naktį. Sutrikęs sustojo ir staiga atpažino, kas ten taip bejė- 
giškai šaukėsi pagalbos. Antuanas puolė sklindančio išgąstingo balso 
link. Nors jis ir rado kambarį, iš kurio sklido kančių kupinas balsas, 
durys buvo užrakintos. Jis ryžtingai spyrė į jas. Medis įskilo. Teko 
spirti dar kartą, kad patektų vidun. Kitaip nei vos apšviestame ko- 
ridoriuje, kambaryje vyravo akinančiai ryški šviesa. Nustebę veidai 
žvelgė į jį. Antuanas greitai suvokė, kas nutikę. Pusnuogė Marija 
gulėjo ant stalo, apsupta nuverstų stiklų, grafinų ir dubenų. Du 
vyrai spaudė ją prie stalo, o trečias buvo palinkęs virš jos. Jis rankoje 
laikė peilį. Išsigandęs Antuanas suvokė, kad peilis buvo kruvinas. 
Nieko nelaukdamas Antuanas puolė peilį laikantį vyrą. Iš netikė- 
tumo stambus vyras susvirduliavo ir parkrito ant grindų. Vienas jo 
draugelių paleido Mariją ir nuskubėjo tam padėti, galop prišokęs 

prie Antuano vožė į smakrą. Antuanas skausmingai trenkėsi į sieną. 
Nors dvi rankos tiesėsi jo link, Antuanas vikriai išvengė savo priešo ir 
ketinančiajam vėl pulti stvėrė už riešo, stipriai užlaužė ranką, paskui 
kupinas įtūžio trenkė ją į sieną. Antuanas pajuto, kaip lūžo kaulas. 
Tą akimirką sužeistasis klykdamas spruko. 

"Tuo tarpu raumenų kalnas su peiliu vėl buvo pakilęs ir puolė jį 
iš šono. Jis ranka prispaudė Antuano veidą prie sienos, kol kita laikė 
peilį paakyje. Antuanas pajuto aštrų skausmą. Vienas netinkamas 
judesys, ir geležtė sulįs jam į akį. Nemąstydamas apie savo veiksmus, 
spyrė jam keliu į tarpukojį. Vyras išraudo ir paleido peilį. Antras 
smūgis parklupdė. Jis susmuko kriokdamas iš skausmo. Antuanas 
peršoko jį ir puolė paskutinį priešą. Liesas jaunuolis apnuoginta 
krūtine iki šiol tik stebėjo grumtynes. Jis vis dar stovėjo prie stalo ir 
laikė Mariją. Bet ir jis pastojo Antuanui kelią, bandydamas įspirti. 
Antuanas išvengė smūgio, nes smogė užpuolikui į pilvą. Vaikinas 
aukštelninkas išsitiesė ant grindų. Antuanas čiupo už vieno kabuko 
ir nuplėšė nuo aukos krūtinės. Klyksmas buvo kurtinantis. Palikęs jį 
likimo valiai, Antuanas prišoko prie stalo. Marija nejudėjo. Išskyrus 
mažą, raudoną kraujo dėmę, tekančią lūpos kampu, bet kokia kita 
spalva buvo dingusi iš jos veido. Kraujas raudonavo ant jos kairės 
šlaunies, jis sruveno iš siauros pjautinės žaizdos. Antuanas rūpes- 
tingai apglėbė gležną Marijos kūnelį ir išnešė. Vienintelė mintis 
sukosi jam galvoje: esu kaltas! 


XIII SKYRIUS 


(Gerai nusiteikęs Liudvikas paliko savo rašomąjį stalą ir žingsniavo 
į savo karališkosios meilužės kambarius. Maskviečių diplomatinės 
atstovybės vizitas vyko ypač sklandžiai; iš dalies tai lėmė Antenaisos 
žavesys ir linksmumas, kurie privertė spinduliuoti net šių plėšrių 
barbarų veidus. Jis tikrai neliks skolingas. Jo ausis buvo pasiekę, kad 
Antenaisa reikalavo deimantinio papuošalo, kuriam nukalti pri- 
trūko reikalingų priemonių. Vienas Dievas žino kodėl. Dosnumo jis 
nešykštėjo jai. Jai nuolat trūkdavo pinigų, o šią stoką ji veltui bandė 
nuojo nuslėpti padedama savo finansų ministro Kolbero. Tačiau šį 
kartą jo nuolatinės žavingos draugės finansiniai sunkumai įveikiami. 
Įžengęs į apartamentus, Liudvikas liko stovėti tarpdury kaip įbestas. 
Antenaisa buvo apsupta damų, ketinančių padėti jai nusirengti. Ji 
pakėlė savo apsmukusius pasijonius, priešais ant grindų tupinčiai 
Luizai ant kelių užkėlusi kairę koją. 

— Prašau elktis atsargiai su smaragdinėmis sagtimis, miela drauge. 
Karalius man jas padovanojo. Jis tikrai labai nusimintų, jei joms kas 
nutiktų. 

Įgudusiomis rankomis Luiza atsegė bato sagtis ir padavė jas luo- 
šiui, o šis įdėjo jas į raižyto medžio dėžutę. Paskui Antenaisa dešinę 
koją užkėlė ant Luizos kelių ir piktdžiugiškai pažvelgė į savo pirm- 
takę. Tyliai nuleidusi akis Luiza atrodė nuolankiai atliekanti užduotį 
ir labiau priminė kamerdinerę nei Prancūzijos kunigaikštienę. Iki 
šiol nė viena dama nepastebėjo įžengusio Liudviko. 


— Bravo, Luiza! - sušuko Antenaisa, kai antra sagtis dingo medi- 
nėje dėžutėje. — Taip sudėtinga nusegti sagtis. Jūs vienintelė, kuriai 
galiu patikėti atlikti šį darbą. 

Pašaipi šypsena pasirodė jos lūpose. 

— Prisiekiu, jūs tiesiog nepakeičiama, kai man reikia padėti ap- 
sirengti ar nusirengti. Ir dar nėriniuotus papuošalus. Bet pasku- 
bėkite, nes karalius gali pasirodyti bet kurią akimirką. Noriu būti 
pasirengusi, kai jis ateis. 

Akimirksnį nusiplūkusi Luiza užsimerkė. 

Liudvikas pamatė užtektinai. 

— Ponia, ką darote? 

Kambaryje esančiųjų veidai sužiuro į jį. Luiza bemat atsistojo ir 
nulenkė galvą kaip ir kiti. 

— Damos padeda man nusirengti, jūsų didenybe, - atsakė An- 
tenaisa, kurios susierzinimą išdavė balsas. — Jūsų didenybė užtruko 
taip ilgai, kad radote mane dar nepasirengusią jus priimti. 

Liudvikas priėjo arčiau. 

— Mes kalbamės ne su jumis, ponia. Mes sakėme kunigaikštienei de 
Vožur. — Luiza pakėlė akis. - Pasiaiškinkite, ponia kunigaikštiene. 

— Atleiskite, jei mano elgesys sukėlė jūsų nepasitenkinimą, jūsų 
didenybe. Aš to nenorėjau. 

— Ar galėčiau sutrukdyti jus, ponia. 

Atsistojęs su Luiza lango nišoje, Liudvikas žinojo, jog savo ar- 
timu bendravimu įžeisdavo Antenaisą, rodydamas savo buvusiai 
favoritei dėmesį. 

Jis žinojo, jog ji atkeršys Luizai už tai. 

— Kodėl tai darote? - paklausė jis susierzinęs. — Kodėl leidžiatės, 
kad ponia de Montespan elgtųsi su jumis kaip su kambarine? Kal- 
bėkit! 

— Jūsų didenybe, — Luizos balsas neslėpė nusivylimo, - ar ne jūs 
norėjote, kad markizė ir aš būtume lyg seserys? 

Liudvikas grėsmingai atsistojo priešais ją. 

— Jokiu būdu, tai nebuvo mano noras, ponia, kad leistumėtės 
elgtis su savimi kaip su tarnaite, taip tapdama pajuokos objektu 

žmonių akyse, o aš negaliu to pakęsti. - Akimirką suliepsnojo vilties 
kibirkštėlė jo oficialios meilužės akyse. - Mano pastangomis tapote 
Prancūzijos kunigaikštiene, — pridūrė Liudvikas skubiai, — tai ir 
elkitės atitinkamai. 

Bemat užgeso vilties kibirkštėlė. 

— Mano nuodėmė akivaizdi, jūsų didenybe. Dievas nori, kad 
mano atgaila būtų tokia pati, - pašnibždėjo ji. 

Liudvikas nusigręžė. Luizos pakantumas erzino jį. Ar ji turėtų 
ramiai atgailauti? Antenaisa buvo įsitikinusi, taip padėdama galinti 
būti Dievo įrankiu. 

— O kas bus su manimi? — Antenaisa pikta vaikščiojo po kambarį 
pirmyn atgal, tampydama savo lengvos persikų spalvos dezabijės 
šleifą. — Kas jums darbo dėl Luizos padėties dvare? Verčiau susirū- 
pintumėte manąja. Jūs jau jai paskyrėte kėdę. Deja, aš dar vis turiu 
stovėti. 

Liudvikas nepaleido Antenaisos iš akių. Jis nekentė jos pykčio 
priepuolių. Kartu žavėjosi ja. Joks kitas žmogus nebūtų drįsęs kal- 
bėtis su juo tokiu tonu. Tačiau, kitų nuomone, Antenaisai galiojo 
kitos taisyklės. Ji buvo besaikė: besaikė pykdama, besaikė godumu, 
besaikė savo grožiu. Ir būtent tai skleidė visą žavesį. 

— Ponia! — Jis pakilo iš savo krėslo ir grėsmingai priėjo prie jos. — 
Jei asmeniui, kuriam buvo suteikta aukščiausia garbė, darote gėdą, 
elgdamasi su ja kaip savo tarnu, šitaip jūs įžeidžiate mus. Gerai 
pagalvokit. 

— Ir ką gi jau tokio padarė ta kunigaikštienė de Vožur, kad 
nusipelnė tokio didelio jūsų palankumo? —- Antenaisa nusispjovė 
jam po kojomis ant Luizos titulo. — Ji buvo niekas, prieš pasida- 
lydama lovą su jumis. Prasčiausia tarp Orleano kunigaikštienės 
tarnaičių. Tačiau aš, aš esu Mortemarė. Tai man priklauso tas 
titulas, kurį ji turi. 

Liudvikas nutaisė pašaipią šypseną. 

— "Tai gal pasakysite, ponia markize de Montespan, ką reikėtų 
mums daryti su jūsų sutuoktiniu, jei suteiktume jums kunigaikš- 
tienės titulą? 

Ji žvelgė į jį. Jis tai matė jos išgąstingose akyse. Neseniai mar- 
kizas de Montespan pasirodė operoje, pasipuošęs skrybėle su dviem 
ragais. Antenaisa žinojo, kaip sunkiai Liudvikas pakęsdavo tokias 
jos sutuoktinio pašaipas, kaip nekentė viešo niekinimo. Jie žeidė 
jo orumą, ir ji to negalėjo leisti. Markizas de Montespan negalėjo 
rinktis, nes kaip tik šis viešas protestas dėl žmonos ryšių saugojo jį 
nuo per greito susidorojimo. Kad ir kaip Liudvikas troško turėti 
Antenaisą, ne kartą, prieš kylant skandalui, buvo apsisprendęs nu- 
traukti jų ryšius. Antenaisa puikiai tai žinojo. Jis niekada neslėpė 
nuo jos savo apmąstymų. 

Akimirksniu jo dailiosios meilužės veide išsilygino pykčio 
raukšlės. 

— Jūsų didenybe, - maldaujamu žvilgsniu pažvelgė ji. — Aš 
prašau ne sau jūsų malonės. Prašau mūsų sūnui. Kas atsitiks su 
juo, jei jūs jam neskirsite savo ypatingo dėmesio? Jis jau dabar va- 
dinamas pavainikiu. 

Liudvikas suraukė kaktą. Tai taip pat kėlė rūpesčių ir į juos jis 
turėjo atkreipti dėmesį. Jis visiems savo vaikams rodė palankumą ir 
norėjo, kad kiekvienam iš jų, taip pat ir tiems, kurie nebuvo pradėti 
santuokos guolyje, būtų suteikta garbė būti Liudviko XIV vaiku. 
Staiga jis pasijuto pavargęs. Nuėjęs prie vieno lango pažvelgė laukan. 
Nors saulė buvo jau seniai nusileidusi, vis dar slėgė tvvankuma. Liu- 
dvikas atrėmė kaktą į vėsų stiklą. 

— Bet, ponia. Aš pagalvosiu apie tai, nesijaudinkite. Išeinu. 

Antenaisa, priėjusi iš užnugario tarė: 

— Pasilikite. Bent akimirką. — Jos balsas prilygo aksomo švel- 
numui. — Aš visą dieną laukiau šios akimirkos, o jūs ir vėl norite 
mane palikti? 

Jis jautė jos šiltą kūną, prigludusį jam prie nugaros, užuodė 
dvelkiantį apelsinų kvapą. Jis mielai būtų apsisukęs ir pabučiavęs 
ją. Tačiau nenorėjo taip lengvai pasiduoti. 

— Jūsų didenybė laukė manęs. Jau per ilgai nebuvu prigludęs 
prie jūsų. - Antenaisos ranka, švelniai slystanti jo nugara, trumpam 
stabtelėjo. Tada ja braukė liemens link. — Bent jau atsigaivinkite 

taure vyno, prieš eidamas pas karalienę. Ji man padėkos, kad rūpi- 
nuosi jūsų gerove. 

Liudvikas jautė skvarbų našlaičių mėlynumo akių žvilgsnį ant 
savo pečių. Jis gūžtelėjo pečiais. Nors nebenorėjo dar vienos nema- 
lonios scenos, tačiau akimirką, kai turės atlikti savo sutuoktinio 
pareigą, jis mielai siekė atitolinti. 

— Galbūt jūs teisi. Vynas nepakenktų. 

Antenaisa pasitraukė, o kartu su ja ir gundomas kvapas. Liu- 
dvikas įkvėpė. Jis vis dar žiūrėjo į parką, jau skendintį visiškoje 
tamsoje, nes mėnulį užstojo debesys. 

Kambario gilumoje Antenaisa karaliui maišė gėrimą. Pusę taurės 
pripylė vyno ir šliūkštelėjo gaivaus vandens iš krištolinio grafino. 
Niekada Liudvikas XIV negėrė gryno vyno. Akimirką ji stabtelėjo 
ir apsižvalgė jo ieškodama. Karalius vis dar stovėjo ten pat, atgręžęs 
jai nugarą. Žaibiškai ji atidarė komodos stalčių, ištraukė mažą bu- 
teliuką su gintaro spalvos eliksyru ir įpylė į vyno taurę. Tada vėl 
pažvelgė į karalių. Jis nieko nepastebėjo. Antenaisa paslėpė buteliuką 
ir paėmė gėrimą. Karalienė šiąnakt veltui lauks karaliaus. 


XIV SKYRIUS 


Kaankinama alkio sekė Mari ja paskui mažą, kresną vyrą sraigtiniais 
laiptais žemyn. Nors laiptų pabaigos nebuvo matyti, tačiau jau gir- 
dėjosi kraupūs garsiai iš apačios, kurie anaiptol negalėjo sušvelninti 
ją apėmusio nemalonaus jausmo. Šaižus klyksmas perskrodė tamsą. 
Marija nustėro. 

— Kas čia buvo? 

Vyras sustojo ir pažvelgė į ją. Viena žvakė prie sienos apšvietė jo 
išblyškusį veidą, suteikdama jam šiek tiek demoniškumo. 

— O kas gi dar čia galėjo būti? Jie skerdžia kiaulę. 

Marija pastebėjo, kad jos vedlio balsas, priešingai jo apšviestiems 
storo veido bruožams, turėjo kažką ne tokio kraupaus. Nekreip- 
damas dėmesio į ją, vyras toliau leidosi laiptais. 

Tai buvo pirmas kartas, kai Marija pakilo iš ligos patalo. Ji turėjo 
pasitelkti visus savo sugebėjimus įtikinti, kad markizas leistų jai lydėti jį į 
Sen Klodą. Nors jis, apgaubęs ją pirmomis sveikimo dienomis nedrąsiu 
draugiškumu, grįžo prie savo įprasto erzinančio tono, tačiau Marija 
jautė, jog kažkas pasikeitė jo elgesyje su ja po įvykių Šalmar rūmuose. 
Marija labai stengėsi ištrinti iš atminties tos nakties prisiminimus. Kaž- 
kaip pavyko jos šeimininkui išgelbėti ją nuo trijų vyrų. Kaip — ji to 
nežinojo. Vėliau išgirdo iš Martos, kad markizas, kai jie grįžo, visą naktį 
nesitraukė nuo jos. Jis netgi iškvietė gydytoją, kad sutvarstytų žaizdą. 
Taip neteko gražios sumelės. Ne kartą Marija klausėsi, kaip markizas 
buvo visas išbalęs ir nenorėjo atsigerti jokio gėrimo, kol gydytojas užti- 
krino, kad grėsmės nebėra. Žinant, kaip jis nerimavo, apimdavo maloni 

šiluma. Todėl ji mielai išklausydavo Martos barimo, mat ši supyko, jog 
Marija leido jai manyti esanti berniukas. 

Tuo tarpu Marija ir jos niurzgantis palydovas pasiekė sraigtinių 
laiptų pabaigą. Ant sienų šmėkščiojo raudonai liepsnojantys aukšti 
gretimame rūsio kambaryje degančios ugnies šešėliai. Juos pasitiko 
mirtinas karštis. Vartai į pragarą, ko gero, nieko nesiskyrė nuo įė- 
jimo į Sen Klodo pilies virtuvę. Tuo tarpu jie perėjo mėsos kepyklą. 
Virš įkaitusio anglių dubens buvo kepami du ėriukai, jų viliojantį 
kvapą Marija užuodė. Keli indų plovėjai suko iešmą, kol kitas vis 
laistė mėsą sultiniu. Toliau sekė siauras koridorius, nuo kurio lubų 
kabojo dešros. Marija būtų mielai šoktelėjus, kad nusiplėštų ir sau 
vieną. Tačiau neišdrįso. Kitame rūsyje buvo paukštienos patiekalų 
virtuvė. Čia Marijos palydovas stabtelėjo. 

— Kur kunigaikščio balandžiai? 

Kaulėtas milžinas, kaip ir visas virtuvės personalas, apsirengęs 
pilku chalatu ir kepuraite, priėjo prie jų ir nusilenkė. 

— Jau ant iešmo, pone de Piurnonai. Jie bus patiekti laiku. 

Taip pakalbintasis linktelėjo ir nuskubėjo. Marijai teko pasi- 
stengti, kad spėtų bėgti iš paskos. Pagaliau jie pateko į erdvią patalpą, 
kurioje ant kelių židinių virė puodai. Čia kvėpėjo daržovėmis ir 
šviežiais prieskoniais. Dėl tarškančių dubenų ir puodų triukšmo 
vyriausiasis virėjas buvo priverstas nurodymus savo pagalbininkams 
dalyti garsiai šūkaujant. Kai ponas de Piurnonas buvo pastebėtas, 
vyresnysis vyras pagarbiai priėjo. Marija spėjo, jog tai buvo patalpos, 
kiti, kurie čia plušėjo, avėjo batais. 

— Kuo galiu pasitarnauti jums, pone? — Piurnonas atsisuko ir 
šiurkščiai į priekį stumtelėjo Mariją. — Pasirūpink, kad markizo de 
Montanjako pažas gautų ko užkąsti. Dubenį sriubos ar gabaliuką 
vištienos. O kai pasisotins, palydėk jį iki fontano. Jo šeimininkas 
pageidauja, kad jis jį pamatytų. 

Nelaukdamas pavaldinio atsakymo, ponas de Piurnonas apsi- 
gręžė ir nuėjo. Pasipiktinęs senis nusekė jį akimis ir nusispjovė. Tada 
metė piktą žvilgsnį į Mariją. 

— Aš ir taip turiu ką veikti, be rūpinimosi sulysusiu vaikinu kaip 
tu. 

Marija įkvėpė oro. Ji norėjo paprieštarauti, bet paskutinę minutę 
apsigalvojo. Ji pabijojo, kad būdama įžūli gaus tik skystos košės ir 
sudžiūvusios duonos plutą. 

— Ko čia stovi? Eime. 

Jis nusivedė Mariją prie ilgo stalo virtuvės gale ir atžariai paragino 
sėstis. Tada dingo. Iš abiejų stalo pusių stovėjo suolai, ant jų buvo 
įsitaisę pagalbininkai ir tarnaitės, mat jiems dabar buvo pertrauka, 
ir kabino iš savo molinių dubenų aviena kvepiantį troškinį. Marijai 
burnoje kaupėsi seilės. Ji turėjo tvardytis, kad neįbestų akių į šalia 
sėdinčios merginos dubenį. Po kelių minučių grįžo vyriausiasis vi- 
rėjas ir ištiesė Marijai panašų dubenį. Dar davė gabaliuką duonos. 

— Štai, turėtų užtekti. Vištienos nepavyko gauti. Kai pavalgysi, 
ateik pas mane. Aš tau parodysiu kelią. 

Kai tik jis išėjo, Marija godžiai puolė prie savo vakarienės. Ap- 
sidžiaugė pamačiusi, kad troškinyje puikavosi keli riebios mėsos 
gabaliukai. Kai ji suvalgė sriubą ir dėjo į burną paskutinį duonos 
gabaliuką, ėmė atidžiau apžiūrinėti aplinką. Jauna tarnaitė, sėdinti 
šalia ant suolo, jau buvo pakilusi. Jos vietą užėmė didelis plačiapetis 
vyras, kurio suplyšę marškiniai išmarginti lipniomis, tamsiomis dė- 
mėmis. Marija prisiminė skerdžiamą kiaulę ir suvirpėjo. Jos žvilgsnis 
nukrypo į priešais stovintį stalą. Akivaizdu, kad šis stalas buvo skirtas 
tik tarnams iš aukštesnio aukšto. Marija suprato tai iš sėdinčių vyrų 
livrėjų. Jai taip pat krito į akis, kad indai, iš kurių valgė liokajai ir pažai, 
buvo ne tokie grubūs nei tie, iš kurio valgė ji. Įsižeidusi ji sukryžiavo 
rankas ant krūtinės. Prie šito stalo ji turėjo sėdėti. Po velnių, juk ji 
markizo de Montanjako pažas! Ji nusprendė tai paaiškinti netašytam 
vyriausiajam virėjui. Pavalgius pagalvojo Marija galėsianti leisti sau 
pasakyti keletą atviresnių žodžių. Kol ji mintyse bandė vieną ar kitą 
keiksmažodį, sukluso. Ką tik atsisėdo kitas tarnas, kuris neįsitrauk- 
damas į kitų plepalus, tyliai tašė savo pietus. Kažkur šis bjaurus veidas 
jai jau buvo matytas. Bet galbūt ji klydo. Iš kur ji galėtų pažinoti tą 
vyrą? Marijos apmąstymus netikėtai nutraukė žaibiškas prisiminimas. 

Prieš akis iškilo vaizdas, kurį ji bandė bergždžiai pamiršti —- Šalmar 
rūmų salonas. Ji įsmeigė žvilgsnį į tylintį tarną. Dabar ji suprato, kur 
buvo jį mačiusi. Jis buvo markizo d Efija palydovas! 

Mesjė šią naktį buvo itin geros nuotaikos. Pirmąkart po savo 
žmonos mirties pasikvietė keletą rinktinių svečių į Sen Klodą, kad 
atšvęstų su jais vidurnaktį. Šie vidurnakčio susitikimai, kurių metu 
buvo daug valgoma ir geriama, garsėjo savo prabanga, bet ne drau- 
gijos uždarumu. Prie Orleano kunigaikščio stalo būrėsi nuotykių 
ieškotojai, lošėjai ir abejotinų titulų, o dar labiau abejotinos reputa- 
cijos asmenys. Tačiau kvietimų į šias šventes dvariškiai labai troško, 
nes Mesjė žinojo, kaip deramai pasirūpinti svečiais. Tik šįkart jis 
sugalvojo kažką ypatingo. Vaidindamas piemenaitę, vilkinčią sida- 
briniu apdaru su juoda prijuoste, papuošta rausvais kaspinais, sėdėjo 
jis nulenkęs galvą tarp savo patikėtinių ir geranoriškai priiminėjo 
plojimus, skirtus už pavykusį maskaradą. 

— Tikrai, —- šaukė kunigaikštis de Kreki, - Mesjė žavingiausia 
ėriukų ir avių gynėja, kokią tik galima įsivaizduoti! 

Jis kreipėsi į Antuaną: 

— Ar nemanote, pone markize? 

— Iš tiesų, — pastebėjo ponia de Gordon, - gražesnės piemenaitės 
nesu mačius net savo gimtinėje, Škotijoje. 

Ponas susierzinęs pakėlė ranką. 

— Parylėkit, ponia Gordon. Mes norime išgirsti, ką markizas de 
Montanjakas turi pasakyti. 

Pažeminta dama, susigėdusi nuo kai kurių piktų susirinkusiųjų 
žvilgsnių, nulenkė galvą. 

Antuanas pastatė savo taurę ir primerkęs akis pažvelgė į Mesjė. 
Karaliaus brolis žvelgė baikščiai laukdamas. Galiausiai jis lėtai pakilo 
nuo kėdės. Princo lūpos suvirpėjo, bet jis išdidžiai pakėlė smakrą ir 
atrodė pasirengęs drąsiai priimti net pačią aštriausią kritiką. Ranka, 
ant kurios žėrėjo keletas smaragdų, brūkštelėjo per savo prijuostės 
raukšlę. Antuanas neskubėjo. Kuo ilgiau jis delsė, tuo neramesnis 
darėsi Mesjė. Įsivyravo mirtina tyla. | 

— Jei norite sužinoti, ar jūs vykusiai apsirengęs, Mesjė, nueikite 
į pievą ir pasirodykite avims. Jei jos seks, bus aišku. 

Per minią nuvilnijo pasipiktinimo banga. Tačiau Mesjė ėmė 
kvatotis. 

— Bravo, Antuanai! Jūs žinote, kas man patinka. 

Kiti paskubomis pritarė. Garsiausiai juokėsi markizas d Efija. 
Panašu, kad markizui pavyko šį vakarą visą pasaulį užkrėsti savo 
gera nuotaika. Prieš pietus Antuanas pasinaudojo proga pakalbinti 
jį apie savo apsilankymą Šalmar rūmuose. 

— Atrodo, pone markize, mes abu mėgstame tas pačias Paryžiaus 
vietas. 

— Kaipgi? Su mandagiu susidomėjimu pažvelgė d Efija į jį. 

— Visai neseniai mačiau jus grafienės de Šalmar rūmuose. Jūs 
buvote, jei galėčiau taip pasakyti, gana neįprastoje draugijoje. 

Arjam tik pasirodė, ar iš tikrųjų paminėjus rūmus markizo akys 
akimirksnį siaubingai išsiplėtė? 

„— Turiu prisipažinti, - tarė d Efija neįpareigojama šypsena, — 
jog šis namas jokiu būdu nepriskiriamas prie mano mėgstamiausių 
vietų. Neatidėliotini reikalai, žinoma, privertė mane ten apsilan- 
kyti. 

Antuano veide sušvito šypsenėlė, jos priverstas markizas toliau 
plėtojo savo pasiaiškinimą: 

— Mano kaip krikščionio pareiga ten ir nuvedė. Vyras, su kuriuo 
ten susitikau, yra vienas mano protežė. 

— Nustebinote mane, - atsakė Antuanas apsimestinai stebėda- 
masis. — Aš negalėjau atsispirti minčiai, kad jūs šiam vaikinui jautėte 
tam tikrą neapykantą. 

— Jūs visiškai teisus, pone markize. — Prisidengdamas ranka 
d Efjja slėpė žiovulį. - Deja, per dažnai atsitinka gyvenime, kai per 
savo geranorišką dosnumą tampi išnaudojamu. Aš tą vakarą vėl 
buvau priverstas tai liūdnai patirti. Bet sakykite, kokie reikalai at- 
vedė jus į šv. Liudviko salą? 

Antuanui nereikėjo atsakyti, nes šią akimirką prie jų priėjo gra- 
fienė de Breži, lydima amžinai drovaus ševaljė de Šarilo. Tačiau jo 
dėmesį patraukė tai, kad markizas d Efija visą vakarą nuolat nepas- 
tebimai žvilgčiojo į jį. 

Po to, kai Mesjė vėl atsisėdo ir tęsė linksmybes, bandydamas 
parodyti savo šaunumą — žaidė su žirniu ant šakutės, už durų kilo 
sąmyšis. Sutrikęs Mesjė pažvelgė į vyriausiąjį tarną. 

— Kas ten vyksta? — šūktelėjo jis. 

Tarnas pasilenkęs kažką skubiai pašnibždėjo savo šeimininkui į 
ausį. Mesjė žvilgsnį nukreipė į Antuaną. Šis sunerimo. Ar Mesjė norėjo 
atkeršyti už jo drąsų atsakymą? Galiausiai Mesjė linktelėjo ir tarė: 

— Atveskit jį čia. 

Didžiai Antuano nuostabai netrukus lydima dviejų tvirtų du- 
rininkų buvo atvesta Marija. Iš pasitenkinimo šypsodamasis Mesjė 
kreipėsi į jį: 

— Panašu, kad pažas jūsų labai pasiilgo, todėl drįso susiginčyti 
su mano vyrais. Už tokį didvyriškumą turi būti atlyginta. 

Visų akys nukrypo į Mariją, kuri keistai vartydama akis reikš- 
mingai žvilgčiojo į Antuaną. Nors Antuanas virė iš pykčio, tačiau 
negalėjo nepastebėti, kad Marija puošnia rytietiška išvaizda labai 
išsiskyrė iš abiejų vyrų. Naujas turbanas jai tikrai puikiai tiko. Pa- 
našu, kad taip manė ir Mesjė. 

— Prieik arčiau, mano mažyli. Kuo tu vardu? 

Marija pakluso kvietimui ir padarė reveransą, prie kurio net 
Antuanas negalėjo prikibti. Ji droviai pažvelgė į grindis. Abu atrodė 
keistai — mažas, apkūnus vyras, išsipustęs kaip piemenaitė iš antra- 
eilio operos spektaklio, ir daili mergaitė su rytietišku pažo kostiumu. 
Net bejėgiškas Marijos tylėjimas pelnė ponų plojimų. 

— Žavu, jis nenori pasakyti savo vardo. Tai aš tave pavadinsiu 
Ziuleimanu, kaip didįjį turką, apie kurį neseniai skaičiau. Na, tark, 
Ziuleimanai, ką norėjai pasakyti savo šeimininkui? 

Marija, kurios veidą išmušė raudonis, įbedė savo rudas akis į 
Antuaną, ieškodama pagalbos. Šis pakilo ir nuskubėjo prie jos. 

— Atleiskite už mano tarno nemandagumą, Mesjė. Bet berniukas 
labai drovus. Jei jūs neprieštarausite, norėčiau su juo pasikalbėti 
dviese ir vėliau jums papasakosiu. 

— Galite. Viso, mažasis Ziuleimanai. Jei tau markizas įkyrėtų, 
ateik pas mane. Mano namų ūkyje visada atsiras vietos pažui. 

— Tikiuosi, tu turi rimtą priežastį, - sušnypštė Antuanas, vos 
tik jie paliko valgomąjį. 

— Aš mačiau jį, pone markize, - išpyškino Marija, jiems besi- 
leidžiant laiptais. 

— Ką tu matei? 

— Markizo d Efiją palydovą. 

— Kur? — staiga įsitempė Antuanas. - 

— Pilyje. Apačioje, virtuvės rūsiuose, kur tarnai valgo. 

Antuanas pažvelgė nepatikliai. 

— Tu apsirikai. 

— Ne. 

— Tu įsitikinusi? 

— Taip, visiškai. —- Marijos balsas virpėjo iš susijaudinimo. 

— Jis — vienas iš liokajų čia, Sen Klode. 

Antuanas stabtelėjo susimąstęs. 

— Kas atsitiko, pone markize, jūs turite eiti su manim. Jis tikrai 
ten ilgai nesėdės, ir kas žino, kur nueis. 

Antuanas papurtė galvą. 

— Aš negaliu. Kaip manai, ar greit pasklis kalbos, kad markizas 
de Montanjakas šniukštinėja kunigaikščio virtuvėje ir apklausinėja 
jo tarnus? 

— Jūs nenorite sužinoti, kas sieja jį su markizu d Efija? - Marijos 
balse skambėjo nusivylimas. 

— Žinoma, noriu. Ir išsiaiškinsiu. — Antuanas ištraukė žvilgančią 
sidabrinę monetą ir padavė jai. - Duok jam ir pasakyk, kad jis tave 
palydėtų prie fontanų. Tik nesakyk, kad aš jūsų ten lauksiu. 

— Bet šeimininke, — spoksojo Marija į jį priblokšta. — O jei jis 
nenorės eiti? 

— Jis eis, jei tu pažadėsi jam duoti dar vieną monetą, kai tik 
nueisite. 

Marija nenorom apsisuko. 

Antuanas įžengė į parką ir slampinėjo alėjomis palei upę. Po 
nepaliaujamo Mesjė ir jo klikos tarškėjimo jis mėgavosi sodų tyla, 

nors tamsoje ir nebuvo matyti puošnių Sen Klodo gėlynų, tačiau 
svaiginantis žiedų kvapas liudijo apie įspūdingą jų buvimą. 

Antuanas, pasiekęs sutartą vietą, įsitaisė ant mažo suoliuko ir 
pažvelgė į dangų. Sunkūs debesys tvenkėsi virš jo, uždengdami 
mėnulį. Ore tvyrojo audra. Pagaliau. Po ilgos kaitros gaivus oras 
būtų neblogas malonumas. Kol kas buvo ramu, tačiau, atrodė, jog 
kiekvienas medis ir kiekvienas žolynas nuolankiai laukė galingos 
gamtos iškrovos. Antuanas ėmė nerimauti. Pagaliau išgirdo žvyru 
artėjančius žingsnius. Jis atsistojo. Po kurio laiko jį pasiekė susiner- 
vinusio vyro balsas: 

— Geriau jau tu manęs neapgaudinėtum. Jei neduosi sidabrinės 
monetos, ausis tau nupjausiu. 

— Taip, taip, — visiškai ramiai tarė Marija, — tuoj duosiu tau ją. 

Antuanas pasislėpė už dekoratyvinių krūmų. „Protingas 
vaikas, - pagalvojo šypsodamasis. - Dabar atsipirks Marijos gebė- 
jimas gudrauti.“ 

Netrukus iš tamsos išniro du siluetai. 

— Taigi mes jau čia. Duok greičiau pinigus. Jei greitai negrįšiu į 
pilį, sulauksiu didelių nemalonumų. 

— Neskubėk, jaunasis drauge. 

Aukštesnis siluetas apsižvalgė: 

— Kas čia? 

Antuanas išlindo iš savo slėptuvės ir prisiartino prie jo. Jis nega- 
lėjo įžiūrėti vyro bruožų, tačiau jautė jo baimę. 

— Ko norite iš manęs? 

Jo drebantis balsas tik patvirtino Antuano spėjimą. Marija jau 
buvo pasitraukusi atokiau ir timptelėjo jam už rankovės. Jis pasi- 
lenkė prie jos. 

— Aš turėjau jam pažadėti dvi monetas. Kitaip jis būtų nėjęs, — 
pašnabždėjo jam į ausį. 

— Gerai. Tu labai puikiai atlikai užduotį. 

Liokajus, naudodamasis proga, kaipmat bandė sprukti. Tik 
veltui - Antuanas buvo greitesnis. Geras fizinis pasirengimas, kurį 

jis ne savo noru įgijo, kai buvo kaime, dabar pasiteisino. Keliais 
šuoliais jis pasivijo bėglį ir nutvėrė jam už peties. 

— Skubi? Pagirtina, kad skubi grįžti į savo postą, bet šiek tiek 
laiko turėsi skirti ir man. 

— Nesuprantu kodėl? 

Antuanas pajuto, kaip jo ranka buvo nustumta. 

— Nes aš tau sumokėsiu dvigubai daugiau, nei sumokėjo mar- 
kizas d Efija, jei man pasakysi, už ką gavai jo pinigus. 

— Iš kur žinote? — nedrąsiai paklausė vaikinas. 

— Nes mes buvome netoliese, kai jis tau davė juos, — išpyškino 
Marija. 

— Atsargiai, — įspėjo Antuanas. — Mes gi nenorime atversti visų 
savo kortų. 

Patenkintas jis pastebėjo, kad bėglio jau nereikėjo laikyti jėga. 
Lengvu, elegantišku judesiu jis praskleidė švarko skvernus ir vėl 
atsisėdo ant suolo. 

— Tai tiesa, mes taip pat buvome de Šalmar rūmuose. Ir atleiskite, 
jei aš tai pasakysiu, bet negaliu patikėti, kad markizas perdavė tau 
savo piniginę už atliktą darbą. 

Antuanas lėtai mojavo koją, nors buvo bet kurią akimirką pa- 
sirengęs šokti ir užtverti kelią sutrikusiam vyrui. Kurį laiką tvyrojo 
tyla. Marija, tamsoje besistengianti laikytis arčiau Antuano, atsisėdo 
šalią. 

— Galbūt iš pradžių pasakysi savo vardą. 

Vyras neryžtingai žengė žingsnį suolo link ir sustingo. Nors 
aplink tvyrojo kerintis žiedų kvapas, Antuanas užuodė stiprų vyro 
prakaito kvapą. Jei taip prakaituoja, vadinasi, bijo. 

— Gasparas. 

— Kadangi tu nebėgi, Gasparai, tai aš suprantu, jog mano pa- 
siūlymas tave sudomino. 

— Noriu šimto luidorų. 

Antuanas pro dantis sušvilpė. Marija vėl timptelėjo jam už ran- 
kovės ir pasistiebė. Jos kvėpavimas kuteno jam ausį. 

— Jis derasi. Neseniai pilyje tą patį darė. 

— Ne, nesideru. — Gasparas ryžtingai žengė jų link. - Noriu 
šimto luidorų. O tai, ką žinau, pasakysiu tada, kai atnešite pinigus. 
Tai mano paskutinis žodis. 

— Tavo žinios brangiai kainuoja. Ar jos vertos tų pinigų? 

— Ar jos vertos? — piktdžiugiškai nusijuokė Gasparas. —- Kai ką 
jums pasakysiu, mano pone. - Jis reikšmingai stabtelėjo. 

Antuanas laukdamas prisiminė Desgrė: „Senas lapinas nebus 
sužavėtas, kad už slaptas žinias teks pakloti tiek pinigų“, — pikt- 
džiugiškai pagalvojo. 

— Prieš pradėdamas dirbti pas Mesjė, tarnavau jo žmonai. Taip 
pat tą dieną, kai ji mirė. — Paslaptingai nuleido balsą. — Ir... 

Staiga Gasparas nutilo. 

— Ir kas, mano drauge? — paklausė Antuanas, bandydamas su- 
teikti savo balsui kiek įmanoma daugiau abejingumo. — Kalbėk 
ramiai. Man atrodo, kad tuoj prieisime įdomiausią pokalbio dalį. 

Tačiau daugiau joks žodis tarnui neišsprūdo iš lūpų. Tik tylus 
gargaliavimas skverbėsi jam iš gerklės, galop jis sudribo ant suolo. 
Marija suklykė. Gasparo kairėje mentėje styrojo strėlė. 

Dar prieš Antuanui ir Marijai pašokant, iš tamsos išniro dvi 
fhgūros. Antuanas pajuto, kaip Marija išsigandusi įsikibo jam į 
ranką. 

— Nejudėk, - pakuždėjo jis. 

Nors buvo tamsu, nesunkiai įžiūrėjo du vyrus. Vienas iš jų laikė 
lanką su strėle ir buvo pasirengęs šauti. Abudu žengė dar keletą 
žingsnių. Tada sustojo ir nejudėjo. 

— Ko norite iš mūsų? —- Antuanas raminamai spaudė Marijai 
prakaituotą ranką. —- Mes esame Orleano kunigaikščio svečiai. Jam 
nepatiks, jei mums kas nors blogo nutiks jo soduose. 

Vyrai nejudėdami tylėjo. Netikėtai Antuanas išgirdo keistą 
garsą — lyg ore lekiančią strėlę. Beveik tą pačią akimirką tamsą pra- 
plėšė tvyksčiojantys žaibai. Per juodą dangų nusirito ugnies kamuo- 
liai ir paskandino parką degančių šviesų jūroje. Kiek pastovėję vyrai 
nuleido lankus ir dingo tarp žaibo šviesų varstomų krūmų. 

Baigėsi fejerverkai. Vėliau kilo stipri audra. Antuanas grįžo į pilį 
ir įžengė į apartamentus, kuriuose apsistodavo markizas d Efija per 
savo viešnagę Sen Klode. 

Plačiu chalatu vilkintis kunigaikščio draugas sėdėjo prie rašo- 
mojo stalo ir rašė. Degančios žvakės skleidė švelnią šviesą. Neati- 
traukdamas akių nuo savo korespondencijos, kreipėsi į Antuaną: 

— Vėluojate. Aš jūsų laukiau. 

— Taip ir maniau. 

Tik dabar d Efija pažvelgė ir padovanojo Antuanui pasitenki- 
nimo pilną šypseną. 

— Egzotiškai apsirengęs jūsų pažas lengvai atpažįstamas. Vyrai 
pranešė man, kad jis galėjo įkalbėti tą sukčių Gasparą palydėti jį į 
parką. O po to, kai jūs prieš pat vidurnaktį netikėtai palikote jo ka- 
rališkąją didenybę, buvo nesunku atspėti, su kuo ketinote susitikti. 
Beje, kur jūsų mažasis turkas? 

— To aš jums tikrai nesakysiu. 

Susitikimas su dviem lankininkais net rizikuoti linkusiai Marijai 
padarė pernelyg didelį įspūdį, tad Antuanas, matydamas, kaip ji 
drebėdama sekė paskui jį į pilį, išsiuntė ją su savo išnuomotu ekipažu 
atgal į Paryžių. 

— Beje, jo karališkąją didenybę apėmė nepaprastas palankumas 
jūsų mažam Ziuleimanui, — netrukus tarė markizas. — Jis nekan- 
trauja sužinoti, ką tokio svarbaus jis jums pasakė. — Šypsena vis 
platėjo. — O aš tikiuosi, pone markize, kad jūs papasakosite Mesjė 
gražią istoriją. 

Antuanas buvo priėjęs prie rašomojo stalo ir žiūrėjo žemyn į 
markizą. 

— Grasinate? 

— Taip. 

— Tai gal tada išduosite man, ko nespėjo Gasparas pasakyti. 

— Gerasis drauge, kodėl neprisėdate? Esu įsitikinęs, kad po tokio 
sukrėtimo parke taurelė vyno nepamaišytų. — D'Efija pakilo, nu- 
žingsniavo prie didelio bronziniais ornamentais papuošto bufeto ir 
rengdamas pripilti dvi taures iš krištolinio butelio toliau linksmai 

kalbėjo: — Retkarčiais, mielas markize, primenate mano vargšą 
draugą Loreną. 

Antuanas tuo tarpu atsisėdo nepaleisdamas d Efijos iš akių. Nors 
nesitikėjo, kad markizas bandytų jį nunuodyti, buvo galima įtarti, 
kad norėjo pašalinti jį per savo parankinius parke. Taigi Antuanui 
atrodė, jog vertėtų pasisaugoti markizo. 

— Kas privertė jus taip įdomiai manyti? - D Efija priėjo prie jo 
ir ištiesė taurę su aukso spalvos skysčiu. — Jūs taip pat turite talentą, 
per savo tikslingą piktumą sužadinti kunigaikščio susidomėjimą 
savo asmenybe. Lorenas taip ištobulino šią savybę, kad net atrodė 
princui nepakeičiamas. 

Antuanas pasilenkė priekin ir pažvelgė markizui giliai į akis. 

— Todėl Mesjė pasinaudojo jumis, kad išsiųstų savo sutuoktinę 
anapilin, ir tai buvo ta priežastis, už kurią Gasparas gavo iš jūsų 
pinigų. 

— Ne, mano mielasis drauge, jūs klystate. 

Markizas bandė nusišypsoti, tačiau vis tiek atrodė įsitempęs. Gili 
susirūpinimo raukšlė įsirėžė nuo nosies iki kaktos. 

— Tiesa. Gasparas mane šantažavo. Jis, kaip ir jūs, manė, kad aš 
atsakingas už kunigaikštienės mirtį. Tačiau užtikrinu, taip nėra. 

— Bet ką turėjo Gasparas prieš jus? 

— Jis buvo vienas Madam tarnų. Jis turėjo pasirūpinti, kad gė- 
rimas, kurį Madam gerdavo kiekvieną dieną karštais vasaros mė- 
nesiais, stovėtų tam tikroje spintoje prieškambaryje. Nelaimė, jis 
pamatė mane būtent prie tos spintos jos mirties dieną. 

Antuanas tyliai švilptelėjo. 

— Aišku, kodėl jis tiek daug užsiprašė. 

— Aš buvau ištroškęs, - gynėsi d Efija. - O kadangi žinojau, 
jog ten stovėjo kunigaikštienei paruošti gėrimai, atidariau spintą ir 
pasiėmiau. Po to, kai ji tą naktį taip netikėtai ir kentėdama pasimirė, 
šitas nuskuręs nenaudėlis įsikalė, kad aš nužudžiau Madam. Tačiau 
aš neturiu nieko bendra su jos mirtimi. 

Antuanas atsilošė ir gurkštelėjo iš taurės. Vynas buvo gardus, 


saldus, išlaikytas. Alkoholis maloniai sklido kūnu ir jį atpalaidavo. 

— Dvare kitaip manoma. Mano ausis pasiekė kalbos - atseit jūs 
ir ševaljė de Lorenas esate atsakingi už kunigaikštienės mirtį. 

— Mangs tai nestebina. Visi žinojo, kad Madam nemėgo Mesjė 
draugų. 

— Ber jūsų ir ševaljė neapkentė labiausiai. 

— Tai beveik tiesa. Nors Madam buvo kilusi iš vienos didin- 
giausių Europos kunigaikščių giminės, tačiau jai, deja, trūko do- 
rybės, kuri jos padėties asmenims yra svarbiausia. 

— Jūs teigiate, jog ji nebuvo taktiška. 

— Būtent. 

Antuanas dar gurkštelėjo iš taurės ir mėgavosi iš lėto gerkle te- 
kančiu vynu. Tada jis pažvelgė į markizą. 

- Jai turėjo būti sunku išlikti taktiškai, prisimenant milžiniškas 
sumas, kurias Mesjė išleisdavo, kad sužadintų ševaljė aistringumą. 
Ir savaime aišku, kad ir jums keletą trupinių nuo hercogo skrynelės 
nubyrėjo. Ar ne taip? 

Žvakių šviesoje markizo akys pralinksmėjo. 

— Ar tik negirdžiu tam tikro priekaišto jūsų balse! 

— Tikrai ne. Apkaltinti jus ar ševaljė gobšumu tikrai nebūtų 
kilusi tokia mintis. Man įstrigo atmintyje, kad kunigaikščio meilės 
keliai dažniausiai buvo grįsti auksu. 

— Jums pasisekė. Jei būtų buvę kitaip, jūs tikriausiai čia nesėdė- 
tumėte ir neplepėtumėte su manimi. 

— Kaip turėčiau tai suprasti? 

— Prieš išsiųsdamas į parką, aš daviau savo vyrams nurodymą 
jus saugoti. Už šį nuolaidumą, mano mielas markize, dėkokite ne 
tik draugiškiems jausmams, kuriuos aš jums puoselėju, bet ir savo 
intymiom žiniom apie kunigaikščio asmenybę. 

Antuanas šypsodamasis linktelėjo galva. 

— Dėkoju už jūsų malonų dėmesį. Tačiau man vis dar neaišku, 
kaip aš patenku ton malonėn. 

— Pone markize, kadangi jūs kadaise mėgavotės kunigaikščio 


malone, tikrai nepamiršote, kaip lengvai vėl galima atsisakyti jūsų 

draugystės. Vienas neapgalvotas žodis, viena neatsakyta glamonė ir 
princo jausmai suplazdens kaip drugelis vasarą pievoje. 

— Jūs leidžiate suprasti, jog kunigaikštis jau ieško naujo favo- 
rito? 

D Efija gūžtelėjo pečiais. 

:— Kas žino. Keista, tačiau jis vis dar galvoja apie vargšą Loreną. 
Nors jie jau daugiau nei šešis mėnesius atskirai gyvena. Jus, bran- 
gusis drauge, - pridūrė jis pašaipiai, - Mesjė pamiršo jau po kelių 
savaičių. — D'Efija pakėlė taurę ir ištuštino vienu mauku. — Eime. 
Noriu jums kai ką parodyti. 

Tylėdami jie perėjo skersai kambarį ir sustojo priešais nema- 
tomas duris, aptrauktas tais pačiais šilkiniais apmušalais kaip ir likusi 
siena. 

— Tik kuo ryliau, — paragino jis markizą. 

Jis atsargiai nulenkė rankeną ir šmurkšcelėjo į šalia esantį kam- 
barį. Antuanas sekė iš paskos ir vėl atsidūrė savo namų šeimininko 
miegamajame. Čia taip pat švietė kelios žvakės, skleidžiančios 
blankiai raudoną, blykčiojančią šviesą. Iš išsigaubusios žėrinčios 
paklodės ant lovos buvo nesunku pastebėti, jog jis ir markizas buvo 
ne vieni. D'Efija priėjo prie lovos ir svajingai pažvelgė į jauną vyrą, 
šis gulėjo susirietęs lyg kūdikis ir miegojo. Tai buvo ševaljė de Šarilo. 
Antuanas taip pat nukreipė žvilgsnį į rirmingai kvėpuojantį bajorą, 
abiem rankom prie krūtinės laikantį antklodę, tarsi sapne slėptų 
savo nuogumą. 

Netikėtai Antuano žvilgsnis sustojo ties brangiu, rubinais ap- 
suptu deimantiniu žiedu. Anksčiau jis nebuvo matęs jo ant ševaljė 
rankos, tačiau kažkur regėjo. Kurį laiką mąstė, kur šį papuošalą ga- 
lėjo matyti. Galbūt papuošalų parduotuvėje šalia karališkųjų rūmų. 
Jau norėjo viską mesti iš atminties, kai prisiminė. Būtent šitas žiedas 
puošė ranką, kuri markizą d Efiją per naktinį persekiojimą de Šalmar 
rūmuose įtraukė į vieną iš asmeninių kambarių. Vadinasi, ševaljė 
irgi tenai buvo. „Įdomu“, — susimąstė Antuanas. Jis svarstė, ar Šatilo 
žinojo apsilankymo šv. Liudviko saloje priežastis. Jis abejojo. Tačiau 


tai nebuvo svarbu. 

Antuano žvilgsnis vėl nuslydo miegančiojo kūnu. Jį apėmė tylus 
apmaudas, mat pečiai ir viršuje gulinti ranka žadino norą gėrėtis 
nuogu kūnu. Tačiau jis atsispyrė pagundai pasinaudoti jaunuolio 
bejėgiškumu ir dar kiek paglamonėti jį akimis. Jis pasitraukė nuo 
lovos ir paragino d Efiją sekti jam iš paskos. Prie durų sustojo. 

— Ševaljė — gražus vyras. 

— Na, tą patį jis sakė ir apie jus, markize. Tačiau atminkite — jis 
ne jums skirtas. 

— Kaip jūs drįsote pagalvoti, - Antuanas teatrališkai iškėlė 
rankas. — Aš niekada nedrįsčiau kištis tarp jūsų ir meilužio. 

D'Efija papurtė galvą: 

— Kalbama ne apie mane, mano mielas markize. Kalbama ne 
apie mane. 

Antuanas klausiamai pažvelgė į jį. Tačiau jam tada toptelėjo. 

— Jūs nenujaučiate? - D'Efija apdovanojo jį šypsena. 

Markizo nesąžiningumas Antuanui kėlė tam tikrą pagarbą. Jei 
ševaljė de Lorenas grįžtų į dvarą, D“Efija tikrai pasitiktų jį išskės- 
tomis rankomis. Tačiau jei karaliui patiktų palikti Mesjė favoritą 
kankintis jo romėnų tremtyje, markizas buvo pasirengęs savo ge- 
riausią draugą, kurio šešėlyje padarė karjerą, išduoti parduodamas 
savo meilužį kaip kekšę Orleano kunigaikščiui. Vienaip ar kitaip 
D Efija išloštų. Jis neturėjo jokio tikslo sukelti kunigaikštienės mir- 
ties, nes įtarimų ratas tuo nesibaigė. Visada bus kitas, ar tai būtų 
Lorenas, ar Šarilo. Staiga Antuanas suprato, kodėl lankininkai į jį 
nepataikė. Jis žinojo išrinktųjų, besitelkiančių aplink Mesjė, taisy- 
kles. Jis pats buvo to dalis. 

Jie išėjo taip pat tyliai, kaip ir įėjo, ir paliko miegantįjį. 

— O kaip dėl Loreno? 

D Efja pažvelgė į jį abejingai. 

— Kaip jam būtų pavykę tokioje apgailėtinoje padėtyje surengti 
sąmokslą prieš Orleano kunigaikštienę? Juk reikia pinigų ir įrakingų 
draugų, norint įgyvendinti tokį sumanymą. O kaip jūs jau supra- 
tote, vargšeliui Lorenui trūksta abiejų šių dalykų. 

Antuanas gana daug išgirdo. 

— Jau vėlu, pone markize. Naktis buvo ilga. 

— Jei pageidaujate, aš liepsiu, kad karieta parvežtų jus į Par- 
yžių. 

— Ačiū. Būčiau labai dėkingas. 

— Antuanas atgręžęs markizui nugarą, atidarė duris, pro kurias 
buvo įėjęs, ir nužingsniavo koridoriumi. Netikėtai jis buvo pašauktas 
atgal. 

— Tik vieną žodelį, pone markize. - D'Efija sekė jam iš paskos ir 
sustojo labai arti jo. - Man susidarė įspūdis, kad jūs labai aktyviai 
dalyvaujate Madam mirties tyrime. Tai nebuvo joks atsitiktinumas, 
kuris tą naktį jus atvedė į Šalmar rūmus. 

Antuanas norėjo kažką atsakyti, bet markizas nutraukdamas 
mostelėjo ranka. 

— Manęs nedomina jūsų priežastys. Tačiau viena aišku - Madam 
mirė ne sava mirtimi, galbūt ieškote netinkamų motyvų. 

— Ką turite galvoje? 

D'Efija susimąstęs apžiūrinėjo savo baltai nublizgintus rankų 
nagus. 

— Nors mirtinų nuodėmių sąraše gobšumas sveria daugiau nei 
pavydas, tačiau, man atrodo, kad pavydas tinkamesnis motyvas, 
leidžiantis paaiškinti netikėtą princesės mirtį. 

Jis įsakmiai pažvelgė į Antuaną, o tada nusigręžė ir nuėjo į savo 
kambarius. Antuanas palydėjo jį akimis, kol šis dingo tarpdury. 
Mintys vijo viena kitą. Ko norėjo d Efija? Žinoma, jauna, graži 
Madam turėjo pavyduolių. Ber kam ji taip užkliuvo, kad prireikė 
jai atimti gyvybę? 

Kol Antuanas žengė apytamsiu koridoriumi paskendęs savo 
mintyse, nepastebėjo prakaituojančios figūros, kuri skubiai pasislėpė 
tamsiame kampe ir sulaikiusi kvėpavimą įtemptai stovėjo. 


XV SKYRIUS 


— K, aš tokio padariau? Kodėl baudžiate mane savo ignoravimu 
ir žeminate visų akyse? — piktai aidėjo Pilypo skardus balsas. — Išda- 
viku Kondė jūs labiau pasitikite, ne manimi, savo broliu. 

Liudvikas užsimerkė. Pro skausmo ir nuovargio šydą skverbėsi 
Pilypo pasipiktinimas juo. Jau visą dieną jį kankino stiprus spau- 
dimas viršugalvyje. Be to, vidurdienį buvo apėmęs svaigulys ir tę- 
sėsi per visuotinius pietus. Kai šis nemalonus pokalbis baigsis, jis 
paprašys pakviesti gydytoją d' Akeną. Liudvikas giliai įkvėpė ir su- 
telkė visą dėmesį į Pilypą, kuris žingsniavo susijaudinęs po kambarį, 
drebančia ranka nustvėręs auksinę lazdos buožę. Pilypas specialiai 
atvyko iš Sen Klodo į Sen Žermeną, kad pabrėžtų savo norą. Tačiau 
savo pastangas jis galėjo pasilikti sau. 

— Mielas, broli, aš neturiu kito pasirinkimo. Tik pagalvokite, 
kokia bus didelė nuostaba Vaithole, jei aš leisiu jums taip greitai po 
Madam mirties dalyvauti užpuolant Lotaringiją. | 

Pilypas stabtelėjo ir susiraukęs pažvelgė į jį. Ramindamas Liu- 
dvikas tęsė toliau: 

— Jūs žinote, kaip reagavo mūsų pusbrolis iš Anglijos, sužinojęs 
apie Madam mirtį. Jei mes dabar neparodysime tinkamo elgesio, 
baiminuosi, jog jis paskelbs Doverio susitarimą negaliojantį. Ir 
viskas, dėl ko Madam kovojo savo paskutiniuosius mėnesius, bus 
veltui. 

— Na, na! Vėl prasideda. - Įrūžęs Pilypas įbedė savo lazdos galą į 
medines grindis. — Visus, kurie nori man pakenkti, paverčiate savo 

draugais. — Įsižeidęs jis vėl ėmė vaikščioti. - Madam ilgai vargino 
jūsų ausis, kol pasirengėte atskirti Loreną nuo manęs. O atsidėko- 
damas už šį niekšingą poelgį apdovanojote ją savo pasitikėjimu. Kai 
aš, paliktas vienas, tikėjausi jūsų užuojautos. 

Pilypas klydo. Henrietos dalyvavimas Doverio sutartyje nebuvo 
jokiu būdu atlyginimas už tai, kad ji taip ilgai kentėjo ševaljė de 
Loreno akiplėšiškumą. Jo ištrrėmimas iš jos aplinkos greičiau buvo 
kaina, kurią Liudvikas turėjo sumokėti, kad užsitikrintų jos paramą 
šiame slaptame projekte. Iš tikrųjų jis sutiko su Henrietos reikala- 
vimu, nors žinojo, jog Pilypas dievino ševaljė. Bet Liudvikui reikėjo 
susitarimo su Anglija. Čarlzas turėjo nesiimti jokių veiksmų bet 
kokiu atveju, kai Prancūzija įsibraus į ispaniškąją Olandiją. Kai- 
zeris tikrai nesėdės sudėjęs rankų, matydamas Prancūzijos galios 
ekspansiją. Tačiau Prancūzija negalėjo sau leisti pradėti karo prieš 
karalystę ir kartu kautis jūrų mūšyje. 

Pilypas jau buvo priėjęs prie didžiulio rašomojo stalo, prie kurio 
sėdėjo Liudvikas, ir žiūrėjo įsižeidęs į jį. 

— Beje, nekalbėkite man apie nerodomą taktiškumą mūsų pus- 
broliui iš Anglijos, nes kiekvienas žino, kad jūs jau dairotės man 
naujos sutuoktinės. 

— Jūs turite įsipareigojimų, Pilypai. Savo namams ir savo ša- 
liai. 

— Tai kodėl, pone, jūs taip skrupulingai stengėtės laikyti mane 
kuo toliau nuo šių įsipareigojimų? — Susijaudinęs daužė Pilypas sau 
į krūtinę. - Į jokius savo planus neįtraukiate manęs. Apie karines 
operacijas nepranešate. Ir netgi mano paties žmoną sukurstėte ap- 
gauti mane, palikdami mane nežinioje apie savo užsienio politiką! 

Iš tikrųjų Liudviko pageidavimu buvo dedamos visos įmanomos 
pastangos, kad nuo jo brolio būtų nuslėpta, jog Henrieta dalyvavo 
sudarant sutartį su Anglija. Tačiau, kai jis, kaip ir kiti dvariškiai, apie 
tai sužinojo, Pilypas buvo taip įsiutęs, kad buvo nusprendęs sužlug- 
dyti derybas prieš joms sėkmingai įvykstant. Pasinaudodamas savo 
kaip sutuoktinio teise, jis uždraudė Henrietai vykti į Doverį, kad 
susitiktų ten su savo broliu. Šios kelionės pareikalavo Čarlzas. Nes 

tik dalyvaujant jo seseriai kaip Prancūzijos vyriausybės tarpininkei, 
jis buvo pasirengęs priimti sutartį savo parašu. Tai Liudvikui kainavo 
labai daug kantrybės ir pareikalavo nemažos dalies iš valstybės iždo, 
kad nuramintų Pilypą. 

Susimąstęs jis stebėjo išsipusčiusią figūrą, kuri susierzinus vaikšto 
pirmyn atgal priešais jį. Anksčiau Pilypas nesiskųsdamas priimdavo 
visus vyriausybės sprendimus, susijusius su juo. Tačiau pastaraisiais 
metais jis kėlė vis daugiau reikalavimų. Nepasitenkinimas, kad ne- 
siima bet kokios politinės atsakomybės, akivaizdžiai augo. 

Savo paties motinos karalienės Onos ir jos pirmo ministro kar- 
dinolo Mazarinio paskirto nereikšmingumui, Pilypas nuo gimimo 
buvo apipiltas visa įmanoma prabanga, kad gyventų savo karališkojo 
brolio šešėlyje kiek įmanoma lengviau. Bet kokiomis priemonėmis 
turėjo būti užkirstas kelias, kad Pilypas taptų antru Orleano Gas- 
tonu. Savo košmaruose Liudvikas dar ir šiandien atsimena apie 
aną naktį, kai prastuomenė, užpjudyta jo senelio, užpuolė Luvrą ir 
buvo prasibrovusi iki jo miegamojo. Tik dėl jo motinos drąsaus įsi- 
kišimo, kai jį gindama atsistojo tarp jo ir įtūžusios minios bei atrėmė 
grasinimus savo kūnu ir gyvybe, aistros nurimo. Tada Liudvikui 
buvo aštuoneri ir jau trejus metus jis buvo Prancūzijos karaliumi. 
Iš siaubo paralyžiuotas gulėjo jis šalia Pilypo ir klausėsi, kaip minia 
garsiai reikalavo atiduoti jį. Tai buvo ne pirmas jo dėdės bandymas 
perimti valdžią į savo rankas. Nuo ankstyvos jaunystės Gastonas Or- 
leanietis buvo nuolat nepatenkintų ir prieštaraujančiųjų Liudvikui 
XIII priešakyje. Kitaip nei jo tėvas, kuris visą gyvenimą kentė savo 
brolio Gastono perversmų bandymus begaline kantrybe, Liudvikas 
neketino kovoti su Pilypu dėl valdžios. Tačiau jis žinojo, kad Pilypas, 
priešingai nei Gastonas, kuris niekino Liudviką XIII, nuoširdžiai 
mylėjo jį. 

— Pilypai, paklausykite. - Liudvikas atsistojo ir įsikibo jam į 
parankę. — Jūs žinote, jog niekada nieko nesiimčiau tyčia, kad už- 
gaučiau jus. Aš per stipriai jus myliu. — Šypsodamasis jis pažvelgė 
į nepatenkinto brolio veidą. — Ir pažadu atsilyginti už praleistą ke- 
lionę. 

Pilypo akyse spindėjo viltis. 

— Flandrija, pone, - sušnabždėjo jis susijaudinęs. — Jūs leisite 
man vadovauti Flandrijos kovos lauke, ar ne tiesa? 

— Nuskubėkite, mano brolau, - nedelsdamas atsakė Liudvikas. — 
Kas kalba apie Flandriją? Aš ketinu kitais metais surengti karuseles, 
o jūs būsite mano garbės svečias. 

Spindesys Pilypo akyse užgeso. 

— Prašau leisti man kovoti už savo šalį, jūsų didenybe, - sušnabž- 
dėjo Pilypas, kupinas pasišlykštėjimo, — o jūs man siūlote mugę 
kaip kompensaciją. 

Drebėdamas jis išsilaisvino iš broliško apkabinimo ir nužings- 
niavo iškėlęs galvą. Nepatenkintas Liudvikas nulydėjo jį akimis. 
Sunku vienu metu būti geru karaliumi ir geru broliu. Kodėl Pilypas 
negalėjo to suprasti? 


XVI SKYRIUS 


Nors vidurdienio saulė ryškiai švietė danguje, tačiau tik keletas 
spindulių prasiskverbė pro lanko pavidalo langą į niūrią Šatlė raš- 
tinę. Ten, už didžiulio rašomojo stalo, apsuptas dviejų šūsnių bylų 
ir apklausos protokolų, sėdėjo Desgrė ir rūkė ilgakotę pypkę. Tai 
buvo pirmas jautrumo proveržis, kurį sau leido santūrus tarnautojas 
Antuano draugijoje. Pūsdamas dūmų ratelius į orą, tylėdamas jis 
klausėsi pranešimo apie naktinius įspūdžius Sen Klode. Dabar jis 
atsilošė ir sekė mėlynus ratus, lėtai išnykstančius tamsiose jo dul- 
kėtos karalystės kertėse. 

— Tai nieko nesako, — tarė jis galiausiai. - Markizas melavo, 
kad jus suklaidintų. Tačiau Paryžiaus policijos už nosies jis nepa- 
vedžios. 

— Paryžiaus policijai bus sunku ką nors prikišti markizui, pone 
Desgrė. Nepamirškite, kad vienintelis liudininkas, kuris galėjo 
susieti d'Efiją su mirtimi, nebegyvas. — Vis kartodamas Antuanas 
mosikavo savo dienoraščiais ore ir vaikė dūmus. 

Desgrė, žinoma, nekreipė dėmesio į savo svečio nepasitenkinimą 
ir toliau abejingai rūkė. 

— Tiesa. 

Po to, kai policininkas paskyrė itin daug laiko šiai labai nepa- 
lankiai aplinkybei apmąstyti, Antuanas vėl nusprendė sudrumsti 
Desgrė minčių upę. 

— Beje, markizo d Efija požiūris apie mirtinas nuodėmes pasi- 
rodė man visai įdomus. Ką jis norėjo tuo pasakyti? 

— Na, nesunku suprasti, pone markize. Kunigaikštienė buvo 
naudinga jo didenybei, pavasarį vedant slaptas derybas dėl slaptos 
užsienio politikos sutarties. Kunigaikštis, kuriam apie tai niekas 
nepranešė, labai įtūžo, sužinojęs apie tai. Kalbama, kad jis net po 
mirties šios gėdos neatleido savo žmonai. 

— Tai panašu į jį. Apsuptas dūmų Antuanas pasitraukė prie lango. 
Iš ten žiūrėjo į saulės apšviestą Sitės krantą, besidriekiantį nuo tvir- 
tovės į Konsjeržerį. Senuose XIV a. griuvėsiuose, stūksančiuose virš 
Senos kranto Sitės salos pakraštyje, buvo valstybės kalėjimas. 

— Madam ištremia Mesjė favoritą ir kartu pelno karaliaus pagarbą, 
nes ji jam pasiekė reikšmingą užsienio politikos sėkmę. "Tai jau dvi 
priežastys kunigaikščiui pykti ant savo sutuoktinės. Bet dėl to leisti ją 
nužudyti? Man atrodo, kad čia per daug kerštingam Mesjė. 

— Jūs galite būti teisus, pone markize. Todėl aš ir manau, kad 
d Efija suklaidino jus. 

— Man taip neatrodo. 

— Bet kodėl d Efjja turėtų apgaudinėti Mesjė? Nespjaudoma į 
šulinį, iš kurio geriama, markize. Nebent, kai bijoma prarasti dau- 
giau nei vien tik savo šiltą vietelę. 

Antuanas nusuko žvilgsnį nuo šviesios Sitės kranto idilės. 

— Mano mielas Desgrė, aš manau, kad jūs tik ir stengėtės pripai- 
šyti nusikaltimą markizui ir jo draugams. Mielai norėčiau sužinoti 
kodėl? Iš kur tas jūsų įsitikinimas, kad už to slepiasi Mesjė favoritas? 
Tai galėtų būti bet kas, kuris gali patekti į kambarius Sen Klode. 

— Tačiau ne kiekvienas turi rimtą priežastį kaip Mesjė numylė- 
tinis, — atsakė Desgrė atlaidžiai šypsodamasis. 

Antuanas nesileido suklaidinamas policininko arogancijos: 

— O kaip dėl ispanų? Galbūt tai buvo Ispanijos šnipas, norintis 
pašalinti Madam iš kelio, kad užkirstų kelią karaliaus ekspansinei 
politikai. 

— Įdomi teorija. — Desgrė giliai patraukė pypkę ir įdėmiai pa- 
žvelgė į Antuaną. 

— Jūs turėtumėte... - Antuanas nutilo, nes šią akimirką jam 
kažkas toptelėjo galvon, į ką jis anksčiau neatkreipė dėmesio. 

— Ką turėčiau, markize? 

— Ai, nieko. - Susimąstęs grįžo Antuanas prie rašomojo stalo. — 
Tai galėjo būti ir moteris. 

— Nesiginčysiu, — atsakė Desgrė. — Bet kaip jums kilo tokia 
mintis? 

— Girdėjau, kad kunigaikštienė ne itin pagarbiai elgėsi su savo 
damomis, — tarė Antuanas. — Galbūt viena iš jų norėjo atkeršyti. 
Be to, man užkliuvo, kad jūs, supažindindamas mane su jos mirties 
aplinkybėmis, paminėjote nėštumą. 

— Taip, teisingai. Prieš mirtį Madam įvyko persileidimas. — 
Desgrė padėjo pypkę į šalį ir iš smalsumo pasilenkė į priekį. - Jūs 
įtariate, kad žudikas žinojo apie Madam nėštumą, pone? 

— Jokiu būdu. — Antuanas žvelgė susimąstęs. — Aš tik svarstau, 
ką šitie nuodai, apie kurių atsiradimą niekas nežinojo, galėjo dar su- 
kelti, jei būtų vartojami mažesnėmis dozėmis nei Madam atveju. 

— Pone markize, malonėkite, kalbėti aiškiau, nes aš nieko ne- 
suprantu. 

— Ir nereikia, mano mielas leitenante, — atsakė Antuanas šyp- 
sodamasis. — Galų gale kalbama ne apie jūsų buvimą dvare, o apię 
mano. 

Gerai nusiteikęs jis atsistojo ir išėjo, palikęs Desgrė mėlynų 
pypkės dūmų rūke. 


XVII SKYRIUS 


Pamažu artėjo vasaros pabaiga, žmonės su palengvėjimu sveikino 
kiekvieną auksinio rudens dienų šešėlį. Atvėsus orui ir sušlamėjus 
lapams Paryžiuje vėl užvirė gyvenimas. Atgijo lošimo namai, o ba- 
jorija laiminga, nusivilkusi gedulo drabužius, sugrįžo į savo rūmus 
mieste rengtis artėjančiam žiemos sezonui dvare. Ponia de Monte- 
span taip pat viešėjo sostinėje, čia ji ketino keletą dienų netrukdomai 
praleisti su sūnumi jai karaliaus padovanotame elegantiškame name 
de Vožiraro gatvėje. Matyt, Liudviko XIV lepinamai favoritei greitai 
pabodo suvystyto vaiko ir niurzgančios guvernantės draugija. Kito 
paaiškinimo Antuanas nesugalvojo, kodėl ponia de Montespan jo 
prašymą susitikti patenkino taip greitai. 

Tarnas, apsirengęs tamsiai mėlynos ir sidabro, tai yra ponios 
de Montespan, spalvų drabužiais, paskubom jį palydėjo per pra- 
banga skendinčius prieškambarius ir reprezentacines patalpas. 
Tokios prabangos reikalavo ypatinga namų šeimininkės padėtis. 
Ant šilkais puoštų sienų kabėjo brangūs van Deiko, Rubenso ir 
Ticiano paveikslai. Juos papildė gausybė sunkiais auksiniais rėmais 
veidrodžių, iš visų pusių atspindinčių einančiųjų atvaizdą. Baldai 
pagaminti iš brangiausios medienos, papuošti prašmatniomis mo- 
zaikomis. Auksiniai šviestuvai, statulos ir vazos kūrė neaprašomą 
prabangos įspūdį. Galiausiai akinantis koridoriaus puošnumas bai- 
gėsi mažame salone. Įžengęs Antuanas išvydo, kaip tamsiai vilkinti 
moteris čiupo nuo grindų kūdikį ir bandė pasprukti. Taigi tai buvo 
ponia Skaron. Nors karalius negalėjo jos pakęsti, tačiau suluošinto 

komedijų rašytojo Skarono našlę įdarbino jų bendro vaiko aukle 
pas ponią de Montespan. Antuanas svarstė, kokia galėjo būti tokio 
staigaus pabėgimo priežastis. Paryžiuje slapta buvo kalbama, esą 
karaliaus ir markizės sūnus luošas. Galbūt ponia Skaron bandė ap- 
saugoti jį nuo pašalinių akių. Antuanas atsisėdo į patogų, dailų 
krėslą ir susidomėjęs apžiūrinėjo saloną. Karaliaus paveikslas, ap- 
suptas scenų iš graikų mitologijos, puošė sieną. Priešais jį kabojo 
seno vyro paveikslas, senio lūpos buvo tokios pačios kaip ponios 
de Montespan. Turbūt ten buvo jos tėvas, liūdnai pagarsėjęs Mor- 
temaro kunigaikštis, kuris anuomet turėjo būti didelis pasileidėlis. 
Nors salonas buvo taip pat išpuoštas kaip ir kiti kambariai, atrodė 
ne toks oficialus. Porcelianiniai daiktai, nepabaigtas kortų lapas ir 
atversta Biblija teikė sustingusiam puošnumui šiek tiek gyvybės, 
kurios trūko kituose kambariuose. Antuanas kurį laiką apžiūrinėjo 
daugelį brangių smulkmenų. Galiausiai jam pabodo. Markizė buvo 
liūdnai pagarsėjusi savo sugebėjimu lankytojus versti laukti visą 
amžinybę. Jokio skirtumo, ar kunigaikštis, ar paprastas rašytojas, 
atėjęs pas ją, turėdavo apsišarvuoti geležine kantrybe. Matyt, ji kaip 
tik dabar mėgavosi savo garsaus kūno masažu. Buvo žinoma, kad 
tokie pasisėdėjimai ne išimtis ir trunka valandų valandas. Antuanas 
ištiesė kojas ir užsimerkė. Bent jau galima pabandyti nusnūsti, o to 
praeitą naktį nepavyko padaryti Burgundijos viešbutyje. 

Jis jau buvo beveik beužsnūsrąs, kai atsivėrė durys ir priešais jo 
užsimiegojusias akis išdygo pono de Piurnono figūra. 

— Ką čia darote? 

Kaip žaibo trenktas vidury kambario liko stovėti mažas vyras. 
Antuanas atsikėlė ir prisiminė per jų paskutinį susitikimą pasakytą 
kandžią pastabą, besisukančią ant liežuvio galo. Tačiau bandė nu- 
taisyti linksmą balsą: 

— Atrodo, pone de Piurnonai, kad mes turime bendrą pažįs- 
tamą. 

Nelaimingas rūmų valdytojas stengėsi atsipeikėti iš nuostabos. 

— Aš... aš nežinojau, kad jūs pažįstami su markize, -sumikčiojo 
jis ir suglumęs pažvelgė pro Antuaną į karaliaus paveikslą. 

— Per Madam laidotuves susitikome praėjus nemažai laiko. Ponia 
de Montespan buvo tokia maloni, kad prisiminė mane. — Tai taręs jis 
pasigailėjo savo pastabos, nes kunigaikštienės paminėjimas stipriai 
sujaudino pono de Piurnono sielą. 

— Ji man nieko apie tai nesakė. 

Netikėtai jo apvalų, vaiduokliško baltumo veidą užliejo stiprus 
raudonis, ir Antuanas vėl pajuto tą slegiantį jausmą, kurį patyrė Sen 
Klodo parke, šio keisto vyro draugijoje. Mieliausiai jis būtų palikęs 
temą, tačiau tuo pačiu metu svarstė, ar nebūtų naudinga dar truputį 
pakamantinėti Madam rūmų valdytoją. 

— Norėčiau pasikalbėti atvirai, jei man leisite. 

Piurnonas nepastebimai linktelėjo, vis dar vengdamas žiūrėti į 
Antuaną. 

— Dievo valia, kad Orleano kunigaikštienė iškeliavo anksčiau 
laiko. Ir man skaudu, kad jos mirtis kelia jums tiek daug sielvarto. 

Vos tik jis pabaigė savo sakinį, Piurnono storą veidą iškreipė 
abejonės ir pyktis: 

— Dievas čia niekuo dėtas. 

— Kaip turėčiau tai suprasti? —- Antuanas stengėsi atrodyti nu- 
stebęs. 

Staiga Piurnono pyktis dingo. Akyse sužibo klastinga gudrybė, 
ir jis prabilo nuolankiai: 

— Man nedera apie tokius dalykus kalbėti su jumis, pone mar- 
kize. Tačiau neseniai parke pajutau, kad jūs neabejingas mano siel- 
vartui, tikiuosi, kad man dovanosite šią laisvę. 

Netikėtas Piurnono lipšnumas buvo gerokai nemalonesnis nei 
atstumiantis santūrumas, kurį tylusis rūmų valdytojas įprastai rodė. 
Vis dėlto Antuanas stengėsi savo balsui suteikti nuoširdų skam- 
besį: 

— Kalbėkite, pone de Piurnonai. Galite būti atviras. 

Piurnonas prisiartino dar arčiau ir priglaudė išblyškusias lūpas 
prie Antuano ausies. 

— Madam nesirgo, pone markize. Ji buvo nužudyta. 

Jis atsitraukė ir tylėdamas laukė Antuano reakcijos. 

— Ir aš girdėjau tokias kalbas, - ramiai atsakė Antuanas. - Iki 
šiol maniau, jog tai prasimanė kai kurie dvariškiai, bandantys taip 
greičiau prastumti vasaros mėnesius. Kas, jei leistumėte man pa- 
klausti, verčia jus taip manyti? 

— Madam turėjo priešų, pone markize. Didelių, galingų 
priešų. 

Kurį laiką abu tylėjo. Tik dailaus raižyto auksinio laikrodžio 
tiksėjimas nutraukė tylą. Kodėl būtent su juo Piurnonas norėjo pa- 
sidalyti savo įtarimais? Antuaną erzino, kad jis negalėjo objektyviai 
įvertinti situacijos, todėl nesprendė išlaikyti ramumą. 

— Jūs labai drąsus, pone de Piurnonai. Vis dėlto gali būti, kad 
jūsų įtarimai pasieks piktų žmonių ausis... ir tuomet jūs prarasite 
daugiau nei vien tik savo padėtį. 

— O kas man darbo? - Piurnonas vėl grįžo prie įprasto, atža- 
raus tono. — Pasaulyje nėra didesnio sielvarto nei tas, kurį aš dabar 
kenčiu. Kunigaikštis sukurstė markizą d Efiją nunuodyti mano 
šeimininkę, kad nenaudėlį Loreną sugrąžintų į dvarą. 

— Nutilkit! Jūs esate kvailys, pone de Piurnonai. 

Drebėdama iš pykčio tarpduryje stovėjo ponia de Montespan. 
Antuanas taip buvo nustebęs jos netikėto pasirodymo, jog visai 
pamiršo nusilenkti. Piurnonas atsitiesė. 

— Daugiau nenoriu niekada girdėti šitų baisių kaltinimų. Supra- 
tote mane? Savo pasisakymais jūs drumsčiate mano namų ramybę. 
Aš to nepakęsiu. O dabar palikite mane vieną su markizu. 

— Atleiskite, ponia, — vos girdimai sumurmėjo Piurnonas. — Ne- 
norėjau užsitraukti jūsų rūstybės. 

— Turėtumėte džiaugtis, kad jūs buvote ištikimas mano tėvo 
tarnas, — pagiežingai tarė ponia de Montespan. - Nes su jumis pa- 
sielgčiau kitaip. 

Ponas de Piurnonas nulenkė galvą ir nuplumpsėjo. Žvilgsnis, 
kuriuo ponia de Montespan jį palydėjo, privertė Antuaną atsi- 
traukti. 

Kai ji pagaliau atsigręžė, pyktis veide buvo jau dingęs. 


146 


— Atleiskite man už šį siaubingą pasirodymą, pone markize. — 
Švytinti šypsena jos putliose lūpose atvėrė eilę nepriekaištingai baltų 
dantų. 

— Vargšas ponas de Piurnonas po baisios Madam mirties kaip ne 
savas. Jis labai ją gerbė, turėtumėte žinoti, - graudžiai atsiduso. 

— Jau girdėjau, ponia. Atrodo, jūs gerai pažįstate poną de Piur- 
noną. 

— Jis ištikimai tarnavo mano šeimai. Be to, - pridūrė susimąs- 
čiusi, — mes abu pasiilgstame tėviškės. Tai mus vienija, mano mielas 
markize. 

Ponia de Monstespan atsisėdo į šilku aptrauktą fotelį ir lengvu 
rankos judesiu parodė priešais ją sėstis ant mažesnės kėdės. Moteriai, 
kuri buvo įpratusi savo draugijoje versti stovėti hercogus ir prin- 
ceses, tai buvo neįprastai dosnus gestas. Per audringą susidūrimą 
visiškai nepastebimai į saloną taip pat įžengė ir ponios de Montespan 
tarnaitė panelė dez Ejė ir suluošintas pažas. Kai jaunuolis atsisėdo 
nuošalyje ant pagalvės ir ėmė gitara skambinti ramią melodiją, pa- 
nelė dez Ejė atsisėdo ant suolelio prie savo šeiminės kojų ir paėmė 
į rankas siuvinėjimo lankelį. Antuanas negalėjo nepastebėti, jog 
ponia de Montespan manė esą būtina pabrėžti jos grožį, apsupant 
save nelabai patraukliais žmonėmis. Šiurpų vaizdą kėlė ne tik neū- 
žauga, bet ir sulysusi panelė dez Ejė, savo ilga nosimi ir nuožulniu 
smakru primenanti baidyklę. Tai ji pabrėžė dar labiau, dažydamasi 
lyg gatvės paleistuvė ir dėvėdama jos amžiaus moteriai pernelyg 
jaunatvišką, ryškiai raudoną šilkinę suknelę su begale puošmenų. 
Antuanas mestelėjo tarnaitei užuojautos žvilgsnį. 

— Ar ne tiesa, — nusijuokė ponia de Montespan, kuri nepraleis- 
davo progos pažeminti tarnaitę, - aš nuolat kartoju, jog ji turėtų 
rengtis mažiau akį rėžiančiais drabužiais. Ilga nosis ir taip atkreipia 
visų dėmesį. 

Tarsi negirdėdama šeimininkės pastabos, panelė dez Ejė toliau 
varstė adatos galvutę siuvinėjimo medžiagoje. Matyt, pagalvojo An- 
tuanas, ji jau buvo įpratusi prie tokių pažeminimų. Be to, ponios de 

Montespan išvaizda irgi turėjo trūkumų! Brangus rytinis drabužis 
buvo nusėtas purvo dėmių, o iš po kepuraitės kyšojo sušukuotos 
šviesios garbanos. Antuanui susidarė įspūdis, jog jo apsilankymo 
proga ji ypač pasipuošė. 

— Ar gali būti, ponia, - pasiteiravo jis šypsodamasis, - kad man 
teko garbė matyti jūsų sūnų? 

Ponia de Montespan pažvelgė į jį linksmai. 

— Nepykite ant ponios Skaron, kad ji mažąjį Liudviką Augustą 
taip greitai išnešė. Ji visus Mesjė draugus laiko puolusiomis sielomis. 
Kartais ji itin kuklinasi. Bet ką tai stebina? — Vėl ištrūko užuojautos 
kupinas atodūsis iš markizės krūtinės. — Vargšelė gimė kalėjime. 
Tačiau sakykite, apie ką kalbama salonuose? Jūs jau kuris laikas 
viešite Paryžiuje ir esate tikrai gerai susipažinęs. 

Prasidėjo lengvas pasiplepėjimas, ir Antuanas stengėsi reikliai 
namų šeimininkei pažerti paskalų. Nebuvo jokio skirtumo, ar tos 
istorijos kažkur nutiko, ar buvo tiesiog išgalvotos. Ponia de Monte- 
span atsilygino intymiais niekais iš karaliaus aplinkos. Taip Antuanas 
sužinojo, kad karalienė ant kojų turėjo karpų, o Dofinui trisdešimt 
antrojo tėvo gimtadienio proga teko padeklamuoti eilėraštį šeimos 
rate, tačiau išsigando. Tokius mažus anekdotus pasakojo ponia de 
Montespan kiekvienam svečiui, kuriam ketino įtikti ir jį pamalo- 
ninti, stengdamasi savo asmenybe šiek tiek priartėti prie karaliaus. 
Antuanas klausėsi šypsodamasis ir kartais nusijuokdavo. Tik kai 
ponia de Montespan sąmoningai vos žvilgtelėjusi į laikrodį davė 
suprasti, kad jų plepėjimas artėja prie pabaigos, Antuanas priėjo 
prie savo apsilankymo tikslo. 

— Ponia, atleiskite, jei aš dar šiek tiek pavogsiu jūsų laiko, tačiau 
man reikia protingos moters patarimo. 

— Prašom, mielas drauge. Kalbėkite. 

Antuanas susirūpinęs suraukė kaktą ir delsdamas dėstė savo 
susirūpinimą: 

— Turiu jauną giminaitę, kurios gerovė man labai rūpi. 


Ponia de Montespan suvaldė žiovulį. 

— Deja, jauna mergaitė tapo klastingo vyro suvedžiojimo auka 
ir dabar pateko į nepavydėtiną padėtį. 

— Man labai gaila, — geraširdiškai tarė ponia de Montespan. — Ta-. 
čiau nesuprantu, kuo aš galėčiau jums pagelbėti. 

Antuanas nusiminęs nuleido akis ir apsimetė tarsi ieškodamas 
žodžių. 

— Norėčiau, kad mano jauna giminaitė išsilaisvintų nuo tam 
tikros naštos. Todėl pagalvojau, kad galbūt jūs galėsite man pa- 
sakyti, kaip patekusi į tokią padėtį dama galėtų lengviausiai tuo 
pasirūpinti. 

— Pone markize, - ponia de Montespan pakilo ir šaltai pažvelgė į 
jį. - Aš mielai padėčiau, jei galėčiau. Bet į mano pareigas neįeina sau- 
goti jaunas lengvabūdes moteris nuo jų paleistuvystės pasekmių. 

Antuanas taip pat atsistojo ir žemai nulenkė galvą. 

— Atleiskite, jei tapau jums našta su giminaičių bėdomis. 

Linktelėjęs galva, jis buvo laisvas. Pakeliui į priešsalį suprato 
per toli nuėjęs ir dabar praradęs svarbų žinių šaltinį. Be to, užimant 
tokią padėtį jam buvo nepatartina užsitraukti tokio svarbaus asmens 
kaip ponia de Montespan rūstybę. Deja, jau nieko nebuvo galima 
pakeisti. Dabar turės ieškoti kitokių būdų išgauti reikalingų žinių. 
Jis jau norėjo žengti į Vožiraro gatvę, kai kažkas iš užnugario tyliai 
sušuko jo vardą. Antuanas atsigręžė ir nustebęs išvydo bjaurų panelės 
dez Ejė veidą. 

— Pone markize, sekite paskui mane. 

Ji skubiai palydėjo Antuaną į mažą kambarėlį, kuris tarnavo 
namų šeimininkei kaip biblioteka, bet panašu, kad retai ja buvo 
naudojamasi, ir įsitikinus, jog jų niekas nesekė, uždarė duris. 

— Kuo galėčiau pasitarnauti jums, panele dez Ejė? 

Tarnaitė atsigręžė į jį, jos akyse sužibo klastos liepsnelė. 

— Greičiau klausimas, kuo aš galėčiau jums pasitarnauti, pone 
markize. — Panelė dez Ejė koketiškai nusišypsojo ir priėjo prie jo 
siūbuodama klubais. | 


Antuanas žiūrėjo visai sutrikęs: 

— Kaip reikėtų tai suprasti? 

Ji sustojo labai arti jo ir pažvelgė įdėmiai į akis. Tada netikėtai 
nusijuokė: 

— Nesijaudinkite, pone. Aš žinau, jog nesuviliočiau jūsų savo 
žavesiu. 

Antuanas linktelėjo ir padovanojo savo plačiausią šypseną. 

— Net pačiai Afroditei nepavyktų, gerbiama panele, jei ji kada 
nors teiktųsi išnirti iš jūros purslų, norėdama apsukti Paryžiaus vy- 
rams galvas. — Atgijusį prisiminimą apie keistą susitikimą su ponia 
de Lafajet per Orleano kunigaikštienės laidotuves skubiai nustūmė 
į šalį. — Na, tai pasakysite, kodėl mane sekėte? 

— Dėl jūsų jaunos giminaitės. Jei norite, aš jums paaiškinsiu tai, 
ką atsisakė pasakyti ponia de Montespan. 

— Dėkoju už rūpinimąsi. 

Panelė skubiai ištiesė jam savo ranką. 

— Rūpinimasis, pone markize, yra dorybė, kurios negali sau leisti 
mano padėties moteris. Ar jūs manote, kad aš noriu ateityje kęsti 
ponios de Montespan niekšybes? 

- Žinoma, ne. 

Antuanas negalėjo piktintis tarnaite, kad ji ėmė tai, ką jai siūlė. 
Maryrt, panelė dez Ejė nebeištekės šiame gyvenime. Taigi ji turėjo 
matyti, kur lieka. Po to, kai reikalaujama suma mažame maišelyje, 
kuris kabėjo prie jos raudonos suknelės, dingo, panelė dez Ejė mielai 
atskleidė savo informaciją. 

— Nueikite pas ponią Monvuazen. Ji dar vadinama La Vuazen. 
Tai pribuvėja ir turi namą La Vilnev siur Gravua gatvėje. Ten ti- 
krai padės jūsų jaunai giminaitei. Tačiau niekam nesakykite, kad 
aš siunčiau jus. 

Kol ji dar nespėjo nusigręžti, Antuanas sugriebė jos ranką ir 
švelniai ją pabučiavo.. 

— Dėkoju, panele dez Ejė. Man buvo labai malonu turėti su 
jumis reikalų. Ir užtarkite mane kalbėdama su savo šeimininke. 

— Būtinai, pone markize, — atsakė ji šypsodamasi. 

— Klodai, atleiskite man. — Ponia de Montespan palenkė galvą 
į šoną ir dovanojo jam nuginkluojančią šypseną. Piurnonas gerai 
pažinojo šią šypseną. Dar būdama mergaitė naudodavosi ja, kad 
gautų tai, ko nori, ar išvengtų savo tėvo bausmių. Ji galėjo tuo su- 
vilioti karalių, tačiau ne jį. Jis nebyliai pažvelgė į ją. 

*— Užuot raukgsis, turėtumėte būti dėkingas, kad apsaugojau jus nuo 
didžiausios kvailystės. — Atrodo, jo tylėjimas erzino markizę. - Mon- 
tanjakas — ne kvailas. Jis tikrai pagalvos, iš kur jūs turite tiek drąsos 
apkaltinti Orleano kunigaikštį. Nepamirškite, Klodai, — pridūrė ji su 
piktdžiuga, - jūs taip pat buvote Sen Klode, kai Madam mirė. 

Piurnonas spoksojo sutrikęs. 

— Aš maldauju jus, nesišaipykite iš manęs. Tai jūs įdavėte man į 
rankas tą nelemtą skystį, kuris nužudė Madam. 

— Jūs norite pasakyti, kad aš tai tyčia padariau? — Ponios de 
Montespan akys susiaurėjo. 

— Ne! Ber jei jūs nebūtumėte manęs įkalbėjusi šauktis tamsos 
jėgų, kad jų padedamas atkreipčiau savo šeimininkės dėmesį, dabar 
ji būtų gyva. 

Įtūžusi ponia de Montespan atlošė galvą. 

— Kas galėjo žinoti, kad jūs būsit toks mulkis ir nunuodysit ją iš 
karto, — ištarė ji paniekinamai. 

Piurnonas užsidengė veidą rankomis. 

— Aš nenorėjau. Dievas mato, nenorėjau. 

Kurį laiką jis negirdėjo nieko, išskyrus kūkčiojimą, sklindantį 
iš krūtinės gilumos ir graudulingai besiskverbiantį jam į ausis. Ne- 
tikėtai jis pajuto, kaip šalta ponios de Montespan ranka palietė jį. 
Montespan ranka švelniai atitraukė Piurnono ranką nuo skruostų, 
kuriais ritosi ašaros. 

— Jūs neturėtumėte man priekaištauti, Klodai. Aš įspėjau jus, 
kad atsargiai elgtumėtės su eliksyru. 

— Taip ir buvo ponia. Taip ir buvo. Dievas paliudys, aš elgiausi 
pagal visus nurodymus. | 

Ponia de Montespan įrėmė įdėmų žvilgsnį jam į degančias 


akis. 

— Negali būti, — galiausiai tarė ryžtingai. — Jei būtumėte laikęsis 
mano nurodymų, Madam būtų dar gyva. 

— Prašau patikėti, aš... 

— Nutilkit! - Staiga ponia de Montespan paleido jo ranką. 

— Nesiginčikime. Geriau sakyk, kas atsitiko su liokajaus la- 
vonu. - Ji nerūpestingai žaidė su maža auksine lupa, tabaluojančia 
šalia kitų papuošalų ant suknelės diržo. 

Susigėdęs Piurnonas nuo veido nusišluostė ašaras. 

— D'Efijos vyrai pašalino jį, — tarė jis kiek pajėgdamas ramiau. 

— Ir niekas nepasigedo jo? 

— Pasigedo. Kai manęs vėliau paklausė, pasakiau, kad buvo pa- 
vogti keli sidabriniai peiliai. Manoma, kad Gasparas juos pavogė 
ir paspruko. 

— Gerai. Niekas nesusies jūsų su jo dingimu. 

Ponia de Montespan čiupo dubenį su saldumynais ir iškart go- 
džiai suvalgė kelis šokoladinius saldainius su įdaru. 

— Mielai norėčiau sužinoti, — tęsė ji pilna burna, - kaip d Efijai 
pavyko išsisukti. Ką jis papasakojo Montanjakui? Jūs sakėte, jog mar- 
kizas buvo kartu su šituo Gasparu, kai d Efijos vyrai nužudė jį. 

— Teisingai. Ten buvo markizas, jo pažas ir Gasparas. Vėliau mar- 
kizas de Montanjakas aplankė d Efją jo kambariuose. Aš pasekiau 
ir patykojau jį. Bet apie ką jie kalbėjo, negaliu pasakyti. 

— Mes turime būti labai atsargūs ir apgalvoti kiekvieną savo 
žingsnį. 

Piurnonas jau nebesiklausė. Jis jautėsi pavargęs. Nuo savo my- 
limos šeimininkės mirties nuolat turėjo apsimetinėti. Jam nuolat 
reikėjo milžiniškų pastangų tramdyti sielvartą. Šiaip ar taip, jis buvo 
įtrauktas į intrigų žaidimą, kurio nepajėgė suvaldyti. Per vėlai su- 
prato, kad jam trūko aistros tapti keršto įrankiu, kaip to norėjo 
ponia de Montespan. Bet kadangi tai prasidėjo, jis daugiau negalėjo 
sulaikyti. Ponia de Montespan nebūtų leidusi, o jis buvo per silpnas, 
kad stotų jai skersai kelio. 

— Klodai! Kas jums? Svajojate? — Jo mintys sugrįžo į mažą bu- 
duarą. 

— Atleiskite. Ką jūs ką dabar sakėte? 

Staiga jis pasijuto blogai. Langai buvo uždaryti, o nuo stipraus 
apelsinų kvapo įsiskaudėjo galva. 

— Verčiau klausykitės, kai aš su jumis kalbu, — užsipuolė ji susier- 
zinusi. — Aš mąstau, kodėl markizas de Montanjakas norėjo būtent 
iš manęs sužinoti, kur būtų galima padaryti abortą. Ar jis nutuokia 
apie mano ryšius su La Vuazen? - Ji vėl stvėrė šokolado gabaliuką 
ir bemat suvalgė. — To negalima leisti. 

— Bet jūsų niekas ten nematė. 

— Tiesa. — Ponios de Montespan akys sužaibavo iš pykčio. — Taip 
ir turėtų likti. 


XVIII SKYRIUS 


Sesilė buvo geras vaikas. Ji darė tai, ko iš jos buvo reikalaujama, ir 
buvo su visais draugiška. Kai šeimininko tarnas Bavanas paprašė jos 
iššluoti dulkes iš po savo lovos, ji nedelsė. Jau nuo penkių ji plušėjo 
ir nuo vandens kibirų nešiojimo nebejautė rankų. Į jos pareigas 
neįėjo tvarkyti tarnų lovų, tačiau ji tvarkė. Bavanas buvo simpa- 
tiškas vyras, visada skaniai kvepiantis. Kaip ji galėjo jam atsakyti? Jis 
pasekė Sesilę, kol ji užlipo į pastogę, kur buvo jo lova. Sesilė nespėjo 
net išsigąsti, o šis ją prispaudė prie čiužinio. Kol ji bandė sušukti, 
skausmas bemat praėjo. Bavanas glamonėjo jai krūtinę. Visą laiką, 
kol buvo joje, kalbėjo su ja. Vadino ją mažu balandėliu, sakė, kad 
ji graži, kad ją myli. Nuo tada Sesilė dažniau lankydavosi pas jį. Jis 
duodavo jai cukruotų vaisių, kartais ir gabalėlį keptos žvėrienos, o 
tada atsiguldavo ant jos. 

Tad štai ji buvo čia ir rėkė. Ji stūmė ir stūmė tiksliai taip, kaip 
ponia su gražia kasa jai sakė, tačiau vaikas nenorėjo išlįsti. Pasak 
moters, jos klubai buvo per siauri. Būtent tai ir patiko Bavanui, jos 
siauri klubai ir maža krūtinė. Kai pasirodė nauja plovėja, jo susi- 
domėjimas Sesile greitai dingo. Sesilė neįsižeidė. Be to, dažniausiai 
po darbo ji būdavo taip nuvargus, kad nebejuto jokio malonumo 
nuo jo prisilietimų. Kartą ji net užmigo būdama po juo. Tik gero 
kąsnio nuo stalo jai buvo gaila. Kai jau buvo nebeįmanoma nuslėpti 
savo būklės, jai buvo parodytos durys. Ji vis dar žiūrėjo į Bavaną 
išgąstingu žvilgsniu. Atsidėkodamas, kad neišdavė jo, surado jai 
vietą brolienės skalbykloje. Kartkartėmis aplankydavo ir atnešdavo 

pavalgyti. Su vaiku jis nenorėjo turėti nieko bendra. Tuo pasirūpinti 
turėsianti ji pati. Prieš dvi savaites jis darkart atėjo. Buvo labai susi- 
jaudinęs. Jis aiškino girdėjęs apie vieną geradarę, kuri padeda mer- 
ginoms, be to, turi namus, kur ji galėtų gimdyti. Moteris sumoka 
daug pinigų — keturis talerius ar daugiau, jei ji yra pasirengusi palikti 
jį ten. Tai būtų geriausia vaikui. Buvo kalbama apie didžią damą, 
turinčią daug kilmingų draugų ir galinčią pasirūpinti, kad vaikas 
patektų į padorią šeimą. Tai skambėjo tarsi stebuklas. Ji niekada 
nebūtų pajėgusi viena pasirūpinti vaiku. Ir tikrai tai buvo Dievo 
noras — atiduoti vaiką turtingai šeimai. 

Sesilę apėmė stiprūs skausmai. 

— Šventoji Dievo motina, tu pagirta tarp moterų, ir pagirtas 
tavo sūnus Jėzus. Padėk man bėdoje dabar ir amžinai. — Moteris 
rūpestingai pasikėlė nuo kėdės, ant kurios sėdėjo, ir drėgnu skuduru 
jai nuo kaktos nušluostė prakaitą. 

— Netrukus viskas baigsis, mano mažute. 

Ji paėmė jos ranką ir padėjo jai tarp šlaunų. Sesilė palietė mažą 
plaukuotą galvytę. 

— Matai, jis tuos išlįs. 

Sesilė giliai įkvėpė. Sukaupė visas jėgas ir stūmė. Paskui viskas 
baigėsi. Nusikamavusi ji susmuko. Tolumoje girdėjo moters 
balsą. 

— Leisk atsipūsti. Tada duok pinigus ir išsiųsk. 

La Vuazen suvystė naujagimį į skarą ir išnešė. Ji perėjo per mažą 
salę ir išėjo į sodą. Tada greitai nubėgo palei galinį namo fasadą į 
koplyčią. Ten viskas buvo parengta. 


XIX SKYRIUS 


Marija pakėlė sijono klostę ir iš džiaugsmo šokinėjo per pūvančios 
katės dvėselieną. Antuanas žiūrėjo į ją šypsodamasis. Jis buvo pa- 
tenkintas savimi. Nedidėlė iškyla, kurią pasiūlė po apsilankymo pas 
ponią de Montespan, atrodo, buvo sėkminga. Antuano kilniaširdiš- 
kumą vis dėlto pažadino savanaudiškos paskatos. Grįžęs iš Vožiraro 
gatvės, jis ieškojo progos pabūti su ja vienumoje. Nors jis drovėjosi 
pasitarti su vaiku, o Marija kaip tik ir buvo tokia, tačiau iš dviejų 
žmonių, su kuriais jis galėjo pasikalbėti apie kunigaikštienės žmog- 
žudystę, pirmenybę, be abejo, teikė jai. Išvykos tikslas buvo puiki 
vėlyva popietė Vilnev siur Gravua kvartale, kuris buvo tarp pylimų 
ir Šv. Dionizo bazilikos. Ką tiksliai tikėjosi ten surasti, Antuanas 
nežinojo. Tačiau tikrai nepamaišytų patikrinti ponios Monvuazen 
namus. Kadangi jam atrodė svarbu kuo mažiau atkreipti kitų dė- 
mesį, Antuanas laimingas pastebėjo, kaip suteikė Marijai malonumo 
dėl bendros veiklos, kai leido jai padėti nemėgstamą pažo kostiumą 
į skrynią, apsirengti linine suknele ir kartu derančia skarele. Taip 
apsirengusi Marija niekuo nesiskyrė nuo tarnaitės, dirbančios tur- 
tingų miestiečių namuose. Jis pats bandė prisiderinti prie Marijos 
aprangos, atsisakydamas visų elegantiško bajoro atributų. Vis dėlto 
su kukliu mėlynos gelumbės švarku jis atrodė elegantiškas. 

— Kunigaikštis tikrai išmes poną de Piurnoną iš rūmų, kai su- 
žinos apie tai, — patenkinta tarė Marija ir atsistojo prie jo. 

— Galimas daiktas, — patvirtino Antuanas. — Bet galbūt ponas 
de Piurnonas būtent to ir siekia. 

— Nenustebčiau. 

— Kodėl? 

Marija gūžtelėjo pečiais: 

— Tas vis tiek Sen Klode negali pakęsti nieko. 

— Įdomu. - Antuanas jai žaismingai mirktelėjo. — Ir kaipgi mūsų 
seklys morka priėjo prie tokios išvados? 

— Nereikia čia dabar šaipytis iš manęs, - atkirto įsižeidusi Ma- 
rija. — Aš tai puikiai pastebėjau, kai jis neseniai vedė mane į virtuvę. 
Ir atvirkščiai. 

— Tada aš tau prisipažinsiu, mažoji Marija, - tarė Antuanas ra- 
mindamas, — tokia pati mintis buvo kilusi ir man. 

— Nenustebčiau, jei ponas de Piurnonas netrukus mirtų palai- 
mingai, — tęsė Marija. — Kai jau pagavo šitą Gasparą tik už tai, kad 
jis šantažavo markizą d Efiją. 

Netikėtai Antuanas sukluso ir sustojo. 

— Kas atsitiko? 

— Aš kaip tik pagalvojau, kad tavo įtarimai gali pasitvirtinti, ir 
būtų gaila, jei dar kartą nepasikalbėčiau su ponu de Piurnonu, prieš 
ji pasiglemžiant. 

— O ko jūs norite iš jo? — smalsiai pasiteiravo Marija. 

Antuanas vėl pajudėjo. 

— Turiu nuojautą, kad jis galbūt yra kažkaip susijęs su mūsų 
apsilankymu šv. Liudviko saloje. 

Tuo tarpu jie jau buvo palikę atgijusį kvartalą ir pateko į keistą 
Vilnev siur Gravua kvartalą, kur tarp įspūdingų vilų plytėjo apleista 
dykynė. Jau kažkurį laiką čia įsikuria turtingi miestiečiai, norintys 
pabėgti nuo miesto purvo. Dauguma namų buvo palyginti nauji ir 
iš išorės nuo smalsių žvilgsnių apsaugoti aukštų sienų. Kai jie suko 
į didelę alėją, priešais iššoko juoda karieta. 

— Atsargiai! - Antuanas patraukė Mariją į šalį, kad neužkliudytų 
vežimas. 

Įpykusi ji karietininką apšaukė šiurkščiais žodžiais, o šie pa- 
skendo kanopų bildesy. 

Jie atsigręžė, iš kur lėkė vežimas. Kaip ir ankstesnis kvartalas, 
taip ir šita alėja, nors nestokojo puošnių pastatų, buvo apleista ir 

tuščia. Tik netoliese ant gatvės kampo sėdėjo du neštuvų nešėjai ir 
laukė klientų. Antuanas parodė jų link. 

— Ten turėtų būti. - Jie lėtai nuėjo jų link. 

— Nieko įdomaus nevyksta, — tarstelėjo Antuanas, kai pasiekė 
abu vyrus. 

Kol vienas iš jų abejingai linktelėjo, kitas bendražygis, atrodo, 
apsidžiaugė sulaukęs šiokio tokio įdomumo. Jis vaipydamasis pa- 
sikasė suveltus plaukus: 

— Mūsų klientai viduje. — Jis parodė priešais esantį namą. - Ji 
sumokės papildomai, jei mes jos čia palauksime. 

Antuanas pažvelgė pro plieninius vartus. Stengdamasis nekreipti 
dėmesio į tvirtą vyrą, atsirėmusį į mažą durininko namuką kitoje 
grotų pusėje, stebėjo juos. Pastatas, kurį jis taip rūpestingai saugojo, 
buvo dviaukštė, šviesaus tašyto akmens vila, kuri savo kuklia ele- 
gancija išsiskyrė iš kitų ryškių gretimų namų. 

— Namas man patinka, — pareiškė Antuanas ir vėl atsigręžė į 
neštuvų nešėjus. — Ar žinai, kas ten gyvena? 

— Iš kur galiu žinoti? Paklausk ano ten. - Jis parodė į nepa- 
trauklų, įdėmiai į juos spoksantį vaikiną anapus vartų. Netikėtai 
atsidarė namų durys ir slėpdama veidą išėjo moteris. Ji, pasirams- 
tydama lazdele, sunkiai leidosi portalo laiptais. Tuojau pašoko abu 
vaikinai ir stvėrė neštuvus. Nerangus durininkas žemai nusilenkė 
ir atidarė damai vartus, paskui nusekė ją į gatvę, kad padėtų įlipti į 
neštuvus. Už atliktą darbą gavęs blizgančią monetą, jis grėsmingu 
žvilgsniu pervėrė Antuaną ir Mariją, paskui vėl rūpestingai uždarė 
duris. Tuo tarpu abu neštuvų nešėjai pajudėjo ir pranyko kartu su 
savo slaptuoju nešuliu Sitės link. 

Antuanas mostelėjo Marijai, kad sektų paskui. Jie ėjo palei sieną, 
juosiančią namo sodą. Sustojo tik tada, kai Antuanas įsitikino, kad 
vartų sargas dingo iš akiračio. 

— Toji nebuvo panaši į tokią, kuriai reikėtų eiti pas pribuvėją, — 
nuobodžiai pastebėjo Marija. 

— Tu apdovanota puikia nuovoka, už kurią turėčiau pagirti, 
mažyle mano. 

— Aš ne maža, — susierzinusi paprieštaravo Marija. — Jūs visad 
sakote, kad aš - maža. 

— Matyt, - toliau tęsė Antuanas, — ponia Monvuazen sugeba ne 
tik padėti atsikratyti nepageidaujamo nėštumo, bet ir už tam tikrą 
mokestį savo žmonėms suteikia kitokias paslaugas. 

.- Apie kokias paslaugas kalbate? 

— Nežinau. Tačiau būtų visai įdomu išsiaiškinti. — Jis pažvelgė 
siena aukštyn, čiupinėdamas vienodus akmenis, iš kurių siena buvo 
sumūryta. 

— Mes niekada neperkopsim, - tarė Marija. 

— Galbūt, - pasvarstė Antuanas, — tačiau kur nors turėtų būti 
nedidelės durys, vedančios į daržą ir neužrakintos. 

Jie apėjo sieną ir pamatė, kad valda iš visų pusių, išskyrus į gatvę, 
buvo apsupta užžėlusių laukų ir sodų. Tačiau atsarginių vartelių jie 
nerado. 

— Tėra vienas būdas patekti vidun, - galiausiai tarė Antuanas. — 
Turim prasmukti pro bjaurųjį durininką. 

— Nieko nebus. — Marija atsišliejo į sieną ir nupurtė nuo sijono 
gervuogių šakeles ir mažus dagius, prilipusius, kai jie žvalgydamiesi 
brovėsi per brūzgynus. — Mes juk negalim prašyti durininko, kad 
įsileistų. 

— Tu teisi, prašyti negalime. Bet mes galime priversti jį atidaryti 
vartus, jam to nežinant. 

— Ir kaipgi tai padaryti? 

Antuanas pažvelgė į pamažu temstantį dangų. Po truputį vakarai 
ir vėl trumpėjo. Jis greitai papasakojo Marijai apie savo planą, o šio ji 
klausėsi nepatikliai. Jie sugrįžo į plačią alėją ir sėlindami palei sieną 
vėl pasiekė portalą. Antuanas žengė žingsnį į priekį, norėdamas 
pažiūrėti, kur stovi durininkas, bet jo jau niekur nesimatė. 

— Kas bus, jei jis jus pastebės? 

— Turime rizikuoti. 

Antuanas ištraukė odinį maišelį ir jį iškratė. Paėmė keletą sida- 
brinių monetų, o likusius pinigus sudėjo atgal. Marija pasilenkė ir 

— Įdėkit šituos. Bent jau neprarasite pinigų. 

— Tada jam gali kilti įtarimas. O kai maišelyje ras keletą monetų, 
pamanys, kad jį galbūt pametė vienas iš neštuvų nešėjų. 

Antuanas nusimovė savo odinius aulinukus ir paragino Mariją 
nusiauti savuosius. Jis skubiai padėjo maišelį į vietą, kurioje, kaip 
prisiminė, sėdėjo neštuvų nešėjai, bet stengėsi akis sukti nuo plie- 
ninių vartų. Prabėgo keletas minučių, jos Antuanui prilygo visai 
amžinybei. Galiausiai jie išgirdo raktų žvangėjimą ir geležinių vyrių 
girgždėjimą. Tada pasirodė durininkas. Jis nepastebėjo jų, nes susi- 
kaupęs ėjo odinio maišelio link, pasilenkė ir pakėlė jį. Šią akimirką 
Antuanas linktelėjo Marijai. Jie tyliai įsliūkino pro atvertus vartus 
vidun ir pasislėpė už artimiausio krūmo. Netrukus durininkas grįžo. 
Patenkintas kelis kartus spynoje pasuko didelį raktą ir dingo ma- 
žame namelyje. 

— Dabar mes viduje, - sušnabždėjo Marija. — O kaip ištrūk- 
sime: 

— Ką nors sugalvosime, kai ateis laikas. 

Pritūpę jie sėlino nuo krūmo prie krūmo, kol nusigavo į sodo 
galą. Veja po jų kojomis buvo drėgna, tad netrukus šilkinės Antuano 
pėdkelnės visiškai permirko. Tačiau jie nedrįso apsiauti batų. 

— O dabar? — Marijos akyse sužibėjo vaikiškas smalsumas. 

— Mes apžiūrėsime ponios saloną šiek tiek iš arčiau, — pasiūlė 
Antuanas. — Galbūt ten bus kas nors įdomaus. 

Pritūpę jie nubėgo prie terasos, besidriekiančios palei galinį fa- 
sadą. Tačiau nė vienos iš daugumos laukan vedančių stiklinių durų 
neatsidarė. Gerai, kad bent užuolaidos nebuvo užleistos ir buvo ga- 
lima netrukdomai apžiūrėti viduje namo esančią prabangą. Salonas 
buvo vienintelis kambarys pirmajame aukšte, kuriame jau degė 
žvakės. Atidžiau apžiūrėjęs, Antuanas nusprendė, kad kambarys 
buvo įrengtas moters. Aplink keletą mažų stalų grupėmis stovėjo 
dailios gėlėtu audiniu aptrauktos kėdės. Linksmi peizažo paveikslai 
ir apmušta lova, kuri, kaip jis tikino, buvo mėgstamiausia namų 
šeimininkės vieta, sustiprino jo įspūdį. Tik sunkus krėslas, stovintis 
priešais židinį, išdavė ir apie esantį namų šeimininką. 

— Čia nėra nieko gero. O vidun mes vis tiek nepateksime, — su- 
murmėjo Marija. 

— Nebent išdaužtume langą, - mirksėdamas pasiūlė Antuanas. 

Marija metė į jį nepatiklų žvilgsnį. Antuanas jau ketino paaiš- 
kinti Marijai pajuokavęs, kai sutrikęs pažvelgė į krėslą. 

„— Kas čia dabar buvo. Matei? 

— Ką? 

— Krėslas sujudėjo. 

— Nesąmonė. Negi manote, kad aš... — tačiau netikėtai Marijos 
veidas persikreipė iš nuostabos. 

Aiškiai buvo matyti dvi kaulėtos rankos, kurios nerangiai rėmėsi 
į atramas. Tada iš po atlaso išniro naktinė kepuraitė, iš po kurios 
matėsi plika, pražilusi galva. 

— Pone! - tyliai šūktelėjo Marija. 

Ji nevalingai sugriebė Antuanui už rankos. 

Senis atsigręžė ir spoksojo. 

— Greičiau, pone, turime sprukti iš čia, - spurdėjo Marija. 

— Palauk. Čia kažkas ne taip su tuo seniu. 

Iš tikrųjų vyras spoksojo į juos, tačiau jo veido išraiška neišdavė, 
ar jis pastebėjo jų buvimą. Jis iš lėto priėjo prie jų vilkdamas kojas. 

— Galbūt jis aklas, — tarė Marija kupina vilties. 

— Nemanau. Jei jis būtų aklas, turėtų lazdelę ir būtų ja pasinau- 
dojęs. Tačiau, atrodo, jis nemato mūsų. 

Tuo tarpu paslaptingasis senis jau visai prisiartino prie lango. 
Tik stiklas skyrė jį nuo neprašytų lankytojų terasoje. Staiga vyro 
lūpos ėmė judėti. Jis tarė žodžius, kurių nesigirdėjo ir kurie niekam 
nebuvo skirti. 

— Aklas ar ne, - išsigandusi tarė Marija. — Bet mums reikia kuo 
greičiau dingti iš čia. 

— Tu teisi. 

Netikėtai Antuanas suprato, kodėl taip keistai vyras spoksojo 
anapus stiklo. 

— Luktelk. Šis juokingas senis nepavojingas. 

— Iš kur galite žinoti? 

— Ar matai, ką mūsų draugas nešioja aplink kaklą? 

Iš tiesų ant rudos odinės virvelės kabėjo mažas krištolinis bute- 
liukas, pusiau pripildytas skaidraus skysčio. 

— Kas tai? 

— Opijaus tinktūra. Mes čia galėtume šaudyti fejerverkais, o senis 
nieko nepastebėtų. Taigi nusiramink. 

Iš Marijos abejingos veido išraiškos Antuanas suprato, kad ji 
nežinojo apie tokius narkotikus. 

— Vargšas velnias. Jam tikrai nebūtų juokinga būti žmonos pa- 
šonėje. 

Galiausiai Antuanas pakluso Marijos prašymui ir nusekė paskui 
ją laiptais žemyn į parką. Jie vėl nėrė į krūmus, šešėlyje apsiavė batus ir 
patraukė tolyn. Eidami palei sieną jiedu pastebėjo, kad žemės sklypas 
buvo gana didelis. Priešingai vyraujančiai madai, kuri numatė griežtas 
geometrines želdinimo formas, šis parkas atrodė apleistas. Krūmai 
kerojo vejoje. Tarp pavienių laukinių kaštonų, keliančių į dangų senas 
šakas, prie parko centre esančio tvenkinio driekėsi žvaigždės tormos 
gėlynas. Iš po krūmų kyšojo akmeninio namo kaminas su kylančiais 
dūmų debesėliais. Marija ir Antuanas susižvalgė ir nužingsniavo jo 
link. Prieblandoje, kuri pranašavo artėjančią naktį, jie iš terasos buvo 
beveik nematomi ir galėjo netrukdomai eiti parku. Tačiau atsargumo 
dėlei jie žingsniavo palei krūmus, kurie buvo priedanga ir leido įsiti- 
kinti, kad jų niekas neseka. Kai Marija ir Antuanas įžengė į miškelį, 
buvo visiškai tamsu. Antuanas sunkiai skyrėsi kelią pirmyn. Marija 
priešingai, atrodo, kuo puikiausiai jautėsi tamsoje. Kaip mažas ka- 
Čiukas straksėjo priešais Antuaną. 

— Paskubėkite, — išgirdo Antuanas jos susijaudinusį šnabždė- 
jimą, — nes kitaip niekad nenueisime. 

— Velniai raurų! - Šaka, kurią Marija palenkė į šoną, atšoko ir 
skausmingai trenkė jam per skruostą. — Ar negali būti atsargesnė! 

— Jūs turėtumėte būti dėmesingesnis, pone markize, - sukikeno 
Marija. — Ar norite, kad aš jus vesčiau? 

— Juokis. Ryt iš ryto nueisiu pas poną Desgrė ir pasakysiu, kad 
tu iš tikrųjų esi ragana, kuri ne tik draskosi ir kandžiojasi kaip katė, 
bet dar ir naktį gerai mato. 

— Tai jį tikrai pradžiugintų. Tada galėtų pagaliau mane paskan- 
dinti šulinyje. —- Marija vėl griebė jam už rankos ir vedė saugiai palei 
mažos giraitės kraštą. 

Staiga Antuanas sukluso. 

— Užuodi? Lengvas sudegusios mėsos kvapas sklido jų link. 

„Marija linktelėjo: 

— Ten tikrai ne vien tik mediena metama į laužą. 

Jie stovėjo per kelis žingsnius nuo akmeninio namo. Iš tikrųjų 
tai net nebuvo namas. Labiau panėšėjo į bažnyčią. Aukštas, smailus 
frontonas, papuoštas stikline rožele, suteikė statiniui kažką švento 
ir atrodė kaip maža katedros kopija. 

— Galbūt tai asmeninė ponios Monvuazen koplyčia, - spėliojo 
Antuanas. 

— Koplyčia su rūkstančiu kaminu? Keista. Turėtume apžiūrėti 
namą, pone markize. Tada žinosime. 

Marija ėmė veržtis pirmyn, tačiau Antuanas ją sulaikė:. 

— Ne taip greitai, panelyte. Mes nežinome, kas mūsų ten laukia. 
Todėl norėčiau, kad laikytumeis už manęs. Supratai? 

— Negi manote, kad aš bijau? 

— Jokiu būdu. Aš bijau. Geras užnugaris mane labai ramina. 

Marija abejingai pažvelgė į jį ir praleido į priekį. 

Pro atviras duris skverbėsi ryški šviesa ir apšvietė laiptus, ve- 
dančius įėjimo link. Antuanas užsėlino jais aukštyn ir žvilgtelėjo 
vidun. Nebuvo matyti jokio žmogaus. Priešais duris stovėjo didelis 
kalto akmens altorių primenantis stalas. Išrikiuoti žmogaus ūgio 
kandeliabrai juosė kelią. Už stalo kybojo juodo aksomo užuolaida su 
prikabintu dideliu baltu apverstu kryžiumi. Staiga Marija Antuanui 
timptelėjo už rankovės. Ji atlošė galvą ir stebėdamasi apžiūrinėjo 
lubų paveikslus. Antuanas pasekė ja. Šviečiančios freskos vaizdavo 
Dievo Motinos paveikslą. Tačiau kitaip nei paveiksluose, kuriuos 
jai buvo tekę matyti, Marija nebuvo apsupta angelų, džiaugsmingai 
lydinčių ją pakeliui į rojų. Čia ji buvo apsupta mažų raguotų santy- 
kiaujančių pabaisų, o šėtonas priminė laukinį vilką, būtybę degan- 
čiomis akimis ir kruvinomis atvėpusiomis lūpomis, Marijai kanopą 
tiesianti, kad nuvestų ją į pragarą. 

— Ar esate ką nors panašaus matę? — sušnabždėjo Marija kupina 
nuostabos. 

— Ne. Ber, jei manęs neapgauna nuojauta, mes patekome į šė- 
tono ir velnio garbintojų lizdą. 

Sužavėtas keistos aplinkos, Antuanas priėjo prie altoriaus. Rau- 
dona šilkinė skara dengė paviršių. Jis nutraukė ją ir pažvelgė į pen- 
tagramą, — Liuciferio ženklą. | 

Tuo tarpu Marija jau buvo apėjusi altorių ir žvilgtelėjo už užuo- 
laidos. 

— Pone, - sušnabždėjo susijaudinusi, — čia kelias veda toliau. 
Pažiūrėsim? 

Antuanas net nespėjo paprieštarauti, kai ji jau pradingo už užuo- 
laidos. 

— Marija, -sušnypštė jis. — Šitas visažinis vaikiščias! — Susierzinęs 
sekė iš paskos. 

Prieš juos atsivėręs koridorius buvo siauras ir pakankamai 
aukštas, kad čia galėtum stovėti išsitiesęs. Jo gale pro praviras duris 
krito šviesa. Lyg du įsibrovėliai, bijantys būti nutverti, jis ir Marija 
prigludo prie sienos. 

— Jūs taip pat užuodžiate? Kvapas vis prastėja, — suraukusi nosį 
tyliai pratarė Marija. 

Antuanas linktelėjo. Keistas, salstelėjęs kvapas, kurį jie jau anks- 
čiau buvo užuodę, vis stiprėjo. Be to, artėdami prie durų jie jautė 
vis didėjantį karštį. Pasiekęs duris, Antuanas atsargiai pažvelgė į už 
jų esantį kambarėlį. 

— Atrodo, čia nieko nėra. 

— Primena Martos virtuvę, tik daug mažesnė, - nusivylusi pa- 
stebėjo Marija, kai jie ten įžengė. 

— O ko tu tikėjaisi? — kandžiai paklausė Antuanas, - lobio? 

Tam tikru požiūriu Marija buvo teisi. Kambario viduryje sto- 
vėjo krosnis, iš kurios sklido nepakenčiamas karštis. Ant jos stovėjo 
puodai, varinės keptuvės ir dubenys. Tuo ir priminė Martos virtuvę. 
Ant stalo, kuris tikriausiai tarnavo kaip darbo vieta, stovėjo ke- 
letas stiklinių buteliukų ir kolbų su įvairiais spalvotais ir skaidriais 

skysčiais. Šalia buvo išrikiuoti distiliavimo indai, skrodimo instru- 
mentai, geležinės dildės, grūstuvė, stikliniai ir akmeniniai indai, 
pastos, žolelės, taip pat paslėpti neaiškios sudėties milteliai. 

— Man tai neprimena savo amatu besiverčiančio virėjo darbo 
vietos. - Antuanas neslėpė augančio nerimo. - Manau, kad labiau 
tikėtina, jog tai alchemiko darbo vieta. 

Marijai šie įtarimai apie alchemiką nerūpėjo. Ji susidomėjusi ap- 
žiūrinėjo buteliukus su spirite užkonservuotais vabalais, kirmėlėmis, 
mažomis pelytėmis ir gyvatėmis, į stiklinį žvėryną buvo patekusi ir 
salamandra. Indų, spalvų ir medžiagų įvairovė kaustė ir Antuano 
dėmesį. Ant kai kurių indų buvo etiketės su lotyniškais, o keletas 
ir prancūziškais užrašais. Buteliukuose buvo arsenas, stibis, kalcio 
sulfatas, gyvsidabris ir netgi gyvatės distiliatas. Peržvelgęs užrašus 
Antuanas akį užmetė į krosnį, šalia kurios stovėjo medinis kibiras. 
Nors šis kėlė keistą pasibjaurėjimą, tačiau noras sužinoti, kas jo vi- 
duje, buvo stipresnis. Antuanas neryžtingai žengė jo link. Pirmiausia 
jis išvydo vien gleivėtą raudoną masę, jos buvo pusė kibiro. Staiga 
Antuanas suprato, kad ši pažliugusi košė — tai įvairių gyvių kruvinos 
žarnos ir galūnės. Iš gličios masės kyšojo nuplėšti karvelio sparnai. 
Įdėmiai apžiūrėjęs pastebėjo ir nutrauktą katės galvą, ir kažką, kas 
priminė užpakalinę šuns ar lapės koją. Turbūt čia buvo deginami 
šlykštūs velniškų ritualų likučiai. Tai paaiškintų keistą kvapą, kurį 
jie užuodė jau nuo giraitės krašto. Netikėtai tarp gyvūnų dvėselienos 
likučių Antuanas pastebėjo kažką baltą, primenantį kriauklės per- 
lamutrą. Antuanas negalėjo nuo jo atitraukti akių. Iš pradžių sme- 
genys atsisakė suvokti, ką jis prieš save mato. Tačiau tada jį apėmė 
siaubas. Tarp kruvinų šlykštynių plūduriavo naujagimio, kuriam 
buvo perpjauta gerklė, liekanos. Svirduliuodamas jis nusigręžė. 

— Marija! 

— Kas atsitiko, pone markize? Ko taip išblyškote? 

— Nieko. Tik turėtume kuo greičiau iš čia dingti. 

— Gerai, tuoj. — Marija smalsiai priėjo arčiau. — O kas kibire? 

Antuanas užstojo jai kelią. | 

— Nieko, — puolė ją šiurkščiai. — Tik bjaurios mirusių gyvūnų 
žarnos, jei labai nori žinoti. O dabar einam. 

Marija supykusi susiraukė. Ji jau norėjo atsikirsti, bet netikėtai 
koridoriuje išgirdo linksmą jaunos moters dainavimą. Apstulbusi 
Marija pažvelgė į jį. Antuanas bemat apieškojo kambarį. Šalia darbo 
stalo buvo kitos durys. Kol jie tyliai puolė prie jų, Antuanas dar spėjo 
paprašyti dangaus, kad jos būtų neužrakintos. Jis skubiai nulenkė 
rankeną. Jiems nusišypsojo laimė. Antuanas vikriai atidarė duris, 
ir jie įsmuko. Paskui vėl tyliai jas uždaręs, dar kiek nejudėdamas 
pastovėjo. Jis godžiai gaudė orą. Po atgrasaus radinio jis vengė giliai 
kvėpuoti, kad plaučiai išsivalytų nuo krauju užnuodyto raganos 
virtuvės oro. Kai galvoje vėl praskaidrėjo mintys, nesunkiai atpažino 
dainavimą, kuris teikė daugiau džiaugsmo. Moteris nepastebėjo 
jų įsibrovimo. Jis priėjo prie Marijos, ji tupėjo po langu ir smalsiai 
žvilgčiojo. Jauna tarnaitė, šiek tiek vyresnė nei ji, įžengė į kambarėlį 
ir pasilenkė prie krosnies. Po pažastimi ji laikė keletą šakų ir jas įmetė 
į ugnį. Su dideliu pasibjaurėjimu stebėjo Antuanas, kaip ji galiausiai 
prabėgomis panardino ranką į kibirą, kad kruviną turinį sudegintų 
krosnyje. Akimirką jam aptemo akys, tačiau kiek įstengdamas sten- 
gėsi nepasiduoti. Tada pačiupo Marijai už rankos ir nutempė ją. 
Tamsoje jie apėjo šėtono stulpą ir nužingsniavo krūmynų link.-Kai 
vėl teko brautis pro tankynę, Marijai išsprūdo nepasitenkinimas: 

— Kodėl taip šiurkščiai elgiatės su manimi? Aš jums nieko blogo | 
nepadariau. 

— Išsigandau, kad mus pagaus, - pamelavo Antuanas. - No- 
rėdamas išvengti kitų klausimų, piktai dar pridūrė: — Beje, tokiai 
mažai mergaitei kaip tu nedera kritikuoti savo šeimininko. Geriau 
pamąstykime, kaip iš čia ištrūkti. 

Praėję miškelį, priešais išvydo gyvenamąjį namą, tarsi šventiškai 
šviečiantį laivą tamsiame ežere. Visi apatinio aukšto kambariai buvo 
apšviesti ryškios šviesos. Antuanas ir Marija pažvelgė į aukštą sieną, 
juosiančią žemės sklypą, ir svarstė, kaip ją perlipti. Paieškas apsun- 
kino naktis. Galiausiai jie atsitrenkė į arti sienos augančią seną eglę, 
ja nesunkiai buvo galima palypėti aukščiau. 

— Užlipsi? — susirūpinęs paklausė Antuanas. 

Marija priekaištingai nusijuokė. 

— Kuo jūs mane laikote? Čia vaikų žaidimas. Jūsų sode aš dar ne 
tokiais medžiais karsčiausi. 

— Aišku, be leidimo. 

Marija vikriai sliuogė nuo šakos prie šakos. Tik kai atsistojo 
šalia Antuano prie sienos, narsumas išgaravo. Lyg mažas kačiukas 
ji leidosi keturiomis, kabindamasi už sienos akmenų. 

— Aš bijau, pone. Šokdama galiu nusisukti sprandą. 

— Būtų neblogai. - Antuanas tyčia grįžo prie savo įprasto sąmo- 
jingumo, stengdamasis, kad Marija jokiu būdu nepajustų jo nerimo 
dėl kraupaus radinio raganos virtuvėje. — Pasaulis tikrai neapsipils 
ašaromis, jei bus viena nepaklusnia mergaite mažiau. 

— Jūs žiaurus. Reikia tikėtis, kad susilaužysiu koją, o tada jūs 
turėsite nešti mane ant kupros. 

— Tuomet reikia pasirūpinti, kad saugiai nusileistum. Aš neturiu 
nė menkiausio noro tempti tave iki miesto. - Antuanas pritūpė ir 
vikriai nušoko žemėn, paskui nusipurtė nuo kojų žolę ir išskėtė 
rankas. — Dabar tu. Nebijok, aš tave sugausiu. 

Marija delsė. 

— Gali manimi pasitikėti. Tau nieko nenutiks. 

— Pažadate? 

— Pažadu. O dabar šok. 

Pritūpusi ji atsispyrė ir drebėdama nušoko jam į glėbį. 

— Visai neblogai. 

Netrukus jie pamatė priešais Monvuazen namus besirikiuojančią 
minią. Šalia dviejų liokajų, rankose laikančių degančius žibintus, 
priešais didelę puskarietę stovėjo durininkas ir kalbėjo smarkiai 
gestikuliuodamas. 

— Kas atsitiko, pone? 

— Nežinau. Bet išsiaiškinsiu. Tu lik čia. 

Marija sutiko neprieštaraudama. Antuanas pagalvojo, kad ti- 
kriausiai nuotykių poreikis šiandien buvo patenkintas. Jis vėl nusiavė 
aulinukus ir tyliai nusėlino prie grupelės. Buvo galima išgirsti tik 
žodžių nuotrupas. Vienas vyras pasakojo nešvankų juokelį, o šį kiti 
palydėjo garsiu juoku. Tuo tarpu Antuanas jau: buvo pasiekęs karietą 

ir sėlino aplink. Iš puskarietės dydžio buvo galima spėti, jog naktinis 
La Vuazen svečias buvo aukšto rango asmuo. Antuanas smalsiai nu- 
žiūrinėjo įkinkytus arklius ir nustebo. Kiekvienoje eilėje suskaičiavo 
po keturis. Tik hercogai ir karališkosios šeimos nariai turėjo teisę 
važiuoti aštuonių žirgų kinkiniu. Viltingai pažvelgė Antuanas durų 
link. Kas išeis, kai jos atsivers? Netikėtai arkliai ėmė nervingai rausti 
žemę kanopomis. Svetimas žmogus trikdė juos. Žirgas, prie kurio 
jis arčiausiai stovėjo, tyliai sužvengė ir atlošė galvą. Antuanas susi- 
rūpinęs pažvelgė per gyvūno nugarą į vyrus. Šie nekreipė dėmesio 
į žirgų bruzdėjimą ir toliau šnekėjosi. Tačiau jis nesijautė ramus. 
Kažkur turėjo būti dar ir vežėjas? Vos tik jis apie tai pagalvojo, kai 
atsidarė namo durys ir išėjo dvi moterys, lydimos vyriškio, su plačių 
atbrailų vežiko skrybėle. Kaip ir senės, kurią jis su Marija prieš keletą 
valandų matė palikdami namą, abiejų damų veidai buvo paslėpti 
po šydais. Liokajai tuojau pat nuskubėjo prie damų pašviesti joms 
tako, todėl Antuanas nespėjo nuo artėjančios šviesos sprukti į sau- 
gančią tamsą kiton gatvės pusėn. Pasijutęs esąs saugus, sustojo ir vėl 
stebėjo įvykius. Damos pasiekė karietą ir leidosi padedamos tarnų. 
Tada šie užėmė savo vietas ant puskarietės galinės dalies laiptelių, 
o vaikinas su skrybėle lipo priekyje į pasostę. Prieš timptelėdamas 
vadeles, įsitikino, jog liokajai pritvirtino žibintus prie karietos stogo. 
Dabar aiškiai matėsi emblema ant karietos šono. Antuanas giliai 
įkvėpė oro. Raudoname ir auksiniame fone ant dviejų kojų stovėjo 
liūtas. Kiekvienas atpažino šį herbą. Nepraėjo nė metų, kai apie jo 
savininkę kalbėjo visa Europa. Vežikas smarkiai timptelėjo vadeles. 
Žirgai pasipriešino ir trūktelėjo. 

Tai buvo nelaimingosios Luizos de la Valjev puskarietė, naktį 
triukšmingai pralėkusi pro Antuaną. 


XX SKYRIUS 


Sumažėjimas žmonių Sen Žermeno rūmų kambariuose liudijo, 
kad jų gyventoja Luiza de la Valjev prarado savo svarbą. 

— Ar galėčiau paklausti, gerbiamasis markize, kodėl norite ap- 
lankyti mano seserį? 

— Girdėjau, kad kunigaikštienė prislėgta, ir norėjau pasiteirauti 
apie jos savijautą. 

— Ir dėl to atvykote net iš Paryžiaus? — Markizo balse skambėjo 
suglumimas. 

— Jus stebina mano rūpestingumas? — paklausė Antuanas, nu- 
žvelgdamas vogčiomis mergaitiškai nugrimuotą palydovo veidą. 

— Taip, - nemaloniai nusijuokė markizas. 

— Iki šiol laikiau jus žmogumi, žengiančiu koja kojon su mada.— 
Pabrėždamas pastabą jis ranka mostelėjo tuščiame vestibiulyje. Mar- 
kizas de la Valjev nustebo išvydęs dar vieną asmenį, taip pat atvykusį 
iš sostinės pas kunigaikštienę. Jis įžengė į saloną kaip tik tada, kai 
ištįsusi figūra pakilo nuo ligonio lovos. Nors ji stovėjo nugara į juos, 
tačiau Antuanas iškart atpažino ją iš baisių drabužių. Tai buvo panelė 
dez Ejė. Kai ponios de Montespan tarnaitė atsigręžė į juos, nė vienas 
veido raumenėlis neišdavė nuostabos vėl su Antuanu susitikus po 
neseniai įvykusio pokalbio. 

— Panele dez Ejė! - sušuko markizas. —- Aš maniau, kad jūs Par- 
yžiuje su savo šeimininke. 

— Ponia de Montespan atsiuntė mane čionai, kai sužinojo apie 
kunigaikštienės negalavimą. Ji įdavė man vaistų ir nori sužinoti apie 
savo draugės sveikatą. 

— Perduokite poniai de Montespan mūsų padėką, - skubiai pa- 
reiškė la Valjer ir nuleido akis susidūręs su skvarbiu panelės dez Ejė 
žvilgsniu. 

Ši linktelėjo galvą ir išėjo iš salono, nė nepažvelgusi į ligonį. Luiza 
de la Valjev abejingai stebėjo lankytojų susitikimą. Ji gulėjo salono 
nišoje esančioje lovoje ir prisimerkusi žvelgė į vieną kambario tašką. 

— Ponia, - atsižvelgdamas į keblią namų šeimininkės padėtį, 
Antuanas nulenkė galvą žemiau, nei reikalavo etiketas. — Aš taip 
pat noriu pasiteirauti apie jūsų sveikatą. 

Neišgirdęs atsakymo žvelgė Antuanas su užuojauta į nelaimingą 
moterį, skendinčią tarp pagalvių. 

— Kodėl? — Pavargusios kunigaikštienės akys klausiamai žvelgė 
ijį 

Antuanas pasijuto bejėgis. Keliaudamas čia iš Paryžiaus, jis 
buvo sumąstęs, kaip kuo daugiau iš kunigaikštienės iškvosti žinių. 
Apie tai, kad ji, ne taip seniai buvusi geriausia Prancūzijos dvaro 
moteris, reikalaus pasiaiškinti dėl paprasto ligonio lankymo, visai 
nepagalvojo. 

— Mus sieja toks pars likimas, ponia, - kiek pamąstęs atsakė 
Antuanas ir kaip pasiteisinimą mintyse pridūrė, jog nemeluoja. 

Lengva šypsenėlė švystelėjo Luizos de la Valjev veide. 

— Ne visai tiesa, pone. Nes priešingai nei aš, jūs sugrįžote. Ma- 
lonėkite, - kreipėsi ji į brolį, - palikite mus vienus. 

Kai markizas de la Valjev pasišalino, ji lėtai mostelėjo parody- 
dama kėdės pusėn. 

— Sėskitės, o tada sakykite, kas jus iš tikrųjų čia atvedė. 

— Būsiu atviras. - Antuanas nervingai čiupinėjosi rankogalius. 
Vaidmuo, kurį jis ketino čia suvaidinti, visai nepatiko. — Neseniai 
mačiau jūsų ekipažą prie abejotinos reputacijos moters namo. Ją 
vadina La Vuazen. Sakykite, ko jums ten prireikė? 

— Karščiu žibančios kunigaikštienės akys siaubingai išsiplėtė. 

— Prašau išeiti, — sušnabždėjo ji ir susmuko tarp pagalvių. 

Antuanas sunkiai tvardėsi — norėjo griebti už sulysusios rankos, 
kuri išbalusi kaip lavono pakilo nuo raudonos pagalvės. Bet, užuot 


tai padaręs, toliau ramiai klausinėjo. 


— Ponia Monvuazen, toks jos tikrasis vardas, užsidirba pragyve- 
nimui raganaudama ir darydama abortus. Ar jūs tai žinojote? 

— Nežinojau. 

— Tačiau apsilankėte pas ją? Jūs nėščia? 

— Aš, nėščia? — Kunigaikštienės juokas nuskambėjo šiurkščiai 
ir liūdnai. — Po to, kai karalius susidorojo su manimi, jūs nerasite 
dvare nė vieno vyro, kuris drįstų prie manęs prieiti. Aš pralaimėjau, 
pone. Kieno vaiką aš galėčiau nešioti po širdimi? 

Antuanas nutaisė dirbtinę šypseną: 

— Tai tada burtai atvedė jus pas La Vuazen? 

Netikėtai atstumtos meilužės akyse suliepsnojo kažkas pana- 
šaus į karingumą. Neslėpdama pagiežos veide ji pasitiko Antuano 
dirbtinę šypseną: 

— Būkite tikras, pone, jei naudočiausi kokiais nors burtais, tai 
mano padėtis dabar nebūtų tokia beviltiška. 

— Tai jau, taip. Turėtų būti baisu patekti į tokią beviltišką padėtį 
senų pavyduolių akivaizdoje. Kalbama, kad Orleano kunigaikštienė 
jūsų ypač nekentė, nes anuomet per jus neteko karaliaus. 

— Jei manote, kad aš nužudžiau Madam, pone markize, tai tada 
kvailumas pranoksta jūsų nekruopštumą. Kodėl turėčiau norėti ją 
pašalinti? — Per vėlai pastebėjo kunigaikštienė savo klaidą ir pri- 
kando liežuvį. 

— Ponia, aš nieko panašaus neketinau sakyti. Kunigaikštienė 
mirė nuo apendicito, ar ne? — tarė Antuanas su apsimestiniu ne- 
kaltumu. 

— Ko čia atvykote? Pinigų? — Ji greitai nusiėmė nuo piršto žiedą 
ir ištiesė Antuanui. — Aš nieko neturiu. Imkit šitą žiedą. Karalius 
padovanojo man jį mūsų pirmos dukters gimimo dienos proga. Jis 
vertas mažiausiai 10 000 livrų. 

— Pasilikite papuošalą sau, ponia. Jūsų padėtis reikalauja tausoti 
savo daiktus. 

— Jei ne pinigai, tai kas jūs atvedė pas mane? | 

— Kartais žinojimas vertingesnis už auksą. Mane domina, kas be 
jūsų dar yra La Vuazen klientai. 

— Aišku. Jau pamatėte, kad pas mane nieko nepešite. Tai dabar 
ieškote kitos aukos, iš kurios šantažuodamas galėtumėte išvilioti 
pinigų. 

— Sakykite, ponia kunigaikštiene, ar tai būtų pelningas verslas 
bajorui, kuris norėtų užsidirbti? 

— Aš neatpažįstu jūsų, markize. — Kunigaikštienės šviesiai rudos 
akys, nepatikliai žvelgdamos į jo veidą, ieškojo atsakymo. - Ar jūs 
tas pats vyras, kuris prieš keletą savaičių taip drąsiai apgynėte mažą 
Ipolitą nuo siaubingos bausmės? Tada maniau sutikusi gerą sielą. 

Antuanas vengė jos žvilgsnio: 

— Pasakykite apsilankymo pas La Vuazen priežastį, — šiurkščiai 
tarė jis. — Tikitės jos stebuklingomis tinktūromis atgaivinti veido 
spalvą? Norite susigrąžinti karaliaus simpatiją? 

— Užteks, - kūkčiodama Luiza de la Valjev rankomis užsidengė 
veidą. 

Jos kairioji suknelės rankovė atidengė aplink riešą tvirtai užvy- 
niotą raištį. Baltos marlės sluoksniuose matėsi tamsi dėmė. Antuanas 
spoksojo į rankos tvarstį ir jautė, kaip kraujas plūdo į veidą. Prieš 
keletą dienų Paryžiuje sklandė gandas, kad buvusi meilužė nualpo. 
Kad iš tiesų tai buvo bandymas nusižudyti, apie tai miesto salonuose 
niekas nežinojo. 

— Ponia! — Netikėtai išgaravo Antuano klastingumas. Jis pasi- 
lenkė susirūpinęs ir švelniai nurišo tvarstį. - Ką jūs padarėte? 

Luizos de la Valjev rankos iš lėto slydo jos išblyškusiais skruos- 
tais. Antuanas atsitraukė. Jos mieli veido bruožai, anuomet žavėję 
karalių, buvo iškreipti abejonių ir liūdesio. 

— Pone markize, - ištarė ji vos girdimai. — Jūsų kelias pas mane 
nebuvo beprasmis. Nes kai ką galiu jums atskleisti. Šitoje auksinėje 
vietoje yra būtybių, tokių nusivylusių, kad net bando nusižudyti. 
O dabar eikite. Daugiau iš manęs nieko nesužinosite. ; 

Nebyliai ji nusigręžė ir kaip mažas vaikas sudėjo rankas ant 
šlaunų. Antuanas pašoko nuo kėdės ir paliko kunigaikštienės de 
Vožur apartamentus. Dar niekada gyvenime jis nebuvo taip sugė- 
dintas. 


XXI SKYRIUS 


Kaip skaisčiai šviečia saulė, kai jos šviesa skverbiasi per nuvalytus 
langus, Marijos šią priešpietę beveik nedomino. Tačiau buvo proga 
pamąstyti apie šviesos ir žibančio stiklo sąveiką. Piktai panardi- 
nusi švelnią odinę skepetaitę į šaltą, purviną vandenį, ji jau ketino 
blizginti kitą švinu aplipusį langą. Širdį slegiantis sunkus akmuo 
nelengvino darbo. Nepatenkinta nužvelgė ji langus, kurie dar laukė 
savo eilės. Ir visa ta katorga tik todėl, kad markizas buvo inoringesnis 
už seną skalbėją. Ji tyliai apdovanojo jį švelniais keiksmais. 

Po vakarykščio apsilankymo pas kunigaikštienę de Vožur jis su 
ja vėl elgėsi kaip ir anksčiau. O ji tik paklausė, ar Sen Žermene buvo 
sutikęs karalių ir ką turėjo bendra jo apsilankymas pas kunigaikštienę 
su ragana. Bent jau atsakymo į šį klausimą ji buvo tikrai nusipelniusi. 
Kas gi su juo valandų valandas šliaužiojo po La Vuazen namus? 

Be to, kuo ji kalta, jei jo apsilankymas nebuvo toks sėkmingas, 
kaip tikėjosi? 

— Palik mane ramybėje. — Daugiau nė žodžio nepratarė grįžęs, 
kai ji nuskubėjo prie jo. 

Į jokius klausimus taip ir nesulaukė atsakymo. Negana to, mar- 
kizas užsidarė savo kambaryje ir neišlindo visą dieną. Šiaip ne taip 
pavyko Marijai sutramdyti savo smalsumą ir prastumti nykų vakarą 
Martos ir tylenio Augusto draugijoje. Juk valdytojas mažame mar- 
kizo Paryžiaus namų ūkyje nesikalbėjo su ja. Bet ji neketino taip 
lengvai nusileisti markizui. Todėl šiandien skubėjo baigti ruošą ir 
priprašė Martą leisti jai nunešti padėklą su kava, kurią virėja kie- 

kvieną rytą patiekdavo markizui. Šv. Eustachijaus bažnyčios varpai 
ką tik mušė dešimt kartų, kai ji įžengė į jo miegamąjį. Jos šeimi- 
ninkas jau buvo atsibudęs, bet dar gulėjo vilkėdamas plonais marš- 
kiniais ir užsiklojęs sujaukta šilkine antklode kažką rašė mažoje 
juodoje knygelėje. 

— Padėk padėklą ant stalo, - sumurmėjo jis nepakėlęs galvos. 

Marija padarė taip, kaip buvo liepta, ir neryžtingai stovėjo kam- 
baryje. | 

— Ko dar? Jei reikia pinigų turgui, eik pas Augustą. 

— Linkiu gražaus ir gero ryto, pone markize. 

Nuostaba, su kuria jis iš pradžių pažvelgė į ją, greitai dingo. 

— Kur Marta? - sušuko jis piktai. 

— Marta užsiėmusi. Ji ketina virti vaisius, todėl šiandien mane 
pasiuntė. 

Markizas nepatenkintas sučiaupė lūpas. Neatrodė, kad jis nu- 
jautęs jos melą. 

— Tai kaip vakar sekėsi karaliaus pilyje? — išsprūdo Marijai prieš 
jam atsikratant jos. | 

— Tai neturi nieko bendra su tavimi, o dabar palik mane vieną. 

Jis nusigręžė ir panardino savo plunksną į šalia lovos esantį bute- 
liuką su rašalu. Atrodo, jo neerzino, kad rašalas lašėjo nuo plunksnos 
ir ant patalynės skleidė dideles juodas dėmes. Netrukus plunksna vėl 
skrebeno lapą ir markizas vėl įsitraukė į savo rašymą, tad ir Marijai 
pasirodė, kad jis visai pamiršo apie jos buvimą. Ji kantriai šiek tiek 
luktelėjo, tada žengė kelis žingsnius prie didelės lovos. 

— Galbūt galėtume kartu pamąstyti, ką toliau daryti. O jei ap- 
lankytume raganą? 

— Tik nepradėk, — pareiškė jis nė nežvilgtelęs į ją. - Aš šiandien 
neturiu laiko klausytis įžūlios kaimo mergiotės pasiūlymų. 

Marija jautė, kaip jos veidą išpylė raudonis. Kaip jis galėjo taip 
šaltai su ja elgtis po to, ką jie kartu patyrė. 

— Aš nesu kvaila.- Įtūžus treptelėjo koja. — Priešingai, aš gu- 
dresnė už jus. Jei manęs nebūtų, tai ir toliau manytumėte, kad 
markizas d Efija nužudė Orleano kunigaikštienę. 

— Galbūt. 

Atrodo, jos priekaištai buvo beprasmiai. 

— Manęs vos nesupjaustė į gabaliukus tik todėl, kad palikote 
vieną viešnamyje. 

— Marija, pakaks. 

Ji tyčia nekreipė dėmesio į šaltį šeimininko balse. 

— Man nuobodu. 

Trinktelėdamas markizas užvertė knygą ir užsiklojo. 

— Jei neturi kuo užsiimti, aš tau surasiu darbo. 

Jis basas nušlepsėjo prie stalo ir į dubenį įsipylė garuojančio 
skysčio. 

— Reikėtų nuvalyti viešbučio priekinės pusės langus. Gali imtis 
jų. 

— Koks skirtumas, kad tie langai purvini, vis tiek toje namų 
dalyje niekas negyvena. 

— Tačiau aš noriu, kad jie blizgėtų kaip deimantai, supratai? — 
Įspėdamas jis iškėlė smilių. - Mes, Montanjakai, esame Karolio 
Didžiojo palikuonys. Mano genealoginis medis yra ilgesnis už ka- 
raliaus, ir būtų gėda, jei pro purvinus mano miesto namo langus 
nebūtų galima matyti pasaulio. 

— Pone! 

Grėsmingas jokių prieštaravimų nepakeliantis markizo žvilgsnis 
privertė Mariją nutilti. 

Tad ji šluostė vieną langą po kito, praskaidrindama darbą niū- 
riomis mintimis ir stebėdama kasdienį stumdymąsi Virdulio gatvėje. 
Pagaliau, kai pirštai visai išmirko, o nugarą paskaudo nuo lanksty- 
mosi, Marija užsiropštė ant palangės, prisitraukė kojas, čiupo rau- 
doną obuolį, kurį Marta davė kaip paguodą, ir žiūrėjo į gatvę. Ple- 
pėdamos garve ėjo dvi gerai apsirengusios miestietės, o jų pirkinius 
iš paskos nešė tarnai. Tiesiai po jos langu peilių galąstojas įsirengė 
krautuvėlę, ir keleto namų indų plovėjos atskubėjo pagaląsti savo 
ponų pjovimo įrankius. Jos čia susibūrusios juokėsi ir plepėjo, netgi 
atrodė laimingos trumpam atitrūkusios nuo dienos darbų. Marija 
pavydžiai stebėjo linksmą šurmulį. Jaunas vyras slampinėjo palei 

gatvę. Jo madingi drabužiai, siuvinėta liemenė ir maža špaga, ne- 
rūpestingai kabanti ant klubų, Marijai nemaloniai priminė vyrus iš 
Šalmar rūmų. Buvo neįmanoma nepastebėti, kad tas stileiva traukė 
ir laukiančių tarnaičių dėmesį. Jos, bakstelėjusios viena kitai kikeno, 
kai jis praeidavo pro jas. Jis išdidžiai nusuko savo dailų veidą nuo 
tarnaičių ir apžiūrinėjo Montanjakų viešbučio išorę. „Tikrai, — pa- 
galvojo Marija, — jis buvo įpratęs prie tokio dėmesio.“ Tuo metu 
ji jau buvo sugraužusi pusę obuolio ir nusprendė pataupyti likusį 
pertraukos laiką. Dūsaudama nušoko nuo palangės ir jau ketino 
imtis kito lango. Tiesa, paslapčia tikėjosi, kad markizas ją susiras 
ir atleis nuo bausmės. Bet laikas bėgo, o jis nesirodė. Prieš pietus 
Marta atnešė jai gabaliuką kumpio ir riekę duonos, Marija puolė 
valgį kaip išbadėjęs vilkas. 

— Nekreipk dėmesio, vaikeli, — tarė jai kuprota virėja, — kai aš 
buvau tavo metų, markizo senelis privertė mane išskalbti visus bal- 
tinius vien dėl to, kad skrynioje, kurioje mes juos laikėme, rado 
pelę, — gūžtelėjusi pečiais pridūrė: — Tokie jau tie Montanjako šei- 
mininkai. 

Kai šitiek nebaigto darbo, nuoširdūs Martos žodžiai nepaguodė 
Marijos. Juk ji visą rytą praleido blizgindama priekinius namo 
langus. 

Po pietų vėl trumpam įsitaisė ant palangės, suvalgė likusį obuolį 
ir stebėjo gatvę. Peiliakalys jau buvo baigęs darbą ir dingęs. Buvo 
praneštas uždengtas portšežas. Jis pavojingai susiūbavo, nes skubė- 
dami nešėjai bandė įsibrauti pro namo duris, kad padarytų vietos 
dviem raitiems žandarams. Kai žirgai pralėkė, jie toliau pajudėjo. 
Tarp kelių pėsčiųjų, sekančių paskui žirgus, Marija vėl pastebėjo tą 
patį jauną stileivą, matytą dar prieš pietus. Jis nerūpestingai žings- 
niavo priekyje kitų, tikriausiai norėdamas apsaugoti savo odinius 
aulinukus nuo gatvės šiukšlių. Marijai jo manieringi judesiai pasi- 
rodė juokingi. Vyras dingo jai iš akiračio, bet netrukus vėl pasirodė 
ir įsitaisė priešais vartus. Jis paėmė žiupsnelį tabako, tada iš rankovės 
išsitraukė juokingai didelę nosinę ir nusišluostė nosį. „Jis kažkur 
turi mylimąją“, - pagalvojo Marija, ir tikėjosi slapčia ją pamatyti. 


Išsižiojusi panardino skudurą į kibirą su vandeniu ir ėmėsi kito 
lango. Netikėtai ji pamatė Augustą, skubantį gatve turgaus halių 
link. Šiek tiek vėliau sustojo karieta priešais namų vartus. Augustas 
iššoko, pradingo portale ir netrukus sugrįžo atgal, lydimas markizo. 
Prieš įlipdamas į karietą, markizas stabtelėjo ir tikrindamas pažvelgė 
į ją. Ji jau ketino persisverti pro langą, kad pamatytų, į kurią pusę 
važiuos, kai laiku susigriebė ir į šeimininko žvilgsnį atsakė, kaip ji 
įsivaizdavo, abejinga veido išraiška. Jis nusilenkė pašaipiai šyptelėjęs 
ir dingo karietoje. Augustas mostelėjo vežikui, ir žirgai pajudėjo. 
Marija karietą nulydėjo piktu žvilgsniu. Jos paskutinė viltis, kad 
nebereikės atlikti bausmės, nuvažiavo kartu. Ji energingai susižve- 
jojo skudurą kibire ir iš visos jėgos jį išgręžė iki paskutinio lašelio. 
Susiraukusi ji stengėsi įsivaizduoti, kad valyti skirtas odos gabaliukas 
jos rankose buvo langų savininkas. Ji visai nepastebėjo, kad jaunas 
vyras, kuris ką tik stovėjo priešais vartus, taip pat buvo dingęs. 


Marija užsimerkė. Kažkas ją pažadino, tačiau nežinojo kas. Užsi- 
miegojusi ji nusvirduliavo į kampą, kuriame stovėjo naktipuodis, ir 
virpėdama pakėlė marškinių kraštą. Šniokšdama šilta čiurkšlė sruvo 
į molinio dubens dugną. Baigusi nupėdino atgal į lovą, užsidengė 
abi ausis antklode ir užsimerkė. Ir vėl. 

Marija atsisėdo ir įsitempusi klausėsi tamsoje. Garsai sklido iš 
apačios. Kažkas dainavo. Ji pakilo ir išlindo iš savo kambarėlio į 
tamsų, siaurą koridorių po stogu, kur buvo Montanjakų viešbučio 
tarnų kambariai. Dabar ji aiškiai girdėjo. Tai buvo markizas. Jis 
dainavo, tiksliau, alkoholio prisodrintu balsu traukė nešvankią 
dainušką. Bet jis buvo ne vienas. Vyriškas juokas lydėjo naktinį 
pasirodymą. Susierzinusi grįžo Marija į kambarį. Vėl atsigulė ant 
savo šiaudinio čiužinio ir prisimerkė. Visą dieną ji tuo tik ir užsiėmė, 
kad pyko ant markizo, tad tikrai nebuvo nusiteikusi jam paaukoti 
dar ir savo miegą. Ji valandėlę kvėpavo ramiai ir lygiai, stengdamasi 
išmesti iš savo galvos mintis apie namų šeimininką. Mintimis ji 
nuklydo į virtuvėje esančius virtus vaisius, kurie tik ir laukė, kad 
juos kas slapčia suvalgytų. Paskui prisiminė tarnaites, kurias stebėjo 

šiandien prieš pietus, galbūt jai reikėtų pabandyti susidraugauti 
su viena iš jų. Ketino paprašyti Augusto dar vienos antklodės, nes 
greitai čia, viršuje, bus nepakenčiamai šalta. Suko galvą apie išvyką 
į paukščių turgų Didžiojo Augustino krantinėje, į šią išvyką Marta 
ją norėjo pasiimti. Veltui. Jos mintys nuo riebių, gagenančių ančių 
neišvengiamai grįžo prie markizo. 

Marija apsivertė ant kito šono ir pabandė viską iš naujo. Ga- 
liausiai susierzinusi turėjo pripažinti, kad neturi daugiau apie ką 
galvoti, kas nebūtų susiję su markizu. Ji mielai norėtų sužinoti, 
kas nutiko per apsilankymą pas kunigaikštienę. Be to, jai knietėjo 
sužinoti, kaip atrodė karaliaus rūmai viduje. Ar iš tikrųjų jo lova 
plūduriavo skysto aukso ežere ir ją buvo galima pasiekti stikliniais 
tiltais? Ir kodėl kunigaikštienė, kilminga dama, važiavo savo ka- 
rieta į Paryžių, kad apsilankytų raganos namuose? Marija atsisėdo. 
Nebebuvo prasmės gulėti. Jai neužmigo, ir tiek. Nors šią naktį ji 
tikrai nesulauks atsakymų į savo klausimus, bet dabar šiek tiek ga- 
lėjo pasmaguriauti obuolių tyrės, kol ji dar stovėjo neuždengta vir- 
tuvėje ant lentynos. O kadangi buvo pakeliui, tai kartu pažiūrės, 
kas tokią vėlyvą valandą su markizu linksminasi. Marija išlipo iš 
lovos ir įsispyrė į aulinukus. Pečius apsigaubė antklode ir nusėlino 
koridoriumi. Tada sustojusi ėmė klausytis. Iš namo apačios nieko 
nesigirdėjo, tačiau netikėtai pasigirdo garsus virėjos knarkimas. Iš 
keturių markizo tarnų, besirūpinančių jo namų ūkiu, ji ir Marta 
buvo vienintelės, čia miegančios. Augustas išsigandęs triukšmingo 
Martos miego, pasitraukė pas Mišelį, samdinį, gyvenantį kambaryje 
virš ištuštėjusio tvarto. Marija neapsisprendė, į kurią pusę žengti. 
Netrukus ji pakluso pilvui ir nusileido į virtuvę. Kai iki soties prisi- 
smaguriavo saldžios tyrės ir kai kelią į jos skrandį surado gabaliukas 
lašinių, nusprendė atskleisti paslaptingąjį markizo nakties draugą. 
Grįždama Marija sustingo laukiamajame ir įtrempė klausą. Tačiau, 
be garsų, kuriuos skleidė seni griuvėsiai kaip Montanjakų viešbutis 
naktį, buvo tylu. Tikriausiai markizas jau miegojo, o jo lankytojas 
seniausiai išėjo, toptelėjo jai liūdnai. Ji mielai būtų sužinojusi, ko- 
kiomis priemonėmis, be baisiojo dainavimo, markizas linksmino 

naktinį lankytoją. Ji tyliai šmėkštelėjo priešais laiptus ir susilenkus 
nutipeno akmeniniais laiptais. Šių atsargumo priemonių net ne- 
reikėjo, nes, be nepatiklios Martos, kuri viršuje gulėdama knarkė, 
nieko nedomintų, kas čia vidury nakties slankioja. Nors Marijai tai 
nerūpėjo. Jai buvo kur kas maloniau apsimesti, tarsi ji būtų vagis, 
paslapčia slampinėjanti po namus. Pasiekusi galeriją, Marija įsi- 
spraudė į tamsų kampą ir stipriau apsigaubė antklode. Ji džiaugėsi, 
kad sumąstė užsimesti sau ant pečių šį šiltą apklotą. Vis dėlto šaltis 
skverbėsi į galūnes ir kaulus. Mėgavimasis naktiniu pasivaikščiojimu 
netrukus išblės. Norėdama patenkinti smalsumą, ji turėjo šiek tiek 
paskubėti. Dešinėje tęsėsi ilgas koridorius, kurio gale buvo jos šei- 
mininko kambariai. Ji greitai nudūmė jų pusėn. Dvokiantis kilimas 
sugėrė batų kaukšėjimą. Priešais miegamąjį sustojo ir nepatenkinta 
įbedė akis į užrakintas duris, pro kurių plyšį skverbėsi silpna šviesa. 
Marija kiek pasvarstė, ar išdrįstų atsargiai nulenkti durų rankeną, 
tačiau apsigalvojo. Ji nutipeno atgal iki priešpaskutinių durų, už 
kurių buvo jos šeimininko persirengimo kambarys. Marijai pasisekė, 
nes durys buvo tik praviros. Atsargiai jas patraukė per slenksčio pla- 
tumą, bet girgždantys vyriai privertė akimirką sustingti. Ji įrempė 
ausis, tačiau iš miegamojo neišgirdo jokio garso. Tikriausiai Marija iš 
tikrųjų atėjo per vėlai ir, be miegančio girtuoklio, nieko nebuvo. Bet 
būdama čia, ji nusprendė bent jau apsižvalgyti. Marija šmurkštelėjo 
pro praviras duris ir nutipeno ant pirštų galiukų prie užuolaidos, 
skiriančios šeimininko miegamąjį nuo persirengimo kambario. 
Staiga ji išgirdo duslų garsą, tarsi šnarėtų popierius. Marija iš lėto 
patraukė už aksominės juostos, kad galėtų matyti lovą. Pusnuogis 
markizas gulėjo nejudėdamas skersai lovos ant antklodės. Vadinasi, 
ji buvo teisi — jis kietai miegojo. Ji greitai pačiupo už siauro plyšio, 
kuris buvo už užuolaidos. Kairėje lovos pusėje ant tualetinio sta- 
liuko matėsi ant stovo užmautas markizo perukas. Tai buvo dviejų 
šviesių garbanų puošmena, kurią jis užsisakė, kai tokių perukų atsi- 
rado Paryžiuje. Marta sakė, kad jų vertė prilygo sumai, leidžiančiai 
valstiečių šeimai pramisti visus metus. Markizas nešiojo šią brangią 
plaukų puošmeną tik oficialiomis progomis, kai būdavo pakviestas 

ar eidavo į dvarą. Marija jau norėjo paleisti užuolaidą, bet stabtelėjo. 
Ant kito stovo, ant kurio įprastai buvo laikomas antras perukas, kai 
jis nedengdavo markizo galvos, dabar stirksojo tamsiai rudų plaukų 
garbanos. Ji vėl išgirdo duslų popieriaus šlamėjimą. Marija atsargiai 
plačiau praskleidė užuolaidą. Už kelių žingsnių, atsukęs jai nugarą 
stovėjo nepažįstamas vyras. Kaip ir markizas, jis buvo pusnuogis, 
tačiau dar buvo ir nusiėmęs peruką, nes matėsi jo pasišiaušę tamsūs 
plaukai. Būtent šią akimirką jis apsižvalgė. Nustebusi Marija pa- 
matė, kad laikydamas rankoje jis ir vartė juodą knygelę, į kurią 
markizas šįryt rašė. Bet ji dar labiau nustebo, nes pažino stileivą, 
kurį matė dieną Virdulio gatvėje. Nors jo išvaizda kiek pasikeitė dėl 
menkos aprangos ir trumpų plaukų, tačiau nekilo jokių abejonių, 
jog tai buvo tas pats žmogus. Vyras ramiausiai padėjo knygelę į šalį 
ir iš už diržo išsitraukė mažą peiliuką. Pasirengęs pulti, iškėlė ranką 
ir tyliai artinosi prie miegančio markizo. Marija iš siaubo paleido 
užuolaidą. Nepažįstamojo ketinimai buvo aiškūs — jis nudurs jos 
miegantį šeimininką, o tada pasiims knygelę ir pabėgs. Ji turėjo trūks 
plyš sulaikyti vaikiną nuo šio gėdingo užmojo. Bet kaip? Markizas jai 
tikrai nepadės, tuo ji buvo įsitikinusi. Net jei jis ir nubustų, turbūt 
būtų per daug apdujęs, kad įveiktų nusikaltėlį. Siaubas apėmė ją. 
Galbūt vyras jau apsvaigino markizą, kad vėliau galėtų ramiausiai jį 
nužudyti. Bet kaip ji galėtų įveikti šitą niekšą? Ieškodamas ginklo, 
lakstė jos žvilgsnis po tamsų kambarį. Nemąstydama ji stvėrė žva- 
kidę ir rėkdama įsiveržė į gretimą kambarį. Priešininko sumišimas 
jai suteikė vilčių. Marija stipriai trenkė žudikui tiesiai į galvą. Šis, 
sudejavęs iš skausmo, susvirduliavo ir visu svoriu užgriuvo ant mar- 
kizo. Prabėgomis Marija pastebėjo, kad po vyru kažkas sujudėjo. 
Ačiū Dievui - Markizas nubudo. Tačiau džiaugsmas netruko ilgai, 
nes jos priešininkas vėl atsikėlė. 

— Gelbėkit, pone! Jus nori nužudyti. - Marija sušuko vėl trenk- 
dama. | 

Tačiau šįkart vaikinas jau žinojo. Jis bandė jai suduoti. Suleido 
nagus jai į riešą. Marija kiek galėdama stengėsi ištrūkti. Veltui. 
Trinktelėjusi ant grindų nukrito žvakidė. Marijos žvilgsnis lyg žaibas 

pasiekė lovą, iš kurios sunkiai kėlėsi markizas. Tačiau netrukus dingo 
iš akiračio ir duslus trenksmas patvirtino, jog markizas jai nepadės. 
Ji bejėgė liko vienui viena su piktu įsibrovėliu, kurio net mirtis ne- 
gąsdino. Tačiau, užuot tęsęs savo purviną darbą, jis sviedė Mariją 
į šalį, ir ši skausmingai atsitrenkė į lovos koją. Susirietusi ji laukė 
mirtino smūgio, bet nesulaukė. Atsikėlusi pamatė, kaip jos prieši- 
ninkas paskubomis rinkosi savo išmėtytus drabužius. Jis skubiai, 
todėl kreivai užsimetė rudų garbanų gaurus ir puolė prie durų. 
Pažvelgusi į markizo pusę, ji išvydo, kad šis bandė stotis. Staiga 
bėglys sustojo. Jis puolė prie tualetinio staliuko ir čiupo juodą kny- 
gelę, kurią ten buvo padėjęs. Palengvėjimas, kad dar gyva, taip pat 
juokingas pusnuogio priešininko vaizdas įkvėpė jai naujos drąsos. 
Paskubomis ji pašoko ir užtvėrė jam kelią, kai šis bandė sprukti su 
savo laimikiu iš kambario. 

— Padėk. 

Patenkinta pastebėjo ji kraujuojančią žaizdą ant vyro skruosto, 
kuri atsirado nuo jos smūgio. 

— Dink iš kelio, rupūže. — Balsas buvo greičiau baisus nei gra- 
sinantis. 

Marija, kiek padvejojusi, puolė jį ir įniršusi suleido dantis į jo 
dilbį. Spiegimas pripildė kambarį ir knygutė nukrito ant žemės. 
Vyras beviltiškai stengėsi ja nusikratyti, nes Marija, lyg energingas 
šuo, įsikibęs pagalvę, laikė jį savo nasruose. Galiausiai vyras ėmė ją 
spardyti, tačiau ji vikriai atrėmė visus smūgius. Staiga ji pajuto aštrų 
skausmą pakaušyje. Ją tempė už sprando taip, kad buvo priversta pa- 
leisti priešininką. Tačiau jai pavyko nutverti už mažo peilio, kuris jau 
gulėjo makštyje prie diržo. Marija nutvėrė jį ir jau ketino vėl pulti, 
bet buvo energingai pagriebta už peties ir nustumta į šalį. Bandant 
sustabdyti vėlyvą svečią, markizui buvo suteikta mažiau sėkmės 
nei jai. Stiprus smūgis į kilmingos išvaizdos nosį vėl nubloškė jos 
šeimininką. O dar prieš bandant jiems kartu pargriauti vaikiną, jis 
jau buvo pasprukęs pro duris. Sunkiai alsuodama Marija susmuko 
ant grindų. Kai atgavo kvapą, patenkinta pastebėjo, kad šeimininko 
užrašų knygelė liko išsaugota. Tada ji iš dėklo išsitraukė peilį ir per- 

galingai laikė jį iškėlus kaip laimikį. Iš tiesų jis net neprisiminė to, 
kuriuo galima žudyti, o labiau panėšėjo į peilį, skirtą pjaustyti. Maža 
aštri geležtė buvo įsprausta į masyvaus sidabro kriaunas su išraižytu 
herbu. Jame buvo pavaizduotas raktas ir trys rutuliai. Tarsi pro rūką 
ji prisiminė, kad ne per seniausiai buvo mačiusi kažką panašaus. 

Marija tupėjo priešais židinį ir stipriai, kiek pajėgdama pūtė. 
Netoliese šv. Eustachijaus varpai mušė antrą valandą. Ji vėl įtraukė 
pilnus plaučius oro ir stipriai išpūtė. Pagaliau įsižiebė maža melsva 
liepsnelė supjaustytų šakų ir prakurų krūvoje. Patenkinta ji žvilg- 
telėjo į markizą, kuris sėdėjo ištiesęs kojas krėsle ir kažkur spok- 
sojo. 

— Tuoj bus šilta. 

— Ačiū. 

Ji atsisėdo priešais jį, sunėrė rankas ir laukė, kol jis pagaliau tars 
žodį. Protarpiais ji vogčiomis žvilgčiojo jo pusėn. 

— Ko tu spoksai į mane? 

— Aš nespoksau. 

— Ne, tu spoksai. Manai, nematau? Tu mane erzini. 

Marija nukreipė dėmesį į rankas ant pilvo ir paklusniai atsi- 
duso. 

— Ką? 

— Nieko. 

Suirzęs pastūmė markizas jai obuolių tyrės dubenį, kurį ji buvo 
atnešusi jam iš virtuvės. 

— Valgyk tu. Aš nealkanas. 

Kažką panašaus Marija nujautė ir todėl prikrovė daugiau, kai 
dubuo jau buvo pilnas. Ji tylėdama ėmė valgyti šaukštu, gerai žino- 
dama, jog dabar yra stebima. 

— Sakyk, kodėl tu taip vėlai nemiegojai? 

— Mane prispyrė reikalas. 

— Ir todėl tu vidury nakties slampinėjai aplink mano miega- 
mąjį: 

— Aš išgirdau triukšmą. 

— Kokį? — Jis palinko į priekį ir įtariai žiūrėjo jai į veidą. 

Marija pasijuto nesmagiai. 

— Būtent triukšmą. Be to, negalėjau užmigti. Todėl nusileidau 
į virtuvę ir atsigėriau vandens. 

— Gerai jau. Aš jau pamaniau, kad tu norėjai pratęsti tyrinėjimus, 
kuriuos buvai pradėjus prie Montanjako ežero. 

Jo mirksėjimas neliko Marijos nepastebėtas. Ji greitai pakreipė 
temą. 

— Kas buvo tas vyras? 

Susimąstęs markizas pakraipė galvą: 

— Nežinau. Susipažinau operoje. 

— Operoje? 

— Dieve mano, tau reikia viską žinoti iki mažiausių smulkmenų, 
tiesa? Taip, operoje, žemesniuose aukštuose. Tenai niekas neklausi- 
nėja nei vardų, nei rango. 

— Jūs, net nežinodami vaikino vardo, pasikvietėte jį į savo 
namus? 

— Tai tu imsi man dabar dėl to dar priekaištauti? — Nusiplūkęs 
perbraukė markizas abiem rankomis per veidą ir susmuko. — Ne- 
būtina. Pats žinau, kad pasielgiau kaip asilas. 

Marija vėl ėmė valgyti. Kurį laiką tvyrojo tyla, tik tylus sprag- 
sėjimas girdėjosi židinyje. Ji jau beveik pamanė, jog markizas už- 
snūdo. Tačiau, kai pažvelgė į jį, nustebo, nes į ją žvelgė primerktomis 
akimis. 

— Manau, turėčiau padėkoti. Tu išgelbėjai man gyvybę, nors 
turėjai pagrindo pykti ant manęs. 

Marija pajuto, kaip iš džiaugsmo nuraudo jos veidas. 

— Na... dabar mes atsiskaitę. 

— Viena galiu užtikrinti, - žiovaudamas pridūrė markizas, — tu- 
rėti reikalų su tokiais niekšais tikrai nebenoriu. Tai buvo paskutinis 
kartas, kai tau reikėjo vaduoti mane iš kekšės gniaužtų. 

Jis atstūmė krėslą ir atsistojo. Tuo metu, kai įtartinai susvirdu- 
liavo, Marija pašoko jo prilaikyti. 

— Galbūt galėtum palydėti iki miegamojo. Noriu pažiūrėti, ar 
vaikėzas nepavogė piniginės. 

— Jam nereikėjo pinigų, pone. Galiu patikinti jus. Jis norėjo pa- 
vogti juodą knygelę, į kurią jūs šiandien ryte rašinėjote. Aš mačiau, 
kaip jis ją vartė. 

— Ką tu čia kalbi? — Staiga atrodė markizas vėl suprato. Jis pa- 
silenkė prie jos ir uždėjo savo sunkią ranką jai ant peties. - Esi tuo 
įsitikinusi? 

— Visiškai. Be to, jis šiandien iki pietų sukiojosi priešais namus. 

— Iš kur žinai? 

Su apsimestiniu pykčiu išpūtė Marija akis, tačiau jos širdis dau- 
žėsi iš džiaugsmo. 

— Na, iš kurgi aš galėčiau žinoti? Jums turėčiau už tai padėkoti, 
galėdama visą dieną valyti langus. Buvo pakankamai progų stebėti 
gatvės gyvenimą. 

Markizas paleido ją ir lėtai grįžo į savo vietą. Marija taip pat 
atsisėdo. 

— Aš jį mačiau net du kartus. Prieš pietus, kai pasirodė peilių 
galąstojas, slampinėjo Virdulio gatve. Ir po pietų, prieš jums išva- 
žiuojant karieta, tūnojo priešais namus, kitapus gatvės ir šnirpštė 
tabaką. Jums reikėjo pamatyti tą didelę nosinę, į kurią jis nusišluostė 
nosį. 

— Ar tau dar kas nors krito į akį? 

Marija suraukė kaktą ir mėgavosi kiekviena akimirka, kai mar- 
kizas spoksojo į ją kaip užburtas. 

— Kai jūs išvažiavote, šis vyras buvo irgi dingęs. 

Dabar markizas nukreipė dėmesį į ugnį, kuri tuo tarpu jaukiai 
spragsėjo, ir baksnojo susimąstęs smiliumi į nosį. 

— Manote, jog jis yra susijęs su kunigaikštienės nužudymu? 

Šiurpas nubėgo Marijai per kūną. 

— Galbūt jos žudikas pakurstė jį pribaigti jus. Arba, — aki- 
mirksniu ji visai susijaudino, - jis pats ją nužudė. 

— Nemanau. 

— Iš kurjūs žinote? 

— Tokie kaip jis nesilanko dvare. Jo rankogalių galiukai buvo per 


pigūs. — Markizas vis dar barbeno pirštu į nosį. — Sį gražųjį mirties 

angelą sutiksi greičiau Lokio gatvėje arba šv. Liudviko saloje. Bet 
tavo pirmas spėjimas gali būti visai teisingas. 

Lyg žaibas blykstelėjo Marijos atmintyje prisiminimas apie tą 
dieną Versalyje šv. Liudviko saloje. Ji aiškiai matė dėl sumaišties 
beveik pamirštus vaizdus — sukruvintą sužaloto ponios de Mon- 
tespan pažo veidą. Ipolitu jį vadino kunigaikštienė de la Valjev. Ji 
jam padovanojo saldainį, o kaip padėką gavo jo uniformos sagą. 
Ji saugojo ją po pagalve, kaip ir kitus savo daiktus, kuriuos turėjo. 
Saga buvo labai graži, galbūt netgi brangi. Marijai užgniaužė kvapą. 
Dabar ji žinojo, kur ji buvo mačiusi ženklą ant peilio. 

— Pone markize! 

— Marija, parylėk. 

— Bet... — Markizas iškėlė ranką gindamasis. — Palauk. 

Kaip plunksna kuteno ši žinia Marijos gomurį, kad net pasidarė 
nepakenčiama ją nutylėti. Netgi dingo noras valgyti likusią obuo- 
lienę. Kaip atrodys markizo akys, kai jam papasakos apie peilį, kurį 
saugojo mažame odiniame dėkle, užkištą aulinuke. 

— Nėra jokių abejonių, kad yra asmuo, kuris labai nori padaryti 
galą mano tyrimams. Kad ir kas tai būtų, nesustos. 

— Nemanau, kad jūsų išsipustęs žudikas dar kartą sugrįš, — tarė 
Marija, apimta džiugios nuotaikos dėl jaudinančios naujienos, kurią 
norėjo pranešti šeimininkui. — Po to, kai jam įkandau. 

Markizas jai linksmai mirktelėjo: 

— Galbūt. Tačiau tikrai ateis kitas. 

— Na, tada išvarysime ir jį. 

— Neteisingai. Ne mes išvarysime, o aš jį išvarysiu. Tu grįši į 
Montanjaką. 

Židinyje trakštekėjo šaka. 

— Nespoksok į mane taip. Ir užsičiaupk. Jaunai damai nedera 
rodyti visam pasauliui, kas jos viduje. 

— Pone! Jums nebūtina mane išsiųsti. Mes drauge pagausim 
žudiką. “ 

— Abejoju, kad aš iš viso pagausiu žudiką. Panašu, jog karalius ir 
Desgrė šiek tiek pervertino mano kaip šnipo gebėjimus. 

— Drauge mums tikrai pavyks. Prisiminkit Gasparą. Jei aš nebū- 
čiau jo atpažinusi virtuvėje, tai turbūt iki šiandien dar nežinotume, 
jog jis buvo Madam tarnas. 

— Tiesa, Marija. Nenoriu neigti, kad ieškant žudiko tu man 
labai pasitarnavai. Taip pat pripažįstu, jog tik nenoriai atsisakydavau 
tavo palaikymo. Tačiau daugiau nieko nelieka. Reikalas tampa vis 
pavojingesnis. | 

Marija virpėjo. Dar niekada markizas nekalbėjo su ja tokiu rimtu 
tonu. Jis juokdavosi iš jos, koneveikdavo ir erzindavo, tačiau šitas 
švelnus balso skambesys pranašavo kažką nauja, kas nežadėjo nieko 
gero. Marija aiškiai juto, kaip šalta ranka suėmė josios ir laikė. 

— Ber karalius, pone, - ji vos nepravirko. 

Šią akimirką karalius jai buvo visiškai vis vien — jis Marijai ma- 
žiausiai rūpėjo. | 

— Aš pažadu, kai tik šis reikalas bus sutvarkytas, tu pamatysi 
karalių. Mes abu nueisime pas jį ir pavakarieniausime. Prisiekiu. 

Marija žinojo, kad jis meluoja. Ji taip pat suprato, jog jis taip 
elgiasi jos pačios labui. Pro ašarų šydą žvelgė ji į jo gražias žydras 
akis, kurios netikėtai atrodė labai liūdnos. To buvo per daug. Marija 
pašoko ir pasileido bėgti. 

— Marija! Aš tave pasiimsiu atgal, girdi? Kai tik žudikas bus 
sugautas, tu grįši. Tu... 

Trinktelėjusios paskui ją durys užsidarė. 


XXII SKYRIUS 


Likusias nakties valandas Marija praleido savo guolyje be miego. 
Atsikėlė auštant, pajutusi užplūdusią naują nuotaiką ir naujų ap- 
mąstymų sprendimą. Ji nušlepsėjo į virtuvę ir stengėsi visaip įtikinti 
nepatiklią Martą, kad stipriai peršalo. Marta, kuri jau spėjo perprasti 
Mariją, norėdama įsitikinti, jog tik žemės drebėjimas priverstų ją atsi- 
sakyti tokio malonumo kaip apsilankymas turguje, leidosi įtikinama 
apgaulingo kranksėjimo ir lengvai nuo verkimo paraudusių akių, kad 
ji iš tiesų sirgo. Paskui, kai ji Mariją aprūpino karštu žolelių nuoviru 
gerklei ir pažadėjo vakare duoti stipraus vištienos sultinio, pagaliau 
Marta paliko namus. Vos tik virėja uždarė duris, Marija nurūko į 
savo kambarį, kad padarytų tą patį. Ji kiek pasuko galvą, ar vertėtų 
apsirengti rytietiška apranga, bet nusprendė pasitenkinti palyginti 
paprastu pažo kostiumu. Nors giedras dangus žadėjo gražią dieną, 
tačiau buvo vėsu. Šilta aksominė medžiaga ją geriau apsaugos nuo 
rytinio šaltuko nei plevėsuojantis šilkinis apdaras. Be to, paprasta 
namų livrėja mažiau kris į akis nei ryškus turbanas ir plačios kelnės. 
Prieš išeidama iš kambario, ji iš po pagalvės išsitraukė peilį - praėjusios 
nakties laimikį —ir užsikišo į dešinį aulinuką. Kiek pasvarsčiusi įsikišo 
ir mažą blizgančią sagą. Tai padėtų prisiminti, jei Ipolitas būtų ją už- 
miršęs. Tada nuskubėjo durų link. Markizas labai supyks, kai sužinos 
apie jos išvyką, bet jai buvo vis vien. Ji mieliau valys visus Montanjakų 
viešbučio langus, nei grįš namo. Be to, kaip išpūs jis akis, kai ji papa- 
sakos jam, ką sužinojo. Ji tik turėjo įsitikinti, kad iš tiesų neklydo. Su 
šita naujiena rankoje markizas tikrai daugiau jos neišsiųs. 

Marija šmurkštelėjo pro atsarginius vartelius ir nubėgo upės 
link. Ten pasiekė naująjį tiltą, ant kurio, nors buvo ankstyvas rytas, 
jau būriavosi žmonės ir buvo apstoję klajojančių prekybininkų 
namelius. Čia buvo visko — nuo šventųjų paveiksliukų iki brangių 
šukų iš vėžlio kiauto ar sidabro. Tačiau tikrai įdomūs sandoriai 
buvo atliekami po prekystaliais. Bent jau taip sakydavo markizas. 
Kas norėjo, galėjo sumokėjęs atgauti iš jo pavogtus daiktus, nu- 
sipirkti našlaičių ar net uždraustų raštų iš Flandrijos ir karalystės, 
kuriuose buvo aprašytas šventvagiškas dvaro gyvenimas. Nors 
jautėsi dirgli, Marija leidosi nešama minios srauto tilto link. Iš 
smalsumo priėjo ji prie vieno prekystalio, prie kurio spietėsi ypač 
daugelio žmonių, o paskui brovėsi priekin. Ant dėžės stovėjo rau- 
donnosis gatvės prekiautojas ir mosikuodamas siūlė mažą rudą 
buteliuką su milteliais. 

— Kosulys, maras ar diarėja, 

jis tai išvarys, 

tikrai. 

Šalia jo stovėjo drūta, vidutinio amžiaus moteris, nuožmia veido 
išraiška stebinti, kad nė viena neapmokėta dėžutė nedingtų. 

— O jums, mano ponai, ši priemonė turi pasiūlyti kai ką ypa- 
tingo. Jei nepavyks saulėtuose Pietuose, — sulig tais dviem žodžiais 
sugriebė jis juokdamasis sau tarp kojų, — du žiupsneliai ant peilio 
galo mano miltelių padarys stebuklą. 

— Cha, jūs taip visi sakote, — pareiškė šlykštus senis, kuris sto- 
vėjo šalia Marijos. - Mano visas rūsys prikimštas neveiksmingų 
miltelių ir ištraukų, kurie turėtų neva sugrąžinti vyriškumą. Tačiau 
net žiurkės nenori šito daikto ėsti. 

Klientų malonumui nušoko prekybininkas nuo dėžės ir stum- 
telėjo pašonėj stovinčią storą moteriškę senio link. 

— Tada pabandyk. Mano sutuoktinė jau eina iš proto dėl tavo 
senų kaulų. Matau iš jos akių. Ar netiesa, Babete? 

Tarsi norėdama patvirtinti vyro žodžius, Babetė, piktai žvelg- 
dama, įsirėmė rankas į klubus. Iki šiol įdėmiai tai stebėjusi Marija 
netikėtai buvo pačiupta iš užnugario ir pakelta į orą. 

— Duok šitam vaikinui savo miltelių paėst, — išgirdo Marija žemą 
vyrišką balsą šalia savo ausies. — Galbūt jam sužadins norą užsilipti 
ant tavo senės. 

Marija nesuprato, kaip tai atsitiko. Tačiau ji ėmė garsiai 
šaukti. 

— Patrauk dvokiančias letenas nuo manęs arba aš neatsakau už 
save! 

Ji skaudžiai dribtelėjo ant pasturgalio ir toliau skynėsi kelią per 
minią, lydima juoko ir bjaurių šūksnių. Noras pasisukioti čia visai 
išgaravo. Ji skubiai perlėkė tiltą ir be jokių nuotykių pasiekė kairįjį 
Senos krantą. Gali būti, jog bėgo Martai tiesiai į rankas, mat ši buvo 
išėjusi į paukščių turgų, esantį netoli naujojo tilto. Marta dažnai 
perspėdavo ją, kad neitų viena į šią miesto dalį. Net kai karalienės 
Margarita ir Marija pasistatė šioje upės pusėje naimus, kvartale vis 
tiek trainiojosi triukšmaujantys studentai, vagys ir užsieniečiai. Vis 
dėlto Marijai knietėjo geriau apžiūrėti apylinkes. Ji gerai atsiminė 
kelią, kurį jie tada nuvažiavo karieta, ketindami patekti į Liuk- 
semburgo rūmus. Didžiosios Madmuazelės rūmai buvo Vožiraro 
gatvėje, kaip ir ponios de Montespan namas. Marija bėgo plačia 
gatve, kol praėjo senus akmeninius vartus Tiurno gatvėje. Iš čia 
jau matėsi karališkosios rezidencijos portalas. Netrukus ji pasieks 
tikslą. Nors rytas buvo saulėtas, Marija jautėsi prislėgta. Su ašaromis 
ji prisiminė, kaip kartu su markizu prieš kelias dienas vaikštinėjo 
La Vilnev siur Gravua kvartale, jaudinančią žvalgybinę kelionę 
po La Vuazen valdas. Su markizu pašonėje ji mėgavosi kiekviena 
akimirka galėdama būti didelio slapto tyrimo, kurio paprašė pats 
karalius, dalimi. Tačiau dabar viena šitame milžiniškame mieste 
ir dar apylinkėse, kurių nepažinojo, nenorėjo leistis į nuotykius. 
Saugumo sumetimais Marija dideliu lanku apėjo garbės sargybą, 
budinčią priešais Liuksemburgo rūmų vartus. Kaip ir tuomet, kai 
ji čia lankėsi pirmą kartą, šurmuliavo siaubinga minia. Be perstojo 
į abi vartų puses dardėjo virtinės vežimų, portšezų ir raitelininkų. 
Bet kas, patekęs šioje minioje, neišvengiamai pasimestų. Marija sku- 
bėjo toliau, tyčia nekreipdama dėmesio į vidinį balsą, kuris ragino 

ją apsisukti. Kas jau čia atsitiks, jei ji nori palinkėti ssnam draugui 
geros dienos? Už Liuksemburgo rūmų, Vožiraro gatvėje, žmonių 
buvo gerokai sumažėję ir atrodė labai tylu, o tai kaip tik nepakėlė 
Marijai nuotaikos. Pavieniai stūksojo keletas prašmatnių namų, 
nes, be iškrypusių vasarnamių, senų griuvėsių ir apleistų dykynių, 
čia nieko daugiau nebuvo. Marija niekaip negalėjo suprasti, kodėl 
karalius savo meilužei iš visų Paryžiaus gatvių parinko būtent šią ir 
čia nupirko namą. Vožiraro gatvė jos apmaudui buvo taip pat be galo 
ilga. Marija jau seniausiai buvo praėjus Didžiosios Madmuazelės 
miesto rūmus, o namo, apie kurį ji tik pažinojo iš markizo pasako- 
jimų, nesimatė. Netikėtai pagausėjo žmonių. Du portsežo nešėjai 
aplenkė skubėdami jauną vyrą, kuris lėtai stūmė savo vienratį gatve, 
o šiek tiek toliau sustojo karieta priešais gražaus neseniai pastatyto 
namo vartus. Marija sulėtino žingsnį. Gal ji jau buvo pasiekusi 
tikslą? Jos spėjimas pasitvirtino, kai atsidarė karietos durelės ir iš 
jos išlipo senas pažįstamas. Ponas de Piurnonas ryžtingai nuėjo prie 
namo vartų ir net neapsižvalgęs į šalis dingo jai iš akiračio. 
Netikėtai Marijos baimės ir abejonės išsisklaidė. Nė už ką pa- 
saulyje ji negrįžtų neįsitikinus, ar tatuiruotė ant suluošinto pažo 
vaizdavo tą patį raktą kaip herbas ant peilio. Marija sustojo. Pirmą 
kartą ji turėjo sugalvoti planą, kaip nepastebimai patekti į namą. 
Anksčiau ar vėliau ją kas nors pastebės, jei ji čia stoviniuos be tikslo. 
Taigi ji apsigręžė ir nusliūkino atgal ta kryptimi, kuria atėjo. Kol jos 
smegenys karštligiškai kūrė planą, priešais ją žingsniavo vyras, kurio 
tvirtą krūtinę juosė mėlyna prijuostė. Keturi prikimšti odiniai maišai 
tabalavo ant jo pečių. Marija nekreipė į jį dėmesio. Ji taip pat nepa- 
stebėjo mažo vežimo su statinėmis. Tačiau kai močiutė, apsikrovusi 
dviem didelėmis vaisių pintinėmis, praslinko sunkiai alsuodama 
pro ją, Marija tarsi pabudo iš savo minčių. Vos paeinančią senolę 
stipriai slėgė pintinių svoris. Marija sustojo ir užjausdama stebėjo 
moterį. Tuo tarpu saulė jau buvo pakilusi aukštai, ir net neturėdama 
sunkių nešulių, Marija ėmė prakaituoti su aksominiu kostiumu. O 
kaip turėjo jaustis ta nelaiminga vaisius nešanti moteris? Ji tikriausiai 
išnešiodavo vaisius ir visą ilgą kelią nuo salių iki čia atėjo pėsčiomis. 

Netikėtai jai įsižiebė viltis. Ji sekė paskui senolę. Ir teisingai. Ši ėjo 
tiesiai prie šalutinių vartų, vedančių į namą, kuriame gyveno ponia 
de Montespan. 

Tiekėjų vartai. Tai buvo išeitis. Marija greitai pasivijo senolę. 

— Ei, geroji motinėle, gal reikia pagalbos? 

„Moteris sustojo ir nepatikliai pažvelgė į Mariją traiškanotomis 
paršelio akimis. Svirduliuodama nuleido žemėn pintines. 

— Ko norėsi už tai? Tavo pagalba tikrai ne už dyką. 

— Vynuogių. — Marija parodė į vynuogių kekių pilną pintinę. 

Moteris ėmė mekendama juoktis. 

— Tau tikriausiai ne visi namie. Tai pasiekia tik labai kilmingų 
žmonių stalą. Be to, — parodė ji smakru į puošnų namą, - aš jau 
beveik vietoje. 

— Tada padovanok man obuolį. Už tai, aš tau panešiu abi pin- 
tines. — Marija pažvelgė į senolę, ieškodama užuojautos. — Aš pasi- 
klydau ir labai išalkau. 

Moteris išsišiepė, rodydama visas juodų dantų nuolaužas. 

— Obuolį gausi tik tada, kai nueisime. 

Marija pačiupo pintines ir sekė paskui vaisių pardavėją, kol 
priėjo ponios de Montespan namą. 

— Laikykis manęs ir nepasimesk. 

Pasiekus šalutinius vartus, vaisių pardavėja trenkė į juos iš visos 
jėgos, kaip ir tikėjosi Marija. Viduryje atsidarė langelis. 

— Vaisiai virtuvei, — sugiedojo ji ir parodė į pintines. 

Vartai atsidarė ir jos įėjo į kiemą, kuriame knibždėte knibždėjo tie- 
kėjų, tarnų ir vežėjų. Marija buvo šiek tiek nustebinta, kad nė garselis 
šio triukšmo neprasiskverbė į gatvę. Įvairaus darbo centre kilo tirštų 
garų kamuoliai iš didžiulio kubilo, kurio aitrus dvokas buvo pasklidęs 
po visą kiemą. Marija suraukė nosį ir stengėsi giliai nekvėpuoti, kad 
kuo mažiau įtrauktų dvokiančio oro. Tačiau būtent prie tarnaitės, kuri 
stovėjo prie kubilo ir maišė su medine lazda, senolė ir patraukė. 

— Geros dienos, Silvija. Ar daug darbo šen? 

Jauna plovėja atsisuko į turgaus pardavėją ir drumstomis akimis 


spoksojo pro ją. 

— Ak, motina Odile, seniai buvai pas mus apsilankius. Taip, taip 
ponai grįžta į dvarą, todėl viskas turi būti nepriekaištingai švaru. 

Virpėdama pastebėjo Marija, kad aklos tarnaitės rankų oda 
buvo beveik visiškai nusėta deginančio šarmo. Tačiau atrodo, jog 
Silvija nejautė skausmo, nes linksmai plepėdama su pažįstama ji 
vėl sugriebė už lazdos ir stipriai maišė kubile. Pagaliau, kai Marija 
jau manė, kad jos pusė plaučių spėjo suirti, turgaus prekybininkė 
vėl kreipėsi į ją. 

— Eime. Jei laiku nepristatysiu, virėjas sumokės mažiau. 

— Apsidžiaugusi, jog galėsianti pasprukti nuo dvokiančio rūko, 
Marija paliko kubilą ir nusekė senolei iš paskos. Ji taip pat ap- 
sidžiaugtų greit atsikračiusi savo naštos, nes pintinių svoris slėgė 
juosmenį. Jos perėjo skersai didelį kiemą ir nužingsniavo prie durų, 
prie kurių du kikenantys virėjo padėjėjai išdarinėjo vištas. Tarp jų 
taburečių stovėjo krepšys, kuris buvo beveik pilnas plikų baltų 
negyvų plunksnuočių kūnų. Marija vėl prisiminė, kad vakare jai 
Marta ketino išvirti vištienos sriubos. Perdavusios virėjo padėjė- 
jams nešulio dalį, jos nėrė į virtuvės skliauto prieblandą. Po kelių 
sekundžių Marijos akys jau buvo apsipratusios prie naujos šviesos, ji 
pastebėjo, kad čia gyvenimas virė dar smarkiau nei ką tik matytame 
kieme. Virėjai ūkavo nurodymus, tarsi rungtyniaudami tarpusa- 
vyje, ir nuolat vaikė padėjėjų minią. Kaip tik vienas skėlė plovėjai 
antausį, ši sudejavo, o dėl to jai teko ir kitas kirtis. Vinguriuodama 
pro minią su pintinėmis, Marija mąstė stebėdamasi, kokį gyvenimą 
turėjo gyventi ponia de Monstepan, kad reikėjo šitokios daugybės 
žmonių, kuriančių jos gerovę. Atsakyti į šį klausimą ji nespėjo, nes 
sekdama paskui motiną Odilę ji pateko į patalpą, kurios malonūs 
kvapai mintis nukreipė kitur. Iš kepinių, šokolado, prieskonių ir 
vaisių kvapo buvo nesunku suprasti, jog atėjo į namų desertų vir- 
tuvę. Motina Odilė sustojo ant slenksčio ir kažko ieškodama ėmė 
žvalgytis. Kai ji pamatė mažą vyrą, iš marcipanų tešlos lipdantį gėlių 
krepšelius, atsisuko į Mariją. 

— Ar matai tą tenai? Tas rūpinasi, kad ponams būtų ko pasmagu- 
riauti. Kremus ir kompotus verda kaip niekas kitas. Tačiau yra dar 

šykštesnis už škotus, gyvenančius dažno lietaus lankomoje kalvoje. 
Tai jau tiesa. 

Nepaisant ne itin draugiškos pastabos, su vyriausiuoju virėju 
ji pasisveikino kaip su senu draugu. Abiejų nepastebima Marija 
stovėjo valandėlę šalia ir klausėsi, kaip jie aptarinėjo turgaus nau- 
jienas, plepėjo apie pažįstamus ir galiausiai pakilo, kad pasiderėtų 
dėl monetų. Marija padėjo pintines ir atsitraukė keletą žingsnių. Ji 
nepastebimai metė žvilgsnį per petį. Derybos dėl kainos už vaisius 
tuo metu jau peraugo į geraširdišką ginčą. Jai tai buvo tik palankiau, 
nes taip galėjo nepastebimai dingti. Gale virtuvės pastebėjo kylan- 
čius laiptus. Marija nutaisė nekaltą veido išraišką ir švilpaudama 
melodiją nužingsniavo prie jų. Motina Odilė ir vyriausiasis virėjas 
vis dar ginčijosi. Marija vikriai nušuoliavo laiptais ir pateko į siaurą, 
aliejinių lempų apšviestą koridorių. Ji stabtelėjo ir pasiklausė, ar 
niekas neseka. Tačiau buvo tylu. Marija apsižvalgė. Nuo lubų kabėjo 
pradvisusios žarnos, bet jos netrukdė vaikščioti, todėl net suaugęs 
vyras galėjo stovėti visu ūgiu. Netoli viena kitos palei sienas riogsojo 
paprastos molinės krosnys, šildančios gretimas patalpas. Kai Ma- 
rija apžiūrinėjo vieną krosnį, iš tvarkingai sukrautos malkų krūvos 
snukutį kyštelėjo žiurkė. Marija patraukė toliau. Po kelių žingsnių 
pasuko į kairę. Čia pamatė didelę medinę indaują su įvairiais indais 
ir įrankiais, skirtais patiekalams ir gėrimams. Tikriausiai už šios 
sienos buvo valgomasis. Kai ji jau buvo spėjusi apžiūrėti baldus, 
plytų sienoje pastebėjo nedidelį plyšį. Neryžtingai, nežinodama, 
ką turėtų daryti, stypsojo Marija priešais jį, kol galiausiai nugalėjo 
smalsumas. Ji atsargiai timptelėjo už mažos rankenėlės, skirtos ati- 
daryti angai. 

Priešais kitą sieną siūbavo gražiai sudėdos driadės, rateliu su 
draugėmis šokančios medžioklės deivės Dianos garbei, krūtinė. Pro 
skylę bežiūrinčios Marijos žvilgsnis užkliuvo už didžiulės lentos, 
esančios po milžiniška sidabrine stalo puošmena . Sunkūs švies- 
tuvai sulig karietos ratais siūbavo viršum jo. Tikriausiai jie buvo 
nuleisti, kad būtų galima nugramdyri likusį vašką ir nupoliruoti. 
Marija vos šūktelėjo iš siaubo, kai netikėtai kažkas plevėsuojantis 

baltas nusileido virš sidabro kalno. Beveik tą pačią akimirką pasirodė 
liokajus ir uždengė stalo puošmeną. Tuo metu, kai paskubomis 
Marija užtrenkė dangtį, vyras kilstelėjo galvą ir tik akimirksnį jų 
žvilgsniai susitiko. Marija buvo kaip paralyžiuora. Nepajėgdama net 
pajudėti, ji stovėjo priešais angą ir laukė, kol jis ją nutvers ir įtrauks 
į puošnųjį valgomąjį. Tačiau taip neatsitiko. Ji gal trisdešimt kartų 
įkvėpė ir iškvėpė, tačiau vis dar nejudėjo — buvo tylu, nesigirdėjo 
jokių šūksnių. Pamažu įsitikino, kad tarnas nepastebėjo jos. Galbūt 
jų žvilgsniai buvo susidūrę, bet pernelyg trumpai. 

Atsidususi Marija padėkojo dangui. Vis dėlto ji turėjo greitai 
nuspręsti, ką daryti, nes čia likti negalėjo. Per didelė rizika, kad bus 
surasta. Kelias atgal neišvengiamai nuvestų į desertų virtuvę, bet ir 
ponų kambariai kitapus koridoriaus nesiūlė jokios galimybės pa- 
bėgti. Turbūt tenai knibždėte knibždėjo aibė tarnų, ir jie būtų kur 
kas dėmesingesni nei jų draugas valgomajame. Ji pažvelgė siauru 
koridoriumi žemyn. Kitame gale buvo vėl staigus posūkis. Marija 
sumetė, jog aplink salonus ir prieškambarį turėjo būti slaptas kori- 
dorių ir laiptų ratas, užtikrinantis, kad tarnai be livrėjų liktų nepa- 
stebėti. Jei pasiseks, vieni laiptai nuves ją į aukštesnius kambarius. 
Šiame aukšte rasti Ipolitą atrodė mažai tikėtina. Galbūt jis į poilsio 
kambarius įeidavo tik lydimas ponios de Montespan. O ji tikriau- 
siai nekaišiotų nosies į salonus, kai jos žmonės užsiėmę ruoša prieš 
išvykstant. Ant pirštų galiukų Marija tipeno toliau. Užsukusi už 
kampo ir atsipūtusi pastebėjo, kad jos viltys pasiteisino. Kažkur vi- 
duryje koridoriaus buvo siauri laiptai, vedantys aukštyn. Susilenkusi 
užlipo Marija laiptais ir pažvelgė pro grindų angą. Nieko nebuvo 
matyti. Šiame aukšte palei sienas taip pat stovėjo molinės krosnys. 
Tačiau jos buvo mažesnės nei tos, kurias ji matė apatiniame aukšte. 
Marijai nereikėjo ilgai ieškoti durų, vedančių į kitą ponų kambario 
pusę. Kas jai beliko? Ji turėjo išdrįsti. Ji lėtai nulenkė rankeną, ir 
durys atsidarė. Už jų buvo salonas. Daug mažesnis nei valgomasis, 
bet ne mažiau prabangus. Grindys buvo nuklotos švelniais kilimais, 
kurie spalvų puošnumu derėjo su paveikslais auksiniuose rėmuose. 
Vienas paveikslų ypač krito Marijai į akį. Jame buvo pavaizduotas 

valdingai žvelgiantis vyras, putliomis lūpomis, nuožulniu smakru 
ir vilkintis senoviniais dvaro drabužiais. Marija jau norėjo uždaryti 
duris, kai išgirdo švelnų gitaros skambesį. Ji buvo taip nustebusi, 
kad nieko nepaisydama iš koridoriaus įžengė į kambarį. Skambėjo 
rami melodija, primenanti lopšinę. Marija sėlino muzikos link, prie 
pravirų baltų lakuotų durų. Nusisukusi ant neštuvų gulėjo šviesi 
garbanota moteris, ją masažavo stipriomis rankomis matrona. Ma- 
sažuotoja nuolat pylė aliejų ant apkūnaus moters kūno ir plačiais 
judesiais jį trynė. Marijos akys slydo toliau. Ant grindų ji paste- 
bėjo tupintį suluošintą pažą. Šis braukė per plačios gitaros stygas, 
kad šeimininkės masažą lydėtų švelni muzika. Protarpiais muziką 
pertraukdavo gulinčios moters ant neštuvų tylus pasitenkinimo 
dūsavimas. Marija bet kurią akimirką buvo pasirengusi išgąsčiui. 
Jei ją dabar čia, privačiuose ponios de Montespan kambariuose, kas 
nors aptiktų, būtų galas. Nepaisydama baimės, ji ėmė kurti planus, 
kaip galėtų į save atkreipti suluošinto pažo dėmesį. Masažuotoja iš 
sidabrinio ąsotėlio ant šeimininkės nugaros vėl pilstelėjo aliejaus. 
Pro du grindis siekiančius langus į kambarį skverbėsi akinantys 
popietinės saulės spinduliai. Jie priminė plonus blizgius siūlus, o 
šie susiliejo į žėrintį šviesos šleifą. Netikėtai Marijai toptelėjo drąsi, 
nors ir abejotina mintis. 

Nukreipusi žvilgsnį į nežinomą ateitį, žengė Marija Mediči 
jachtos platforma, kad į Prancūzijos žemę nužengtų kaip Henriko 
IV žmona. Ji buvo apsupta nereidų ir tritonų, kurie, vedami posei- 
dono, rūpinosi saugia karališkosios žmonos kelione ir džiūgaudami 
tiesė jai rankas. 

Net trumpam dėl sulaužyto metalinio kaiščio pakrypęs didžiulis 
meistro Rubenso kūrinys negalėjo pakenkti šios reikšmingos scenos 
šlovei. Vis dėlto Didžioji Madmuazelė pati reikalavo pasirūpinti, 
kad paveikslas būtų sugrąžintas į ankstesnę vietą. Kadangi ji nesi- 
jautė pakankamai suaugusi tokiai svarbiai ir atsakingai užduočiai, 
pasitelkė ševaljė de Lozeno ir markizės de Sevinjė paramą. Antuanas, 
kurį į Liuksemburgo rūmus atvedė viltis gauti asmeninį priėmimą, 
sunkiai tramdė nerimą, kol prakaituojantys amatininkai princesės 
įsakymu jau beveik šimtąjį kartą bandydami sudėtingomis virvių 
konstrukcijomis nuleido didžiulį aliejinį paveikslą, kad pakabintų jį 
į buvusią vietą. Neketindama būti priklausoma nuo kitų pagalbos, 
Didžioji Madmuazelė nuolat plūdo vyrus, nesugebančius laikytis 
jos nurodymų, ir grasino kiekvienam vergyste, jei darbas nebus 
atliktas taip, kaip ji liepia. Keistas įnoris buvo palydėtas garsaus 
šnabždesio, kurį skleidė lankytojai, susirinkę didelėje galerijoje ir 
pagarbiai traukęsi atgal, kai pasipiktinusi princesė sukinėjosi aplink 
ševaljė de Lozeną. 

— Matote! Šitie bejėgės moters žodžiai nedaro jokio įspūdžio 
tiems neišmanėliams. Pasikalbėkite su vyrais. Maldauju. 

Antuano žvilgsnis persikėlė nuo apkūnios figūros prie būrelio 
nelaimingųjų, kurie suglumę ir išsigandę stovėjo nedrįsdami pakelti 
akių į įpykusią savo šeimininkę. 

Ševaljė sutramdė žiovulį. 

— Man, atrodo, kad aureolė, kuria meistras Rubensas aprūpino 
jūsų senelę, niekaip negali būti sugadinta. Per keletą pirštų į kairę 
ar dešinę, visiškai nesvarbu. Jūs turėtumėte sutelkti savo jėgas ties 
esminiais dalykais. 

— Kaip jūs drįstate! — pasipiktinusi sušuko išbartoji. — Jūs žinote, 
kaip man nepatinka, kai kas nors prieštarauja. - Ji grėsmingai atsistojo 
priešais mažytį bajorą. — O kas dėl esminių dalykų, būkite tikras, jog aš 
nepatarsiu karaliui jūsų paaukštinti, kol man taip blogai tarnausite. 

Patenkinta savimi ji vėl atsigręžė į paveikslą ir toliau liejo savo 
pyktį ant įbaugintų amatininkų. Atrodo, įžūliam ševaljė bloga 
princesės nuotaika mažai terūpėjo. Jis abejingai gūžtelėjo pečiais 
ir nužingsniavo raudonais aukštakulniais. Ponia Sevinjė Antuanui 
linksmai nusišypsojo. Kadangi ji dažnai viešėjo Liuksemburgo rū- 
muose, tikriausiai buvo pratusi prie tokių įsimylėjėlių scenų. 

— Jis pyksta ant jos, nes ji jam vis dar neparūpino vyriausiosios 
kariuomenės vadovybės karaliaus artilerijos, - pašnabždėjo ji An- 
tuanui, su nuostaba žvelgiančiam į ševaljė. 

— Jei jis bus toks šiurkštus, — tarė Antuanas, - ir net neketins jai 
padaryti nė mažiausios paslaugos, tai ji tikrai dėl jo nesiaukos. 

— O, jūs klystate, - sąmojinga markizė atsakė šypsodamasi. — 
Abejingumas, kuriuo ševaljė apdovanoja mūsų didingą draugę, tai 
tėra būdas, kuriuo jis parodo, jog jis valdo ją. Ir iki šiol šis būdas 
buvo labai veiksmingas. 

Mirktelėjusi ji paliko Antuaną, pritūpė prie karališkosios draugės 
ir, pasitelkusi visą pasaulio moterišką diplomatiškumą, ją nuramino. 
Antuanas, kuris suprato, kad niekaip negalės prisidėti prie sėkmingo 
draugijos pokalbio, nusprendė patenkinti savo nerimą apžiūrinė- 
damas kitus galerijos paveikslus. 

Nors jo žvilgsnis slydo spalvų ir higūrų maišalyne, kurią sukėlė 
dailininkas, norėdamas pašlovinti mažai mylimos karalienės valdžią, 
tačiau jo mintys vis grįždavo prie praėjusios nakties įvykių. 

Tegul tik pavienės prisiminimų nuotrupos palietė jo sąmonę, 
tačiau jis suprato, kokį gėdingą vaidmenį išvarant mirtinai įsiutusį 
niekšą jis atliko. Be Marijos jis tikrai nebūtų nubudęs vien tik kamuo- 
jamas galvos skausmo ir kartėlio dėl beprasmiškai praleistos nakties. 
Jis būtų visai nenubudėęs, tiek jis žinojo. Kai tik čia susitvarkys, jis 
dar kartą pakalbės su savo gyvybės išgelbėtoja. Marija tikrai supras, 
jog jis nori vien gero, dabar išsiųsdamas ją. Tačiau pirmiausia norėjo 
išsklaidyti įtarimus, kuriuos puoselėjo jau nuo Madam laidotuvių ir 
kurie po vakarykščio užpuolimo davė naujo peno. 

— Jums taip pat įkyrėjo damos? 

Antuanas apsigręžęs žmonių spūstyje matė tik svetimus veidus. 
Tik nulenkęs galvą, išvydo ryškius ševaljė de Lozeno bruožus. 

— Bijau, kad iš manęs nebus jokios naudos, todėl nenorėjau 
apsunkinti jūsų savo dalyvavimu, - atsakė jis kiek linkteldamas. 

— Nederėtų palikti moterų be priežiūros. Iš to nieko gero 
nebus, — atsakė ševaljė ir pridūrė ironiškai šypsodamasis: — Jūs taip 
pat turėtumėte tai Žinoti. 

— Kas verčia jus taip manyti apie moterišką nesugebėjimą? 

Mažas bajoras primerkė paraudusias akis ir parodė savo rapyros 
galvute į paveikslą, priešais kurį jie stovėjo. Jame buvo pavaizduota 
Marija Mediči, kuri ėmė iš savo sutuoktinio rutulį su kryžiumi. 

— Ji — geriausias pavyzdys. Karalienė pareikalavo visos valdžios 
ir savo siekiu pasėjo daug metų trunkančius neramumus. Ji taip 
toli nuėjo, kad įkyrėjo pačios sūnui ir galiausiai buvo jo išvyta. Net 
menininkas, kuriam karalienė sumokėjo, kad įamžintų jos valdžią, 
pritaria man. 

— Drąsi jo kūrinio interpretacija. 

— Jokiu būdu, mano drauge! Jokiu būdu! - Vėl rapyros galvutė 
sušmėžavo ore, tarsi mažas vyras norėjo ant sienos kabančioms di- 
džiulėms figūroms paskelbti karą. — Čia jūs matote išdidžią moterį, 
žėrinčiais drabužiais, aprūpintą visais aukštos padėties atributais. 
Tačiau ji nuolat apsupta dangaus stebėtojų, kurie seka jos kiekvieną 
judesį. Tikrajai valdžiai pavaizduoti širame paveiksle lieka mažai 


vietos. 

Antuano žvilgsnis toliau slydo didžiuliais paveikslais, tačiau šį- 
kart su tikru susidomėjimu. Iš tiesų daugumoje paveikslų karalienė 
buvo mitinės palydos dėmesio centre. 

— Jūsų tvirtinimas nestokoja tam tikro originalumo. - Jis metė 
ševaljė pagiriamąjį žvilgsnį. — O kaip jūs manote, kodėl menininkas 
pavaizdavo savo šeimininkę su dieviška apsauga? 

Kartu jie vaikštinėjo po galeriją ir Antuanas net nepastebėjo, kad 
aplinkiniai pagarbiai pasitraukdavo, kad juos praleistų. Glaudus 
ryšys su Didžiąja Madmuazele suteikė gaskonų bajorui ne nepas- 
tebimą, o ypatingą vietą jos namuose. 

— Kaip jūs tikriausiai žinote, - šypsodamasis Lozenas tęsė to- 
liau, — iš karalienės jau seniai buvo atimta valdžia, kai ji užsakė pa- 
veikslus. Galbūt Rubensas nenorėjo netekti tikrų valdovų dėmesio. 
Moterys ir politika, - po akimirkos energingai jis pridūrė, - tai 
paprasčiausiai nedera. 

— Jūsų geradarė, jei aš galėčiau taip sakyti, yra kitokios nuomonės. 
Ir vis dėlto ji įdėjo reikšmingą indėlį, kuriant mūsų šalies istoriją. 

—Pf, — ranka numojo Lozenas. - Ir ką ji tuo pasiekė? Ji tokia pati 
kaip ir jūsų senelė. Jai taip pat reikia nuolatinio vadovavimo. 

— Jei taip, - paklausė Antuanas linksmai mirksėdamas, - tai 
kodėl jūs paprasčiausiai ką tik nuėjote? 

— Kaip ir karalius, aš pasikliauju jumis taip pat. 

— Ką norite tuo pasakyti? — Antuanas sustojo ir nepatikliai nu- 
žvelgė savo pašonėje mažą vyrą. 

— Pone markize, - rodydamas pasipiktinimu į jį atsisuko ševaljė 
ir linksmai suplevėsavo ore mėlynos ir raudonos spalvų švarku, kaip 
išoriniu karališkos malonės ženklu. - Nebandykite neigti. Visas pa- 
saulis žino, jog jo didenybė pavedė jums užduotį, kuriai atlikti reikia 
ypatingos uoslės. 

— Visas pasaulis? Ar jūs kalbate apie žirgus, kuriuos karaliaus 
prašymu turiu apžiūrėti? 

Ševaljė atlaidžiai šyptelėjo: | 

— Aš kalbu apie slaptą tyrimą, gerbiamasis markize. Ne apie 


žirgus. 

Antuanas giliai įkvėpė oro. Nuo pat pradžių jo nuojauta ne- 
apgavo. Jo netikėto grįžimo į dvarą paaiškinimas buvo pernelyg 
nerimtas, kad juo kas nors patikėtų. 

— O kaip, jei galėčiau pasiteirauti, ši slapta informacija jus pa- 
siekė? 

— Tiksliai neprisimenu. Leiskite pagalvoti. — Lozenas reikšmingai 
suraukė kaktą ir pabraukė per nenuskustą smakrą. — Ak, taip, — at- 
rodo, jis staiga prisiminė. — Ponia de Montespan man pasakojo. Ji 
vėlgi sužinojo iš Mesjė princo, kuris savo ruožtu išgirdo iš mūsų 
gerbiamos draugės Didžiosios Madmuazelės, o ši, jei neklystu, pati 
kalbėjosi su Mesjė apie tą liūdną reikalą. O Mesjė... 

Ševaljė leido Antuanui pabaigti informacijos grandinę. 

— Sužinojo tiesiogiai iš karaliaus. 

— Teisingai, — Lozenas spinduliavo. — Jūs neturėtumėte įsižeisti 
dėl šio mažo jo didenybei netakto. Tai neturi reikšmės. Nes kai tik 
sužino Mesjė, sužino ir visas dvaras. 

— Dėkoju užatvirumą, ševaljė, - pareiškė Antuanas susivaldęs. — 
O dabar užtarkite mane jūsų karališkajai didenybei. Svarbūs reikalai 
reikalauja, kad jiems nedelsiant atsidėčiau. 

Nelaukdamas įžūlaus bajoro atsakymo, Antuanas užlėkė laiptais 
aukštyn. Desgrė, senas kipšas, turės kam kai ką paaiškinti. 

Ji turėjo veikti greitai, greitai ir tyliai. Jos plano sėkmė ir galbūt 
jos gyvenimas priklausė nuo to, kad apie jos buvimą neišdavė joks 
garsas. Tačiau ir Ipolitas neturėjo išleisti jokio garso, kai ją pastebės. 
Marija virpėdama prisiminė, ką ponia de Montespan tuomet padarė 
vargšui vaikinui Versalio parke. Ji nedrįso įsivaizduoti, kaip karaliaus 
meilužė pasielgtų su ja, jei ją nutvertų. Marija žengė kelis žingsnius 
atgal ir išsitraukė sagą, kurią nelaimingas pažas padovanojo jai tą 
naktį. Tada ji įsitikino, kad masažuotoja stovi nugara į duris, už 
kurių ji buvo. Ji atsargiai iškišo koją, tikėdamasi, jog vyriai aliejumi 
sutepti. Pamažu stūmė duris, kol galėjo peržengti kambario slenkstį. 
Marija jautė, kaip ją išpylė prakaitas, o ausyse ėmė zvimbti. Tarsi 
būtų įžengus į širšių lizdą, ištiesė ji ranką priešais saulės spindulius, 
krentančius pro langą taip, kad šviesa lūžtų atsimušus į nupoliruotą 
sagos paviršių. Lygiai taip pat, kaip buvo liejant aliejų. Ant priešais 
esančios sienos, virš suluošinto gitaristo galvos, atsirado šviečiantis 
taškas. Marija atsargiai pritūpė. Taškas nusileido žemiau, tada slydo 
neįprastai išgaubta pažo kakta ir pasiekė jo akis. Ipolitas pažvelgė. 
Kaip ir per pirmą susitikimą jo subjaurotas veidas neišdavė jokių 
jausmų. Tik vos pastebima delsa, su kuria jis išgavo kitokį garsą, 
leido suprasti, jog jis buvo nustebęs matydamas Mariją. Pasitenki- 
nimo dejonė vėl nukreipė jos dėmesį į ponią de Montespan. 

- Šlaunis, Adele. Padaryk jas minkštas ir elastingas. 

Masažuotoja tučtuojau pakluso. Ji vis dar stovėjo Marijai atsu- 
kusi nugarą. 

— Man reikia naujo aliejaus, ponia. 

— Tai eik ir pasiimk. — Ponios de Montespan balsas buvo su- 
irzęs. — Bet kitą kartą prieš ateidama pas mane užtektinai pasiimk 
esencijų, kvaiša. 

Marija jau manė, kad po kojomis ėmė slysti žemė. Jai dar pavyko 
pasislėpti už minkštos kušetės. Tačiau neliko laiko uždaryti durų, 
pro kurias ji iš tamsaus koridoriaus įslinko į saloną. Kas, jei moteris 
pastebės, jog prieš tai jos buvo tik pravertos, o dabar atidarytos? 
"Marija sulaikė kvėpavimą. Tupėjo ant kilimo ir nedrįsdama žvilg- 
telėti pro slėptuvės apačią, pajuto vėjo gūsį, kai apkūni masažuotoja 
skubiai praėjo pro šalį. Dar pamatė didelius kaliošus. Vienos durys 
atsidarė, kitos užsidarė. Atsidususi Marija susmuko. Netrukus ji 
susitvardė, išdrįso išlįsti iš savo slėptuvės ir uždaryti duris į kori- 
dorių. Ji nežinojo, kaip pasielgti. Ar ponia de Montespan padarys 
pertraukėlę, kad atsigaivintų? O kaip Ipolitas, ar jis žinojo, jog ji 
čia? Nepakitus iš gretimo kambario sklido gitaros muzika. Galbūt 
jis net nesuprato, jog ji pas jį atėjo. 

Kol ji dar mintyse svarstė, ką toliau daryti, tylus nedarnus skam- 
besys nutraukė muziką iš gretimo kambario. Marija vėl greitai pa- 
sislėpė už baldo. Tada įsivyravo tyla. 

— Grok toliau! — tuojau išgirdo valdingą ponios de Montespan 
balsą. 

Dabar Marija išgirdo liūdną melodiją, ji glostė ją ir gaubė tarsi 
lengvas, minkštas šydas. Jau buvo beveik užliūliuota gitaros mu- 
zikos, kai nedarnus skambesys vėl nutraukė ramybę. 

Ji sulaikė kvėpavimą. 

— Stuobry! Vargas tau! Jei dar kartą drumsi man ramybę, tau 
blogai baigsis. 

Marija luktelėjo, tačiau nieko neįvyko. Vel pasigirdo muzika, o 
netrukus sugrįžo ir masažuotoja. Įsitempusi Marija suko galvą, ar Ipo- 
litas išdrįs dar kartą pažadinti šeimininkės rūstybę. Jis tai padarė. 

— Pragaištingas apsigimėli! Dink tuoj pat iš akių. 

Kažkas su trenksmu nuskriejo į sieną. 

— Ponia, aliejus, - pasigirdo išsigandęs moteriškas balsas. 

— Lauk, tu, nuskurdęs nenaudėli. Turėčiau atiduoti tave šunims 
sušerti. 

Staiga ponios de Montespan rėkimas atslūgo ir tapo neaiškiu 
burbėjimu. Marija pajuto, kad kambaryje yra dar kažkas. Prieš jai 
išlendant iš slėptuvės, Ipolitas buvo priėjęs ir žiūrėjo į ją blizgan- 
čiomis akimis. Šįkart Marija jo nebebijojo. Priešingai. Jai atrodė, 
kad net baisiausiai suniokotas jo veidas neprarado draugiškumo ir 
gerumo. Ji atsistojo ir ištiesė jam ranką. 

— Eime. Aš noriu tavęs kai ko paprašyti. 

Nesipriešindamas leidosi jis vedamas jos į apytamsį koridorių. 

— Parodyk man greitai, ką turi ant dilbio. 

Ipolitas delsė. 

— Ar tu mane supranti? 

Jis linktelėjo. 

— Parodyk. Tik dėl tavęs atėjau. Aš turiu pamatyti. 

Kaip ir pirmąkart Ipolitas buvo apsirengęs puošniais dvaro dra- 
bužiais. Kol jis pamažu traukė nuo savo kupros brangų švarką ir 
grūmėsi su milžinišku peruku, kurio plaukų sruogos krito jam ant 
veido, Marijai iš gailesčio suspaudė širdį. Kaip buvo galima taip 
iš žmogaus šaipytis? Pagaliau priešais stovėjo Ipolitas vien tik su 
liemene ir marškiniais. Jis lėtai atsisegė rankogalius ir atsiraitojo 
dešinę rankovę. Tuo tarpu Marija kyštelėjo ranką už bato aulo ir 
išsitraukė mažą odinį ryšulėlį. Išvydęs peilį, pažas pakraupęs ėmė 
trauktis atbulas. 

— Nebijok, aš tau nieko nedarysiu, — sušnabždėjo ji. 

Neūžauga lėtai grįžo. Jis atkišo jai dilbį, nepaleisdamas aštrios ge- 
ležtės iš akių. Marija susikaupusi palinko virš tatuiruotės. Čia buvo 
pavaizduotas apverstas raktas. Tai buvo toks pats kaip ir ant peilio 
rankenos. Vadinasi, jos atmintis neapgavo. Bet ką tai reiškė? 

— Kodėl tu ją turi? Kas tau tai padarė? 

Užuot atsakęs, Ipolitas pridėjo pirštą prie lūpų. Marija pažvelgė į 
jį. Tada išgirdo žingsnius apačioje. Atrodo, kad keli žmonės skubėjo. 
Marija, netekusi vilties, apsižvalgė. 

— Jie neturi manęs čia rasti. 

Ipolitas čiupo jai už rankos ir nutempė taip greitai, kaip tik pa- 
jėgė jo šlubos kojos. Marija sekė koridorių labirintais bijodama, kad 
už kito kampo paklius tarnui į rankas. Po valandėlės ji jau nebegalėjo 
pasakyti, kuriame aukšte jie atsidūrė. Staiga ji vėl stovėjo priešais 
indaują greta valgomojo. Ipolitas vedė ją toliau. Tik dabar Marija 
suprato, ką jis sumanė. Jis ketino ją išvesti ten, kur daugiau žmonių. 
Jo planas buvo rizikingas, tačiau nebūtinai nesėkmingas, juk ji vėl 
atsidurtų virtuvėje, o iš čia nepastebima galėtų dingti. Niekas net 
nepastebėtų jos maišalynėje, verdančioje apačioje. Jie pasuko pa- 
skutinį kartą. Staiga Ipolitas sustojo ir Marija vos neužkliuvo už jo. 
Ant laiptų, vedančių žemyn, stovėjo du tarnai, užtvėrę kelią. Bėgliai 
tyliai apsisuko ir nulėkė į tą pusę, iš kurios buvo atėję. Tačiau iš ten 
artėjo persekiotojų žingsniai. Kai jie vėl atsidūrė valgomojo aukšte, 
Ipolitas šiurkščiai atplėšė indaujos duris ir įgrūdo Mariją vidun. 
Medinėje slėptuvėje buvo beveik tamsu. Tik per lentų plyšį į vidų 
skverbėsi ploni prieblandos spinduliai. Marija klausėsi nutolstančių 
žingsnių takto. Tada įsivyravo tyla. 


Dieglys šlaunyje Mariją pažadino iš snaudulio. Skausmingai kaip 
spyris į pilvą sugrįžo mintys apie nedėkingą padėtį, į kurią ji pateko. 
Ji sukando dantis trramdydama riksmą. Ankšta slėptuvė neleido jai 
ištiesti dieglio apimtos kojos. Taip pat skausmingai traukė ir nepa- 
togiai laikomą sprandą. Marija atsargiai pasitraukė į šoną, kad bent 
kiek pasijustų geriau. Ji nenutuokė, kiek laiko praėjo — keletas mi- 
nučių ar visa valanda. Vis dėlto ji nedrįso palikti slėptuvės. Ipolitas 
tikrai ateis ir pasiims ją, kai pasitaikys tinkama proga sprukti. Tačiau 
ji nebegalėjo ilgiau išsėdėti šioje nepatogioje dėžėje. Blogiausia, kad 
kamavo troškulys. Kaip kietas luitas lipo jos liežuvis prie gomurio, 
ir su kiekvienu įkvėpimu jautė, kaip dulkėtas oras vis labiau kuteno 
išdžiūvusią gerklę. Tikėdamasi išgirsti pažo šlubčiojimą, Marija pri- 
glaudė ausį prie medinės skrynios durelių. Ji manė girdinti duslų 
virtuvės indų tarškėjimą, bet buvo ne taip. Iš kažkur į ausį sklido 
tylus inkštimas. Ar jai pasirodė? Galbūt tai buvo šunys, kuriems 
turėjo būti sušertas Ipolitas. Vargšas berniukas. Tarsi Dievas nebūtų 

jo ir taip nubaudęs, subjaurodamas išvaizdą. Kodėl jis dar turėtų 
kentėti ir negailestingos šeimininkės siaubumus? Kai ji grįš namo 
sveika, paprašys markizo, kad jį išpirktų iš ponios de Montespan 
namų. Guosdamasi šia mintimi, Marija užsimerkė ir užsnūdo. 


Staiga išsigandusi pašoko. Mintis, jog ji čia ne viena, persmelkė 
Mariją nuo galvos iki kojų pirštų ir oda nubėgo pagaugai. 

— Ipolitai, - sušnabždėjo ji vos girdimai. 

Girgždėdamos atsidarė durys. Marijos širdis apmirė. Tada ji ku- 
pina palengvėjimo pažvelgė į bjaurų neūžaugos veidą, tačiau bemat 
atsitraukė iš išgąsčio. Jo puošni liemenė buvo kruvina. Jis maldau- 
damas padavė jai storos rankos galiuką. 

— Ipolitai! Kas atsitiko? 

Netrukus jis buvo šiurkščiai nustumtas į šalį, o. Marija išplėšta iš 
slėptuvės. Sumišusi ji spoksojo į ponios de Montespan šaltus veido 
bruožus. Iš tikrųjų ji atrodė gražesnė, nei išliko prisiminimuose. 
Gražesnė ir aukštesnė. 

— Kas tu? Ir ko čia slampinėji? 

Baimė užspaudė Marijai gerklę. 

— Kalbėk! Ar nori, kad tau baigtųsi kaip šitam mažam išgamai. 

Ponia de Montespan spyrė Ipolitui taip, kad šis parkrito ant 
žemės. Jis verkšlendamas pasitraukė atokiau. 

— Tai markizo de Montanjako pažas, ponia. - Išblyškę pono de 
Piurnono veido bruožai netikėtai pasirodė priešais Mariją. Kupinas 
užuojautos jis žvelgė į ją. 

— A! - Ponios de Montespan raudonai dažytos lūpos išspaudė 
šypsenėlę. — Vadinasi, markizas de Montanjakas pasiuntė tave. Taip 
ir maniau. 

— Ne, ponia. — Marija žengė drąsiai į priekį. - Jis nežino, kad 
aš Čia. 

Ponia de Montespan susižvalgė su ponu de Piurnonu. 

— Manau, tu šitą pamiršai. — Ji ištraukė raudoną obuolį ir laikė 
ištiesus Marijai. | 

Tai buvo paskutinis daiktas, kurį Marija matė. Smūgis į galvą 
viską aptemdė. 


XXV SKYRIUS 


Kliūnčnis Liuksemburgo rūmų iki Šatlė jokiu būdu nepadėjo 
apraminti Antuano sujaudintos sielos. Priešingai, gatvėse tvyranti 
sumaištis tik dar labiau kurstė jo pyktį. Kai jo išnuomotai karietai 
kelią pastojo klajojančio italų pirklio karieta, Antuanas įsitraukė į 
karštą ginčą su varžovo vežėju ir gynė savo teises blizgančia geležte. 
Vis dėlto pirmenybė priklausė jam, senos prancūzų bajorų giminės 
nariui, o ne paprastam smulkiam pirkliui, kuris buvo dar ir užsie- 
nietis. Tik atžygiavę tvarkos sergėtojai pajėgė numalšinti ginčą ir į 
darbą nebuvo paleistos špagos. 

Pagaliau pasiekęs tikslą, Antuanas lėkė drėgnais griuvėsių kori- 
doriais ir įsiveržė į tvankų Desgrė kabinetą piktas kaip Cerberis. 

Šis abejingai pažvelgė nuo stalo. 

— A, markizas de Montanjakas. Turite man kokių naujienų? 

Šaltas tarnautojo santūrumas įspėjo Antuaną. Nors tai kainavo 
daug pastangų, kad nepradėtų keiktis, tačiau jis nenorėjo nieku gyvu 
pasirodyti prieš Desgrė kaip gerklinga turgaus boba. 

— Naujienų karaliui? Tai priklauso nuo to. 

Desgrė padėjo savo plunksnos stiegarą į šalį ir susierzinęs pa- 
žvelgė į Antuaną. 

— Būkite toks malonus ir iškart kalbėkite apie reikalą, gerbia- 
masis markize. Neturiu daug laiko ir nė menkiausio noro spręsti 
jūsų galvosūkių. 

Antuanas vangiai nuslinko prie rašomojo stalo ir žiūrėjo pro 
Desgrė į pigią graviūrą, kurioje buvo pavaizduotas dirbtine poza 
besimeldžiantis karalius. 

— Jo didenybė tikrai yra pamaldus vyras, pone Desgrė. 

— Natūralu. Jis yra Dievo išrinktas valdovas. O dabar sakykite, 
ko atvykote? 

Antuanas nekreipė dėmesio į šiurkštų policininko raginimą. 
Jis abiem rankomis suėmė stalo kampą ir palinko taip, kad iš arti 
matytų Desgrė veidą. 

— Tada būtų malonu, pone, - sušnypštė jis, — jei karalius tiek 
pat dėmesio skirtų savo ištikimų pavaldinių gerovei kaip savo reli- 
ginėms apeigoms. 

— Kaip jūs drįstate! - Pašoko įsiutęs Desgrė ir apėjo stalą. 

— Ne, pone! Kaip jūs drįstate? - Antuanas ramiai žengė jo link. 
Akivaizdus policininko pasipiktinimas sustiprino jo audringą nuo- 
taiką. — Kaip jūs drįstate iš manęs daryti kvailą marionetę, kuri yra 
pakankamai gera būti masalu? 

Policininko pyktis pranyko taip pat greitai, kaip ir atsirado. Kiek 
pakilęs dešinysis antakis išdavė jo nuostabą. 

— Ak, štai kas, — tarė jis po akimirkos ir vėl atsisėdo prie rašamojo 
stalo. — Tai buvo tik laiko klausimas, kol jūs išsiaiškinsite. 

Tarsi tuo reikalas būtų baigtas, panardino jis savo plunksną į 
rašalą ir savo raštuose brūkštelėjo keletą pastabų. 

— Jūs to neneigiate? 

Desgrė pažvelgė. 

— Ką turėčiau paneigti? 

— Kad jūs pasinaudojote manimi kaip jauku, norėdamas paer- 
zinti Madam žudiką. 

— Jeigu man reikėtų, būčiau pasirinkęs vieną iš savo žmonių. 
Tačiau karalius pageidavo jūsų. 

— Aš nesipuikuoju, kad mane pasirinko dėl kriminalinės uoslės. 
Jo didenybės akyse aš priklausau tiems žmonėms, be kurių pasaulis 
lengvai išsiverstų. Turbūt karaliui pasirodė, kad ši užduotis būtent 
man. 

— O kaip tai susiję? - Desgrė padėjo plunksną į šalį ir rengėsi 
prisikimšti pypkę. — Karalius suteikė jums galimybę pasitarnauti 
jam. Turėtumėte jaustis dėkingas. 

— Tada norėčiau jums pasakyti, jog šitas malonės demonstra- 
vimas man praeitą naktį vos nekainavo gyvybės. 

Desgrė susidomėjęs pakėlė akis: 

— Įdomu. Gal norėtumėte papasakoti man apie naktinį nuo- 
tykį? 

Antuanas trumpai išdėstė, kas atsitiko, ir nebijodamas suteršti 
savo vardo, visų pirma išklojo Marijos pastebėjimus ir jos drąsų 
poelgį. 

— Įvykių kupinas vakaras, pone markize. Ar jūs tikras, kad šitas... 
vaikas nesuklydo? 

— Visiškai. Marija apdovanota itin aštriu protu. 

— Visų pirma aštriais dantimis, — piktai tęsė Desgrė. 

— Ir tuo. Tačiau man aišku viena. 

— Kas? 

Antuanas atsisėdo priešais Desgrė ant nepatogios kėdės, skirtos 
nelaimingiesiems, kurie čia buvo tardomi. 

— Būtų kvaila ieškoti nusikaltėlio Mesjė rate. Nei d Elfija, nei Lo- 
renas nenužudė Madam. Vienam trūksta priemonių, kitam - dings- 
ties. O kas dėl Mesjė, jis nėra net toks plepus, kad skleistų gandus 
apie nužudymą, už kurį jis pats atsako. 

— Šiuo metu karalius sutinka su jūsų nuomone. Jis taip pat iš- 
braukė Mesjė iš įtariamųjų sąrašo. — Karalius, — tęsė Desgrė, kai An- 
tuanas pažvelgė ragindamas, - dėl brolio neturi iliuzijų. Jis žinojo, 
kaip tinkamai įvertinti mažai pagirtiną Mesjė polinkį gandams. 
Šįkart Mesjė plepumas pasirodė kaip tikrai laimingas atsitiktinumas, 
mat jis nuėmė nuo jo didenybės pečių didelę naštą. Nes geriau nei 
bet koks tyrimas Mesjė įrodė savo nekaltumą, pasakodamas kie- 
kvienam, kas norėjo klausytis apie karaliaus planus. 

— O tai kaip dėl Anglijos vyriausybės? — paprieštaravo Antu- 
anas. — Mesjė pasirūpino, kad visas Paryžius sužinotų apie Madam 
nužudymą. Turėjo būti sunku leisti jos broliui ir toliau manyti, kad 
ją pakirto apendicitas. Net jei šis ir turėtų nepalankių pasekmių jam, 
Čarlzas II privalėtų veikti. 

Su medine skiedra, kuria uždegė žvakes, Desgrė prisidegė pypkę 
ir demonstratyviai išpūtė dūmų debesėlį Antuanui į veidą. 

— Nemanau, markize. Nemanau, kad Čarlzas II bus čia aktyvus. 
Ašjums jau sakiau, kad Anglijos karaliui reikia pinigų, daug pinigų. 
Jis mėgsta gyventi prabangiai ir yra nuolat priklausomas nuo savo 
draugų dosnumo. Manote, jis išsems pelningiausią šaltinį, viešai 
apkaltindamas Prancūzijos vyriausybę, kad nepakankamai gynė 
kunigaikštienę nuo jos priešų. — Desgrė vėl giliai įtraukė ir su pa- 
sitenkinimu išpūtė dūmus dailiais žiedais. —- Net simpatija, kurią 
jis jautė mirusiai seseriai, negalėtų priversti Čarlzo II taip šiurkščiai 
pasielgti su jo didenybe, neabejoju. 

— Ojei Mesjė vis dėlto būtų kaltas? 

Desgrė gūžtelėjo pečiais. | 

— Už pinigus galima viską nusipirkti, markize. Jūs turėtumėte 
tai geriau žinoti. 

Antuanas pakilo: 

— Na, tada būtų kaip ir aišku. Karalius galės vėl ramiai miegoti, 
anglų gerovę užtikrins auksas, o man pagaliau atsiras laisvo laiko 
pasimėgauti Paryžiaus teikiamais malonumais. 

— Palaukit! - Desgrė padėjo pypkę. - Viskas nėra taip pa- 
prasta. 

— Ak, ne? - Antuanas vėl atsisėdo ant nusidėjėlio kėdės ir pado- 
vanojo Desgrė šypseną. 

— Tiesa, kad draugystei su Anglija per šią... šią nelaimingą mirtį 
gali iškilti grėsmė, tačiau karalius nori, kad paaiškėtų nužudymo 
aplinkybės. 

— O kodėl? Jam gi jokios naudos iš to, kad žinos, kas žmogžudys. 
Galbūt jis susiduria su reikalais, apie kuriuos geriau nežinoti. 

Akimirką prieš Antuano akis išdygo siaubingi vaizdai iš Mon- 
vuazen virtuvės. 

— Tarkim, dėl sentimentų. 

Antuaną vėl apsupo melsvų pypkės dūmų debesis. 


— Dėl sentimentų? 

— Jaunystėje karalius ir Madam buvo labai artimi. 

Antuanas gerai išgirdo. Jis tuoj pat atsistojo, iš Desgrė rankos 
išplėšė pypkę ir nusviedė ją į kambario kampą: 

— Tada leiskite pasakyti, kad aš neturiu nė menkiausio noro būti 
papjautas dėl jausmingų jaunystės prisiminimų. Net jei tai ir paties 
karaliaus prisiminimai. Perduokite tai jo didenybei. 

— Jūs sudarėte sandėrį su karaliumi, pone markize, - piktai su- 
šuko Desgrė. - Nepamirškit to! 

Garsūs tarnautojo priekaištai lydėjo Antuaną iki kabineto durų, 
kol šis jas garsiai užtrenkė. 


Nuo Šarlė iki Virdulio gatvės Antuanas ėjo pėsčias. Popietės 
saulė jį glostė šiltais spinduliais, o tai bent šiek tiek praskaidrino jam 
nuotaiką. Grįžęs namo, patraukė tiesiai į virtuvę, čia Marta išraudusi 
pešė žąsį, o aplink siautė tikras plunksnų viesulas. 

— Kur Marija? 

Susikūprinusi virėja pažvelgė, valydamasi ranka veidą, nors ke- 
lios plunksnelės taip ir liko ant prakaituotos kaktos: 

— Nežinau, pone. 

— Arji nėjo su tavim šiandien ryte į turgų? 

Marta papurtė galvą: 

— Jai skaudėjo gerklę ir norėjo pasilikti namuose. Turbūt guli 
lovoje ir miega. 

Bloga nuojauta apėmė Antuaną. Jis paliko Martą, apsuptą 
plunksnų, ir nužingsniavo į palėpę. Užlipęs atidarė duris į Marijos 
kambarį ir įėjo. Jis atidžiai apsižvalgė menkai apstatytame kam- 
baryje. Kampe gulėjo Marijos šiaudinis čiužinys. Antuanas nuėjo 
prie jo ir pakišo ranką po antklode. Lova buvo vėsi ir sausa. Čia jau 
kurį laiką niekas negulėjo. „Ji sušals žiemą“, - toptelėjo mintis jam į 
galvą, užverčiant antklodę. Jis lieps Augustui nupirkti turguje šiltesnį 
užtiesalą. Patikrinęs lovą, atidarė skrynią, kurioje Marija saugojo 
keletą daiktų. Ant viršaus gulėjo jos rytietiško kostiumo turbanas, 
o apačioje tūnojo iš plačiųjų kelnių juostų ir liemenės susuktas 
kamuolys. Drabužiai, kuriuos Marija dėvėjo per pasivaikščiojimą 

po Vuazen namus, taip pat čia buvo. Trūko tik mėlynos pažo uni- 
formos. Antuanas susimąstęs perbraukė per raudoną turbano šilką, 
tada išskubėjo iš Marijos kambario ir nusileido laiptais, šaukdamas 
jos vardą, tačiau atsako nesulaukė. Kieme priėjo prie Augusto, kuris 
kartu su Mišeliu ravėjo tarp akmenų išsikerojusias piktžoles. Jie taip 
pat aiškino visą dieną nematę ir nieko negirdėję apie Mariją. Pa- 
likęs abu stovėti, Antuanas nurūko toliau. Jis apieškojo negyvenamą 
namo dalį, rado kibirą su skuduru, kuriuos Marija tikriausiai vakar 
čia pamiršo. Tada jis apžiūrėjo senus tvartus. Deja, be kelių žiurkių, 
įsitaisiusių čia žiemoti, nebuvo nė gyvos dvasios. Sode, kuriame ošė 
didelis senas ąžuolas, vienas kitą stelbė sodininko rankos nematę 
krūmai. Marijos nebuvo. „Tikra maža pabaisa“, - pagalvojo suirzęs 
Antuanas. Tikriausiai dingdama norėjo atkreipti į save dėmesį, kad 
nebūtų išsiųsta. Bet jo taip paprastai neapgausi. Kai išalks, pati baigs 
šitą kvailą žaidimą. 

Kai vakare Marija vis dar nepasirodė, jis pasišaukė Martą ir Au- 
gustą, ketindamas juos dar kartą iškvosti. Tačiau jiems taip ir nešovė 
į galvą, kas galėtų padėti surasti Mariją. Kad ir kiek Antuanas bandė 
įtikinti, jog ji kažkur sėdi ir šaiposi, nerimas, jog už jos dingimo 
slepiasi kažkas daugiau, vis neapleido jo. 

Po vakarienės, prie kurios jis beveik neprisilietė, nutarė eiti paieš- 
koti Marijos mieste. Galbūt ji slampinėjo kažkur gatvėmis ir šalia 
aikštės. Šiaip ar taip, ji negalėjo toli nuklysti. Pagaliau ji neturėjo 
pinigų ir nepažinojo Paryžiaus. Jis nusivilko dailią rūmų aprangą, 
kurią dėvėjo nuo savo apsilankymo Liuksemburgo rūmuose, apsi- 
rengė paprastus drabužius, ant galvos užsimaukšlino kuklią juodą 
skrybėlę ir saugumo sumetimais užsikišo peilį. Taip apsitaisęs, jis 
paliko namus. Jau buvo sutemę, tik keletas žmonių matėsi gatvėse. 
Dauguma kažkur skubėjo. Tikriausiai jie jau buvo netoli namų ir 
nekantravo kuo greičiau užtrenkti duris, kad apsisaugotų nuo naktį 
gatvėmis besitrinančių padugnių. Tuo tarpu Antuanas apžiūrinėjo 
turgaus salių prieigas, nuolat slapstydamasis tarpuvartėse ir sienų 


nišose, kad išvengtų raitosios policijos patrulių, budinčių komen- 

danto valandą. Galop jis nusileido prie upės ir perėjo naująjį tiltą 
iki Dofino aikštės. Šita didžiausia Henriko IV vakariniame Senos 
salos gale nutiesta aikštė buvo vartai į Paryžiaus širdį, į senąjį Sitės 
salos kvartalą. Perėjęs jį skersai, Antuanas skubėjo painiomis ga- 
tvėmis, kol per Dievo Motinos katedros aikštę pateko prie didžiulės 
katedros laiptų. Čia šmirinėjo pulkas sulaukėjusių šunų ir keletas 
benamių kiaulių, deja, nebuvo nė vieno žmogaus, kurio galėtų pa- 
klausti apie Mariją. Galiausiai jis baigė savo paiešką ir susirūpinęs 
grįžo į Virdulio gatvę. 

Kitą rytą Antuanas vėl, kaip ir praėjusią dieną, įsiveržė į kabinetą 
Šarlė. Su keliais miesto gvardijos karininkais besikalbantis Desgrė 
patenkintas pažvelgė į jį: 

— Nesitikėjau jus ir vėl taip greitai išvysti. 

— Išsiųskite savo vyrus. 

Policininkai pakluso šiurkščiam tonui. Po to, kai jis, linktelėjęs 
galva, paleido vyrus, atsigręžė į Antuaną. 

— Kas nors atsitiko? Kas nors vėl pasikėsino? 

— Marija dingo. 

— Kada? - Desgrė balse nesigirdėjo jokio nerimo. 

— Aš nežinau. Mano virėja paskutinį kartą ją matė vakar anksti 
rytą. Nuo tada nėra jokių žinių. 

Antuanas trumpai papasakojo, ką sužinojęs iš Martos, ir užsi- 
minė apie savo ginčą su Marija. 

— Aš jus įspėjau. Reikia tikėtis, kad jūsų sprendimas išsiųsti mer- 
gaitę nebus pavėluotas, pone. 

Antuanas piktai pašoko Desgrė link. 

— Jūs, pone, — sušuko jis, — pirmas pastūmėjote ją į pavojų. Būtu- 
mėte iš pat pradžių man pasakęs, kas tai per tyrimas, būčiau neleidęs 
jos įtraukti į šį reikalą. 

Policininko priekaištas smeigė Antuanui kaip dyglys, juk vis 
dėlto pars jautėsi atsakingas už Marijos dingimą. O tai, kad jis dabar 
bandė primesti kaltę Desgrė, tebuvo siekis užsitikrinti Paryžiaus 


policijos paramą beieškant jos. 

— Pirmiausia nusiraminkite, — paragino Desgrė. — Tada pagalvo- 
sime, ką daryti. — Iš butelio, kurį ištraukė iš rašamojo stalo, į taurę 
įpylė skaidraus skysčio ir padavė Antuanui. — Išgerkite. Padės. 

Vienu gurkšniu Antuanas ištuštino visą taurę. 

Stiprus gėrimas degino gerklę, bet netrukus skrandyje paskleidė 
šiltą, malonų jausmą. 

— Dabar sėskitės. 

Desgrė iš kambario gilumos atnešė seną, nutrintą fotelį, į jį nusi- 
kamavęs Antuanas ir susmuko. Nerami naktis, kai jis daug kartų lipo 
į pastogę pasižiūrėti Marijos, ir tuščią jo skrandį užkaitinusi degtinė 
jį pakirto. Kai Antuanas atsisakė antros taurės, Desgrė tęsė: 

— Prieš tai minėjote, kad mažoji draugė pyko ant jūsų. Galimas 
daiktas, kad ji vėl bandys parodyti užsispyrimą, šitaip savo dingimu 
įvarydama jums baimės. 

— Iš pradžių ir aš taip maniau, bet dabar esu įsitikinęs, kad už to 
slypi kažkas daugiau. Taip negali sutapti, kad Marija dingtų skra- 
džiai į žemę po to, kai buvo bandyta pašalinti mane iš kelio. 

— Tikėkimės, kad jūs klystate. 

Desgrė vėl atsisėdo prie rašomojo stalo ir paragino Antuaną iš- 
samiai apibūdinti Mariją paieškos grupei. Jis vis klausinėjo, tikslino 
duomenis ir viską užrašinėjo. Ji buvo Antuanui iki pečių ar šiek tiek 
žemesnė? Kaip nešiodavo susišukavusi plaukus? Ar turėjo strazdanų? 
Apgamų;? Jei ne ant veido, tai galbūt kitoje kūno vietoje? 

— Dieve! — išsprūdo Antuanui. — Iš kur aš galiu žinoti? Manote, 
kad prieš pradingstant aš ją apžiūrinėjau? 

Tą pačią akimirką, kai tai išsprūdo, jis pasigailėjo savo šiurkščių 
žodžių. Galiausiai Desgrė stengėsi jam padėti, nors ir taip turėjo 
daug svarbesnių reikalų, nei ieškoti pabėgusios mergaitės. Paryžiaus 
gatvės buvo pilnos benamių vaikų, kuriais niekas nesidomėjo, ne- 
sirūpino. 

— Ji turi neseną randą ant kairės šlaunies, iš vidinės pusės. Ji buvo 
nesenai ten sužalota peiliu. 

Desgrė klausiamai pažvelgė į Antuaną, tačiau nebesidomėjo apie 
to rando atsiradimo priežastis. Galų gale padėjo plunksną į šalį. 

— Pone markize, turėtumėte keliauti namo ir pailsėti. — Aki- 
mirksnį jo veide pasirodė šypsena. - Jei leisite man pasakyti, nerimas 
dėl pabėgusio pažo kenkia jūsų išvaizdai. 

Antuanas susidomėjęs pažvelgė į policininką. Šios geraširdiškos 
gaidos jo balse jis dar nebuvo girdėjęs. Netikėtai jis svarstė, kas pasi- 
tiktų Desgrė, jei jis paliktų savo kabinetą ir grįžtų namo. Ar būtų jis 
sutiktas ten savo mylinčios žmonos ir būrio raudonskruosčių vaikų? 
Antuanas bandė įsivaizduoti valstybės tarnautoją, kai jis dūkdamas 
siautėja po namus su mažu berniuku ant pečių. Jis pakilo ir nuėjo 
durų link. 

— Pone markize! 

Antuanas atsisuko į rašomąjį stalą. 

— Mes surasime jūsų mažąją draugę. Pažadu. 

Antuanas neabejojo. Tačiau šis įsitikinimas jam kėlė didžiausią 


nerimą. 


Desgrė laikėsi savo duoto žodžio. Greičiau, nei Antuonas tikė- 
josi. Du jo vyrai aplankė jį vakare Virdulio gatvėje ir palydėjo atgal 
į Šarlė. Ant laiptų, vedančių į drėgnus senos tvirtovės rūsius, jau 
laukė policininkas. Vos tik Antuanas pažvelgė į rimtą deglo apšviestą 
sulysusį vyro veidą, jo baisiausi būkštavimai pasitvirtino. 

Tylėdami jie lipo žingsnių nugludintais akmeniniais laiptais 
žemyn ir atsidūrė nykiame rūsyje, kuriame prieš palaidojant buvo 
laikomi miestiečių lavonai. Lyg nuodinga banga į veidą trenkė sal- 
dokas puvėsių tvaikas. Antuanas priglaudė rankovę prie nosies ir 
sekė paskui Desgrė, vedantį jį pro begalines mirusiųjų eiles. Palubėje 
ant kablio tarsi bejausmiai mirusiųjų apdangalai tabalavo drabužiai, 
kuriais dar neseniai vilkėjo žmonės. Kartais šie apdarai padėdavo 
lengviau atpažinti lavonus. Dažniausiai nelaimingųjų niekas nepasi- 
gesdavo, tad būdavo atgabenami čia. Keli negyvėliai buvo uždengri 
skudurais, ir kol Antuanas skubėjo pro purvinus medžiagos gabalus, 
pastebėjo, kad šen bei ten kyšojo ranka ar koja. Kiti gulėjo nuogi, 


keistai sulenktomis galūnėmis. Ši šiurpi vieta Antuanui neleido net 

pagalvoti, kad Marija galėtų čia būti. Todėl jį ištiko šokas, kai Desgrė 
staiga sustojo ir deglu apšvietė akmeninius neštuvus. 

— Štai ji. 

Antuanas neryžtingai žengė į šviesos ratą ir baikščiai nuleido akis. 
Po ilgais vilnoniais marškiniais, siekiančiais Marijai iki kulkšnių, 
matėsi jos gležno kūnelio kontūrai. Tik jos kojos buvo nuogos. Kaip 
kriauklės švietė jos maži kojų nagučiai plevenančioje deglo šviesoje, 
kurį Desgrė įdėjo į laikiklį prie sienos. 

— Mes suradome ją ant Senos kranto. Todėl įsakiau ją nuprausti 
ir perrengti sausesniais drabužiais. 

— Ačiū. 

Sunkią akimirką Antuanas ieškojo paguodos policininko užjau- 
čiančiame žvilgsnyje. Tada jis stvėrė už lininio skuduro, dengiančio 
Marijos veidą. Tačiau netrukus pajuto, kaip Desgrė sugriebė jį už 
rankos. 

— Verčiau nedarykite to, markize. 

— Aš turiu ją pamatyti. Nesvarbu, ką jai padarė, aš noriu pama- 
tyti. 

— Atsargiai, tarsi būtų galėjęs Marijai po mirties suteikti skausmo, 
nutraukė Antuanas medžiagą nuo jos veido. Susvirduliavęs iš siaubo, 
parkrito ant kelių ir susivėmė. Iš gyvybingo Marijos veido tebuvo 
likus suniokotos mėsos tešla. 

Antuanas sunkiai atsistojo ir atrėmė prakaituotą kaktą į vėsius, 
drėgnus nelygios sienos akmenis. 

— Atleiskite. 

Desgrė taktiškai nusigręžė jam sunegalavus, o dabar ištiesė 
šiurkščią nosinę. 

— Būčiau mielai apsaugojęs jus nuo šio formalumo. 

Kai Antuanas atsitokėjo, vėl priėjo prie neštuvų. Marijos pra- 
skelta kaukolė atrodė siaubingai. Rudi plaukai nuo kraujo buvo su- 
lipę, o balkšva smegenų masė sunkėsi iš properšos iki pat kaktos. 

— Ji buvo užmušta aštriu daiktu. Tikriausiai kirviu. 

— Ber kas jos veidui?.. - Antuano balsas trūkinėjo. - Kodėl jos 


veidas toks sudarkytas? 

— Ji... — Desgrė nutilo. - Neklauskite. Tai vis tiek nieko nepa- 
keis. 

— Kas atsitiko? — Antuanas stvėrė policininkui už riešo ir pa- 
purtė. 

— Kiaulės pirmiau už mus ją surado. 

Antuanas užmerkė degančias akis. Desgrė švelniai išsilaisvino 
iš jo rankos ir atsitraukė kelis žingsnius. Kai Antuanas atsimerkė, 
Marijos sudarkytas veidas buvo paslėptas po linine medžiaga. 

— Aš ją pasiimu. Čia ji neliks. 

— Pone markize, norėčiau jums pasakyti, jog man gaila, - ne- 
rangiai tarė Desgrė. - Sunku... sunku prarasti draugą. 

— Aš surasiu jos žudiką, —- sušuko Antuanas, ir jam ištryško 
ašara. 

— Ber kaip jūs tai padarysite? - Desgrė parodė į numirėlius 
aplink. — Ar galite įsivaizduoti, kiek nužudytų aukų per savaitę iš 
purvinų gatvelių surenkame? Kaip jūs ketinate surasti mergaitės žu- 
diką? Tikriausiai jai nepasisekė ir ji pateko į vagių gaujos rankas. 

— Nejaugi? Antuanas parodė į drabužius, kyšančius iš po ant- 
klodės ant Marijos kūno. — Tada paaiškinkite man, kodėl vagys 
pamiršo pasiimti jos apdarus. Aksominis kostiumas, odiniai batai. 
Tai buvo vieninteliai vertingi daiktai, kuriuos ji turėjo. Tai būtų 
galima parduoti, užuot išmetus į upę. - Antuanas drebėjo iš susijau- 
dinimo. - Jūs puikiai žinote, kaip ir aš, kad ji nežuvo, bandydama 
pasprukti nuo vagių. Kas pašalino Madam iš kelio, tas yra atsakingas 
ir už Marijos mirtį. 

Desgrė vos pastebimai linktelėjo. 

— Pasakykit savo karaliui, kad aš nurimsiu tik tada, kai sužinošiu, 
ką tai slepia. Kad ir kas būtų. Bet kai surasiu žudiką, tepasigaili jo 
Dievas. Perduokit jam. 

— Kaip norite, — vos girdimai atsakė Desgrė. 

Jis tylėdamas nušvietė kelią, kai Antuanas nešėsi su savimi Ma- 
riją, kad palydėtų ją į paskutinę kelionę. 


Priešais miesto vartus Montanjakai turėjo obelų sodą, bet jį 
Antuanas jau seniai buvo pamiršęs. Tik palikęs tamsius tvirtovės 
rūsius su Marija ant rankų, jis prisiminė seną žemės gabalą, kurį 
jo prosenelis laimėjo lažybose su Henriku II. Atgijęs prisiminimas 
apie apleistą sodą jam pasirodė tarsi likimo ženklas, tad nutarė tenai 
nugabenti Mariją. Pirmųjų ryto spindulių šviesoje po didžiausiu 
medžiu iškasė duobę ir paguldė lavonėlį į rudeninių lapų patalą. Ku- 
nigui, kad palydėtų paskutinėn kelionėn už Paryžiaus, teko brangiai 
sumokėti. Tačiau dideliam jo išgąsčiui, Antuanas atsisakė karsto ir, 
prieš duobę užkasant žeme, ją užpylė lapais, šakomis ir žole. Ma- 
rija tikrai nebūtų sutikusi būti palaidota ankštoje medinėje dėžėje. 
Antuanas vylėsi iš visos širdies, kad jai kaip tik būtų patikusi mintis 
po mirties maitinti obelį, kuri pavasarį pasidabins žiedais ir kurios 
šakos rudenį lūš nuo sunkių vaisių, turinčių dalelytę jos. 


XXVI SKYRIUS 


Nesibaigiantis baldų, paveikslų ir kilimų srautas tekėjo sulinku- 
siomis nešėjų nugaromis laiptais žemyn, įsiliedamas į Sen Klodo 
rūmų priimamajame nuolatos iš brangenybių patvinstantį ežerą, 
kuris grasinosi po truputį užtvindyti pirmąjį aukštą. Po to, kai Mesjė 
paliko savo rezidenciją ir grįžo į dvarą, visi daiktai, kurių jis iki grį- 
žino kitą vasarą nepasiges, nedelsiant turėjo būti supakuoti. Brangių 
daiktų išgabenimo prižiūrėtojas buvo ponas de Piurnonas, jis stebi- 
nančiai vikriai sukiojosi tarp pakuotojų, vis šaukdamas nurodymus 
ir pats prisidėdamas, kai viena iš kunigaikščio brangenybių kėsin- 
davosi palaidoti po savimi nešėją. Antuanas, kuris šioje sumaištyje 
lipo Piurnonui ant kulnų, susidarė įspūdį, kad kresnas vyras tik 
ieškojo progos išsisukti nuo pokalbio su juo. 

— Pone de Piurnonai, ar būtų galima pasitraukti į ramesnę namo 
vietą? 

— Nėra jokios ramesnės vietos name, - niršo Piurnonas ir už- 
simetė ant pečių sunkią, ąžuolinę skrynią. - Be to, - pridūrė sku- 
bėdamas, kai išniro iš kitos medinės dėžės pusės, - matote, kas čia 
dedasi! Neturiu lauko jūsų klausimams. 

— Pone! - paprieštaravo Antuanas suirzęs, vis dar stengdamasis 
išvengti, kad jo nepartrenktų sunkus medinis rėmas, kuriame buvo 
karalienės Onos jaunystės paveikslas. — Leiskite man taip pasakyti. 
Aš atėjau jo didenybės pavedimu. Atsisakydamas skirti man savo 
laiko, nepaklusite karaliaus norui. Ar mes vienas kitą supratome? 

Piurnonas padėjo paauksuotą tualetinį staliuką, kurį ketino ką 
tik užsikelti ant pečių, ir suglumęs pažvelgė į Antuaną. 

— Karalius atsiuntė jus? — išsprūdo jam. — Bet aš... aš maniau... — 
Jis nebaigė sakinio. 

— Ką manėte? —- paklausė Antuanas, nenuleisdamas akių nuo 
Piurnono. „Vadinasi, gandai apie jo slaptą misiją buvo pasiekę ir šį 
niekšą“, - pagalvojo įtūžęs ir dar kartą prakeikė Desgrė ir karalių 
už niekšišką žaidimą, kurį jie žaidė su juo. Jei Desgrė būtų nuo pat 
pradžių pasakęs tiesą, Marija dar būtų gyva. 

— Nieko. - Piurnonas greitai nusisuko ir išsitraukęs nosinę nu- 
sišluostė kaktą. — Sekite paskui mane, - galiausiai tarė griežtai, ne- 
žiūrėdamas Antuanui į veidą. 

Nardydamas pro baldų ir puošnių daiktų krūvas, jis nuskubėjo 
paskui poną de Piurnoną iki terasos. Ten pasivijo rūmų valdytoją 
ir nužingsniavo su juo parko link. 

Kaip buvo pasikeitę sodai po to, kai Mesjė paliko vasaros rezi- 
denciją. Ten, kur prieš tai plytėjo žiedų jūra, dabar driekėsi plika 
ruda žemė. Puošnias marmurines ir akmenines skulptūras paslėpė 
dideli mediniai statiniai, o takai ir alėja, vaizdingai vedę į begalybę, 
buvo dingę. Netgi laurų ir apelsinų medeliai jau buvo nugabenti 
į oranžeriją. Liko tik tušti paviljonai ir garsieji fontanai, bet nebe- 
tekę puošnumo, kai tryško sidabrinis vanduo. Antuanas prisiminė 
Mariją, mat ji jau buvo mirusi ir tai siejosi su dingusiu šio parko 
grožiu. 

Piurnonas žengė kelis didelius žingsnius tolyn nuo rūmų ir su- 
stojo, kai įsitikino, jog niekas jų negirdėjo. Tada jis droviai kreipėsi 
į Antuaną: 

— Kalbėkite. Bet paskubėkite. Aš tikrai turiu daug darbo. 

— Aš nenoriu ilgai aušinti burnos. Kodėl manote, kad Madam 
buvo nužudyta Mesjė užsakymu? 

Piurnonas, nuleidęs akis, bato galu kapstė purvą: 

— Kodėl jūs domitės mano šeimininkės mirtimi? 

Antuanas pažvelgė į Piurnoną ir laukė tol, kol šis nedrąsiai pa- 
žvelgė į jį. Galiausiai šaltai atsakė: 

— Baikime šitą teatrą, pone. Jūs, kaip ir visas pasaulis, žinojote, 
kad karalius įpareigojo mane ištirti jos karališkosios didenybės mir- 

ties aplinkybes. Jūs niekada nebūtumėte man išsakęs šio pasipikti- 
nimą keliančio įtarimo prieš Mesjė, jei taip nebūtų buvę. 

Piurnonas toliau tyrinėjo dulkino bato nosį, o ant jo kaktos vėl 
sužvilgo prakaito lašeliai. Galų gale jis paprieštaravo: 

— Na, gerai, žinojau. Tačiau tai, ką pasakiau ponios de Monte- 
span namuose, neturi jokios reikšmės. 

— Kaip tai suprasti? 

— Aš... aš nežinojau, ką darau. Skausmas dėl jos karališkosios di- 
denybės sutrikdė mano gebėjimus blaiviai mąstyti. Štai ir viskas. 

— Ir todėl jums išsprūdo šita neapgalvota pastaba, kai buvau šalia? 

— Taip. 

— Netikiu. — Antuanas priėjo prie pat Piurnono ir pažvelgė į šį 
žemą, kresną vyrą. — Aš manau, jog jūs tyčia kreipėtės į mane, kad 
apkaltintumėte Mesjė sutuoktinės nužudymu. 

Piurnonas nuleido akis. Jo skruostus nudažė raudonos dėmės, ir 
buvo neįmanoma nepastebėti, kad Antuanas užlipo jam ant nuos- 
paudos. Jis nusprendė išsiaiškinti įtarimus, kurie nedavė jam ramybės 
po susitikimo su užsispyrusiu rūmų valdytoju de Vožiraro gatvėje. 

— Ar tai ne jūs, pone de Piurnonai, kadaise nurodėte man apsi- 
lankyti grafienės de Šalmar viešnamyje? 

Raudonos dėmės ant rūmų valdytojo veido plėtėsi. Tačiau jis 
vis dar tylėjo. 

— Jūs, — tęsė Antuanas įsakmiai, — pasinaudojote manimi, kad 
sunaikintumėte d Efiją, kurį laikėte kunigaikštienės žudiku. Ar ne 
taip? 

— Taip. — Piurnono balsas daugiau nepriminė šiurkštaus šnabž- 
dėjimo. — Taip, tiesa. Aš norėjau pamatyti, kaip jo nuodėmingas 
kūnas bus sudraskytas į gabalus Grevos aikštėje. 

— Sakykite, kodėl laikėte markizą kaltu? 


Piurnonas nepatikliai nužvelgė Antuaną, tada nerimastingai 

žingsniavo toliau. 

— Jis nekentė mano šeimininkės. Jis ją koneveikdavo ir pasitai- 
kius progai įžeidinėdavo. 

— Ir tai viskas, ką jūs turite prieš jį? 

— Ne, neviskas. Čia, rūmuose, buvo toks tarnas, vardu Gasparas. 
Jis matė, kaip markizas ruošė gaivinantį gėrimą, kuris buvo skirtas 
kunigaikštienei. 

— Taip ir maniau, — patenkintas tarė Antuanas. — Tas Gasparas 
kalbėjo ir su jumis. Atrodo, jis buvo labai darbštus jaunas vyras. 
Deja, jo kaip verslininko gebėjimai turėjo lemtingų pasekmių. 

Piurnono tylėjimas buvo pakankamas įrodymas, kad rūmų val- 
dytojas taip pat žinojo, kokia lemtis ištiko tarną. Jis pagalvojo, ar 
besikankinančio žmogaus širdžiai palengvėtų, jei jis jam pasakytų, 
kad d Efija net neketino grąžinti ševaljė de Loreno į dvarą. Kaip tik 
jis norėjo tai padaryti, kai už gyvatvorės, sudarančios mažą labirintą 
gale, pastebėjo į dangų kylančius dūmų debesėlius ir išgirdo linksmą 
mergaitės juoką. 

— Jei nepasisaugosi, tai tau atsitiks taip pat kaip vargšelei Adelei. 
Nors ji ir buvo Madam numylėtinė, tačiau tai jos neapsaugojo nuo 
gėdos ir mirties. 

Prieš Piurnonui puolant prie gyvatvorės, Antuanas stvėrė jam 
už rankos ir griežtu žvilgsniu paragino nejudėti. 

— Ak, nesąmonė, - pasigirdo pažįstamas balsas. — Kas čia tokio, 
jei jis man žavus? Jis gi tik šokių mokytojas. 

Antuanas priėjo arčiau ir pažvelgė pro krūmą, siekiantį jam 
iki pečių. Tai, ką pamatė, jį privertė garsiai nusijuokti. Ant suolo, 
prisiglaudusios viena prie kitos, sėdėjo dvi jaunos dvaro panelės ir 
siauromis lūpomis čiulpė rūkstančias pypkes. Rūkymas, atrodo, 
damoms buvo labiau dvasinio pobūdžio, nes jos nuolat kosėjo, 
bandydamos po savo gobtuvais laikytis atokiau nuo kylančių dūmų. 
Skaudančia širdimi Antuanas nusprendė nutraukti šią žavią idilę. 

— Laba diena, mano damos. 

Žavingai atrodė išsigandę Maribelės de Nuarmutjė ir jos draugės 
veidai, kai abi pašoko nuo jaukaus suolelio. 

— Pone markize! Ką... ką jūs čia darote? 

Vikriai nuskriejo išdavikiškos pypkės per gyvatvorę, kad pripil- 
dytų labirintą slaptųjų dūmų. Antuanas stvėrė virš krūmo iškeltą 
jaunosios pažįstamos ranką ir priglaudė ją prie lūpų. Pabučiavęs 

švelniai našlaitėmis ir tabaku kvepiančią pirštinę, padovanojo savo 
spinduliuojančią šypseną: 

— Panele, aš apgailestauju, kad šiandien negaliu perduoti jums 
jokių linkėjimų nuo jūsų giminaitės ponios de Grinjan. Tačiau bū- 
kite maloni ir supažindinkite mane su savo žavia pažįstama! 

Nedrąsiai ji atsigręžė į savo palydę: 

— Kamile, ar galiu tau pristatyti markizą de Montanjaką. Pone 
markize, tai mano draugė Kamilė de Montalu. 

Antuanas prisiminė, jog buvo matęs Kamilę de Montalu per savo 
pirmąjį apsilankymą Sen Klodo rūmų parke, tarp našlaitėmis likusių 
Madam freilinų. Ji krito jam į akį dėl savo tamsaus grožio. Jis taip pat 
negalėjo nepastebėti, jog jo netikėtas pasirodymas ne taip stipriai iš- 
mušė gražią būtybę iš vėžių kaip jos draugę. Su apsimestiniu drovumu 
pakėlė ji savo tamsias akis į jį, kad galėtų smalsiai nužvelgti jo kūną. 
Antuanas mirktelėjo jai, o tada atsigręžė į panelę de Nuarmurjė, kurios 
virpančios apvalios krūtys išdavė pamažu slūgstantį išgąstį. 

— Nusiraminkite, miela drauge. Jūsų paslaptis saugi. Ar ne taip, 
pone? O dabar, panele, trokštu sužinoti, kaipgi iš tikrųjų pasibaigė 
vargšelei Adelei. 

Veltui bandė panelė de Nuarmurjė išlaisvinti ranką, kuri vis dar 
buvo jo rankoje. Švelniai, bet ryžtingai jis laikė ją ir vedė iš mažo 
krūmų labirinto. | 

— Adelė... kokia buvo apgailėtinos būtybės pavardė? — norėjo 
Antuanas sužinoti stovėdamas priešais jaunas damas. 

Tačiau nors nuskambėjo pažadas neprasitarti apie prasižengimą, 
merginos užsispyrusios tylėjo. Antuanas neliko nepastebėjęs, kad 
jos vis baikščiai žvilgčiojo į poną de Piurnoną. 

— Adelė de Fleri, — galiausiai ištarė ponas de Piurnonas ir ne- 
palankiai nužvelgė sučiuptas damas. — Panelė de Fleri mėgavosi 
ypatingu Madam pasitikėjimu. Dievas pasišaukė ją savon karalystėn 
likus mėnesiui iki jos šeimininkės mirties. 

— Ak, taip, prisimenu. —- Antuanas vėl kreipėsi į panelę de Nuar- 
mutjė: - Jūs sakėte per pirmą mūsų susitikimą, kad jos patikėtinės 
mirtis supykdė Madam? Reakcija, kuri man jau tada atrodė keista. 


Ką tai galėtų reikšti? 

Šį klausimą palydėjo nebylios damų grimasos. Jos vartė akis, 
raukėsi, pūtė žandus ir rodė nepasitenkinimą, o tai Antuanui buvo 
malonu stebėti. Galop jam pabodo ir jis nutarė atskleisti Adelės de 
Fleri paslaptį padarydamas šiokį tokį spaudimą. 

— Kaip matau, pone de Piurnonai, reikės nedidelio akstino, kad 
atsirištų damų liežuviai. Taigi norėtume jus pamokyti, o tai, tikiuosi, 
pravers jums ateityje. - Šypsodamasis jis pažvelgė į paneles de Nu- 
armutjė ir Montalu, o šių, regis, nepradžiugino jo žodžiai. - Viskas 
gyvenime turi savo kainą. Paslaptis, kuri turi būti išsaugota, taip pat. 
Be to, matau, jog jūs turite kuo rizikuoti, jei karalius sužinos, kad 
jo mirusios Madam freilinos ir galbūt net būsimos brolienės švaisto 
laiką rūkydamos tabaką, užuot vykdžiusios savo pareigas. 

— Ji buvo nėščia. 

— Maribele! Mes prisiekėme niekam nesakyti. 

— Nair kas? Ji nebuvo mano draugė, o tavo. Be to, ji mirus. Kas 
gali nutikti? 

Kadangi paslaptis buvo atskleista, atrodo, panelė de Nuarmurjė 
nekantravo papasakoti nelaimingos freilinos istoriją. 

— Jos karališkoji didenybė nežinojo, kad Adelė laukėsi kūdikio. 
Ir iš kur galėjo? Adelė buvo jos numylėtinė. Ji visada teikė jai pirme- 
nybę. Be to, Adelė darė viską, kad tai nuslėptų nuo jos. Ji baiminosi, 
kad tai sužinojusi Madam išsiųs ją į vienuolyną. Galiausiai paprašė 
vyro, kuri užtaisė jai vaiką, padėti. 

— Na, ir padėjo? 

Pasakojanti panelė nekreipė dėmesio į draugės susierzinimą ir 
tęsė toliau: 

— Vieną dieną ji paslaptingai dingo. Ją pasiėmė karieta, lau- 
kusi jos prie rūmų parko pakrašty. Kamilė palydėjo ją tenai. Tačiau 
Adelė turėjo mums pasipasakoti, kad mes galėtume pridengti ją. 
Mes pripasakojome Madam, kad ji siaubingai persišaldė. Kadangi 
mes žinojome, kad Madam nekaip sekėsi, buvome įsitikinusios, kad 
jei nuspręsime pasakyti, jog ji serga užkrečiama liga, ji neišdrįs eiti 
į Adelės kambarį. Adelė grįžo tą pačią naktį. Jos apatiniai drabužiai 
buvo kruvini, o po kelių dienų ji mirė. 

Antuanas nukreipė savo dėmesį į panelę de Montalu. 

— Gal pasakysite man, kas buvo tas, su kuriuo jūsų draugė su- 
sitikinėjo paslapčia? 

Dūsaudama pasidavė ir tamsiaplaukė panelė: 

— Pasakyčiau, jei žinočiau, — atsakė ji nuoširdžiai apgailestau- 
dama. — Adelė buvo labai paslaptinga. 

— Bet galbūt jūs žinote, kur ji važiavo tą dieną, kai ją paėmė 
karieta? 

— Į Paryžių. Kažkur netoli Šv. Dionizo bazilikos gyvena žoli- 
ninkė, kuri padeda jaunoms merginoms, kai jos patenka į bėdą. 

— Ką jūs sakote! 

Buvo neįmanoma nepastebėti, jog šis paslapties atskleidimas 
kainavo paskutinį pono de Piurnono kantrybės lašą. Jis spoksojo į 
panelę de Montalu, tarsi ji būtų pats velnias ir drebėjo visu kūnu. 
Antuanas jau baiminosi, jog jis užsipuls ją. 

— Jūs tikriausiai klystate, panele de Montalu. To negali būti. 

Išsigandusios merginos žvilgsnis lakstė nuo pono de Piurnono 
prie Antuano ir atgal. 

— Ne, pone Piurnonai. Aš tikrai nesuklydau. Grįžus Adelė būtent 
man papasakojo, kad matė kažką siaubingo šios ponios namuose. 
Tačiau ką, ji man nepasakė. Apie tai ji galėjo pasikalbėti tik su Dievu. 
Tai buvo jos žodžiai. 

Ponas de Piurnonas akimirką stovėjo kaip įbestas, tada atgręžė 
Antuanui nugarą. | 

— Prašau man atleisti. Turiu darbo. 

Antuanas net nespėjo jo sulaikyti, kai ponas de Piurnonas ma- 
žajai draugijai atsuko nugarą ir spruko. 

— Taip, šitaip bėga, — vėl pasigirdo panelės de Nuarmutjė 
balsas, —- nenustebčiau, jei tai būtų jis, kuris pastūmėjo Adelę ne- 
laimei į nasrus. 

— Galbūt jūs teisi, — tarė Antuanas, nepaleisdamas sprunkančio 
rūmo valdytojo iš akių. - Bet man daug įdomesnis atrodo klausimas, 
kam, išskyrus Dievą, galėjo nelaiminga panelė de Fleri patikėti tai, 
ką ji matė pribuvėjos namuose. | 

Nors naktis buvo gana vėsi, Antuanas jautė, kaip maži prakaito 
lašeliai tekėjo jo kūnu. Prieš parekdamas į koplyčią, jis buvo pa- 
ragintas apsivilkti vilnonį abitą, po kuriuo kaupėsi tik jo kūno ši- 
luma. Antuanas apsižvalgė. Mažų Dievo namų eilės buvo pilnos 
panašių igūrų. Nebuvo jokių abejonių, La Vuazen labiausiai vertino 
slaptumą. Jam atvykus - tikslus laikas buvo nurodytas smuklėje 
paliktame biliete — nesutiko jokio kito šio naktinio susirinkimo 
dalyvio. Antuanas buvo įsitikinęs, kad čia susirinkę klientai pagal 
rangą ir kilmę skrupulingai laikėsi šitų saugumo priemonių. La 
Vuazen tikrai nenorėjo jokių netikėtų staigmenų savo lankytojams. 
Jam buvo smalsu, tačiau čia jis buvo atėjęs dėl ko kito, o ne bandyti 
išsiaiškinti, kokie kiti žmonės slepiasi po abitais. 

Antuanas nukreipė savo žvilgsnį į priekį. Baltais patarnautojo 
marškiniais vilkinti senė prikrovė keptuvę žolių ir uždegė. Netrukus 
virš susirinkusiųjų kabojo švelnių dūmų šydas. Jų kvapas buvo so- 
drus, bet ne nemalonus. Nors buvo per karšta, tačiau Antuanas 
pajuto atslūgstančią įtampą ir ėmė atidžiau žvalgytis. Kaip ir per 
pirmą apsilankymą, taip ir šią naktį La Vuazen koplyčia buvo ap- 
šviesta žvakių, kurios degė didelėse sidabrinėse žvakidėse, išdėlio- 
tose palei suolų eiles. Atsargiai, kad nenukristų gobtuvas, Antuanas 
kilstelėjo galvą ir nukreipė akis į lubų freską, vaizduojančią Dievo 
Motiną šėtono draugijoje. Tvyksčiojanti žvakių šviesa suteikė kažką 
gluminančiai gyvo. Antuanas jau ketino atidžiau apžiūrėti keistus 
mažus padarus, kurie supo Mariją, kai nebylių higūrų grupė sujudo. 


2235 


Visi atsigręžė į portalą, iš kurio netikėtai pasigirdo aukšti berniukų 
balsai. Vos tik Antuanas atpažino Veni Creator (Nuženki, Kūrėjo 
dvasia), kai koplyčioje pasirodė nedidelė procesija. Vyras įvedė grupę 
žmonių, kurių stambius kūnus dengė plačios, raudonai blizgančios 
sutanos. Trumpai kirptus plaukus jie dengė kepurėmis, papuoš- 
tomis dviem ragais. Procesija pamažu slinko altoriaus link. Priekyje 
iškilmingai nešamas medinis Nukryžiuotasis. Antuanui Kristaus 
figūra nepriminė paveiksliukuose vaizduojamo Dievo sūnaus. Ant 
ilgo, plono kaklo styrojo galva su baisiu, raukšlėtu, kvailai išsišie- 
pusiu snukiu. Šis Jėzus buvo taip pat nuogas, o ten, kur dažniausiai 
strėnjuostė dengė Nukryžiuotojo gėdą, tarp šlaunų buvo matyti 
nenatūraliai didelės genitalijos. Antuano nestebino religinės apeigos, 
tačiau ši keista statula jį pribloškė. 

Paskui šventiką sekė veidus slepianti greta einanti pora. Mo- 
teris dėvėjo platų apsiaustą su brangaus brokato gobtuvu. Jos su- 
dėtas rankas gaubė juodos aksominės pirštinės, papuoštos perlais ir 
brangakmeniais. Antuanas porą įdėmiai stebėjo. Pasiekusi jo aukštį, 
moteris sustojo ir pakėlė veidą į savo palydovą. Šis ją saugodamas 
apkabino ir vedėsi su savimi. Antuanas jautė, jog moteris ne visai 
savo noru dalyvavo šitame slaptame susitikime. Eiseną užbaigė du 
novicijai su choristų apranga, jų šviesūs, skaidrūs balsai pabrėžė 
procesijos demoniškumą. Vienas iš jų nešėsi narvą su išsigandusiu 
juodu gaidžiu, protarpiais garsiai užgiedančiu. 

Kai kunigas pasiekė altorių, ssnos moters padedamas pritvirtino 
baisųjį kryžių, tada atsisuko į berniuką su narvu ir gestu paragino 
perduoti jam gaidį. Mažasis bemat pakluso ir kiek galėdamas kuo 
atsargiau stengėsi ištraukti paukštį iš narvo. Paukštis kapojo ir spur- 
dėjo, stipriai plazdėjo sparnais, sukeldamas tikrą plunksnų viesulą, 
kol pagaliau berniukas ištraukė iš kalėjimo. Tačiau spurdėjimas 
netrukus baigėsi. Storos rankos suėmė paukštį už kaklo ir negailes- 
tingai papurtė jį į visas puses. Iš didelio išgąsčio gaidys nesusivaldė 
ir jo išmatos tekštelėjo kunigui ant raudonos sutanos. Šis žemiškai 
nusikeikė ir atkeršijo, nusukdamas spurdančiam paukščiui kaklą. 
Antuanas pasibjaurėjęs atsitraukė. Senė perdavė kunigui sidabrinę 

taurę ir į ją šis nuleido negyvo gaidžio kraują. Kai tik taurė prisipildė, 
padavė jai negyvėlį ir pašlakstė krauju aplink atvirkščiai kabantį 
kryžių. Tada atsisuko į veidą slepiančią moterį ir paliepė jai nusi- 
mesti drabužius. Ji neryžtingai pakluso kunigo nurodymui ir leido 
nuslinkti sutanai žemyn. Po ja ji buvo nuoga. Per minią nuvilnijo 
šnabždesys. Ką plataus apsiausto klostės slėpė, dabar iškilo aikštėn 
visu gražumu. Moteris, greičiau mergaitė - Antuano manymu, 
septyniolikos ar aštuoniolikos, bet ne vyresnė — buvo paskutinius 
mėnesius nėščia. Padedant abiem mišių patarnautojams, ji buvo 
paguldyta ant altoriaus taip, kad jos pilvas susirinkusiesiems būtų 
matomas. Kaip į spąstus pakliuvęs žvėrelis sukiojo ji galvą į kairę ir į 
dešinę, kol veidus paslėpę palydovai ir senė laikė ją pagavę už riešų. 
Kunigas priėjo ir įspraudė jai į rankas dvi degančias juodas žvakes. 
Tada atsistojo už aukojimo stalo ir keistu balsu pradėjo giedoti: 

— Regieum aeternam, dona eis Satanas. Et lux perpetua luceat 
e1$. 

Antuanas jautė nemalonų diegimą skrandyje. Kas čia vyko? 

— Satanas eleison. Satanas eleison. Satanas eleison, - susirinkusieji 
kartojo liturgiją. 

Staigiu teatrališku gestu kunigas parodė nutilti. 

— Žmogus, — tarė jis garsiai, — gimęs iš moters, gyvena neilgai 
ir būna kupinas nerimo, išdygsta kaip gėlė ir nuvysta, dingsta kaip 
šešėlis ir nepasilieka. Media in vita in morte sumus. Tačiau šėtonas 
yra prisikėlimas ir gyvenimas. 

Antuanui pamažu darėsi aišku. Šis keistas ritualas buvo mišios 
už mirusįjį. Bet už ką? Nebuvo jokio karsto. Čia nebuvo jokio nu- 
mirėlio. 

— Kas tiki šėtonu, tas gyvens net tada, kai numirs; ir kas ten 
gyvena ir tiki šėtonu, tas niekada nemirs. De profundis calmavi da 
te, Satanas. Satanas, exaudi vocem meam. Paimk mūsų sūnų ir brolį 
savo malonėn. Paimk mūsų sūnų ir brolį. 

Bendruomenė vėl ritmingai kartojo kunigo žodžius. Netikėtai 
mergina pasipriešino. Ji numetė žvakę ir iš nevilties suklykė. 

— Mano vaikas. Jūs nužudysit dar negimusį mano vaiką. 

Didžiulės kunigo letenos sugriebė ją ir prispaudė jėga prie auko- 
jimo stalo. Veidą slepiantis vyras palinko prie jos ir kažką pašnabždėjo 
į ausį. Nevilties kupini riksmai nutilo. Nejudėdama nelaimingoji 
atsidavė likimui. Iš pradžių Antuanas buvo sutrikęs. Tada suprato, 
kas čia vyksta. Tai buvo mirties meldimas. Jis jau anksčiau buvo 
girdėjęs apie šituos velniškus ritualus: gedulingos mišios, kad gyvą 
žmogų nugabentų anapilin. Tačiau gedulingos mišios už negimusį 
vaiką pranoko viską, ką jis buvo girdėjęs. Kunigas nesvyruodamas 
pabaigė savo kraupias mišias. 

— Aeternam babeas regiuem. Amen. 

Jis atsigėrė iš taurės ir paragino susirinkusiuosus sekti jo pavyz- 
džiu. Susidariusioje spūstyje Antuanas traukėsi atgal. Tarp šitų baisių 
sienų jis negalėjo likti ilgiau nė minutės. Be to, jis turėjo numatęs 
neatidėliotiną susitikimą. Prieš šmurkštelėdamas pro portalą, jis 
paskutinį kartą žvilgtelėjo atgal. Jauna moteris gulėjo ant altoriaus. 
Nebylus kūkčiojimas krėtė jos nuogą kūną. Veidą slepiantis pa- 
lydovas uždengė ją juodu paltu. Atrodė, tarsi ji būtų suvyniota į 
numirėlio skraistę. 


Per naktinį priėmimą La Vuazen pasirodė puošniai apsirengusi. 
Kailiu puoštas jos apsiaustas buvo nusagstytas daugybe brangiais 
aukso siūlais siuvinėtų dvigalvių erelių. Iš po apsiausto kyšojo jūros 
žalsvumo klostyto aksomo nėriniai. Net jos šilkiniai batai buvo pa- 
puošti auksinėmis siūlėmis. Antuanas įtarė, jog namų šeimininkė 
savo dramatiška išvaizda norėjo atitraukti dėmesį nuo jos putlių, 
nelaimę pranašaujančių veido bruožų. Nelabai sėkmingai. Prie- 
šais jį prašmatniame fotelyje sėdinti La Vuazen atrodė nepaprastai 
įspūdingai. Šį įspūdį sustiprino du stambūs užnugaryje stovintys ir 
įtartinai žiūrintys vyrai. 

— Mums garbė, pone, kad jūs atvirai priimate tamsos jėgas. Tu- 
rėtumėte žinoti, kad kasdien vis daugiau žmonių ieško prieglobsčio 
Liuciferio glėbyje. 

— Nejaugi? Mangs tai nestebina, ponia Monvuazen. - Antu- 
anas nepatikliai žvilgtelėjo į savo vyno taurę ir svarstė, ar kam 

nots iš jos raganiškos virtuvės priedų nepateko į jo gėrimą. - Jūsų 
namų kapelionas iš tikrųjų įspūdingu būdu garbina šešėlių pa- 
saulio valdovą. 

— Tai jūsų žodžiai. Net aš, kuri kiekvieną dieną bendrauju su 
abatu Gibur, kaskart stebiuosi jo dvasios tvirtumu. 

Antuanas nenoromis prisiminė didžiules abato rankas, kurios 
šiurkščiai pastvėrusios spaudė išsigandusią merginą prie stalo, tačiau 
šio jausmo neišdavė jo šalto veido išraiška. 

— Į vieną klausimą turite man atsakyti. Kodėl jūsų koplyčioje 
buvo laikomos mišios už negimusį kūdikį? 

— Jo niekinga motina buvo savo pačios brolio kekšė, - sušuko 
pasipiktinusi La Vuazen. - Jos tėvas, kuris yra atsidavęs Liuciferio 
tarnas, manė, jog būtina išvalyti jos nuodėmingą kūną nuo išperos, 
o kraują paaukoti savo šeimininkui. 

Jei nebūtų šis reikalas toks bjaurus, Antuanas būtų garsiai nu- 
sijuokęs. Net jei La Vuazen turtą krovėsi juodosiomis mišiomis, 
kraujo aukomis ir kitokiomis bjaurastimis, tačiau tai, kas buvo susiję 
su papročiais ir padorumu, gynė kaip nepaneigiamus principus. 
Paskui vėl susitvardžiusi, ji mandagiai šypsodamas pridūrė: 

— Jūs turėtumėte būti laimingas galėjęs būti šios iškilmingos 
ceremonijos liudininku. Nes vartus į Liuciferio karalystę atveriame 
ne visiems. 

La Vuazen palinko į priekį ir prisimerkusi nužvelgė Antuaną. 
Akivaizdu, ji buvo per daug pasipūtusi, kad būdama trumparegė 
įsigytų akinius. 

— Tik kas pasirodo vertas, — tęsė reikšmingai luktelėjusi, — gali 
priartėti prie jo. 

— Jaučiuosi pagerbtas galėdamas būti tarp išrinktųjų, — atsakė 
Antuanas ir nuleido akis. 

Repliką, kad prie to nemažai prisidėjo jo auksinio maišelio per- 
davimas, pasiliko sau. 

— Tačiau pasakykite man, pone... de la Turai, — mirktelėjimas 
jo namų šeimininkės akyse bylojo Antuanui, jog ji permatė savo 
inkognito, — kuo galėčiau jums pasitarnauti? 

— Smalsumas atvedė mane į jūsų namus, ponia Monvuazen. 

— Savybė, kuri čia visai netinka, pone, kaip jau galėjote paste- 
bėti. - Nepatenkinta La Vuazen sukryžiavo rankas. 

— Ne, jei žinai, kaip tinkamai ja pasinaudoti. 

— Ką turite galvoje? 

Antuanas padėjo vyno taurę į šalį ir žavingai nusišypsojo. 

— Aš tuojau viską paaiškinsiu. Tačiau visų pirma norėčiau jums 
pranešti įdomų pastebėjimą, kurį neseniai atradau bevaikščiodamas 
po šitą kvartalą. 

— Sakykite tiesiai, —- nekantriai žvangino La Vuazen apyran- 
kėmis. 

— Atsitiktinai pastebėjau, — tęsė Antuanas, atsilaikydamas prieš 
skvarbų La Vuazen žvilgsnį, — kaip viena dama iš aukščiausiojo vi- 
suomenės luomo paliko jūsų namus. Tačiau ji buvo taip užsislapti- 
nusi, kad negalėjau jos atpažinti, jei nebūčiau atsitiktinai pamatęs 
herbo ant jos ekipažo. 

— Įdomu. Ar galėčiau pasiteirauti, apie kokią damą kalbame? — 
La Vuazen paslapčia nužvelgė Antuaną. 

— Apie kunigaikštienę de Vožur. Norėčiau mielai sužinoti, kas 
ją Čionai atvedė. 

— Jūs suklydote, pone. 

— Tikrai ne. 

— Tada tai buvo sutapimas, — ryžtingai pareiškė La Vuazen, ne- 
ramiai lankstydama šilkinę nosinaitę. - Kunigaikštienė nepriklauso 
mano klientų ratui. O jei taip ir būtų, aš nematau nė mažiausio 
reikalo jums tai pasakoti. 

Antuanas atsilošė. 

— Ar ne taip, kad jūsų... klientai stengiasi labai kruopščiai nu- 
slėpti ryšį su jumis. 

— Savaime suprantama. Aš turiu galingų priešų. 

— Keista. - Dirbtinai nustebęs Antuanas pakėlė antakius. — Aš 
maniau visiškai priešingai. 

— Ko jūs nepasakote — Buvo nesunku pastebėti, jog La Vuazen 


vis sunkiau sekėsi nuslėpti savo nervingumą. 

— Taip, matote, aš pamaniau, kad jūsų namų lankytojai kaip 
kunigaikštienė de Vožur vertina slaptumą, nes jie daug prarastų, jei 
būtų susieti su jumis: pelningą vietą, pagarbą, valdžią. Net jei jums 
tai ir nepatinka, ponia Monvuazen, - Antuanas nutaisė niekinamą 
šypseną, — Paryžiuje jie susiras daug geresnę draugiją nei jūsų. Ir jūs 
tikrai žinote, kokių lemtingų padarinių gali turėti beldimasis ne į 
tas duris. 

— Pone de la Tūrai! - Įveikdama nemažą suknelės svorį pašoko La 
Vuazen iš savo vietos. — Ar koks ten būtų jūsų vardas. Aš nesileisiu 
įžeidinėjama savo namuose. 

Antuanas negalėjo susilaikyti neišsišiepęs. La Vuazen, atrodo, 
gerai išmanė ne tik tradicijas ir gerą toną, bet tai, kas buvo susiję su 
jos geru vardu, laikėsi didelio slaptumo. 

— Taigi ne. - Antuanas pakilo, tačiau nestojo La Vuazen skersai 
kelio, pamatęs persimainiusias sergėtojų minas. — Aš tenorėjau jums 
parodyti, ką jūsų namų lankytojai mano. Jie naudojasi jūsų galinga 
dovana, tačiau nekreipia dėmesio į jus. 

— Kas jums iš to? — šoktelėjo atgal La Vuazen įsižeidus ir sukry- 
žiavo rankas ant savo standžios krūtinės. 

— Aš turiu jums pasiūlymą, ponia. 

Nors jos aprangai tai ne itin derėjo, La Vuazen vėl dribtelėjo į 
savo vietą. 

— Ir koks gi tas pasiūlymas? 

— Mano reputacija yra tikrai nebloga, — tarė Antuanas, taip pat 
užimdamas savo vietą. 

— Visai ne gėda pasirodyti mano draugijoje. Be to, aš turiu 
prieigą net prie intymiausių dvaro būrelių. Tačiau mano autori- 
tetas vėlgi nėra toks didelis, kad bijočiau daug prarasti, jei atsi- 
sakysiu. 

— Nair? 

— Aš manau, jog mes puikiai papildome vienas kitą ir turėtume 
susivienyti. | 


— Ką tai turėtų reikšti? 


Antuanas patenkintas pastebėjo, kad La Vuazen, nepaisant ne- 
pastovumo, turėjo puikią verslininkės uoslę, kad užuostų pelningą 
sandorį. 

— Priešingai nei jūs, ponia, aš galiu susitikti jūsų klientus bet kurią 
valandą, bet kurioje Paryžiaus vietoje. Todėl man būtų nesunku prie 
jų prieiti ir paprašyti nedidelio mokesčio už jūsų paslaugas. Tam aš 
turėčiau žinoti, ką jūs konsultuojate ir dėl ko. Jūsų klientai tikrai ne 
vien tik nelaimingi jauni padarai, kuriuos čia atitempia tėvai. 

— Aš turėčiau jums pasakyti savo klientų pavardes, kad galėtu- 
mėte juos šantažuoti? — pasipiktinusi suprunkštė La Vuazen. — Tai 
aš vadinu gražiu verslu. 

— Šš, ponia. - Antuanas pakėlė ranką tarsi gindamasis. - Koks 
negražus žodis, kai kalbama apie teisėtą atlygį už jūsų paslaugas. 
Žinoma, - greitai pridūrė, - pelnas būtų pasidalytas. Be to, aš pa- 
sirūpinsiu, kad informatorius liktų paslaptyje. 

— Aš neturiu laiko, pone, ilgiau klausytis jūsų nesąmoningų 
pasiūlymų. — La Vuazen vėl ne itin elegantiškai pakilo. - Jei aš pada- 
ryčiau taip, kaip jūs siūlote, labai greitai likčiau be klientų, kuriuos 
galėtumėte šantažuoti. — Oriai, kiek leido jos suknelės svoris, La 
Vuazen praėjo pro Antuaną. — Mano tarnai pasirūpins jumis. Bijau, 
pone, jūs beldžiatės ne į tas duris. 

— Palaukit! - Ramiai šypsodamasis pakilo Antuanas. 

Tą akimirką vyrai paliko įprastą vietą ir lėtai artėjo jo link. La 
Vuazen atsisuko į jį: 

— Ar dar galiu kuo pasitarnauti? — piktdžiugiškai paklausė. 

— Aš pats rasiu duris. 

— Kodėl turėčiau leisti jums išeiti, pone? — Šis klausimas, anot 
Antuano, buvo visai logiškas. — Įvykiai, kurių liudininkas šiąnakt 
buvote, galėtų man turėti labai nemalonių padarinių, jei apie tai 
sužinotų blogi žmonės. 

— Aš tuo tikiu. — Antuanas prisivertė suteikti balsui tvirtumo. — 
Tačiau aš esu verslininkas, kaip ir jūs. Kodėl turėčiau paskelbti visam 
pasauliui, ką šį vakarą mačiau, jei tai ir man sukeltų nemalonumų? 
Be to, mano tarnas gavo griežtą nurodymą perduoti Paryžiaus po- 

licijai laiškelį tuo atveju, jei aš ryt nebūčiau žvalus ir išsimiegojęs 
savo pataluose. 

La Vuazen paniekinamai nusišypsojo. 

— Jūs bauginate. 

— Esate tuo tikra? Aš jumis dėta pasišaukčiau šituos vyrus 
atgal. 

La Vuazen delsė. Ji metė į Antuaną neryžtingą žvilgsnį, tada 
linktelėjo. 

— Eikit. Bet aš jums patariu laikytis nuo šitos vietos kuo toliau, 
jei rūpi jūsų sveikata. 


XXVIII SKYRIUS 


Nors jau buvo vėlu, žaidimų stalai vis dar buvo užimti. Prikimšti 
pinigų maišeliai keitė jų savininkus, o kai kurios damos atsikraty- 
davo senų paveldėtų daiktų, tikėdamosi sulaikyti sutuoktinio ar 
meilužio žlugimą. Nuo to laiko, kai karalius pritarė azartiniams 
žaidimams, dvare pridygo lošimo namų kaip grybų po lietaus, ir 
kaip kovos lauke, taip ir čia galiojo šūkis: kuo daugiau statymų, tuo 
didesnė garbė. 

— Desgrė, senas lapine, paskolink man šiek tiek pinigų. - Antu- 
anas patenkintas žvelgė į suirzusio policijos leitenanto veidą. - Ponas 
de Rošeplat žaidžia šį vakarą stambiomis sumomis, o man dabar 
nesėkmingas laikotarpis. 

— Arjums visi namie, markize? Jūs juk neišsikvietėte manęs tokią 
vėlyvą valandą, kad išspaustumėt kaip citriną? 

— Nusiraminkite, mano drauge. Man net nekilo mintis kėsintis į 
jūsų piniginę. Aš žinau, kad jo didenybė mažiausiai atsilygina tiems, 
kurie ištikimiausiai jam tarnauja. 

Kaip tik Antuanas jau ketino užimti savo vietą, kai apkūni dama 
pralėkė pro jį ir karštligiškai puolė prie atsilaisvinusios kėdės. Ji greitai 
nusiėmė nuo galvos karūną ir sviedė ant stalo. Desgrė pasibjaurėjęs 
nužvelgė moterį, kuri taip pat gobšiai pastvėrė savo kortą. 

— Jei jūs ir toliau taip atvirai rodysite savo jausmus, —- pastebėjo 
Antuanas mirktelėdamas, — policijoje toli nenueisite. Ar manote, 
kad ponas de la Reini pakęs tarnautoją, kuris nežino, kaip reikia 
elgtis. 

Purtydamas galvą Desgrė nusisuko nuo žaidėjų: 

— Azartiniai žaidimai yra gėda. Gatvėje žmonės badauja, o čia 
per naktį iššvaistomi milijonai. 

— Ei, gerbiamasis. Tai revoliucinės pažiūros, kurias jūs čia dėstot. 
Geriau jau jos nepasiektų karaliaus. - Antuanas pačiupo dvi taures 
vyno nuo liokajaus padėklo ir ištiesė vieną tarnautojui. — Jo dide- 
nybė pats yra azartinių žaidimų mėgėjas. Aš leisiu sau pasakyti, kad 
jis stato siaubingas sumas, nes žino, jog niekas neišdrįs jo aplošti. 

— Galbūt. Tačiau jūs negalite lyginti Liudviko XIV su šia gobšia 
ir malonumų ieškančia šutve. Už karaliaus veiksmų slypi gerai ap- 
galvotas sumanymas. 

— Sutinku, pone Desgrė. Karalius lošia, kad palaikytų tvarką 
savo namuose. Ar aš neklystu? 

— Eikite prie reikalo, markize, — tarė susierzinęs Desgrė. — Kodėl 
aš Čia? 

— Nes manau, jog žinau Madam nužudymo motyvą. 

— Pss, kalbėkite tyliau. — Tarnautojas baikščiai nužvelgė minią. — 
Ar norite, kad visi išgirstų, apie ką mes kalbamės? 

— O kodėl gi ne? Karalius pats pasirūpino, kad pasaulis sužinotų 
apie jo brolienės mirtį. Tai kam visas šitas slapukavimas? 

Piktai suraukęs antakius Desgrė pažvelgė į Antuaną. 

— Be to, čia niekam neįdomu, kas kalbama ne prie lošimo stalų. 
Bet kaip norite. - Antuanas prisiartino prie Desgrė ir tyliai pašnabž- 
dėjo jam į ausį. 

— Šantažas! 

— Pss, kalbėkite tyliau, pone Desgrė. 

— Neįmanoma! 

— Kodėl? 

Madam buvo karaliaus brolienė, o ne kokia čia atlėkusi nuotykių 
ieškotoja. Ji turėjo viską, apie ką buvo galima tik pasvajoti. Kodėl 
ji turėtų ką nors šantažuoti? 

— Na, galbūt tai nesusiję su pinigais. Galbūt ji norėjo papras- 
čiausiai atkeršyti. | 

— Arkeršyti? Kaip jums kilo tokia mintis? 


Antuanas trumpai papasakojo apie apsilankymus pas La Vuazen 
ir baigė tuo, ką iš panelių Montalu ir Nuarmutjė sužinojo apie Adelę 
de Fleri, o būtent apie jos ryšį su ta dama. Taip pat nepamiršo pami- 
nėti apie keistą pono de Piurnono elgesį Sen Klodo parke. 

— Taigi jūs manote, jog kunigaikštienės freilina mirties patale 
atskleidė jai, ką pamatė ponios Monvuazen namuose. 

— Taip. | 

— O jos karališkoji didenybė pasinaudojo tuo, kad padarytų 
spaudimą kitam aukšto rango asmeniui? 

— Panašiai. 

— Atleiskite, bet jūsų teorija visiška nesąmonė. Jei Madam būtų 
susekusi apie nesąžiningas intrigas, ji būtų pranešusi apie tai ati- 
tinkamoms institucijoms. Be to, kas iš Madam pažįstamųjų rato 
susidėtų su tokiu įtartinu asmeniu kaip Monvuazen? Atrodo, jūs ir 
vėl pamiršote, kas Madam buvo ir kokia jos kilmė. 

Antuanas norėjo paprieštarauti, kai blyškūs, neryžtingi Luizos de la 
Valjev veido bruožai išdygo tarp jo ir skeptiško Desgrė žvilgsnio. Antu- 
anas gurkšnojo savo vyną, apdovanodamas Desgrė nekalta šypsena. 

— Galbūt jūs teisus, o aš visiškai veltui stengiausi. 

— Na, gerai, — taikiai sumurmėjo Desgrė. - Jūs atlikote savo par- 
eigą. Dėl to aš jums nepriekaištausiu. Be to, Paryžiaus policija visada 
dėkinga, kai jos dėmesys atkreipiamas į nusikalstamus subjektus 
kaip ši moteris iš La Vilnev siur Gravua gatvės. Panelė de Fleri tikrai 
buvo ne vienintelė jauna dama, kurią šis asmuo savo surūdijusiais 
virbalais išsiuntė anapilin. Reikia padaryti tam galą! 

— Perspėju jus, pone Desgrė. La Vuazen, kaip ji save vadina, 
tikrai ne be pagrindo susikrovė sau turtą. Jei jūs suimsite ją, tikrai 
rasite daugiau nei nepadorius sienų piešinius ir keletą nekenksmingų 
žolių. Verčiau palaukite, kol aš išsiaiškinsiu šį reikalą. 

— Kaip norite. O kas su tuo kunigaikštienės rūmų valdytoju? 

— Su juo aš pasikalbėsiu, kai tik pasitaikys proga. Iš pradžių 
vykstu į dvarą. 

— Gal pasakysite, kas veda jus ten, pone markize? 


— Medžioklė, brangusis. 


XXIX SKYRIUS 


= Pasakykic, kad tai ne tiesa! 

Baikščiai atsitraukė ant pakylos ponia de Montespan ir paleido 
lelijas, kurias jai įdavė į rankas dailininkas. Piurnonas pažvelgė į ją. 
Akimirką jam atrodė, tarsi prieš save matytų pabaigtą paveikslą. Tačiau 
jis nevaizdavo garbinamo grožio, kaip meilužė pageidavo. Tai buvo 
pasibaisėtinas paveikslas. Viskas atrodė sujaukta. Taurūs ponios de 
Montespan bruožai buvo iškreipti baimės, jos raudonos lūpos atrodė 
lyg žaizda nupudruotame veide, o priešais jos kojas gulėjo sumindžiota 
balta gėlė: jos meilės Prancūzijos karaliui simbolis. Staiga ant grindų 
nukrito triukšmingai atversta knyga. Vaizdas atgijo. 

— Kodėl Madam turėjo apsupti save tik šiomis mažomis kek- 
šėmis! — Ponios de Montespan balsas pakito. - Negana to, kad jos el- 
giasi kaip besilakstančios kumelės, tai jos savo ištvirkusiu gyvenimu 
dar ir puikuojasi prieš kitus. Ir dar šitos mažos mergšės vadinamos 
freilinomis. 

Meilužė pasikėlė sijoną ir peršoko neaukštos pakylos, pastatytos 
jos kambaryje portretui pozuoti laiptelius. Plazdenantis šilkas šiurkš- 
čiai palietė Piurnono veidą. Jis norėjo to išvengti, tačiau negalėjo 
pajudėti. Tik jo žvilgsnis sekė ponią de Montespan, kol ši įtūžusi 
vaikščiojo po kambarį. Kaip kraujo dėmė plėtėsi jos bordo spalvos 
apsiausto šleifas ant šviesiai nupoliruotų medinių grindų. 

— Vadinasi, tai tiesa, ponia? — Jis nustebo, kaip ramiai skambėjo 
jo balsas. 

Ponia de Montespan sukiojosi aplink jį. 

— Nespoksokite į mane, tarsi būtumėte pamišėlis. 

Akimirką atrodė, jog ji užsipuls jį. 

— Jūs iš tikrųjų žinojote? 

Bemat jos lūpose atsirado paniekinanti šypsena: 

— Taip, pone de Piurnonai, aš žinojau. 

Nieko neatsitiko. O tai jį taip pat stebino. Jis vis svarstė, ar nuo 
paskutinio susitikimo su Montanjaku ponia de Montespan žinojo 
apie Adelės de Fleri ryšį su Monvuazen. Jau vien mintis kėlė siaubą, 
kad uždanga kaskart nukrisdavo, prieš ką nors iki galo išsiaiškinus. 
Tačiau, kai paskutinis konvojus su pono baldais turėjo pagaliau 
pajudėti iš Sen Klodo į Sen Žermeną, reikalas buvo toks didis, jog 
Piurnonas nusprendė palydėti transportą, kad pagaliau įsitikintų. 

— Ar jūs žinojote, kad mergaitė kalbėjo su Madam apie savo 
abortą? 

Ponia de Montespan lėtai priartėjo. Šypsena vis plėtėsi ir veidas 
priminė velnio snukį. 

— Matote, mielas Klodai, Madam man pati papasakojo ir pagra- 
sino išduoti mane karaliui. 

Staiga dingo kaustęs sąstingis, ir nepajėgdamas net riktelėti jis 
nugriuvo ant grindų. Tarsi iš toli atsklindantį jis girdėjo prie savo 
ausies ponios de Montespan balsą. 

— Negi ji manė, kad aš leisiu sunaikinti tai, ką tiek metų kūriau? 
Negi ji manė galėsianti iš manęs atimti tai, kas priklauso man? Šita 
bjauri boba. Aš dar girdžiu ją: „Karaliaus širdies nepavyks užkariauti 
raganos burtais.“ 

Balsas vis artėjo. Garsesnis ir šaižesnis. Tarsi pasiutusi moteris 
lenktųsi virš jo. 

— Cha, ką ji ten žinojo, šita naivi ožka. Ji buvo per daug nuobodi, 
kad palinksmintų karalių ilgiau nei vieną vasarą. Todėl ir pavydėjo 
man. Ji buvo pavydi. Todėl trokšdama užsitikrinti jo malonę, norėjo 
karaliui papasakoti apie meilės gėrimus, juodąsias mišias ir aukas, 
kurias aš aukoju. Ji grasino mane sunaikinsianti, jei dar kartą nueisiu 
pas La Vuazen. Tačiau aš ją aplenkiau. Prieš jai sužlugdant mane, 
ją sužlugdžiau aš. Pati kalta. O dabar stokis, pone de Piurnonai. 

Džiaukitės, kad išlaisvinau jus nuo šitos piktos bobos. Ji niekada 
nebūtų atsakiusi į jūsų jausmus. 

— Jūs! — rėkdamas puolė ją. 

Jis matė, kaip ponios de Montespan akys išsiplėtė iš siaubo, tada 
jis suklupo ir krito ant žemės. Beveik tą pačią akimirką gerklėje pa- 
juto aštrų skausmą. Pažvelgęs pro ašarotas akis, pamatė suniokotą 
pažo veidą. Už jo stovėjo ponia de Montespan. 

— Nusiraminkite, Klodai, - netikėtai jos balsas tapo draugiškas ir 
geranoriškas. — Viskas bus gerai. Jei laikysimės išvien, mums nieko 
nenutiks. — Ji švelniai padėjo ranką gynėjui ant peties. — Paslėpk 
špagą, Ipolitai. Jis man nieko nepadarys. Ar ne tiesa, Klodai? Jūs 
elgsitės ramiai. 

Pro tirštą rūką, kuris supo jo sujaudintą sielą, pasirodė Piur- 
nonui, tarsi apsigimėlis baikščiai krūpčiotų liečiamas šeimininkės. 
Jį nustebino, kaip vikriai pažas sutvarstyta ranka įsidėjo špagą į 
makštį. 

Vėl skverbėsi ponios de Montespan balsas į ausį: 

— Stokit pagaliau. O tada pasikalbėsim kaip draugai. 

Jis sunkiai sugriebė už kėdės atlošo ir atsistojo. Prakaitas žliaugte 
žliaugė. Ponia de Montespan jam taikiai nusišypsojo. Ji atrodė vi- 
siškai rami, tarsi nieko nebūtų įvykę. Už tai jis nekentė jos dar labiau, 
jei tai buvo įmanoma. | 

— Madam mirus, - sušuko jis šnopuodamas. — Kas sulaikys 
mane nuo vizito pas karalių? Manote, aš bijau mirties? 

— Ak, mano drauge, — tarė ponia de Montespan ir beveik atrodė, 
jog jai buvo gaila jo. - Dainose taip lengvai mirštama dėl meilės. 
Tačiau jūsų mirtis, būkite tuo tikras, neprilygtų lengvai mirčiai. 
Prisiminkite, kas nutiko Revajakui po to, kai jis nudūrė Henriką IV. 
Mirties bausmės rytą jo plaukai buvo juodi kaip degutas, tačiau kai 
jį nakųį arkliai suplėšė į gabalus, plaukai pilkavo kaip sudeginto lapo 
pelenai. Norite, kad ir jums taip baigtųsi, mano mielas Klodai? 

Jos mėlynų akių žvilgsnis skverbėsi į jį, kol Piurnonas daugiau 
neištvėrė. Sugėdintas jis akis nudelbė į grindis. | 


XXX SKYRIUS 


Karalienė naiviai vylėsi. Arba bent jau tikėjosi, jog taip būsiant, 
kaip pikti liežuviai plakė. Pagaliau tai nebuvo jokia paslaptis, kad 
karalius nemiegojo su ja jau mėnesių mėnesius. Meilės trūkumas, 
kurį nelaiminga Marija Teresė bandė pakeisti skaniu valgiu ir gau- 
sybe šokolado, seniai pavertė ją pasenusia matrona, tad dvare niekas 
nesistebėjo, kad jo didenybė mieliau kurdavo dar vieną pavainikį, 
užuot padovanojęs teisėtiems vaikams brolį ar seserį. Tačiau skep- 
tikams buvo nušluostytos nosys, kai karalius paskelbė apie sutuok- 
tinės palaimingą padėtį ir kartu pranešė, jog šio laimingo įvykio 
proga priims skrofulioze sergančiuosius, kad išlaisvintų juos nuo 
kančių. Iš arti ir iš toli plaukė žmonės, tikėdamiesi būti išgydyti ar 
pamatytų savo karalių, darantį nepaprastus stebuklus. Įprastai toks 
spektaklis vykdavo tik per dideles šventes, nors kartais ir pasitaikius 
progai, kai jo didenybė norėjo pakelti nuotaiką, taip pat per Kristaus 
paaukojimo šventę ar pirmą sekmadienį po Sekminių. 
Susirinkimas prasidėjo priešpietį Sen Žermeno parke šviečiant 
švelnios rudeninės saulės spinduliams. Vienoje pusėje spindėjo 
brangūs papuošalai su brangakmeniais, plazdeno plačiaraiščių skry- 
bėlių plunksnos, o šilko čežėjimas susiliejo su švelniu rudeninių lapų 
šnarėjimu. Kitoje pusėje buvo matyti didelėmis skaromis apsigau- 
busios figūros, su nuostaba žvelgiančios į karaliaus sode atsivėrusią 
prabangą. Viduryje šios spalvingos minios stovėjo Liudvikas XIV. 
Antuanas, kuris buvo pasilypėjęs ant marmurinio suolo šiek tiek 
nuošaliau nuo spūsties, kad galėtų geriau sekti įvykius, turėjo karaliui 
vėl paploti. Liudvikas XIV buvo inscenizavimo meistras. Apsuptas 

brangių apdarų, jis pasirinko paprastą rudą aksominį kostiumą, kuris 
savo kuklumu pabrėžė karališką orumą. Jis, kuris nuo pat gimimo 
buvo vadinamas Dievo dovana, vilkėdamas prabangius drabužius ir 
nešiodamas papuošalus, turėjo įrodyti pasauliui savo artumą Dievui. 
Liudvikas žinojo, kaip patraukti paprastą liaudį savo pusėn. Antu- 
anas tai pastebėjo iš susižavėjusių žmonių veidų, kai jiems reikėdavo 
atsiklaupti prieš karalių. Apstulbę žiūrėjo į jį, vos tik jis uždėdavo 
ranką ant jų galvų ir kalbėdavo šventą tormulę: „Karalius palietė tave, 
Dievas išgydys tave.“ Tuo tarpu į savo šalies vaikus Liudvikas nekreipė 
dėmesio. Sustingusia mina žvelgė jis virš minios galvų. Nors aplink 
žmonių susibūrė gausybė, Antuanui atrodė, tarsi karalius būtų aplink 
save sukūręs nematomą ratą, kurio niekas nedrįso peržengti. Ar jo 
didenybė tikėjo pats galintis pagydyti žmones vien savo prisilietimu, 
Antuanas liko tik spėlioti. Šiaip ar taip, jis abejojo, kad pasibjaurėjimą 
keliantys ligonių nosų ir ausų bėrimai dings karaliui prisilietus. Tačiau 
jis nedrįso šios šventvagiškos minties išsakyti garsiai. Niekas nebuvo 
taip madinga kaip monarchų kritikavimas. Užtektinai prisižiūrėjęs 
spektaklio, Antuanas leido žvilgsniui šiek tiek paklaidžioti aplink. Jis 
pamatė tik keletą senų pažįstamų, nes Mesjė jautėsi nesaugiai, todėl 
kartu su savo palyda laikėsi nuošaliau nuo ceremonijos. Netikėtai jis 
pastebėjo tarp grupelėje plepančių dvariškių gležną Luizos de la Valjev 
fhgūrą. Visiškai viena oficiali karaliaus meilužė vaikštinėjo atokiau nuo 
minios ir geriausiu atveju sulaukdavo buvusių pavyduolių ir gerbėjų 
galvos linktelėjimo. Atrodo, kad jai rodoma nepagarba kunigaikštienę 
mažiausiai domino. Paskendusi savo mintyse vaikščiodama pirmyn ir 
atgal ji pirštais lietė juodų perlų rožinio karoliukus. Antuanas paliko 
stebėjimo vietą ir prisiartino. 

— Įspūdingas vaidinimas, ponia. 

Staiga Luiza de la Valjev stabtelėjo: 

— Ko norite iš manęs? Pinigų neturiu. - Nepasitenkinimas per- 
smelkė blyškius buvusios favoritės veido bruožus, kai ji bandė žiūrėti 
pro Antuaną. — Aš jums jau sakiau. 

Greitai nuslydo jo žvilgsnis žemyn, jos riešų link, kuriuos ji 
bandė paslėpti švelniomis, vyšnių spalvos zomšinėmis pirštinai- 
tėmis. 


— Jūs žinote, jog paskutinį kartą ne dėl pinigų susitikome. 

— Ką turite galvoje? 

— Baikime tą žaidimą, ponia. Kaip ir visiems kitiems dvare jums 
turėtų būti žinoma, kad karalius paprašė manęs ištirti Orleano ku- 
nigaikštienės mirtį. O kaip asmeninis karaliaus tyrėjas reikalauju 
jus pasakyti, ko ieškote ponios Monvuazen namuose. 

Tiek lankant ligonį prieš keletą savaičių, tiek dabar liesame 
Luizos de la Valjev veide atsispindėjo baimė, kai jis pakreipė pokalbį 
apie raganą iš La Vilnev siur Gravua gatvės. 

— Neturiu ko sakyti. Tai visiškai nesusiję su kunigaikštienės mir- 
timi. 

— Argi? Tai aš tada jums kai ką išduosiu, ponia. Ne aš vienas jus 
mačiau lankantis pas tą moterį, vadinamą La Vuazen, kuri leidžia 
laiką žudydama naujagimius, kad paaukotų juos per atgrasius ri- 
tualus šėtonui. 

— Aš nieko nesuprantu, apie ką jūs čia kalbate, markize. - Luiza 
de la Valjev paspartino žingsnį. 

— Manau, kad jūs mane suprantate kuo puikiausiai. Jus paste- 
bėjo viena iš Orleano kunigaikštienės freilinų, kuri tada lankėsi šios 
raganos namuose kaip ir jūs. 

— Netiesa! Parodykit man tą mergaitę. 

Lipdamas jai ant kulnų, Antuanas pastebėjo, kad netoliese jau 
susirinko grupė smalsuolių, mat jo susitikimas su oficialia karaliaus 
meiluže atrodė kur kas įdomesnis nei besikartojanti karaliaus rankos 
uždėjimo ceremonija. 

— Deja, negaliu. Ji mirė po kelių dienų. Kokia laimė, ar ne? 

— Kodėl jūs varginate mane, turėdamas nepagrįstų tvirtinimų, 
bet ne įrodymų? 

— Aš dar nebaigiau. Nes prieš savo mirtį freilina pasikvietė savo 
šeimininkę ir atskleidė jai savo paslaptis. Ir vėl jums nepasisekė. 

— Baikit. Kodėl kankinate mane? Aš jau pasakiau, kad neturiu 
nieko bendra su visu tuo. 

Antuanui sunkiai sekėsi nekreipti dėmesio į šios kenčiančios 
moters maldavimus. Taip pat jis negalėjo įsivaizduoti, kad Luiza de 
la Valjev yra atsakinga už Madam mirtį. Vis dėlto jis buvo įsitikinęs, 

kad ji kažką nuo jo slėpė, ir jis buvo apsisprendęs išsiaiškinti, kas tai 
buvo. Tai jis buvo mažiausiai skolingas Marijai. 

— Pasakykit man, ką Madam turėjo prieš jus! Ar ji žinojo, kad jūs 
raganiškais burtais stengėtės užkariauti karaliaus meilę. Ar ji žinojo 
apie garbės neteikiantį nėštumą? 

— Baikit pagaliau. Aš maldauju jus. 

— Arba ji žinojo netgi apie kūdikį, kuris buvo nužudytas priva- 
čioje ponios Monvuazen koplyčioje jūsų iniciatyva? Ką ji žinojo? 
Nerylėkit! - Antuanas pastojo Luizai de la Valjev kelią, priversdamas 
ją sustoti. - Madam turėjo būti tikra šventė, matant gerą vardą 
praradusią savo seną varžovę. O aš girdėjau, jog ji ne itin jautriai 
elgdavosi su savo priešais. 

— Baikit, pone markize, - įtūžusi treptelėjo koja Luiza de la 
Valjev. Ir vėl blykstelėjo sena karingumo liepsnelė: — Sakau jums 
paskutinį kartą, kad aš nieko neturiu su tuo bendra. 

— Tada pagaliau baikit užsispyrusi tylėti ir prabilkit. Aš per šį 
tyrimą praradau draugę. Reikalauju atsakymo. 

— Tada paklausykite, markize. — Luizos de la Valjev balsas pri- 
minė kimų šnabždėjimą. — Aš nežinau, ką jums karalius už jūsų 
paslaugas pažadėjo, tačiau būkite tikras, jog tai neverta pastangų. 
Madam mirtis niekada nebus išpirkta, net jei jūs ir surasite jos žu- 
diką. 

— Kodėl jūs tokia įsitikinusi? 

Luiza de la Valjev atidžiai apsižvalgė, o paskui kalbėjo toliau: 

— Nes yra įsipainioję asmenys, kurie stovi aukščiau karaliaus 
įstatymų. 

— Apie ką kalbate, ponia? Kas stovi aukščiau karaliaus įsta- 
tymų? 

Kupina nevilties kunigaikštienė nukreipė savo liūdnų akių 
žvilgsnį į jį: 

— Neieškokite atsakymo į šį klausimą, jis atneš jums tik 
skausmą. 

Prieš Antuanui išsižiojant, ji atsuko jam nugarą ir nuskubėjo. . 


XXXI SKYRIUS 


Skambant Liuli muzikai, po didžiulę pokylių salę judėjo šokėjai 
tarsi natūralaus dydžio marionetės, valdomos nematomos rankos,. 
Prakaito lašeliai kaupėsi ant jų smilkinių ir liudijo apie pastangas, 
bandant daryti sudėtingiausias figūras vilkint sunkiais, deimantais 
nusagstytais drabužiais. Apimtas pavydo ir užuojautos Antuanas 
sekė įvykius sename Sen Žermeno pilies teatre. Susirinkę svečiai 
sudarė stačiakampį, kurio priešakyje vietą užėmė karalius su šeimos 
nariais. Damos ir ponai šoko griežtai pagal savo rangą ilgose ke- 
turkampio šoninėse kraštinėse, kol karališkoji šeima užėmė vietą 
priešais princus ir princeses. Kai įspūdingi šokėjai sukosi apšviesti 
ryškios žvakių šviesos, jų veidai priminė kaukes. Sprendžiant iš šo- 
kėjų pastangų, naujasis sudėtingas šokis reikalavo didelio susikau- 
pimo, kad jį būtų galima atlikti be klaidų, ir visų pirma jo didenybės 
akivaizdoje. 

— Kodėl jūs nešokate, pone markize? 

Antuanas apsisuko ir išvydo žavingą ponios de Sevinjė šyp- 
seną. 

— Ilgai čia nebuvau, — atsakė jis ir apsidžiaugė pagaliau sutikęs 
simpatišką žmogų. — Aš dar nemoku naujų šokių. Todėl mieliau 
stebiu ir mokausi. 

— Protingas pasirinkimas. Dvare, kurio karalius prilygino šokį 
valstybės įstatymui, blogai atliktas žingsnelis gali turėti lemtingų 


pasekmių. 

— O kodėl nešokate jūs, ponia? Tikrai savo žavesiu pranoktumėte 
kitas damas. 

— Pataikaujate, markize. Jūs bandote įsiteikti man, nors aš jums 
tikčiau į motinas. 

— Niekas neišdrįstų dvare taip pamanyti. 

Antuanas paslaugiai ištiesė ranką poniai de Sevinjė ir pakvietė 
kartu pasivaikščioti po salę. 

— Tik pažiūrėkite ten. —- Markizė švelniai parodė į baltą, auk- 
sinėmis lelijomis nusagstytą baldakimą, po kuriuo sėdėjo kara- 
lienė. — Jos didenybė elgiasi taip pat. Ji nesisuka šokių aikštelėje, 
atsisakydama malonumo pasirodyti su savo sutuoktiniu. 

— Jūs turėtumėte palaikyti jos didenybei draugiją, ponia. Nors 
ji tikrai nevertins jūsų buvimo kaip aš, tačiau ji turi gerokai didesnę 
teisę. 

— Verčiau nereikia, — ryžtingai atrėžė ponia de Sevinjė. —- Ka- 
ralienės veidas ištįsęs. O kai ji blogos nuotaikos, buvimas šalia jos 
gali būti varginantis. 

Antuanas šiek tiek atidžiau nužvelgė mažą, putlią moterį, kuri sė- 
dėjo ten po baldakimu. Demonstratyviai ant pilvo sunėrusi rankas, 
Marija Ieresė niūriai žiūrėjo į minią. 

— Bet ar ji neturi dėl ko džiaugtis? Šventė vyksta jos garbei, o 
netrukus ji padovanos karaliui dar vieną vaiką. 

— Džiaugsmas ir sielvartas gali būti neatsiejami vienas nuo kito, 
markize. Pasekite karalienės žvilgsnį ir sužinosite jos blogos nuo- 
taikos priežastį. 

Iš tikrųjų karalienė nejudėdama spoksojo į vieną tašką aikštelėje, 
tenai, kur ponia de Montespan kaip tik išskleidė savo deimantais 
nusagstytą aksominį sijoną ir labai dailiai sukosi pagal klavesino 
muziką. 

— Kokia karalienė pakęstų, gerbiamasis markize, tokios spindin- 
čios deivės blizgesį savo kaimynystėje? 

Iš tiesų favoritė su savo brangiu apdaru išsiskyrė netgi tarp visos 


čia regimos prabangos. 

— Be to, girdėjau, - po akimirkos tęsė žavinga Antuano paly- 
dovė, - kad ponia de Montespan šiandien iškėlė karaliui didelę 
sceną. 

— Ar atskleisite man priežastį? 

— Jis nenorėjo leisti jai pasirodyti dvare su auksine suknele, kurią 
ji slapčia pasisiūdino, ketindama jį nustebinti. 

— Dama šoka aukščiau bambos, - linksmai pastebėjo Antuanas. 

— Tai jūsų žodžiai, — ironiškai šypsodamasi tarė ponia de Se- 
vinjė. 

Į tai Antuanas atsakė kupinas pasitenkinimo. Jį džiugino, kad 
karalius pasipūtusiai Antenaisai parodė tikrąją savo vietą. Kiekvienas 
dvare žinojo, kad išdidi Mortemarų atžala nepasitenkino vien tik 
vaidinti slaptą karaliaus meilužę. Kadangi jai per santuoką su mar- 
kizu de Montespan buvo suteiktas hercogienės titulas, taip pat 
atitinkamos privilegijos, ji bandė kitaip leisti visuomenei sužinoti 
apie jos artimus santykius su karaliumi. Tačiau būtent jos karališ- 
kasis meilužis buvo tas, kuris sukliudydavo ponios de Montespan 
ambicijoms. Jis nustatydavo visiems privalomas dvaro taisykles, jis 
norėjo prilygti saulės spindesiui. Išoriniam pasirodymui dvaro eti- 
keto politikoje buvo skirta ypatinga vieta. Taip paaiškėdavo, kokią 
padėtį užima asmuo arba kaip aukštai jis yra karaliaus malonėje. 
Bet kadangi auksu siuvinėtų apdarų dėvėjimo privilegija priklausė 
kraujo princesėms ir princams, karalius, šią privilegiją suteikdamas 
markizei, būtų pats sulaužęs savo žaidimo taisykles ir būtų rizikavęs 
rūmų revoliucija. | 

— Kokia laimė, — galų gale tarė Antuanas, — kad markizės ap- 
ranga tokiam būtinam reikalui buvo atitinkamai sukurta. 

— Na, ir tai, brangus drauge, vėl kelia jos didenybės pasipikti- 
nimą. Nes tai buvo pars karalius, padovanojęs poniai de Montespan 
šią brangią suknelę. Bet tai buvo grynas atsitiktinumas, - netikėtai 
pareiškė markizė. - Mūsų gerbiama Antenaisa ateina tiesiai prie 
mūsų. 

Iš tikrųjų ponia de Montespan paliko šokių aikštelę ir žengė su 
švytinčia šypsena jų link. 

— Savo mažąjį tarną ji taip pat kartu atsivedė, — susiraukusi su- 
šnabždėjo ponia de Sevinjė. — Iš tikrųjų. Gaila vargšo vaikino. Pa- 
našu, kad tarnavimas dvare jam teikia daug džiaugsmo. 

Antuanas turėjo pritarti iš visos širdies. Nelaimingas vaikinukas, 
sekdamas paskui savo ponią, klupinėjo lydimas pasibjaurėjimo 
žvilgsnių ir stengėsi laikyti jos suknelės šleifą. 

Kai ji priėjo prie jų, pirmiausia kreipėsi į ponią de Sevinjė: 

— Gerbiamoji markize, žinau, esu siaubinga egoistė. Bet gal leis- 
tumėte man akimirkai pasiskolinti poną de Montanjaką. 

— Aš būčiau niekam tikusi markizo pažįstama, ponia, jei sulai- 
kyčiau jį nuo jūsų draugijos. — Ponia de Sevinjė paskutinįkart slapta 
mirktelėjo Antuanui ir įsiliejo į šilko ir brokato apdarais vilkinčių 
damų minią. 

— Kam turėčiau būti dėkingas už jūsų dėmesį? - Antuanas ištiesė 
ranką poniai de Montespan, tačiau ne taip džiaugsmingai nei prieš 
keletą minučių poniai de Sevinjė. Nepradingus jos šypsenai, iškošė 
pro dantis: - Ar mano dėmesys jums bus malonus, pamatysime. 

Ji įsikibo jam į parankę ir žengė su juo į minią. 

— Jūs pykstate ant manęs, ponia? — Antuanas stengėsi suteikti 
savo balsui šiek tiek džiaugsmingumo. 

Jis iš tikrųjų negalėjo paaiškinti, kuo šįkart užsitraukė karaliaus 
sugulovės nepasitenkinimą. Be to, jį apėmė nemalonus jausmas, 
tarsi kabėtų kaip apgailėtinas neūžauga prie jos šleifo. 

— Taip, iš tiesų. - Ponia de Montespan kalbėjo taip tyliai, jog 
Antuanas turėjo pasilenkti prie jos, kad galėtų suprasti. - Mano 
ausis pasiekė žinia, kad persekiojote parke vargšę Luizą, norėdami 
ją apklausti. Ir dar, kai karalius už keleto žingsnių vykdė savo šventas 
pareigas. 

Antuanas stabtelėjo ir abejingai iš šalies nužvelgė markizę. Ži- 
novo akis įvertino, kad jos apdaras buvo nusagstytas brangakme- 
niais, kainuojančiais daugiau nei dvidešimt tūkstančių livrų. 

— Kas atsitiko, pone? — Nekantriai žaidė ponia de Montespan su 
perlų apyranke, kurią segėjo ant savo kairės rankos riešo. — Gal teik- 
sitės paaiškinti savo elgesį, ar ir toliau spoksosite į mano suknelę? 

— Jums turėtų būti žinoma, kad aš turėjau teisę apklausti kuni- 
gaikštienę de Vožur. Ji turi tam tikrų žinių, kurios yra labai įdomios 
karaliui. 

— Kodėl esate toks tikras, kad tai, ką jūs bandote sužinoti, jam 
yra įdomu:? — pašaipiai atkirto markizė. - Kiek man yra žinoma, jis 
jau kartą nuvylė jus. 

— Kaip suprasti? | 

— Būkite toks geras, markize, ir nusišypsokite. Visi žiūri į jus. 

Iš tikrųjų jie buvo iš visų pusių smalsiai apžiūrinėjami, ir netgi 
karalius, kuris vėl sėdėjo šalia žmonos, iš savo sosto įdėmiai žvelgė 
į juos. 

— Tada leiskite man nusivesti jus į sodą. Naktis švelni. Tenai 
galėsime netrukdomi pasikalbėti. 

— Markize! Jūs pamiršote, su kuo kalbate. Man ir taip reikės 
užtektinai aiškintis. Jei aš dabar visų akivaizdoje išeisiu naktį pasi- 
vaikščioti, tai apie tai bus kalbama ištisas savaites. 

— O kaip dėl jo? - Antuanas parodė į pažą, tyliai sekantį jiems 
iš paskos lyg šešėlis. 

Ponia de Montespan net nepažvelgė į mažąjį palydovą. 

— Nesijaudinkite dėl Ipolito. Protingas vyras išplėšė jam liežuvį 
dar prieš parduodamas pirmam šeimininkui. Todėl jis labiausiai 
tinka pasitarnauti asmenims... sunkiausiomis situacijomis. 

— Na, gerai. - Antuano lūpų kampučiai buvo sunkūs kaip švinas, 
kai jis dirbtinai nusišypsojo ir toliau vaikščiojo su ponia de Monte- 
span po pobūvių salę. — Tačiau malonėkite šiek tiek aiškiau kalbėti. 
Nes tik taip bus aišku, kad jūsų kalbos mane stebina, o tai tikrai 
sužadins žmonių smalsumą. Tai kaip ten su karaliumi? Kodėl jo 
nebedomina tyrimas, kurio pats pageidavo? 

— Tai ir noriu jums pasakyti. Bet prieš tai norėčiau duoti jums 
patarimą. Turėtumėte išmokti geriau kontroliuoti savo jausmus, jei 
norite susilaukti sėkmės dvare. 

— Miela drauge, - sušuko ji priėjus prie pažįstamos, kuri kaip 
tik perkirto jų kelią. — Jūs būtinai turite atsiųsti man savo kirpėją. 
Jūsų plaukai tiesiog nuostabūs. 

Taip užkalbinta dama iš pasididžiavimo išraudo ir buvo apdo- 
vanota pavydžiais aplink stovinčiųjų žvilgsniais. 

— Karalius, — paragino Antuanas, - kaip ten su juo? 

— Karalius yra vyras, ant kurio pečių gula didelė atsakomybė, 
pone markize. Niekas čia iš salės net nenutuokia, kaip jį vargina 
rūpesčiai dėl valstybės gerovės, — žalsvai melsva spalva jums labai 
tinka, kunigaikštiene, turėtumėte visada nešioti. 

— Ką tai turi bendra su pokalbiu, kurį turėjau šį priešpietį su 
kunigaikštiene de Vožur? 

— Labai daug. Ši kunigaikštienė norėjo įspėti jus. 

— Įspėti dėl ko? 

— Neklauskite dėl ko, verčiau klauskite, nuo ko. Jūs siekiate 
sužinoti, kas pražudė Madam, markize. Noriu jums pasakyti: tai 
buvo jo didenybės rūpinimasis Prancūzijos gėrove. 

— Kaip? — Stabtelėjo Antuanas nustebęs. 

— Nespoksokite į mane kaip jautis! Šypsokitės! 

— Tai, ką jūs sakote, ponia, tampa vis sudėtingiau. Jūs teigiate, 
kad jo didenybė... 

— Aš nieko neteigiu, — sušnypštė ponia de Montespan ir stipriai 
suspaudė Antuanui ranką, ragindama toliau tęsti pasivaikščiojimą. — 
Jo didenybė paprašė Madam pagalbos dėl tam tikros užsienio poli- 
tikos misijos. Ši jam padėjo, tačiau pareikalavo garantijų. 

— Žinau. Karalius pašalino ševaljė de Loreną iš dvaro, taip atsi- 
lygindamas jai. 

— Teisingai. Tačiau po to, kai ji netikėtai suvokė, kokia svarbi 
buvo jos įtaka Anglijos karaliui dėl jo didenybės sąjungos politikos, 
kėlė vis daugiau reikalavimų ir galiausiai pareikalavo neįmanomo. 
Ak, matau, jis šnekučiuojasi su ponia Gonzaga. Gerai. Bent jau 
kažkuriam lakui atitrauktas jo dėmesys. 

— Ko ji pareikalavo? 

— Jos santuokos panaikinimo per popiežių. Ji norėjo kartu su 
dukromis palikti Prancūziją. Ji pasisiūlė karaliui atstovausianti 
Prancūzijos interesams brolio dvare kaip pasiuntinė. Bet kartu pa- 
grasindama, kad pakurstys Čarlzą nutraukti sutartį, jei jo didenybė 
atsisakytų patenkinti jos norą. 

Antuanui vėl suskambo pavojaus varpai. Ar ponia de Montespan 
bandė apkaltinti karalių ir prisiimti atsakomybę už Madam mirtį? 
O jei taip, tai ką turėtų reikšti jos pasirodymas? 

— Ar turėčiau suprasti, jog karalius leido pašalinti brolienę, nes 
ši kėlė nuolatinę grėsmę jo užsienio politikai? 

— Leidžiu jums pačiam daryti išvadas, pone markize. 

— Deja, ponia, aš žinau apie keblią Anglijos karaliaus finansinę 
padėtį. Jis niekada nebūtų pritaręs skyryboms. Jis priklauso nuo 
Prancūzijos pinigų. 

— Lengvai apsieitų be Prancūzijos pinigų, jei seserį būtų ištekinęs 
už Vilhelmo fon Orano, - atsakė ponia de Montespan ir palankiai 
linktelėjo moteriai su citrinos spalvos suknele. - Lygumų krašto 
šeimininkas yra kalvinistas ir būtų su džiaugsmu apvesdinęs Anglijos 
princesę, net ir išsiskyrusią. 

— O tai kaip su manimi? 

Labiau nei žodžių turinys Antuaną erzino pasipūtimo pilnas 
tonas, kuriuo favoritė kalbėjo su juo. 

— Jūs, mielas markize, turėjote suteikti sklindantiems gandams 
daugiau peno. —- Ponia de Montespan apdovanojo jį niekinama 
šypsena. — Jūs pasitarnaujate tik kaip priedanga. Ne daugiau. 

— Kodėl man pasakojate visa tai? 

— Atrodo, kad vis dar nesupratote, jog jūsų nevaisingos paieškos 
tik kursto sumaištį? Pasiduokite ir visi bus dėkingi. 

— Ar jo didenybė žino apie mūsų pokalbio turinį? 

— Prašau atleisti. — Staiga ponia de Montespan ištraukė ranką. — 
Negaliu daugiau versti laukti savo draugų. Ar pasimatysime ryt per" 
medžioklę? 

— Ne. Šiąnakt grįžtu į Paryžių. 

— Taip geriau, pone markize, patikėkite manimi. 

Ji paskutinį kartą pažvelgė į Antuaną nepaaiškinamu žvilgsniu, 
tada nučiuožė, paskui save traukdama mažutėlį tarną kaip šleifo | 
tęsinį. 

Jau buvo po vidurnakčio, kai Antuanui pavyko pasprukti iš 
pobūvių salės. Nors po jo pokalbio su ponia de Montespan jautė 
nenumaldomą norą viską ramiai apmąstyti, bet etiketas draudė pa- 
likti šventę dar esant karaliui ir karalienei, todėl jam neliko nieko 
kita, kaip sutramdyti savo norą. Vos tik valdovų pora pasišalino, 
jis-turėjo pripažinti, jog netikėtai tapo sunku prasibrauti prie salės 
durų. Ponios de Montespan susidomėjimas jo asmenybe pakurstė 
dvaro smalsumą, ir Antuanui kelią pastojo nepažįstami veidai, trošk- 
tantys su juo susipažinti. 

Pagaliau, atsikratęs pataikavimų, jis spruko pro šalutines duris 
į vidinį kiemą. Keletą sekundžių stovėjo, godžiai traukdamas į 
plaučius vėsų nakties orą, tada apsižvalgė. Iš pobūvių salės ant jo 
krito nesuskaičiuojamų žvakių šviesa. Antuanas greitai pasitraukė 
iš šviesos, kad lauke jo neslėgtų smalsuolių dėmesys. Savo nuostabai 
jis turėjo pripažinti, jog jį mažai tejaudino, kad jį būtų pastebėjęs 
intendantas. Jis jautėsi netgi palengvėjęs, galėdamas pasitikti auš- 
tantį rytą savo lovoje, o ne pobūvių salės draugijoje žmonių, kuriems 
nerūpėjo tai, kas nebuvo susiję su karaliumi ir jo teikiama malone. 
Galbūt — mąstė jis, eidamas pilies arkadiniais fasadais, jis turėtų 
pasinaudoti Luizos de la Valjev patarimu ir nutraukti savo paieškas. 
Nesvarbu, kam Madam neįtiko: ar karaliui, Mesjė, jo broliui, ar 
ševaljė de Lorenui — visi jie buvo niekšai. Ir galbūt jie sudegs pra- 
gare už tai, ką padarė. Jis vylėsi iš visos širdies, bet kas jam darbo? 
Bemat jis pasigailėjo šios minties. Jis prisiekė surasiantis Marijos 
žudiką, net jei tai reikštų atkeršyti už pasipūtusios Stiuartų prin- 
cesės mirtį. Jei iš viso jis gali keršyti. Net po to, ką jam papasakojo 
ponia de Montespan, abi mirtys tikriausiai nesulauktų bausmės, 
kaip šį priešpietį tiksliai pasakė Luiza de la Valjev. Vis dėlto Marijai 
jis buvo skolingas tolesnį tyrimą. Net jei Liudvikas XIV pažadėtų 
jam visą haremą, norėdamas atkalbėti jį nuo to. Be to, jis nenorėjo 
būti laikomas kvailiu. Karalius galėjo, jei jam patinka, pavedžioti 
savo favoritės lilipurą už nosies. Bet ne jį, bajorą iš Langedoko. Taip 
gyvai jis dabar įsivaizdavo mažąjį pažą, kad net staiga pagalvojo, jog 
Šis iš tiesų stovįs priešais jį. Antuanas krūptelėjo. Jam nepasivaideno. 

Peraugęs bukagalvis iš tikrųjų stovėjo už kelių žingsnių buksmedžio 
šešėlyje, iškraipančiame jo veido bruožus, vaiduokliškai apšviestus 
aliejinės lempos. | 

— Ei, tu, ten - sušuko Antuanas, - ko patyliukais sėlini? 

Šis kiek susigėdo dėl savo baikštumo, vis dėlto jam buvo nema- 
lonu vidury nakties stovėti priešais tą keistą padarą. 

— Turėtum būti greta savo šeimininkės. Ji negali pakęsti, kai 
tu eini tokiu laiku pasivaikščioti. Ar ji tave pati siuntė pašnipinėti 
mane? - įtariai pridūrė. 

Neūžauga papurtė galvą. Jis žengė žingsnį ir nužvelgė Antuaną 
mažomis, tamsiomis akimis, kurios tarp gilių raukšlių žibėjo jo 
veide. 

— Vis dėlto tu manęs laukei čia? 

Mažylis nepastebimai linktelėjo, tada pasiūlė jam savo lempą, 
kurią nerangiai laikė kairėje, nes jo dešinė ranka buvo sutvarstyta 
šaliko kilpoje. Kai tik Antuanas paėmė ją, neūžauga ėmė čiupinėti 
savo puošnų švarką. 

— Kas tau? Drabužius geriau pasilik, jei nenori peršalti. 

Kai nykštukas atsisagstė liemenės sagas, iš po marškinių ištraukė 
ryšulėlį. Iš šio išėmė kažką beformio ir padavė Antuanui. 

— Kas tai? — Antuanas palinko prie jo. 

Tada jis išvydo, kas tai buvo. Rankose mažasis pažas laikė Ma- 
rijos mėlyno aksomo kepurę. Sutrikęs Antuanas paėmė ją. Tik dabar 
jam toptelėjo, jog kepurės nebuvo tarp drabužių, kuriuos Desgrė 
atidavė tvirtovėje. Tuo metu galvos apdangalo jis nepasigedo. 

— Kaip ji pateko pas tave? | 

Jis atsargiai perbraukė pirštais per aksomą. Viršutinėje pusėje 
buvo giliai įplėšta, o kraštai buvo sunkūs, tarsi medžiaga šiose vietose 
būtų prisisunkusi kraujo. Antuanas pritūpė, kad galėtų pamatyti 
mažylio akis. 

— Tavo vardas Ipolitas, tiesa? 

Vėl sekė nebylus linktelėjimas. 


— Ar tu buvai kartu, kai Marija mirė? 

Ipolitas nuleido akis ir stovėjo nejudėdamas. Antuanas atsispyrė 
pagundai sugriebti jį už siaurų pečių ir papurtyti. Susitvardęs jis 
paklausė: 

— Kas nužudė ją? 

Vikriau, nei buvo galima tikėtis, pažas nusigręžė ir nubėgo. 

— Palauk! - Antuanas pasileido bėgti iš paskos, užsitėkšdamas 
ant rankos karšto lempos aliejaus. — Velnias! Palauk gi! 

Jis jau norėjo nutverti Ipolitui už apykaklės, bet šis apsisuko ir 
sužeista ranka griebė Antuanui už rankovės. 

— Nori man kažką parodyti? 

Nekreipdamas dėmesio Ipolitas tempė jį į tą pusę, iš kurios 
Antuanas atėjo. Jis jau baiminosi, kad pažas grąžins jį atgal į po- 
būvį. Laimė, jie nužingsniavo tiesiai į pilies koplyčią, likusią dar iš 
šventojo Liudviko laikų. Jie pakilo laiptais ir pravėrė duris. Vos tik 
jie įžengė, Antuanui pasirodė, esą jis apsuptas mistiškų viduramžių 
dvasių, šaltas oro gūsis, persmelktas bičių vaško ir smilkalų kvapo, 
pūtė per seną sieną ir jam jau atrodė, tarsi plazdenanti aliejinės 
lempos šviesa sugrąžino piešinius ano pamaldaus karaliaus, kuris 
čia maldavo dangaus paramos kovojant prieš musulmonus dau- 
giau nei prieš keturis šimtus metų. Kad jis pats papuolė į nelaisvę, 
koplyčios šlovei tai nepakenkė, ji liko mėgstamiausi jo didenybės 
maldos namai. 

Antuanas būtų mielai šiek tiek pasižvalgęs, tačiau vėl buvo pa- 
ragintas Ipolito ir už riešo nutemptas per vieną navą iki mažų durų 
užaltoriaus. Ien Ipolitas paėmė Antuanui iš rankų lempą ir parodė 
jam, kad šis atidarytų duris. Jie užlipo ant tilto virš pilies griovio ir 
nuėjo į kiemą. Čia tvyrojo sumaištis, kurios Paryžiaus eismas net 
geriausiais laikais nepažinojo. Neišpainiojamas kamuolys žmonių, 
gyvūnų ir vežimų, kurie savo bruzdėjimu kėlė kurtinantį triukšmą. 
Atsidusęs Antuanas suprato, jog Ipolitas triukšme susigaudė geriau 
nei jis pats. Kaip zuikis išvengė nebylus pažas smūgio į šoną ir dėl 
jo vikrių šuolių į šalį išsisuko netgi nuo grėsmės patekti po itin 
nervingo žirgo kanopomis. Kol jis sekė paskui Ipolitą, Antuano 
žvilgsnis vis klajojo aplinkui. Kažkur tarp visų tų keturių ir šešių 


253 


įkinkytų žirgų stovėjo ir jo išnuomota kukli karieta. Tačiau jis greitai 
įsitikino, kad maišatyje buvo beviltiška ką nors pamatyti. 

Sėkmingai pasprukę nuo pavojų, jie apėjo seną Karolio V gy- 
nybinį bokštą priešais rūmus ir nužingsniavo paviljono link, šį pa- 
statė jo didenybė, norėdamas patenkinti nuolat gausėjančios dvaro 
bendruomenės poreikius. Antuanas vėl pastebėjo savo palydovo 
gebėjimus. Kaip beždžionė ropštėsi Ipolitas akmenų krūvomis per 
stumiamus vienračius, kol galiausiai dingo nebaigto statyti pastato 
angoje. 

— Nori mane priversti vaikytis tave po šį purvą, mažasis 
žmogau? — paklausė Antuanas nė kiek nesužavėtas. - Manau, ne- 
žinai, ko iš manęs reikalauji. 

Prieš žengdamas paskui Ipolitą, su gailesčiu jis paskutinįkart 
žvilgtelėjo į savo šilkinius batus, kurių perlai švelniai žėrėjo mėnulio 
šviesoje. Tačiau panašu, jog buvo to verta. Vos tik jis dingo nepa- 
baigtoje mūryti sienoje, išgirdo įprastus besiartinančios karietos 
garsus. Antuanas pažvelgė pro angą, pro kurią jis ką tik pakilo, ir 
pamatė, kad vos ne per sprindį nuo jo sustojo didžiulė karieta. Jis 
atsigręžė į Ipolitą, kuris sėdėjo ant apvožto kibiro ir, atrodo, abe- 
jingai žaidė su savo peruko garbanomis. Nematydamas tamsių pažo 
akių, Antuanas jautė, kad jos buvo viltingai nukreiptos į jį. Jis vėl 
atsigręžė į karietą ir suskaičiavo arklius. Šių buvo aštuoni. Įdomu. 
Staiga sujudėjo. Iš šalutinių pilies durų išniro du liokajai, abu jie 
rankose laikė po degantį deglą, kurių plazdenanti liepsna apšvietė 
paradinę karietą, kad net per atstumą buvo galima įžiūrėti, kokia 
emblema puošė karietos dureles. Tai buvo du liūtai — Luizos de la 
Valjev herbo ženklas. . 

— Taigi, - sušnabždėjo jis, — baili kunigaikštienė vėl nusprendė 
mėnesienoje pasivažinėti karieta. 

Jis pažvelgė į greta priėjusį Ipolitą, kuris nors aulinukų kulnai 
buvo nežemi, vis dėlto turėjo stovėti ant pirštų galiukų, kad galėtų 
žiūrėti pro angą. Nepasikeitusia veido išraiška spoksojo neūžauga 
į karietą. Antuanas dar nesuprato, kas čia vyksta. Kodėl Ipolitas 
norėjo, kad jis būtų šio naktinio pasivažinėjimo, kuriame dalyvavo 

Luiza de la Valjev, liudininku? Norint įrodyti, kad ji atsakinga už 
Marijos mirtį, reikėjo daugiau nei šio slapto pabėgimo iš pilies. O 
kaip susiję drąsūs kaltinimai, kuriuos šį vakarą savo karališkajam 
meilužiui išsakė ponia de Montespan? 

Antuanas nustūmė savo gluminančią mintį į šalį, nes tą akimirką 
pasirodė figūra. Akivaizdu, jog panelei de la Valjev buvo palankiau, 
kad jos niekas neatpažintų. Net jei taip ji ir sugalvojo, Antuanui 
kilo klausimas, kodėl ji važiuoja karieta, paženklinta savo herbu? 
Jau tada, kai jis pirmą kartą ją slaptai stebėjo, jam į akis krito keista 
„taktiškumo stoka? Antuanas nespėjo atsakyti į šį klausimą, kai lio- 
kajus atidarė karietos dureles ir maži laipteliai kaukštelėjo atlenkti, 
kad damai būtų lengviau įlipti. Vos tik ji žengė žingsnį, ilga skraistė 
įsipainiojo ir nuslydo nuo pečių. Antuanui atėmė žadą, kai jis su- 
prato, kad šita maža nesėkmė atsakė į jo klausimą. Norėdama likti 
neatpažinta, ponia de Montespan pasinaudojo savo nelaimingos 
kambario draugės ekipažu. Antuanas suprato, kad buvo liudininkas 
labai svarbios scenos, kuri privertė jo širdį plakti greičiau. Vos tik ve- 
žėjas paėmė vadeles, kai akinanti dangaus šviesa perskrodė mintis. 

— Tai štai ką tu norėjai man parodyti. 

Jis pažvelgė ten, kur ką tik stovėjo neūžauga. Tačiau mažojo 


žmogaus nebuvo nė kvapo. 

Tai buvo vienas tų auksinių rytų, kurie būdingi tik spaliui, kai 
Antuanas iš Ruajal Monė gatvės įžengė į tokio paties pavadinimo 
aikštę. Jis nulenkė galvą priešais Liudviką XIII, žvelgiantį į jį nuo 
akmeninio žirgo, ir vaikščiojo kaip tik pro jo didenybės tėvą prie- 
šais stovinčius mūrinius pastatus. Kairėje šalia Karalienės paviljono 
įžengė į tamsų namo kiemą, pakilo siaurais laiptais iki mansardos ir 
pasibeldė į neišvaizdžias duris. 

— Kas čia, — pasigirdo iš vidaus gergždžiantis balsas, paskui garsus 
čiaudėjimas. 

— Gydytojas, kuris nori jums padėti. 

— Pone markize, ar tai jūs? 

— Atidarykite! Turiu su jumis pasikalbėti. 

Po kurio laiko prasivėrė durys ir pasirodė išblyškęs Desgrė 
veidas. 

— Kaip jūs sužinojote... 

— Aš buvau jūsų darbo kabinete, Šatlė, — pertraukė jį Antu- 
anas. — Ten man pasakė, kad jus rasiu čia. Kaip jūsų gerklė? 

Durys atsidarė, ir Antuanas peržengė slenkstį. Jis negalėjo susi; 
laikyti nesišaipęs, kai stovėjo priešais paliegusį, orumo netekusį vals- 
tybės tarnautoją. Desgrė tikrai siaubingai atrodė. Jis buvo apsisiautęs 
nutrintą pilką chalatą, pabrėžiantį veido odos spalvą, o žilstantys 
plaukai tarsi įrėmino jo veidą. Vienintelis kontrastas jo išvaizdos 
niūriam pilkumui buvo nosis, kuri nuo peršalimo raudonavo tarp 
karščiuojančių akių. Vilkdamas kojas policininkas nusivedė jį siauru 

koridoriumi į svetainę. Antuanas nesivaržydamas žvalgėsi, nors aki- 
vaizdžiai matė Desgrė pasipiktinimą. Spartietiškai įrengtas kam- 
barys, taip jam pasirodė, puikiai tiko santūriam tarnautojo būdui ir 
savo paprastumu priminė labiau vienuolyno celę nei vyro, einančio 
aukštas pareigas, butą. Tik senas krėslas, kuriame gulėjo atversta 
knyga, teikė šiek tiek jaukumo. Antuanas taktiškai neuždavė klau- 
simo, kodėl šeimininko namuose negyveno nei žmona, nei vaikai. 
Šypsodamasis jis kreipėsi: 

— Matau, skaitote knygą. Ar galėčiau pasiteirauti, kokią knygą 
pasirinkote praskaidrinti savo apgailėtinai būklei? 

Desgrė skubiai čiupo tomą ir nuo smalsaus Antuano žvilgsnio 
paslėpė už nugaros. 

— Nieko įdomaus, - atsakė jis sumišęs. — Lengva knygelė nuo- 
boduliui įveikti. 

— Tai leiskite man pažiūrėti. - Reikalaudamas ištiesė Antuanas 
ranką. 

Labai nenoriai padavė Desgrė jam knygą. Antuanas mestelėjo 
žvilgsnį ir garsiai nusijuokė: 

— Mano ištikimasai, pone policininke. Kas būtų pamanęs, kad 
jūs laikote tokias brangenybes. Viską galėjau įsivaizduoti jūsų bi- 
bliotekoje, bet tik ne panelės de Skiuderi raštus. 

— „Klelija“ yra aukštos moralinės vertės visuomenei veikalas, — 
subaubė įsižeidęs. — Jums taip pat nepamaišytų paskaityti. O dabar 
sakykite, ko atėjote. 

Iš kišenės gilumos Antuanas sužvejojo svogūną ir mažą buteliuką 
konjako, priėjo prie stalo, stovinčio netoli židinio, ir paprašė Desgrė 
puodo ir peilio. 

— Kam? - paklausė šis, prieš artėjantį čiaudulio priepuolį. 

Antuanas greitai šoktelėjo į priedangą: 

— Būkite toks geras, mano drauge, pasilikite savo kūno skysčius 
sau. Aš paruošiu gėrimą, kuris padės jums greičiau pasveikti. 

Tuomet Desgrė padavė jam tai, ko buvo prašytas, atsisėdo į 
krėslą ir įdėmiai stebėjo ruošiantį vaistus Antuaną: | 

— Kokių naujienų turite iš dvaro, pone markize? 

— Karalienė nėščia. 

— "Tai jokia naujiena. Nenutiko nieko įdomesnio? 

— Ji blogos nuotaikos. 

— Neverskite manęs traukti žodį po žodžio. 

Antuanas pakabino puodą virš ugnies, įmetė svogūno galvutę 
ir supylė visą mažo konjako buteliuko turinį. 

— Turiu jums pasiūlymą, pone Desgrė, — tarė jis, kol po kam- 
barį sklido aitrus svogūno ir alkoholio kvapas. - Jūs gausite man 
priėmimą pas karalių, o aš jums papasakosiu, ką sužinojau Sen 
Žermene. 

— Žinote, kad karalius nenori su jumis bendrauti. Tai, ką turite 
pasakyti jam, galite pasakyti man. 

— Tiesa. Tačiau aš jokiu būdu nenoriu iš savęs atimti malonumo 
jo didenybei asmeniškai išsakyti įtarimus, kuriais maitinuosi nuo 
apsilankymo dvare. 

— Jūs radote žudiką! - Susijaudinęs Desgrė pašoko nuo krėslo. — 
Kas jis? —- sušuko tarp čiaudėjimo priepuolių ir nusišluostė nosį 
abejotino švarumo nosine. 

— Ne taip greitai, mano drauge. - Antuanas griebė šaukštą ir 
pamaišė puodą. - Ar mano įtarimai teisingi, dar turiu išaiškinti. 

— Ką tai turėtų reikšti? — Susierzinęs susmuko Desgrė krėsle ir 
piktai žiūrėjo į puodą, iš kurio tuo tarpu kilo didelis gelsvas garų 
debesis. 

— Tai reiškia, jog aš tam tikram asmeniui parašiau laišką, pra- 
šydamas susitikti. Iš jo reakcijos bus matyti, ar mano įtarimai pa- 
sitvirtins. 

— O kas, jei šitas asmuo atsisakys susitikti? 

— Tada manau, jog jis man, jei aš gerai nujaučiu, turėtų... tarkim, 
atsiųsti pasiuntinį. 

— O kas tas paslaptingas asmuo? — Nekantriai trepsėjo Desgrė 
šlepetėmis į medines grindis. 

Nuo lentynos virš židinio paėmė Antuanas taurę, pripylė iš 
puodo rusvo skysčio ir padavė ją sloguojančiam policininkui. 

— Karalius, pone. Parūpinkite man priėmimą ir jūs sužinosite. 

Antuanas jautė, jog jo įtarimai dėl ponios de Montespan tikrai 
kabojo ant siūlelio. Ir ką gi jis matė? Ji įlipo neįprastą valandą į 
varžovės karietą ir išvažiavo nežinoma kryptimi. Tai toli gražu ne- 
reiškė, jog ji vaišino karalių paruoštais bjauriais meilės gėrimais, o 
viduryje nakties laikė mišias šėtonui, kad padedama tamsos jėgų 
užsitikrintų vietą dvare. Tačiau vidinis balsas jam kuždėjo, kad taip 
ir yra. Nelaimingoji Luiza de la Valjev buvo per švelni, kad galėtų 
ištverti tokius siaubumus. Tačiau jis manė, jog jai buvo pranešta apie 
jos įpėdinės rūpesčius arba ji bent jau numanė, kodėl markizė tam 
tikromis naktimis pasiskolindavo jos ekipažą. Galbūt ji netgi bandė 
užkirsti poniai de Montespan kelią. Tačiau kuo ji galėjo pasipriešinti 
tokiai moteriai kaip markizė, kai kiekvienas dvare puikiai žinojo apie 
jos menkėjančią svarbą? Ne, iš Luizos de la Valjev jis daugiau nieko 
nesužinos, be to, kai ką ji jau pasakė. Jei jis norėjo įsitikinti, nieko 
jam daugiau neliko, kaip surengti poniai de Montespan akistatą 
su įtariamaisiais. Net jei tai reikštų, kad priešu jis pasirinks moterį, 
kuri, norėdama nuslėpti savo nusikaltimus, buvo pernelyg drąsi pik- 
tnaudžiauti karaliaus vardu kaip neliečiamos saugos skydu. Galbūt 
tai buvo neviltis, kuri pastūmėjo ją šiam drąsiam žingsniui. Tačiau 
tai neturėjo reikšmės. Abu dalykai darė ponią de Montespan ypač 
pavojinga prieše, kuri pasitaikius progai bandys pašalinti jį iš kelio. 
Antuanas neleido sau pagalvoti apie klaidos galimybę. Pasekmės 
būtų tikriausiai baisesnės nei visa, ką jis galėjo įsivaizduoti. Jis mie- 
liau tausojo jėgas ir rengėsi apsaugoti savo gyvybę nuo įmanomų 

pavojų. Jis įsakė Augustui ir Mišeliui pasistatyti lovas persirengimo 
kambaryje ir kitas naktis pakaitomis budėti. Martai davė nurodymą 
išbraukti visus alkoholinius gėrimus iš valgiaraščio ir kiekvieną va- 
karą išvirti jam stiprios kavos. Jis pats apsirūpino keletu knygų, 
tarp kurių buvo ir Romos patricijų dukters Klelijos nuotykiai, ir 
nervingai laukė, kas nutiks. Pirmos dvi naktys praėjo ramiai. Panelė 
Skiuderi netikėtai suteikė Antuanui keletą malonių valandų, mat 
jos romano veikėjai jam priminė dvariškius, kuriuos iš dalies gerai 
pažinojo, ir kurie jos istorijoje gana įdomiai elgėsi Senosios Romos 
užkulisių fone. Tačiau nei šita maloni knyga, nei Martos kava ne- 
buvo visagalės, tad buvo aišku, kad kada nors jis užmigs. 

Trečią naktį Antuanas bandė akimirką, kai teks gultis į lovą, kiek 
įmanoma labiau atitolinti. Po vakarienės liko sėdėti prie stalo ir ap- 
žiūrinėjo keletą dokumentų, kuriuos jam tądien atnešė advokatas. 
Vėliau atsakė į laiškus ir gerdamas paskutinius kavos lašus ėmė galvoti, 
kaip pagražinti savo namą. Dėl pinigų, kuriuos jam reguliariai siuntė 
Desgrė, skolos gerokai sumažėjo, tad jau galėjo šiek tiek atlygio skirti 
namui. Antuanas žiovaudamas ištiesė kojas. Nors Šv. Eustatijaus baž- 
nyčios laikrodis jau senokai buvo išmušęs vidurnaktį, nebuvo jokio 
noro eiti į lovą. Keletas šalto vandens purslų jį galbūt vėl pažadintų. 
Tą pačią akimirką, kai jis atsigręžė į duris, pamatė, kaip nulinko ran- 
kena. Būtent dabar! Augustas ir Mišelis buvo viršutiniame aukšte. 
Vienas ir visiškai neapsiginklavęs stovėjo jis čia, apačioje, paliktas 
savo užpuolikui. Antuanas tyliai vėl atsisėdo į krėslą. Galbūt jam 
pavyks išgąsdinti vyrą. Kavinukas buvo geriausia, ką turėjo po ranka. 
Jis išgirdo tylų durų giržtelėjimą, kai jas atidarė. Paskui buvo visiškai 
tylu. Antuanas jautė, kaip įsitempė jo kiekvienas raumuo. Vėl išgirdo 
durų giržtelėjimą. Jis iš lėto pakėlė indą, pasirengęs bet kurią akimirką 
trenkti markizės budeliui. Jam jau atrodė, jog girdi sunkų įsibrovėlio 
kvėpavimą. Rėkdamas pašoko jis, tačiau apstulbęs nutilo, kai išvydo 
išraudusį poną de Piurnoną. 

— Jūs? 

Keletą sekundžių jie vienas priešais kitą stovėjo tylėdami. 

— Ką... ko čia ieškote? 

Užuot atsakęs, Piurnonas nunarino didelę galvą ir labai liūdnai 
žiūrėjo į pistoletą savo rankoje. Taip stovėdamas jis buvo panašesnis 
į mažą, už išdykavimą baramą berniuką nei į nusamdytą žudiką. 
Antuanas būtų ramiai jam patapšnojęs per petį, jei jis būtų nelaikęs 
pistoleto, kuriuo kėsinosi į jį per savo naktinį apsilankymą. 

— Matau, jūs vėl tarnaujate Mortemarams, pone de Piurnonai, — 
ramiai pastebėjo jis. 

Ši situacija jam pasirodė juokingesnė nei bauginanti. Štai jis sto- 
vėjo pasirengęs gintis su kavinuku, kol susigėdęs ponas de Piurnonas 
laikė į jį nukreipęs šaunamąjį ginklą. Antuanas pastatė kavinuką 
ant stalo. 

— Turiu prisipažinti, jog esu šiek tiek nustebęs, kad čia šį vakarą 
matau būtent jus. Galbūt prieš nužudydamas mane norėtumėte 
paaiškinti, kaip čia taip atsitiko. 

— Pone markize! Tai ne aš trokštu jūsų mirties. Patikėkite. 

Piurnonas žengė pirmyn ir neryžtingai sustojo viduryje kam“ 
bario. 

— Sunku tuo patikėti, kai laikote į mane nukreipęs ginklą. Turė- 
tumėte jį patraukti prieš tęsdamas mūsų pokalbį. - Antuanas ištiesė 
šypsodamasis ranką. — Gal galėčiau pasiūlyti atsigaivinti? 

— Nejudėkit! —- Piurnonas iškėlė ginklą ir nusitaikė maždaug į 
jo kaktos vidurį. - Manote, aš juokauju, markize. Tai ne pokštas, 
patikėkite manimi. Ponia de Montespan reikalauja jūsų mirties. 
Todėl ir atsiuntė mane čia. 

Karštligiškas mėlynų rūmų valdytojo akių blizgesys netikėtai 
pasirodė Antuanui pavojingas. 

— Matau. — Jį persmelkė tylus apgailestavimas, kad savo vienintelį 
savigynos ginklą taip nerūpestingai padėjo į šalį. - Tačiau manau, 
markizė pamiršo jums pasakyti, kodėl trokšta mano mirties. Jei 
žinotumėte priežastį, tikrai nežudytumėte manęs. Esu įsitikinęs. 

— Žinau tas jūsų priežastis, pone markize. Ponia de Montespan 
nori, kad nužudyčiau jus, nes jūs žinote, jog ji yra prikišus nagus prie 
Orleano kunigaikštienės, mano mylimos šeimininkės, mirties. 

— Jūs žinote? 


— Taip. 

Mažas, kresnas vyras laikė ginklą abiem rankomis, žingsniuo- 
damas aplink stalą, paskui atsisėdo kitoje pusėje ant kėdės krašto. 
Antuanas jautė, kaip situacija pastebimai slysta jam iš rankų. 

— Ar nemanote, kad po to, ką mes žinome, pone, esate man 
skolingas paaiškinimą? 

— Aš neprivalau jums nieko aiškinti ir iš viso nesu jums nieko 
skolingas, markize, — griežtai atrėžė Piurnonas. — Šiame pasaulyje nėra 
nieko, kam aš būčiau skolingas. Tik aname yra našta, kurią esu įsipar- 
eigojęs nešti. — Plati rūmų valdytojo krūtinė iš susijaudinimo pakilo 
ir nusileido. Paskui, porą kartų įkvėpęs ir iškvėpęs, ramiai tęsė: 

— Aš atėjau su pasiūlymu. 

— Jūs taikotės į mane ginklu ir dar turite man pasiūlymą? - Pa- 
mažu Antuano nerimas pranoko pagarbą šaunamajam ginklui. — 
Jūs, matyt, juokaujate, pone de Piurnonai! O dabar prašau jūsų 
baigti žaisti katę ir pelę su manimi. Nors jūs turite ginklą, tačiau 
būkite tikras, tai taip pat įpareigoja. 

— Esate teisus, pone markize. Turiu jums paaiškinti. Jūsų aki- 
vaizdoje noriu duoti parodymus, kas bus mano šventa pareiga po 
mirties prieš Dievą. - Jis parodė į kėdę, ant kurios Antuanas prieš 
tai sėdėjo, ir padėjo pistoletą ant stalo. 

Antuanas išgirdo vienišo vyro istoriją, kurį paika viltis pavertė ne- 
sąžiningos nuotykių ieškotojos bendrininku. Kol Piurnonas pasakojo, 
Antuanas turėjo nenoromis pripažinti ponios de Montespan meistriš- 
kumą. Ji kaip gyvatė apgavo šitą sąžiningumo įsikūnijimą, išsiaiškinusi 
jo slapčiausius troškimus, ir galiausiai nuvedė jį taip toli, jog jis buvo 
pasirengęs imtis raganysčių, kad tik laimėtų savo troškimų objektą. 
Taip par kaip slepiamas meilės eliksyras, kaip nuodai pateko į gaivųjį 
gėrimą, kurį Orleano kunigaikštienė gėrė savo mirties dieną. Ponia de 
Montespan kaip visada nieko neįtariančiam Piurnonui pateikė save 
kaip pavyzdį. Jei tai nebūtų buvę taip tragiška, Antuanas tik garsiai 
nusikvatotų. Apakęs vargšas kvailys po ponios de Montespan pakuž- 
dėjimų įtikėjo, kad jo švytinčios markizės sėkmė priklausė tik nuo 
meilės gėrimų, kuriais ji pagardindavo karaliaus valgius ir gėrimus. 
Kvailai vilčiai pasekti ponios de Montespan pavyzdžiu jis kažkada 
pasidavė jos įkalbinėjamas ir atsidavė iliuzijai, jog galįs pasielgti taip 

pat, kaip ji pati duotų kunigaikštienei esenciją, sumaišytą su šlykščiais 
priedais. Antuanui toptelėjo galvon: kvailam vyrui pakaktų atidžiai 
pažvelgti į savo atvaizdą veidrodyje ir paaiškėtų, kad jam jokie meilės 
eliksyrai nepadėtų. Pabaigęs Piurnonas atsilošė išsekęs ir užsimerkė. 
Antuanas negalėjo atitraukti žvilgsnio nuo jo. Kupinas užuojautos ir 
iškrypėliško susižavėjimo nužiūrinėjo jis pliką vyrą, kuris apakintas 
pateko į išdavystės ir žudynių tinklą. Kai jis po kurio laiko pakilo, 
Piurnonas bemat atsimerkė ir stvėrė ginklą. 

— Nurimkite, pone. Aš tik parūpinsiu ko nors pasistiprinti, — tarė 
Antuanas. — Manau, abu galime išlenkti po lašelį. - Jis pripylė dvi 
taures brendžio ir padavė vieną Piurnonui. — Padės. 

Rūmų valdytojas pakluso jo raginimui ir išgėrė vienu gurkšniu. 
Tuoj pat pasibjaurėjęs susiraukė ir pastatė taurę į šalį. 

— Aš negeriu, — nusišypsojo suglumęs Antuanui. 

Malonią akimirką jis visai pamiršo, ko čia buvo atėjęs. Tada 
bejėgiškai gūžtelėjo pečiais. Jie sėdėjo tylėdami vienas priešais kitą. 
Antuanas tikriausiai spoksojo į jį, nes po kurio laiko ponas de Piur- 
nonas ėmė neramiai muistytis ant kėdės. 

— Ar galėtumėte man atsakyti į keletą klausimų, pone? 

Piurnonas linktelėjo. 

— Ar jums po Madam mirties nekilo mintis, jog markizė tyčia 
aprūpindavo jus šituo nuodingu meilės gėrimu, kad nunuodytu- 
mėte kunigaikštienę? 

— Ne. — Piurnonas atrodė tikrai nustebęs. — Iš kur? Aš nežinojau, 
jog ponia de Montespan buvo šantažuojama mano šeimininkės. Tik 
po jūsų pokalbio su panelėmis Nuarmutjė ir Montalu supratau, jog 
Madam žinojo apie slaptas jėgas, kuriomis ponia de Montespan 
išlaikydavo karaliaus malonę. 

— Ojūs tikėjotės galėsiantis pasekti jos pavyzdžiu? 

Piurnonas nuleido akis ir tylėjo. 

— Ar tai buvo jūsų sumanymas pakišti man markizą d Efiją? 

— Ne. Tai buvo jos sumanymas. Aš turėjau tik pasirūpinti, kad 
Gasparas susitiktų su markizu Šalmar rūmuose. Gasparas turėjo 
išgauti iš jo pinigų. Jums markizas d Efija tikriausiai apie tai pasa- 
kojo, kai lankėtės pas jį. 

— Iš kur žinote, kad lankiausi pas jį? 

— Aš mačiau jus išeinantį iš jo kambarių po to, kai markizo 
lankininkai nužudė Gasparą. 

— Jūs leidote nužudyti nekaltą žmogų už jūsų padarytą nusi- 
kaltimą? 

— Ber jis nebuvo visai nekaltas, - paprieštaravo Piurnonas. - Ilgą 
laiką jis koneveikė mano šeimininkę. Jis šaipėsi ir įžeidinėjo ją pa- 
sitaikius progai; be to, ir jo apgailėtinas draugelis Lorenas. Jį sunai- 
kinti buvo vienintelis dalykas, kurį galėjau dėl jos padaryti. 

Antuanas neprieštaravo. Šita klasta iš tikrųjų nebuvo būdinga 
tokiam vyrui kaip Piurnonas. 

— Kai ką, pone, dar turiu sužinoti. Kas nutiko mano pažui? 

Piurnonas atsikosėjo. Netikėtai jis prabilo tyliai, tarsi jam būtų 
gėda girdėti savo balsą. 

— Jis nuėjo į Vožiraro gatvę. Ten ponia de Montespan jį ir nu- 
žudė. 

— Bet kodėl? — Begalinis pyktis užvirė Antuano viduje, prisi- 
minus mažą, sustingusį kūnelį, kuris gulėjo tarp sumaitotų lavonų 
tvirtovės rūsiuose. — Kodėl Piurnonai? 

— Jūsų pažas sukėlė įtarimą. Jis teigė, kad ponia de Montespan 
yra atsakinga už naktinį pasikėsinimą į jūsų gyvybę. 

— Iš kur jūs apie tai žinote? 

— Jis... jis su savimi turėjo nusikaltimo įrankį, kai nutvėrėme 
jį. Tai buvo nedidelis peilis, ant kurio buvo išgraviruotas markizės 
herbas. Ji įpareigojo vieną iš savo žmonių nužudyti, o tas pametė. 
peilį pas jus. 

Šaltas šiurpas nukrėtė Antuaną. Pagaliau jis suprato, ką Marija 
norėjo pasakyti jam tą naktį. 

— Ar tas pats, kuris nužudė mano pažą? 

— Ne, pone markize. Tai padariau aš. 

Antuaną stebino, kad jis taip ramiai sėdėjo priešais Marijos žu- 
diką. Jis nejautė nei neapykantos, nei noro keršyti. Jam buvo gaila 
vargšo velnio, sėdinčio priešais, liko tik gailestis ir panieka. 

— O kas dabar bus, pone Piurnonai? 

Plikas vyras susižvejojo iš liemenės voką ir padėjo jį šalia pistoleto 
ant stalo. 

— Aš čia viską surašiau. Jei priimsite mano pasiūlymą, galėsite 
pasielgti su šiuo dokumentu kaip tinkamas. 

— Ir koks gi jūsų pasiūlymas? — Antuanas nepatikliai žiūrėjo į 
kresną figūrą, kuri linko prie jo kupina vilties. 

— Mainau jūsų gyvybę į savo. 

— Kaip... tai suprasti? 

— Taip, kaip pasakiau. Aš pasirengęs palikti jus gyvą, jei esat 
pasiryžęs mane nužudyti. 

— Jūs tikriausiai nerimtai, pone. 

— Visiškai rimtai. Aš nieko taip netrokštu kaip mirties. 

— Jei jau taip, — pašaipiai tarė Antuanas, — kodėl nepasiduodate 
policijai? Būkite tikras, leitenantas Desgrė apsidžiaugs galėdamas 
jums pagelbėti. 

— Manote, aš noriu būti sukapotas į gabaliukus Grevos aikštėje? — 
sušnypštė Piurnonas ir piktai nužvelgė Antuaną. — Aš padariau dvi ne- 
dovanotinas klaidas, markize. Mylėjau žmogų, nors mano padėtis tai 
draudė. Ir pasitikėjau žmogumi, nors mano padėtis taip pat draudė. 
Ar turėčiau dėl to pasmerkti save kankinimui ir leisti, kad man įvyk- 
dytų mirties bausmę kaulų laužymo ratu, idant palinksminčiau tautą? 
Atsakykite sąžiningai: ar aš nusipelniau tokio galo? 

— Ne man spręsti, kokios bausmės nusipelnėte, Piurnonai. Ta- 
čiau vardydamas nusižengimus pamiršote apie vieną, kuris, mano 
akimis, nedovanotinas: jūs nužudėte nekaltą vaiką. Nesvarbu, kaip 
išeisite iš šio pasaulio, tačiau tikiuosi, kad prieš Dievą būsite už tai 
patrauktas atsakomybėn. 

Antuanas pakilo ir dar įsipylė konjako. Jis prisiminė obelį, po 
kuria gulėjo palaidota Marija. Pavasarį ji pasipuoš mažais, žaliais 
pumpurais. Jis iš lėto atsisuko į Piurnoną. 


Marta gulėjo savo kambaryje ir knarkė. Šypsojosi bedante šyp- 
sena, kai skardus pokštelėjimas pažadino iš gilaus miego. 

Nekantraudamas Marijus žvelgė į didelius vartus palatos gale. 
Praėjo visa amžinybė, kai paskutinį kartą skambėjo varpai. Septyni 
dūžiai. Tačiau, kai mušdavo aštuntą kartą, būdavo atnešama kažko 
valgomo. Jis užsimerkė ir bandė užmigti. Daugiau negalėjo nieko 
veikti: Jis buvo alkanas. Po truputį temo. Netikėtai jis pajuto dūrį 
į blauzdą. Marijus sušuko: 

— Prakeiktas niekšas. 

Jis nutraukė šiurkštų lininį audeklą, šiek tiek saugantį jį nuo 
naktinio šalčio, ir apžiūrėjo koją. Marijus jau negalėjo suskaičiuoti 
blakių įkandimų - tiek daug jų buvo. Žvilgsnis nukrypo į šiaudinį 
maišą, ant kurio gulėjo. Sprendžiant iš knibždėlyno ir nukasyto 
paviršiaus, buvo galima manyti, kad padaras buvo gyvas. Delnu 
pritrėškė Marijus storą gyvį ir marškiniais nusivalė kraują. Tada 
vėl atsigulė, sukryžiuodamas rankas po sprandu. Nors nuolat jį 
kandžiojo padarai, erzino aplinkinių dejonės ir verkšlenimai, bet 
šiaip jam čia buvo gana patogu. Laimė, vakar buvo išneštas miręs 
jaunuolis, kuris dvi dienas šaltas ir sustingęs gulėjo šalia. Dabar 
Marijus galėjo laisviau įsitaisyti ir tereikėjo laukti, kol viena iš tų 
senų raganų, zujančių aplink lyg juodi drugiai, atneš ko pavalgyti. 
Avižinė košė būdavo dažniausiai prisvilusi, o duona supelijusi, bet 
vis dėlto geriau negu nieko. Kiek savaičių Marijus jau gulėjo ligo- 
ninės salėje, negalėjo pasakyti. Buvo vasara, kai jį čia atgabeno. Jis 
buvo patekęs į rankas vienam iš tų niekšų, kurie tokius jaunuolius 
kaip jis luošindavo, kad šie jiems pelnytų pinigų. Žinoma, vyrukas 

savo darbą atliko šiek tiek per gerai. Kai Marijui nuo smūgių su 
štanga lūžo koja, o užuot maldavęs, jis pajėgė tik rėkti, niekšas nu- 
metė jį kaip negyvą katę. Jis turėjo padvėsti. Laimė, kažkas rado jį ir 
atgabeno čia. Bet jis neprisimena, kai netekęs sąmonės iš skausmo 
gulėjo purve. Marijus suraukė kaktą ir apžiūrinėjo savo keistai iš- 
kreiptą koją. Jis jau nebegalės taip vikriai pasislėpti už kampo kaip 
anksčiau. Ateityje turės labiau rūpintis savimi ir atidžiau žiūrėti, 
su kuo eiti, kai jam kas pasiūlys kąsnį. Jis vėl pažvelgė į duris. Alkis 
skrandyje vis didėjo. Apie miegą negalėjo nė pagalvoti. Bet varpas 
vis dar neskambėjo. Marijus apsižvalgė. Kaip ir jis, čia ant šiaudinių 
maišų arba sudūlėjusių senų antklodžių gulėjo keletas vaikų. Kai 
kurie iš jų dejavo ir raitėsi, kiti, atrodo, miegojo arba stiklinėmis 
akimis spoksojo į lubas. Keletas iš jų tikrai buvo sulaukę galo. Ne- 
tikėtai jo žvilgsnis sustingo. Marijus atsisėdo. Šalia gulto, netoli jo, 
stovėjo medinis dubuo su avižine koše. Galbūt... Marijus pakilo ir 
tyliai nušlubavo prie jo. Pasisekė. Dubuo dar nebuvo tuščias. Liesas 
berniukas, kuriam buvo skirta košė, gulėjo atsukęs nugarą. Tarp 
purvinų tvarsčių, kuriais buvo sutvarstyta jo galva, kyšojo trumpi, 
susivėlę plaukai. „Pats kaltas, jei nevalgo savo vakarienės“, — pa- 
galvojo Marijus ir atsargiai pasilenkė prie dubens. — Galbūt jis jau 
buvo atsisveikinęs su šia ašarų pakalne ir, šiaip ar taip, jau nebebuvo 
alkanas. Marijus jau ketino valgyti, kai paliegėlis atsigręžė. Iš siaubo 
Marijus paleido dubenį. 

— Aš... aš nieko nenorėjau atimti. Bet tu visai nejudėjai ir... —- Nu- 
stebęs Marijus prikando liežuvį ir pasilenkė arčiau. 

— Ei, aš tave pažįstu. 

Iš gilių duobių žvelgė nuvargusios, nieko nesuvokiančios akys. 


XXXV SKYRIUS 


= Jūsų didenybe! 

Liudvikas perbraukė pirštų galais per kaktą. Ji buvo karšta ir 
drėgna. Kaip ir pastaruoju metu, kai, užuot leidęs naktis savo lovoje, 
gulėjo Antenaisos pašonėje apimtas jaudulio. Galbūt jam iš tikrųjų 
vertėtų paklausyti gydytojo d' Akeno, kuris jau daug kartų ragino 
mažiau garbinti Venerą nei įpratęs. Bet jam nesinorėjo valdytis. An- 
tenaisa pažadino jo geismą, o jo dabar, atrodo, neįmanoma pažaboti. 
Be to, dažni apsilankymai pas ją toli gražu nepaaiškino skausmingų 
skrandžio traukulių, kurie jį vis apimdavo. Tačiau blogiau buvo 
tai, jog jis taip prastai jautėsi. Netgi paskutinę naktį, kai gulėjo jos 
glėbyje, šis keistas liūdesys, kuris savaime užplūsdavo ir praeidavo, 
nenorėjo trauktis. 

— Jūsų didenybe! 

Pavargęs Liudviko žvilgsnis glostė dailų naktinės draugės kūną. 
Ji, panaši į Nemezidę su besikilnojančia krūtine nuo dažno kvėpa- 
vimo, vaikščiojo pirmyn ir atgal priešais rašomąjį stalą. 

— Kiek aš dar turėsiu laukti, kol bus baigti mano rūmai? Nega- 
lima, kad jūsų sūnaus motina vaikščiotų kaip kokia elgeta aplink ir 
būtų žmonių pajuokos objektu. 

— Ponia, - įsikišo Kolberas, kuris stovėjo priešais rašomąjį stalą 
ir šlamino dokumentus. - Neįmanoma atgabenti dar daugiau vyrų 
iš Versalio. Jau ir taip mums visur trūksta darbininkų. 

— O kaip dėl jo didenybės kareivių? Juos taip pat įdarbinote 
Versalyje? 

— Apgailestauju, ponia. Kareiviai tarnauja tik karaliui. Ponas 
de Luvua ir taip jau piktai sureagavo į mano pasiūlymą statyboms 
pasitelkti kariuomenę. 

— Berjūs girdėjote karalių, pone Kolberai. — Piktai koja treptelėjo 
Antenaisa. - Jis nori, kad mano pilis būtų baigta statyti kuo greičiau, 
ir taip, kad nenukentėtų darbai Versalyje. O kadangi jūs, pone, esate 
atsakingas už statybas, privalote vykdyti karaliaus norus. 

Nuobodžioje Kolbero veido išraiškoje aiškiai atsispindėjo nuo- 
monė apie karštą Antenaisos išsišokimą. 

— Galbūt malonėtumėte, jūsų didenybe, apibūdinti poniai de 
Montespan susidariusią padėtį. 

Tylus kostelėjimas atkreipė Liudviko dėmesį. Tai buvo Bontanas, 
kuris kaip visad tyliai įėjo. Antenaisa sukinėjosi aplink jį. 

— Nematote, kad karalius užsiėmęs! 

— Nieko tokio, ponia. 

Liudvikas stengėsi nepasirodyti Kolberui susierzinęs. Tačiau pas- 
taruoju metu Antenaisa per dažnai bandydavo jo kantrybę. Įprastai 
jos pykčio priepuoliai būdavo reguliarūs ir siekiant tam tikro tikslo. 
Ber prieš keletą dienų jai įsiutinti pakako ir smulkmenos. Pasitaikius 
kitai progai leistų jai suprasti, kaip jam nepatinka jos elgesys. 

— Kas atsitiko, Bontanai? 

— Ponas Desgrė, jūsų didenybe. Jis jau nuo ryto laukia, kol jo 
didenybė priims jį. 

— Ak taip, Desgrė. Įleiskite. 

Iš tikrųjų tai jis nelabai mėgo šio niurzgančio, nosį visur kai- 
šiojančio policininko. Šiandien jo apsilankymas padarė meškos 
paslaugą. 

— Brangi drauge, šis pokalbis jus tikrai išvargins. Kodėl jums šiek 
tiek nepasimėgavus grynu oru? 

— Aš labai aktyviai dalyvauju Paryžiaus policijos reikaluose, jūsų 
didenybe, - tyliai tarė Antenaisa. — Todėl mielai paklausysiu, ką 
ponas Desgrė turi pranešti. 

Liudvikas gūžtelėjo pečiais. Jam turėtų būti priimtina. Šįkart 
pasirodė Bontanas, lydimas santūraus policininko. Net jei ir Desgrė 

veidas nesujudėjo, Liudvikas puikiai pajuto, kad jį trikdė prabangus 
pasitarimų kabineto apstatymas. Akimirksnį jam toptelėjo galvon 
atsikelti ir prieiti prie jo, tačiau nusprendė priešingai. Galbūt toks 
palankumo rodymas dar labiau įbaugintų tvirtovės tarnautoją. 

— Pone Desgrė, kokių naujienų mums atnešėte iš Paryžiaus? — 
paklausė jis, kol leitenantas nerangiai darė reveransą. 

— Apie markizą de Montanjaką, jūsų didenybe, - atsakė Desgrė 
po to, kai atsitiesė ir švelniai pasitaisė nukrypusį peruką. 

— Kaip markizas? 

— Panašu, kad jis baigė tyrimą. 

— Ar tai reiškia, kad jis žino, kas kaltas dėl Madam mirties? 

— Bent jau taip man tvirtino. 

Liudvikas buvo nustebęs. Jis nesitikėjo taip greitai sulaukti re- 
zultato. Iš tikrųjų jis netgi nesitikėjo, kad jį gaus. Jis sudėjo pirštų 
galiukus. 

— Tai tada išgirskime, kas, markizo nuomone, yra kaltas dėl jos 
karališkosios didenybės mirties. 

— To aš negaliu pasakyti, jūsų didenybe. Jis atsisakė man tai pa- 
sakyti ir yra pasirengęs atskleisti žudiko vardą tik jūsų didenybei. 

— Kaip niekšiška, jūsų didenybe! Antenaisos balsas pakito iš 
susijaudinimo. 

Susierzinęs Liudvikas pažvelgė į savo meilužę, kuri buvo priėjus 
prie Kolbero prie rašomojo stalo ir akivaizdžiai bandė tvardytis. 

— Markizas de Montanjakas yra niekingas melagis ir išdavikas. 
Jūs jokiu būdu negalite pasitikėti jo žodžiais. 

— Aš taip nemanau, didenybe. 

— Parylėkit! - Antenaisa metė piktą žvilgsnį į Desgrė. 

Liudvikui to pakako. 

— Ponia, — tarė jis šaltai. — Tai tikriausiai paskutinė šilta popietė, 
kurią mums dovanoja ruduo. Jums vertėtų eiti pasivaikščioti su 
kitomis damomis, užuot leidus laiką mūsų tvankiame kabinete. 

Sukrėsta Antenaisa pažvelgė į jį. Buvo aišku, kad ją norima iš- 
varyti laukan. Jos žvilginis lakstė nuo Desgrė prie Kolbero. Nejau- 


kiai pasijutęs vienas jų tyrinėjo kilimo ornamentą, o kitas abejingai 

sklaidė bylas. Dar kartą susikirto jos mėlynų akių žvilgsnis su jo. Tai, 
ką Liudvikas išvydo, buvo baimė. Jis patenkintas atsilošė. Iki šiol jis 
privengdavo pabarti Antenaisą kitų akivaizdoje. Ne tik jos padėtis 
dvare, bet ir didžioji jos pajamų dalis, jis net neabejojo, priklausė 
nuo to, kad jos ryšys su visuomene buvo aiškus. Tačiau galbūt ateityje 
jam reikės pereiti prie to ir pažaboti ugningą markizės būdą, dažniau 
viešumoje primenant, kad ji turėtų būti dėkinga už savo puikią vietą. 
Antenaisa delsė. Tikriausiai ji laukė, kad jis pakiltų ir palydėtų ją iki 
durų, kaip darydavo visada. Tačiau jis nė neketino palikti savo vietos 
prie rašomojo stalo. Vietoj to jis žiūrėjo pro ją į karalienės paveikslą su 
jų trimis bendrais vaikais. Galiausiai Antenaisa nulenkė galvą ir oriai 
žengė atgal. Prie durų apsigręžė ir spruko iš kambario. 

— O dabar, ponai, grįžkime prie markizo de Montanjako. Jūs, 
Desgrė, sakėte, jog jis nori mums asmeniškai pasakyti. Tai neį- 
manoma. Mes negalime priimti markizo. Tai būtų vienareikšmis 
įrodymas, kad mes nenatūralią Orleano kunigaikštienės mirtį pri- 
imame kaip faktą, o tuo rizikuoti jokiu būdu negalime. 

— Ojei slaptai, jūsų didenybe... 

— Jokiu būdu! - Jis atsigręžė į Kolberą, kuris vis dar dėjosi skai- 
tinėjantis dokumentus. — Pone Kolberai, ką siūlote? 

— Pritariu jūsų nuomonei, didenybe, - atsakė Kolberas, užvers- 
damas veršiuko odos aplanką. — Su tuo reikia ypač atsargiai elgtis. Jei 
markizas, kaip jis teigia, iš tiesų turi slaptų žinių, būtina pasirūpinti, 
kad jis negalėtų bendrauti su nekvalifikuotais asmenimis. 

— Negalėtų bendrauti?.. - pakartojo Desgrė. — Ką tai turėtų 
reikšti? 

Sunerimęs Liudvikas leitenanto balse pastebėjo pasipriešinimą. 
Desgrė buvo pasiūlytas iš jo vyresniųjų Paryžiaus policijos mokinių 
kaip labai taktiškas ir ištikimas vyras. Galbūt dabar atsiskleis, ar ši 
dorybė jam teisėtai priskiriama. Liudvikas pasilenkė ir padovanojo 
Desgrė šiltą šypseną. 

— Jojimas tikriausiai jus išvargino, leitenante. Jūs turėtumėte būti 
išalkęs. Pabūkite mano svečiu ir pailsėkite. Tuo tarpu mes su ponu 
Kolberu pasitarsime ir pranešime, ką toliau ketiname daryti. 

Po to, kai Desgrė buvo išmestas ne mažiau draugiškai nei Ante- 
naisa, pažvelgė jis sunerimęs į Kolberą. 

— Ką dabar darysime? — Kolberas suko į šalį savo ssnamadišką 
barzdą ir susimąstęs raukė kaktą. 

— Žinoma, turime priversti atskleisti kaltininko vardą, kad ga- 
lėtumėme imtis atitinkamų saugos priemonių. 

— Mes sutinkame su jūsų nuomone. 

— Tačiau mažai naudos, jūsų didenybe, jei į šį reikalą bus at- 
kreiptas pernelyg didelis dėmesys. Anglijos karalius, atrodo, linkęs 
sutikti su gydytojo d' Akeno nuomone, jog Madam mirė nuo apen- 
dicito. Tai gal ir palikime. 

Liudvikas užsimerkė. Tuo tarpu prie šleikštulio prisidėjo ge- 
liantys galvos skausmai. Be to, jis vėl išgirdo įkyrų neaiškios kilmės 
triukšmą ausyje. 

— O kaip dėl mūsų brolio? Jei mes pasauliui neatskleisime žu- 
diko, gandai apie jo bendrininkavimą nužudant Madam niekada 
nenutils. 

— Tiesa. Nuo jos karališkosios didenybės mirties jo autoritetas 
labai smuko. Visų pirma užsienyje jis tapo labai abejotina hgūra. 
Prancūzijos geras vardas yra labiau nei bet kada susijęs su jūsų di- 
denybės asmenybe, o tai, mano nuomone, byloja apie gero vardo 
susigrąžinimą. 

Liudvikas pakilo ir nuėjo prie lango. Jis mylėjo Pilypą. Mylėjo 
jį taip stipriai, kad jam vien nuo minties, jog jo brolis žinojo apie 
sąmokslą nužudyti Henrietą ar gal netgi pats užsakė, buvo nepake- 
liama. Tačiau Pilypui pasisekė geriau pačiam išsigelbėti nei bet koks 
liudininkas būtų jam galėjęs pagelbėti. Pilypas buvo nekaltas. Tuo 
jis neabejojo. Vis dėlto jis nieko nedarė, kad nutildytų gandus apie 
Pilypo dalyvavimą. Priešingai. Liudvikas atrėmė įkaitusią kaktą į 
stiklą. Triukšmas jo ausyje vis stiprėjo ir prilygo didžiuliam chorui. 
Choro dalyviai šaukė, kvietė jį. Žemė ėmė drebėti. Jis jautė sunkius 
besiartinančiųjų žingsnius. Greitai jie bus čia. Liudvikas traukėsi, 
darėsi vis mažesnis, kol vėl tapo aštuonerių metų berniuku, kuris 
mirtinai bijodamas klausėsi įpykusios minios šauksmų, o ši artinosi, 
kad jį pasiimtų. 


XXXVI SKYRIUS 


Vis atverstų knygos puslapių spoksojo Antuanas į židinį, ant kurio 
atbrailos vis dar gulėjo sunkus pasidabruotas pistoletas. Veltui jis bandė 
prasiblaškyti panelės de Skiuderi pasaulyje — išbalęs Klodo de Piurnono 
veidas sukruvinta burna vis pasirodydavo tarp jo ir dorybingos herojės 
veido. Antuanas pasilenkė ir paėmė taurę vyno. Popierinis vokas, kurį 
jam paliko Piurnonas, šlamėjo švarko kišenėje. Iš esmės tai buvo iš- 
samus prisipažinimas, kuris padarė ponią de Montespan pagrindine 
kaltininke, ir prašymas atleisti nuodėmes. Vakar naktį padedamas kitų 
užkasė Antuanas lavoną toliausiame sodo užkampyje. Jis mieliau būtų 
perdavęs lavoną policijai, bet kaip būtų galėjęs paaiškinti, kad nušovė 
vyrą jo paties prašymu? Kada pasirodys Desgrė, jis nežinojo. Jau ke- 
turios dienos buvo praėjusios nuo jo apsilankymo karališkuosiuose 
rūmuose. Po truputį Antuanas ėmė baimintis, jog karaliui pasidarė 
neįdomu. Rytoj jis Šarlė aplankys Desgrė ir perduos voką su Piurnono 
prisipažinimu. Velniop karalių ir ponią de Montespan. Galės Desgrė 
pats laužyti sau galvą, bandydamas išsiaiškinti, kaip viskas ten nutiko. 
Antuanas sriūbtelėjo didelį gurkšnį iš taurės, o tada dar vieną. Jis dar 
niekada nebuvo nužudęs žmogaus, ir mirštančio rūmų valdytojo vaizdas 
persekiojo jį visą dieną. Tą vaizdą jis nuplovė dar vienu gurkšniu, o 
tuomet už durų išgirdo keistą žvangėjimą, kurį lydėjo piktas moteriškas 
balsas. Prieš jam spėjant pažiūrėti, kas per sąmyšis kilo, durys atsidarė ir 
lydimas karališkosios žandarmerijos vyrų, įsiveržė Desgrė. 

— Kas čia dabar? — nustebęs paklausė Antuanas ir padėjo stiklą 
į šalį. 

— Pone markize! Pone markize! - Plačiais klubais pro aplink An- 
tuaną stovinčių apsiginklavusių vyrų ratą skynėsi Marta kelią. — Aš 
jiems sakiau, kad jūsų negalima trukdyti. Bet jie manęs neklausė. 

— Pone Desgrė, gal paaiškintumėte, kas čia vyksta? 

Desgrė vengė pasižiūrėti jam į akis. 

— Markize, turėsiu paprašyti jus eiti kartu. 

— Eiti kartu? Bet kur? Nestovėkit kaip įbestas. Sakykit, kas at- 
sitiko! 

Nežiūrėdamas į Antuaną, Desgrė išsitraukė iš pirštinės susuktą 
ritinį ir monotonišku balsu ėmė skaityti: 

— Jo didenybės Liudviko XIV, Dievo paskirto Prancūzijos kara- 
liaus vardu, - Desgrė atsikosėjo ir skaitė toliau: - Suimu jus... 

— Ką?! Tai vienas iš jūsų pokštų, Desgrė? 

— Suimu jus, Antuanai Batistai de Montanjakai, dėl neteisėto 
viešų pinigų pasisavinimo. 

 - Viešų pinigų? Kokių dar viešų pinigų? Baikit, Desgrė, tam 
turi būti padarytas galas. Jūs pasisavinate viešus pinigus, čia vidury 
nakties įsiverždami su būriu vyrų ir norėdami įvaryti man baimės. 

— Tai ne pokštas, markize, — tyliai atsakė policininkas. — Prašau 
sekti paskui mane. 

Sutrikęs stebėjo Antuanas Desgrė veido išraišką, tačiau kai 
Marta, išgąstingai stovinti šalia Augusto ir Mišelio, ėmė verkti, jis 
suvokė, kad padėtis yra rimta. Jo žvilgsnis perbėgo kambarį ir stab- 
telėjo ties atbraila. Antuanas šalia stovėjusiam vyrui netikėtai alkūne 
trenkė į veidą. Užpultasis nustebęs susvirduliavo į šoną ir pasitraukė 
iš apsupties rato. Antuanas šoko prie dūmtraukio ir pagriebė ginklą, 
kurį vakar tenai padėjo. 

— Išvarykite savo vyrus, Desgrė. Tuojau pat! - Taip, kaip Piur- 
nonas aną naktį, jis stovėjo nukreipęs pistoletą į Desgrė kaktą. 

— Markize, nedarykite jokių kvailysčių. Jūs tik apsunkinsite savo 
padėtį. | 

— To aš nepadarysiu. Bet jei jūsų parankinis artinsis, Desgrė, 
jūs — lavonas. 

Antuanas galėjo tik tikėtis, kad savo žodžiams suteikė reikiamą 
jėgą. Deja, pistoletas nebuvo užtaisytas. Desgrė, dar bandė kovoti 
su savimi, galiausiai atsisuko į vyrus: 

— Eikit ir palaukit manęs už durų. 

— Bet pone leitenante, - paprieštaravo vienas, - jis ginkluotas. 

— Gerai, Pikardai. Jis man nieko nedarys. Eikit lauk ir ateisit, 
kai pašauksiu. 

Vyrai bambėdami traukėsi. 

—Ir jūs, - liepė Antuanas išsigandusiems tarnams. 

Kai tik jie liko vieni, atsisėdo ant kėdės ir ėmė barbenti pirštais 
stalo paviršium, nepakeisdamas savo šaunamojo ginklo padėties. 

— Na, pone leitenante, laukiu. 

Jis pats buvo nustebęs, kaip šaltai skambėjo jo balsas. Desgrė 
sukryžiavo rankas už nugaros ir nervingai siūbavo, remdamasis tai 
aulinių batų galais, tai kulnais. 

— Markize, užtikrinu jus, kad man tai taip pat nepatinka. Ka- 
dangi jūs turite žinių, kurios galėtų prilygti sprogimui, jo didenybė 
mano jums... pasiūlyti papildomų saugumo priemonių pasibaigus 
bausmės laikui. 

— Jis nori man pasiūlyti papildomų saugumo priemonių pasi- 
baigus bausmės laikui! Ar jums su galva viskas gerai? 

— Tai tik jūsų labui. 

Antuanas negalėjo patikėti, kad Desgrė, po to, kai jis pasitar- 
navo jam kaip masalas, turėjo įžūlumo suvilioti jį šiuo niekšišku 
suėmimu. 

— Ar nušausite mane, jei prisėsiu šalia? — paklausė sutrikęs po- 
licininkas. 

Antuanas koja pastūmė kėdę ir parodė savo neprašytam svečiui 
užimti vietą. Jis nepaleido Desgrė iš akių nė sekundės, kol šis iš 
lėto judėjo jo link. Antuanas tikėjosi puolimo, todėl nepastebimai 
laikė pistoletą rankoje. Stiprus smūgis į smakrą turėtų kuriam laikui 
atjungti vyrą. Bet kaip jam pasprukti iš namo pro sargybinius? Iš 
tiesų jo galimybės buvo ne itin puikios. 

— O dabar, pone, pasakykite man atvirai, kas čia vyksta, — pa- 
ragino jis po to, kai Desgrė užėmė savo vietą. — Kur jūs ketinate 
mane nugabenti? 

— Ne aš, pone. Vyrai už durų, — atsakė Desgrė, vis dar nedrįs- 
damas pažvelgti Antuanui į veidą. 

— Na, gerai, jūsų vyrai. Kur jie nori mane nugabenti? 


275 


— Į Pinjerolį. 

Antuanas nusikvatojo: 

- Ir tai karalius vadina papildomomis saugumo priemonėmis. 
Nuo ko jis nori mane apsaugoti? 

Linksmumas dingo taip pat, kaip ir atsirado. Antuanas palinko 
į priekį ir piktai pažvelgė: 

— Negi jūs rimtai manote, kad aš leisiuosi nutempiamas į pradvi- 
susią, seną pilį. Pasakykite karaliui, jei jam svarbu atskleisti Orleano 
kunigaikštienės žudiką, tai jis turėtų pasiūlyti man kitą atlygį už 
darbą. Mintis kartu su Nikola Eukė sutrūnyti Pinjerolio kamerose 
nėra tinkamiausias būdas priversti mane kalbėti. 

— Atrodo, jūs nesuprantate, į kokią padėtį patekote, pone mar- 
kize, - maldaujančiai tarė Desgrė. — Jums nieko kita nelieka, kaip 
išduoti nusikaltėlį. Jei priešinsitės, turiu griežtą nurodymą... — at- 
sikosėjo, — griežtą nurodymą pasirūpinti, kad mįslė, gaubianti 
Madam nužudymą, pasiliktų neįminta. Suprantate? 

Jis pažvelgė maldaujančiu žvilgsniu. 

— Kas jums davė tokį nurodymą? 

— Ponas Kolberas. Aš veikiu jo didenybės prašymu. Buvau Sen 
Žermene, ketindamas pranešti jūsų reikalavimus. Tačiau karalius 
griežtai atsisakė jus priimti. Tiesą pasakius, man susidarė įspūdis, 
kad jam reikalas buvo nemalonus ir jis jokiu būdu nenori per skan- 
dalą atkreipti dėmesį į smurtinį nusikaltimą, kuris buvo padarytas 
jos karališkajai didenybei. 

Antuanui apmirė širdis. Tikriausiai nuo pat pradžių karalius 
buvo suplanavęs pašalinti jį, kai tik gaus reikiamų žinių. Visa tai by- 
lojo: griežtas atsisakymas jį priimti, neoficialaus tyrimo nutraukimas. 
Antuanas turėjo pripažinti savo asmenybės nereikšmingumą. Kas 
dvare pakeltų balsą ir pasiteirautų apie jį, jei jis netikėtai dingtų? Jis 
vėl išvydo išblyškusius, skausmo pervertus Klodo de Piurnono veido 
bruožus ir svarstė, kuris dabar iš juodviejų buvo didesnis kvailys. 
Tylus šlamėjimas po marškiniais priminė jam apie voką, kurį laikė 
prie krūtinės. Jis pistoletą padėjo ant stalo ir lėtai jį nustūmė Desgrė. 
Palengvėjimo Desgrė veide buvo neįmanoma nepastebėti. 

Antuanas apžiūrinėjo griežtus priešais sėdinčiojo veido bruožus. 
Didelė nosis ir riestas smakras nelabai tiko prie tamsių akių, kurios 
į pasaulį žvelgė jausmingai. 

— Gerasis drauge, man džiugu, kad jūsų pasitikėjimas jo dide- 
nybe ir toliau tvirtas. Tačiau neįsižeiskite, jei po to, kas atsitiko, 
skeptiškai pasitinku karaliaus žodį. Be to, užtikrinu, kad Pinjerolyje 
aš netrauksiu nė nakties, jei atskleisiu savo informaciją. Galbūt aš 
net jo nepasieksiu. Nukrisiu nuo žirgo, alkanas vilkas ar pakelės 
žudikas nudobs — daug būdų nepageidautino belaisvio atsikratyti 
ilgoje kelionėje. 

— Ką tai turėtų reikšti? — Susirūpinęs suraukė kaktą Desgrė. 

— Tai reiškia, kad galime apsieiti be kelionės ir baigti viską tuoj 
pat. - Antuanas parodė į pistoletą. - Jūs gavote nurodymą nužudyti 
mane, jei tylėsiu. O aš tylėsiu: taigi nužudykite mane. 

Po to, kai Desgrė įveikė savo apstulbimą, pakilo ir piktai trenkė 
kumščiu į stalą. Tada pasipylė plūdimas ir keiksmai, skirti Antuanui. 
Kurį laiką Antuanui buvo malonu klausytis policininko keiksno- 
jimo. Tačiau kai jo įtūžęs svečias ėmė lieti pasipiktinimą dėl Antuano 
kvailumo, šis nutraukė jį: 

— Užteks, mano drauge, - garsiai sušuko, kai Desgrė jį pavadino 
nepažabotu, ilgauodegiu asilu. — Norite išgirsti, kaip man viskas 
atrodo? 

— Tikrai nenoriu. Leiskitės nuduriamas kaip koks žviegiantis... 

— Jums, pone, - Antuanas pakilo ir pažvelgė į Desgrė, — turė- 
čiau padėkoti, kad galiu pasirinkti tarp greitos žūties Paryžiuje ir 
ilgesnės bei skausmingesnės mirties Pinjerolio kalėjime. Nė viena 
iš jų nėra graži galimybė jaunam, ambicingam vyrui kaip aš. Tai 
žiūrėkit, kad jūs mane ištrauktumėte iš šios nesėkmingos padėties, 
į kurią įkišote. 

— Ir ką gi jūs siūlote? 

— Išgabenkite mane iš Paryžiaus. 

— Neįmanoma. 

— Kodėl? Jūs gi gvardijos leitenantas. Jums neturėtų būti sunku 
atidaryti vartus, nors ir vėlyva valanda. 


— O kaip aš paaiškinsiu karaliui, kad su vyru, kuriam išduotas 
orderis suimti, vidury nakties vaikštinėju po miestą? 

— Bet kas sako, kad jūs tai darėte savu noru? — Antuanas parodė 
į ginklą. — Aš jums grasinau. Jūsų vyrai paliudys. 

Desgrė pakilo nuo kėdės ir ėmė nervingai vaikštinėti po kam- 
barį. 

— Karalius ir ponas Kolberas žino, kad aš prieštaravau jūsų su- 
laikymui. Jie manys, kad aš padėjau jums pabėgti. 

— Jūsų rizika, pone, — šiurkščiai atsakė Antuanas. 

Desgrė jį piktai nužvelgė ir nutilo. Antuanas stebėjo, kaip poli- 
cininko galvoje viena mintis veja kirą. Jam ant kaktos iššoko tvink- 
čiojanti gysla, o žandikaulis judėjo į šonus. 

— Gerai, — nutraukė jis tylą. — Jei aš jums padėsiu pasprukti, tai 
turi atrodyti įtikinamai. - Dūsaudamas nukreipė savo žvilgsnį į 
pistoletą, gulintį priešais ant stalo. 

— Jūs norite, kad trenkčiau jums juo į nosį? — ironiškai paklausė 
Antuanas ir pasikasė neskustą smakrą. — Ar nemanote, kad viskas 
per daug gražiai atrodo? 

— Dieve! Manote, man malonu leistis jūsų mušamam? Tačiau 
nesitikėkit, jog aš rizikuosiu savo karjera, kad išgelbėčiau jūsų nu- 
sususį gyvenimą. 

— Na, gerai. 

Antuanas pačiupo ginklą ir užsimojo tvoti. 

— Ei, ei, - nenoromis atsitraukė Desgrė. — Atrodo, jūs labai 
skubate. Už paslaugą, kurią aš jums darau, tikiuosi daugiau nei 
užuojautos, — pridūrė įsižeidęs. 

— Aš tenoriu, kad viskas kuo greičiau baigtųsi, mano mielasis, — 
piktdžiugiškai tarė Antuanas. — Tik pažiūrėkite, kas ten kampe 
juda? 

— Kur? 

Smūgis buvo iš dešinės. Desgrė iš nuostabos nespėjo net sušukti 
ir nuo skausmo tyliai suklupo. 

— Negalėjote šiek tiek švelniau? — sušniokštė jis, vos tik atgavęs 


kvapą. 

Antuanas pasilenkė prie jo ir apžiūrėjo savo darbo rezultatą. 
Priekaištaujančiam leitenanto žvilgsniui jis atsakė stipriu smūgiu į 
kairę akį. Desgrė griuvo, galva atsitrenkė į stalo kraštą ir liko gulėti 
sunkiai kvėpuodamas. 

— Atleiskite, pone Desgrė, - pareiškė Antuanas, stodamasis. — Tai 
padariau, siekdamas simetrijos. Dabar abi jūsų veido pusės suža- 
lotos, ir tikrai niekas nebetvirtins, kad tai nutiko paties noru. 

Kruvinas ir patinusiomis akimis Desgrė svirduliavo, matant 
vyrams, kai ėjo priešais Antuaną, kuris buvo jam į nugarą įrėmęs 
pistoletą. Primygtiniam reikalavimui praleisti jį ir markizą niekas 
neprieštaravo. Priešais namus susidūrė su žandaru, saugojančiu jų 
arklius, ir paėmė du. Mažųjų laukų gatve pateko prie Sent Onorės 
vartų ir čia jie pakartojo bėgančio grobiko su savo įkaitu spektaklį. 
Už vartų pasuko į vakarus ir nušuoliavo į Bulonės mišką. Šaltas vėjas 
švilpė Antuanui pro ausis ir pirmą kartą jis keikė savo pomėgį rengtis 
lengvais drabužiais. Jis tikriausiai būtų sušalęs dar prieš patekant 
saulei. Miško pakraštyje, kuriame karalius medžiodavo, trūktelėjo 
už vadelių ir sulėtino greitį. Naktis buvo apsiniaukusi. Antuanas vos 
galėjo atpažinti policininko siluetą, nors jojo greta vienas kito. 

— O dabar, markize? Kas dabar turėtų nutikti? 

— Visų pirma aš jus apiplėšiu. Kiek turite su savimi? 

— Jūs esat sukčius, pone markize, - sumurmėjo Desgrė ir įkišo 
ranką į švarką. 

— Baikit, taipgi atrodys įtikinamiau. — Desgrė padavė Antuanui 
ryšulėlį, kuris šiek tiek svėrė. — Tikiuosi, jame nėra vien pigios va- 
rinės monetos. 

— Jūs ne tik įžūlus, bet dar ir gobšus, - sušuko Desgrė. 

Tačiau Antuanui pasirodė, tarsi policininko siaurose lūpose 
šmėkštelėjo pašaipi šypsena. Desgrė nušoko nuo arklio ir ėmė ap- 
žiūrinėti netoliese stovinčių medžių kamienus. 

— Ką čia darote? 

— Ieškau kamieno, prie kurio galėtumėte mane pririšti. Ar norite, 
kad aš jums iškart ant kulnų lipčiau? | 

— Gera mintis. 


279 


Antuanas taip pat nušoko ant žemės ir paieškojo tinkamos virvės 
balno krepšiuose. 

— Paimkite nuo mano arklio kamanas, — pasigirdo iš tamsos. — 
Jos labiausiai tiks supinti virvę. 

Antuanas darė kaip liepiamas, ir jau po kelių akimirkų Desgrė 
sėdėjo tvirtai pririštas ant žemės. 

— Dėkoju jums, mano drauge, — tarė Antuanas, užmezgęs pa- 
skutinį mazgą. — Galbūt vieną dieną aš atsilyginsiu tuo pačiu. 

— Jūs galite tai jau dabar padaryti, markize. Pasakykite man, 
kieno sąžinę slegia kunigaikštienės mirtis. Tai padėtų šiąnakt len- 
gviau dovanoti mano nesėkmę, jei tai atskleistumėte. 

Antuanas draugiškai patapšnojo per petį savo belaisviui. 

— Jūs esate gudrus lapinas, Desgrė. Tik tai nepadės pelnyti mano 
dėkingumo. 

— Kas jums, — paprieštaravo šis, — ar nenorite, kad kaltininkas 
būtų nubaustas? 

— Kaltininkas bus nubaustas. 

— Kodėl esate toks tikras? 

— Nes žmogaus širdis keičiasi. Anksčiau ar vėliau žudikas su- 
klups ir praras viską, dėl ko žudė. Tai ir bus jo bausmė. Bet galbūt 
jis pirmiau užklius už savo gobšumo. 

Antuanas nupurtė nuo kelių purvą. 

— O kai taip atsitiks, karalius prisimins mane. Esu įsitikinęs. Jei 
jis dar bus gyvas. , 

— Ar mes dar kada susitiksime, markize? 

Antuanas nusišypsojo. 

— Tikiuosi ne, mano brangiausiasai. Bet linkiu jums visa ko 
geriausio. 

Antuanas užšoko ant balno ir nušuoliavo raitas tamsoje. 

„Pamatysime, — pagalvojo Desgrė, - pradėdamas pančiotis iš 
saitų. — Pamatysime.“ 


EPILOGAS 


Ponia de Sevinjė savo dukrai poniai de Grinjan. 
Laiškas, parašytas 1680 m. balandžio 6 d., šeštadienį, Paryžiuje. 


Dabar pranešu jums, mano mielas vaike, sensacingiausią, įspū- 
dingiausią, netikėčiausią, pavydėtiną, eluminančią, nepakartojamą, 
garsiausią ir nepaprastą pasaulio naujieną! Panelė de Fontanž, mūsų 
žavingas, mažas angeliukas, tapo kunigaikštiene. Ką pasakysite? Vis 
dėlto jos panašumas į nelaimingąją Luizą de la Valjev pasiteisino. 
Mūsų ką tik iškepta kunigaikštienė gauna 20 000 talerių pensiją ir 
nuo dabar sėdės dvaro krėsle. Šiandien ji lovoje priėmė defiliados 
sveikintojus. Visas pasaulis veržėsi į jos rūmus, kad pasveikintų ją. 
Man net pasidarė jos šiek tiek gaila. Mat vargšelė buvo visai suglu- 
musi dėl tokio didelio dėmesio. Karalius taip pat ją oficialiai pasvei- 
kino. Tačiau vienas asmuo nedalyvavo. Ponia de Montespan verda 
iš pykčio. Galite sau įsivaizduoti, kaip kenčia jos išdidumas. Už ką 
ji tiek metų kovojo, nukrito tiesiai mažajai Fontanž į rankas. Kara- 
lius, žinoma, mažiausiai suka galvą dėl jos, ir tai jis ne per seniausiai 
parodė savo aplinkinių akivaizdoje. Kartu su keletu išrinktųjų, tarp 
kurių turėjau garbės būti ir aš, aplankėme Jo Didenybę naujojo am- 
fiteatro statybvietėje. Karalius apžiūrinėjo pastatą ir atkreipė mano 
dėmesį į šio žavingo statinio ypatybes, nes jis žino, kad aš dievinu 
sceną. Po to, kai Jo Didenybė patenkintas pamatė, kad darbai vyksta 
pagal jo pageidavimus, palikome statybvietę ir grįžome pas kara- 
lienę, likusią pilyje ir laukiančią sutuoktinio ataskaitos. Kadangi tuo 
tarpu ėmė lynoti, karalius pakvietė mane važiuoti jo karieta. Vos 

tik jis man tai pasakė, buvo užkalbintas juodai vilkinčios moters, 
kuri nekviesta prisidėjo prie draugijos. Jūs galite įsivaizduoti, kaip 
beviltiškai atrodė kadaise švytėjusi ponia de Montespan. Tikriau- 
siai ji norėjo savo drabužių spalva parodyti karaliui, kaip jai sunku, 
netekus įprastos vietos jo širdyje. Tačiau turiu pripažinti, jog ji, ilgą 
laiką diktavusi mums savo skonį, tikrai prašovė pro šalį pasirinkusi 
juodą suknelę. Juoda spalva jai visiškai netinka. Ji sendina ją, o 
jos pilna figūra atrodo beformė. Iš karaliaus minos buvo nesunku 
suprasti, kad ir jis buvo labai nepatenkintas liūdna ponios de Mon- 
tespan išvaizda. Vis dėlto ji padariusi reveransą išdrįso karaliaus 
pasiprašyti vietos jo karietoje. 

— Ponia, - tarė karalius garsiai, kad kiekvienas girdėtų, - man 
nepatinka jūsų kvepalų kvapas. Nuo jo man įskausta galva. Eikit ir 
pasieškokit kitos palydos. Manąja jau ir taip per ilgai mėgavotės. 

Tai taręs atgręžė nelaimingai moteriai nugarą ir dingo karietos 
viduje. 

Matote, miela dukra, kad net ryškiausia žvaigždė kada nors už- 
gęsta... 


BAIGIAMASIS ŽODIS 


Aš leidau sau iš istorijos turtų skrynelės pasirinkti įvykį ir, pasi- 
remiant faktais, parašyti savo romaną. Tuo tarpu čia aprašyti įvykiai, 
kurie susiję su Henrietos Stiuart mirties aplinkybėm, yra išgalvoti. 

Visi šio romano veikėjai, išskyrus mano herojus Mariją ir An- 
tuaną, yra istorinės asmenybės. | 


Henrieta Ona Stiuart iš tikrųjų mirė 1670O-aisiais, naktį į bir- 
želio 30-ąją. Nuo ko, neaišku. Tačiau teigiama, kad ji jau kažkurį 
laiką iki mirties kentėjo nuo pilvaplėvės uždegimo, o galiausiai tai 
ją ir pražudė. Netikėta Henrietos mirtis davė peno plepios dvaro 
visuomenės apkalboms, o ypač antipatija, kurią ji jautė savo vyro 
numylėtiniams, visų pirma ševaljė de Lorenui ir markizui de d Efijai, 
buvo visiems žinoma. Gandai, jog Pilypas Orleanietis leido pašalinti 
Henrietą iš kelio, kad susigrąžintų į nemalonę patekusį Loreną, 
niekados nenutilo. Iš tiesų 1671 m. pavasarį ševaljė sugrįžo iš savo 
pasitraukimo Romoje į Prancūzijos dvarą. 


Pilypas Orleanietis 1671 m. lapkritį vedė labai gyvybingą Vitel- 
bachų Lizelotą iš Pfalzo. Su ja iki mirties 1701 m. kovojo sutuok- 
tinių karą, jį itin įdomiai palikuonims aprašė olandų istorikas Diekas 
van der Kriose savo Lizelotos biografijoje „Būti ponia — vargingas 
amatas“. Lizelota, kuri taip pat grūmėsi su Mesjė aplinka, laikėsi 
įsitikinimo, kad jos pirmtakė buvo nužudyta. 


Apkaltinti ponią de Montespan nusikaltimu, žinoma, yra mano 
vaizduotės padarinys, taip pat ir jos ryšiai su ponu de Piurnonu, kurį 


283 


pažinojo prabėgomis, jei iš viso pažinojo. Tačiau tiesa, jog ji Liudviką 
XIV per trylika metų, kol truko jų meilės ryšys, nuolatos vaišindavo 
meilės gėrimu. Tai, kad Liudvikas išgyveno šį nuodijimą, rodo jo 
nepaprastai tvirtas kūno sudėjimas. Vis dėlto, taip teigiama šiandien, 
priemonės, kurias ponia de Montespan jam duodavo, buvo nuolat 
pasikartojančių skrandžio dieglių ir depresijų priežastis. 1680 m. 
ponios de Montespan potraukis raganystei ir burtams pražudė ją. Po 
to, kai tyrimo komisija Chambre Ardente (Degančiame kambaryje) 
atskleidė jos ryšį su ragana Monvuazen, karalius metė ją. 1691 m. ji 
pasitraukė iš dvaro, sulaukusi didelės pensijos. Kai 1701 m. ji mirė, 
karalius uždraudė juodviejų vaikams vilkėti gedulo drabužius. 


Luiza de la Valjev, mano žiniomis, nė nebandė žudytis. Jos 
kančia dvare po to, kai jos draugė nuviliojo nuo jos karalių, nėra 
prasimanymas. 1675 m. Luiza de la Valjev gavo ilgai lauktą leidimą 
palikti dvarą. Ji pasitraukė į mažą karmeličių vienuolyną, kuriame 
po metų davė įžadus. Kai 1683 m. išgirdo apie savo ir karaliaus 
jauniausiojo sūnaus mirtį, ji pasakė: „Kaip aš galiu apverkti vaiko 
mirtį, dėl kurio gimimo dar nepakankamai gailėjausi.“ Luiza de la 
Valjev mirė 1710 m. 


Apie Liudviką nenoriu leistis į plačias kalbas. Faktų apie jo 
septyniasdešimt dvejus metus trukusį viešpatavimą galima pasi- 
skaityti visur. Tačiau vienas dalykas negali likti nepaminėtas: jo 
gyvenimo pabaiga metė mirties šešėlį ant visų jo vyriškosios lyties 
palikuonių. ; 

Autokratinis Liudviko XIV valdymo stilius padarė Prancūziją 
galingiausia Europos valstybe, bet taip pat privedė šalį prie ūinan- 
sinės griūties ir paliko dideles skolas provaikaičiui, kuris atsisėdo į 


sostą kaip Liudvikas XV. 


Sargonas Youkhana 


2007 metų gegužė 


DRAMATIS PERSONAE 


TIRIANTYS ASMENYS 


Antuanas de Montanjakas — tyrėjas 
Marija - jo padėjėja 


Ponas Desgrė — policininkas 


KARALIŠKOJI ŠEIMA 


Liudvikas XIV - Prancūzijos karalius 

Pilypas Orleanietis — jo brolis, vadinamas Mesjė 

Henrieta Stiuart — jo brolienė, vadinama Madam 

Ona Marija Luiza Orleanietė — jo pusseserė, vadinama Didžiąja 
Madmuazele 

Marija Teresė Austrijietė — jo sutuoktinė 


DVARAS 


Antenaisa de Montespan - karaliaus meilužė 
Panelė dez Ejė - jos tarnaitė 

Luiza de la Valjev - oficiali karaliaus meilužė 
Markizas d Efija — Mesjė draugas 

Markizas de la Valjev — Mesjė draugas 
Kunigaikštienė de Lafajet - Madam draugė 

Markizė de Sevinjė —- Didžiosios Madmuazelės draugė 
Ponas de Piurnonas - Madam rūmų valdytojas 
Maribelė de Nuarmurjė — Madam freilina 

Ponas Kolberas — pirmasis karaliaus ministras 

Ševaljė de Lozenas - Didžiosios Madmuazelės meilužis 


TARNAI 


Ipolitas — ponios de Montespan pažas 
Gasparas - Madam tarnas 


PARYŽIAUS EIGŪROS 
Ponia Monvuazen — vadinama la Vuazen, ragana 


Marijus — elgeta 
Pjeras — berniukas viešnamyje 

PADĖKA 


Knygų rašymas yra vienišas darbas. Tiek žinau šiandien. Laimė, mane 
supo žmonės, kurie padėjo susidoroti su šia užduotimi. 

Dėkoju savo draugams Sarai HioHich-Petri, Bjornui Firnrorui ir Fabijui 
Riči už gero linkinčią kritiką ir susidomėjimą mano darbu. Žinau, kaip sunku 
draugui atvirai ir sąžiningai išsakyti savo nuomonę. Jūs tai padarėte ir labai 
man pagelbėjote. 

Norėčiau padėkoti Tomui Hoizeriui, kurio išsamios žinios apie heraldiką 
man buvo neįkainojamos. 

Ypač noriu padėkoti savo ilgametei draugei Hanelorai Dumas. Ji nuo 
pat pradžių stebėjo šį projektą, pirmoji perskaitydavo kiekvieną sakinį ir 
neturėdama per daugiausia laisvo laiko taisydavo mano klaidas. Be jos stilis- 
tinio suvokimo, jos entuziazmo ir visų pirma be jos nepalaužiamo tikėjimo 
manimi kaip autoriumi, man būtų buvę gerokai sunkiau sukurti šią knygą. 
Ačiū, ačiū, ačiū, mieloji Hanelora, tu buvai nuostabi. 

Pabaigoje, mat man tai yra itin malonu, dėkoju savo draugui Karstenui 
už tai, jog jis ištveria kiekvieną dieną ir vis tiek mane mėgsta. Ačiū. 

1670-ieji. Prancūzija. Jaunasis markizas Antuanas de 
Montanjakas nuobodžiauja savo provincijos 
dvare, nes po kivirčo su 
Orleano kunigaikščiu turėjo palikti šurmuliuojantį Paryžių. 
Ir štai jis sulaukia pasiūlymo iš Karaliaus Saulės, 
. B4 Alė) XIV - išaiškinti mįslingą Henrietos Stiuart, 
karaliaus brolienės, mirtį. Antuanas turįs atlikti slaptą 
tyrimą ir sugauti žudiką. Įgrisęs gyvenimas kaime 
paskatina imtis šios užduoties. Jis grįžta į Paryžių, kurio 
dvaruose siaučia kovos dėl valdžios, vyrauja moralinis 
nuosmukis ir korupcija. Antuaną lydi Marija, 
dešimtmetė kaimietė, trokštanti nors kartą gyvenime išvysti 
legendomis apipintą Karalių Saulę. Nespėję pradėti 
tyrimo, jie bemat atsiduria intrigų, žudynių 


ir juodųjų mišių verpete. 


Sargon Youkhana gimė 1967 m. Bonoje. Jo tėvas irakietis, 
motina vokietė. Keletą metų praleidęs JAV ir 
Didžiojoje Britanijoje, dabar 
gyvena Kelne ir rašo scenarijus televiijos serialams. 


Lelijų labirinte yra pirmasis jo istorinis kriminalinis romanas. 


Viršelyje panaudotas Simon Renard de Saint-Andre paveikslo fragmentas 


